
INTRODUCERE 


În 1997, când am terminat de scris cea de-a patra carte, 
eram convins că procesul descrierii valorilor umane a ajuns la 
final. Cu cât mă orientez mai bine în tot ceea ce se cheamă 
fericire umană, cu atât îmi este mai uşor să identific valorile pe 
care am început să le divinizez, de care am început să depind, 
ca, în fine, să înlătur această dependenţă. Clasificarea era pe 
deplin încheiată. Aşadar, gata cu cramponările. De acum 
înainte pot asigura atât propria-mi sănătate cât și pe cea a 
copiilor mei. Cu alte cuvinte, puteam pune punct cercetărilor 
mele în domeniul Karmei. Oricine putea fi vindecat. Era 
suficient să se cerceteze cât mai amănunțit ce îl împiedică să 
scape de relaţia de dependenţă şi să se stabilească modalitatea 
optimă de acţiune care să-l ajute să-şi schimbe caracterul. 

Aşadar, am terminat cu partea teoretică, rămânea doar cea 
practică. Simţeam că interesul meu faţă de acest subiect începe 
să scadă. În primul rând , totul era deja limpede, în al doilea 
rând, nu bănuisem niciodată că procesul de gândire poate 
provoca dezgust și chiar suferinţă fizică. Eram dornic să simt, 


să revin din nou la pictură. Ceva mai târziu intenţionam să mă 
ocup de problema îmbătrânirii. 

În toţi aceşti ani a trebuit să lucrez neîntrerupt la propria 
mea armonizare, de aceea caracterul şi starea fizică mi s-au 
schimbat mult. Totuşi n-am constatat o revigorare, o întinerire 
a organismului. Lucrurile au evoluat mai curând în direcţia 
opusă. Cu cât mă concentram mai mult asupra procesului 
mental, asupra înțelegerii şi a generalizării, cu atât resimţeam 
mai dureros orice stres şi cu atât mai activ se desfăşurau 
procesele de îmbătrânire. Am hotărât să mă retrag din 
activitatea de cercetător şi vindecător, pentru a mă ocupa 
îndeaproape de propria-mi persoană, deoarece, până atunci, nu 
dispusesem de timpul necesar pentru aceasta. Întregul lanț al 
valorilor umane fusese redus la câteva verigi. Valorile 
materiale alcătuiau prima verigă; în ceea ce le priveşte, totul 
este clar. Apoi urmau straturile ce ţin de valorile spirituale. 
Toate valorile spirituale se împărțeau în două ramuri. De o 
parte se situau relaţiile interumane. Dependenţa de ele dădea 
naştere geloziei. De cealaltă parte se aflau aptitudinile şi 
intelectul. Dependenţa de ele genera trufia. Să zicem că 
descopăr la pacient o puternică dependenţă de planul spiritual, 
mai exact, de acea zonă care ţine de relaţii. Atunci îi explic că, 
pentru a înlătura această dependenţă, nu i se cere decât să-şi 
găsească un alt punct de sprijin. Psihologia modernă îi reco- 
mandă individului să-şi lărgească sfera de interese. În acest fel, 
eşecul suferit într-un anumit domeniu provoacă mai puţine 
traume, individul putându-şi îndrepta interesul spre alte zone. 

Totuşi această schemă funcţionează doar la un nivel 
superficial, cum este cazul conflictelor, supărărilor, trădărilor. 


Când însă se ajunge la şocuri puternice, cum ar fi, de exemplu, 
moartea persoanei iubite, aceiaşi psihologi şi psihoterapeuțţi se 
arată a fi ei înşişi depăşiţi de situaţie. Şi doar întoarcerea la 
Dumnezeu îi scoate din impasul fără nici o speranţă. Cu cât 
este mai puternică în noi necesitatea iubirii Divine, cu atât mai 
mică ne este dependenţa de iubirea umană şi distrugerea sau 
zdruncinarea acesteia nu se mai transformă pentru noi într-o 
tragedie. În viziunea mea, omul are în total două funcţii de 
bază: perpetuarea speciei şi autoconservarea. Ele se înscriu în 
tema relaţiilor. Pe de altă parte, necesitatea individului de a se 
dezvolta, de a-şi lărgi posibilităţile şi de a stăpâni lumea 
înconjurătoare ne trimite la tema aptitudinilor şi a intelectului. 
Toate acestea sunt absolut necesare vieţii. Atunci însă când 
devin un scop în sine, ele dau naştere dependenţei, apoi 
agresivităţii, ca, în final, totul să se dezintegreze şi să se 
prăbuşească. Aşadar, valorile umane alcătuiesc un ansamblu al 
materialului şi spiritualului. 

Îmi propusesem să obţin o eliberare cât mai rapidă de 
valorile matemale şi spirituale. Cu cât mă concentram mai mult 
asupra acestui obiectiv, cu atât mai mult se accelera scurgerea 
timpului şi, la o anumită etapă a acestei accelerări, am obser- 
vat cum dependenţa de valoarea „X” se converteşte în depen- 
denţa de valoarea „Y”. Spre exemplu, omul aparent obsedat de 
bani, pragmatic şi materialist este, în realitate, motivat de un 
teribil idealism lăuntric, iar intensificarea ulterioară a depen- 
denţei de aspectele spirituale i-ar putea fi fatală. Apoi am 
constatat că individul care şi-a învins gelozia îşi deplasează, în 
subconştient, punctul de sprijin pe aptitudini şi intelect, şi 
nicidecum pe iubirea de Dumnezeu, astfel încât în locul 


geloziei iese la suprafaţă trufia. La un moment dat am realizat 
că, pe lângă aceste trepte şi straturi ale umanului, mai există şi 
altele, mult mai ample şi mai profunde, pentru ca, în cele din 
urmă, să descopăr acest nou filon reprezentat de categoria 
idealurilor, spiritualităţii, nobleţii. Ele alcătuiau un strat mult 
mai subtil şi mai amplu, care se situa la baza relaţiilor şi a 
aptitudinilor. Dependenţa de acest strat provoca, de obicei, fie 
o dependenţă de relaţii, fie una de aptitudini. Însă, atunci când 
dependenţa era deosebit de puternică, gelozia şi trufia izbuc- 
neau simultan. Această nouă temă a spiritualităţii, nobleţii, 
idealurilor şi speranțelor era, în acelaşi timp, şi tema con- 
tactului cu viitorul. Cu cât este mai ridicat nivelul spiritual al 
individului, cu cât este mai nobil şi mai elevat, cu cât mai mult 
visează, cu atât mai mari îi sunt posibilităţile de a stăpâni 
viitorul care i se dezvăluie. Trecutul este material, pe când 
viitorul este spiritual. Cu cât mai mult viitor este cuprins în 
sufletul nostru, cu atât mai pline ne sunt prezentul şi trecutul. 
La un individ, aptitudinile și intelectul se manifestă cu atât mai 
activ, cu cât el este mai nobil şi mai spiritualizat. Se poate 
întâmpla ca aceste calități să se manifeste abia la nepoţii lui. 
Aceeaşi corelaţie există şi între gradul de spiritualizare şi 
relaţii, acestea devenind mai variate şi mai armonioase. Tot ce 
avem ne vine din viitor şi se materializează în prezent, de 
aceea gradul spiritualizării noastre interioare dă măsura posibi- 
lităţilor noastre în prezent. Cu cât mai multă spiritualizare şi 
nobleţe sălășluieşte în sufletul omului, cu atât mai mare va fi 
tezaurul, nu numai spiritual, ci şi material, aflat în posesia 
urmaşilor lui. Astfel, chiar şi în cazul în care copiii şi nepoții 
încetează a mai fi spirituali şi nobili, rezervele lor interioare le 

vor permite, o perioadă oarecare, să continue o viaţă spirituală. 

Atunci de ce se întâmplă de atâtea ori ca urmaşii să renunțe 
la spiritualitate şi nobleţe? Fiindcă divinizarea viitorului dă 
naştere dependenţei de el, fapt ce duce la pierderea acestui 
viitor. Dar, cu un viitor închis, pe om îl paşte primejdia unei 
boli incurabile sau moartea. Aşadar, cu cât este mai elevată 
spiritualitatea, cu atât mai puternică este tentaţia de a i se 
închina şi de a depinde de ea. 

Primele simptome ale dependenţei se manifestă prin 
apariția unui sentiment de frică pentru propriul viitor şi pentru 
viitorul persoanelor apropiate, proiectele şi visurile devin o 
adevărată obsesie. Apoi neacceptarea dureroasă a fluctuaţiilor 
viitorului, când proiectele şi speranţele nu se realizează, iar 
tabloul imaginar al lumii nu se suprapune cu realitatea, scoate 
la iveală incapacitatea de a accepta prăbuşirea idealurilor și 
destrămarea planurilor şi a speranţelor. Trădarea şi nedreptatea 
venite din partea semenilor şi a societăţii sunt un indiciu al 
puternicei dependențe de viitor. Drept urmare, este grav afec- 
tată sănătatea, iar destinul poate eşua complet. 

De fiecare dată când examinam persoane bolnave de cancer 
sau afectate de sterilitate, constatam invariabil că dependenţa 
lor de idealuri şi de viitor depăşea de mai multe ori pragul 
fatal. 

Aşadar, planul material ţine de trecut, cel spiritual — de 
viitor, iar între ele vom aşeza, de o parte, relaţiile umane şi, de 
cealaltă parte, aptitudinile şi intelectul. E important să retrăim, 
episod cu episod, întreaga viaţă, acceptând umilirea tuturor 
acestor valori ca pe o modalitate de purificare. Trebuie să ne 
eliberăm de regretele pentru trecut şi de temerile pentru viitor. 


1] 


Îl cunoaştem pe Dumnezeu prin sentimentul de iubire, care nu 
depinde de nimic. În acelaşi timp, orice formă de agresivitate 
față de iubire ne îndepărtează de Dumnezeu şi ne cufundă, şi 
mai mult, în cele umane. De aceea, primul lucru care se cere 
făcut, atunci când ne analizăm retrospectiv viaţa, este să 
înlăturăm orice manifestare de agresivitate la adresa iubirii, 
care se putea exprima printr-un refuz al vieţii, prin nemul- 
țumire de sine şi de propria soartă, prin blamarea semenilor şi 
supărări legate de ei. Această schemă, concepută pentru a-i 
ajuta pe oameni, funcţiona ireproşabil, astfel încât acele neno- 
rociri şi tragedii, care se abăteau asupra lor, acele situaţii 
complicate, pe care specialiştii se căzneau să le soluţioneze ani 
în şir, îşi găseau rezolvarea, uşor şi firesc, în doar câteva ore. 
lată, spre exemplu, cazul unei paciente, care îmi povestea: 

— Văd cum fiului meu i se întâmplă lucruri teribile şi nu 
sunt în stare să fac nimic ca să-l ajut. A avut o iubită, dar, cu 
puţin timp în urmă, s-a despărțit de ea. A suportat foarte greu 
această ruptură. În momentul de faţă, toate proiectele şi 
speranțele legate de serviciu, de afaceri şi de viaţa personală i 
s-au dus de râpă. A pierdut absolut orice control asupra situ- 
aţiei. Mai mult chiar, fiul meu este maestru în arte marţiale şi 
iată că, în ultimele luni, a fost atacat de câteva ori în plină 
stradă, dar n-a fost în stare nici măcar să se apere cum trebuie, 
de parcă era legat, nu alta. El simte că a ajuns într-un punct 
mort şi s-a apucat de băutură. Lunecă tot mai mult în prăpastie, 
iar eu sunt incapabilă să-l ajut cu ceva. 

Îmi sunt suficiente doar câteva secunde pentru a vedea în 
plan subtil întreaga situaţie. 

— Vă stă în puteri să-i schimbaţi în numai câteva ore 


destinul, îi spun doamnei. 

Toate necazurile enumerate de dumneavoastră pot dispărea 
ca un fum. Vi se cere însă să lucraţi serios cu propriul 
dumneavoastră suflet. Fiul dumneavoastră s-a atașat de 
idealuri. Închiderea viitorului depăşeşte la el de 5 ori pragul 
fatal. În mare măsură aceasta este consecinţa propriei dumnea- 
voastră atitudini faţă de viaţă, căci nu v-aţi lăsat călăuzită de 
iubirea Divină, ci de idealuri, spiritualitate şi nobleţe. Îi 
dispreţuiaţi pe oamenii săraci cu duhul, adică pe cei lipsiţi de 
aptitudini şi pe cei nerozi, pe indivizii fără scrupule şi pe cei 
necinstiţi. lar atunci când vă erau călcate în picioare idealurile, 
când eraţi trădată sau victimă a unei atitudini nedrepte, 
Simţeaţi dorința de a vă pune capăt vieţii. Pentru a le asigura 
viitorilor copii o cantitate cât mai mare de iubire Divină, este 
necesar ca, înainte de concepere, femeia să se detaşeze de 
toate cele umane. Dar, cu cât mai puternică este atașarea de 
valorile umane, cu atât mai dureroasă este această ruptură. 
Detaşarea se poate produce prin intermediul unor nedreptăți 
venite din partea oamenilor sau, dacă nu suntem în stare să le 
acceptăm, prin intermediul bolilor, nenorocirilor ori chiar al 
morţii. Dacă nu ne dăm seama că jignirea venită din partea 
altei persoane este, de fapt, o favoare oferită de Dumnezeu, 
problemele urmează să fie transferate deja copiilor noştri, care 
vor fi supuşi tratamentului prin boli şi nenorociri. Aşadar, 
retrăiți-vă de la capăt întreaga viaţă şi pătrundeţi-vă de 
sentimentul că cele mai sfinte valori spirituale nu înseamnă 
nimic în comparaţie cu iubirea față de Dumnezeu. Acceptaţi 
orice umilire sau nedreptate ca pe o şansă de a vă salva 
copilul, ca pe o posibilitate de a realiza o schimbare lăuntrică 

prin îndepărtarea de uman şi prin aspiraţia către Divin. Şi 
trebuie să vă rugați nu numai pentru fiu, ci şi pentru nepoți. În 
plan subtil văd o pată întunecată lipită de fiul dumneavoastră. 
Este viitorul lui copil. Dar, pentru ca sorții să-i fie favorabili, 
sufletul lui trebuie să se purifice. În acest moment, purificarea 
se realizează prin umilirea idealurilor şi a spiritualităţii la tatăl 
lui. Dacă veţi reuşi să acceptaţi de bunăvoie purificarea 
retroactivă a sufletului pentru ca, transformându-vă dumnea- 
voastră înşivă, să obţineţi armonizarea lăuntrică a fiului şi a 
nepoților, procedura de purificare forţată va deveni inutilă. Cu 
cât mai puţin depinde sufletul nostru de valorile umane, cu atât 
mai puţin necesară îi este purificarea dată sub formă de 
necazuri şi nenorociri. lar când părinţii reuşesc să-şi schimbe 
realmente atitudinea față de trecut şi prezent, ei pot asista la o 
transformare nu mai puţin reală a prezentului şi a viitorului, 
atât în propria lor soartă, cât şi în cea a urmaşilor. 

Nu mă mai mir deloc când, în doar câteva ore, firea şi 
soarta copilului se schimbă. Îmi amintesc cum o avertizasem 
în repetate rânduri pe o cunoştinţă de-a mea că fiul ei cel mai 
mare poate muri. Ea a început să se roage, să lucreze la 
desăvârşirea propriei persoane, însă nimic nu se schimba. 

— Ştii, îmi spunea ea, am încercat să-l familiarizez cumva 
cu toate astea. Dar, imediat ce-i puneam caseta video cu 
conferințele tale, el o ştergea din cameră, țipând în gura mare, 
iar când încercam să-i citesc cărţile tale, el refuza în ruptul 
capului să asculte. Á 

— Nu vreau să fii supărată pe mine mai târziu, i-am zis, dar 
fiul tău are tot mai puține şanse să supraviețuiască. 

lar la întrebarea mută din ochii ei am răspuns: 


— Ori începi realmente să te schimbi şi-ţi convingi pro- 
priul suflet că Divinul este mai important decât umanul şi că 
orice fericire umană nu este decât o modalitate de a acumula 
iubire pentru Dumnezeu, ori copilul tău se va îmbolnăvi şi va 
muri, şi asta în timpul cel mai apropiat. 

Un timp oarecare, ea n-a schiţat nici o mişcare, apoi a zis: 

— Bine, am să încerc. 

Seara, ea m-a sunat, dar la început nu a putut scoate nici un 
cuvânt, vocea îi era gâtuită de lacrimi. Am crezut că s-a 
întâmplat cine ştie ce nenorocire. 

— Ştii, spunea ea plângând, cu o jumătate de oră în urmă, 
fiul meu s-a apropiat de mine cu cartea ta în mână şi m-a rugat 
să-i citesc din ea. 

— Atunci de ce plângi? — m-am mirat eu. 

— Fiindcă mă simt fericită. 

Aşadar, cercetările mele au început să se contureze. Cu 
toate acestea, multe dintre afecțiunile grave se vindecau ane- 
voie. Sincer să fiu, nu înțelegeam de ce. O explicaţie accep- 
tabilă în cazul pacienţilor grav bolnavi ar putea fi următoarea: 
în vieţile precedente, amploarea agresivității faţă de iubire și 
amploarea nesocotirii legilor supreme a atins cote uriaşe. De 
aceea schimbările de caracter se produceau foarte lent. O a 
doua cauză o constituia, după cât se pare, faptul că, pe lângă 
nivelul idealurilor şi al spiritualităţii, mai existau și altele, mult 
mai profunde și mai ample. Mai târziu, după ce am analizat în 
repetate rânduri zeci şi sute de variante posibile, am ajuns la 
concluzia că după idealuri urmează nivelul voinţei, iar după 
acesta cel al vieţii însăşi. 

Aşadar, lanţul valorilor umane se prezenta în felul următor. 

La început veneau valorile materiale, după ele — relaţiile şi 
aptitudinile, apoi — spiritualitatea, noblețea, idealurile, iar ceva 
mai încolo — voința, destinul şi viaţa. Dacă mă eliberez de 
atașarea de viaţă, atunci, ca într-o reacţie în lanţ, mi se 
diminuează şi dependenţa de celelalte valori: de voință, de 
idealuri etc. Prin urmare, rugăciunea poate fi formulată astfel: 

— Doamne, întreaga mea viaţă și orice fericire umană este 
o modalitate de a acumula iubire pentru Tine. 

Detaşarea periodică de toate bucuriile vieţii diminuează, de 
asemenea, dependenţa de cele umane şi conferă rugăciunii o 
mai mare greutate. Deci pot fi calculaţi parametrii atașării de 
fiecare valoare în parte, dar cele mai importante rămân viaţa, 
soarta, voinţa. De ele depind toate celelalte valori. Am. înţeles 
că diagnosticul care mi-a fost stabilit în 1991 și pregătirea 
pentru moarte nu au fost întâmplătoare. 

În noiembrie 91 m-am întâlnit cu viitorul redactor şi editor 
al primei mele cărţi, pe care am finalizat-o în iunie 1993. Era 
necesar ca textul să fie pur, întrucât în carte se vorbea despre 
Divin, iar informaţia pe care o ofeream era de mare forță şi 
gravitate. Astfel încât trăirea experienţei de plecare din viaţă, 
despărţirea de tot ce mi-a fost drag şi, în ultimă instanță, de 
viaţa însăşi mi-au permis să-mi pun în ordine şi să-mi purific 
sufletul. 

Aşadar, ciclul valorilor umane a fost descris, iar sistemul 
putea fi considerat finalizat. În concluzie, cauzele oricărei 
afecţiuni puteau fi înlăturate, dacă se obținea eliberarea de 
întregul lanț al dependenţelor de valorile umane. lubirea 
umană poate avea diferite grade de amploare. Ceea ce ni se 
cere este să învăţăm să ne păstrăm iubirea de Dumnezeu mai 

cu seamă atunci când se produce o destabilizare, nu la primele 
niveluri ale iubirii umane ci la următoarele, mult mai ample. 
Pornind de la sistem, nu mi-a rămas decât să-mi pun într-o 
ordine perfectă sufletul. Ca să fiu sincer, nu încercam senti- 
mentul satisfacţiei depline. Totuşi şedinţele mele cu pacienţii 
continuau să-mi furnizeze, cu fiecare caz mai complicat, noi 
date pentru meditaţie, precum şi posibilitatea de a merge mai 
departe cu cercetările. Apropo, prietenii m-au întrebat odată: 

— Dar sufletul omului poate fi divinizat? 

— Sincer vorbind, nu ştiu, le-am răspuns. Totuşi, dacă e să 
judecăm logic, cea mai mare parte din sufletul nostru, mai 
exact, cea care nu dăinuie veşnic, se află în spaţiu și timp, deci 
poate deveni obiect de divinizare. 

Sistemul meu însă nu conţinea noţiunea în cauză, astfel 
încât nu-mi rămânea decât să ridic din umeri. 

Mai remarcam în cercetările mele şi prezenţa unui alt 
aspect ciudat. El era legat de viitor. În mod inexplicabil, para- 
metrul viitorului se arăta a fi instabil. În principiu, dacă a fost 
deja înlăturată dependenţa de viaţă, destin fericit și voință, cu 
atât mai mult n-ar fi trebuit să existe cramponări de viitor 
(adică de principii, visuri, idealuri) şi de celelalte verigi (relaţii 
sau aptitudini), fără a mai vorbi de valorile materiale. Cu toate 
acestea, mă confruntam periodic cu cazuri problematice, când 
toţi parametrii pacientului erau normali, cu excepţia para- 
metrului viitorului. Aşadar, mai exista şi altceva în legătură cu 
tema viitorului, ceva ce o alimenta într-ascuns. Dacă nu voi fi 
în stare să înţeleg de unde provine destabilizarea acestui 
parametru, înseamnă că nu voi reuşi să văd nici alte cauze 
profunde care pot sta la originea afecțiunii şi, în cazuri grave, 

mă pot dovedi neputincios. Eram conştient de acest lucru, dar, 
oricât am încercat să sondez terenul, n-am reușit să găsesc 
vreo explicaţie pentru aceste situaţii. Și, ca să fiu sincer, 
ajunsesem deja la capătul puterilor. Căci toate variațiile pe 
care le văd în deformarea structurilor de câmp nu înseamnă, în 
sine, nimic. Împortantă este sintetizarea informaţiei şi arti- 
cularea ei într-un sistem coerent. Acest lucru cere foarte multă 
energie subtilă. În cazul dat, popularitatea mea şi sporirea 
bunăstării materiale mă expuneau unui pericol din ce în ce mai 
mare. Nu bănuisem înainte câtă energie îţi răpesc cumpă- 
răturile, treburile gospodăriei etc. Toate acestea necesită un 
control permanent al situaţiei. Nu mai lucrasem niciodată până 
atunci într-un asemenea regim. Era, evident, o suprasolicitare. 
De fapt, chiar şi cărţile, fiecare în parte, au fost scrise cu 
intenţia de a îndrepta situaţii de acest gen. Prima carte a apărut 
ca o conștientizare a faptului că felul în care trăim şi atitudinea 
noastră unii faţă de alţii sunt absolut greșite. Căci nimeni nu 
ştia cu exactitate care este sensul vieţii, care este originea 
bolilor, în ce fel comportamentul părinţilor se răsfrânge asupra 
sănătăţii și a destinului copiilor. Acum acest subiect a devenit 
o modă şi au apărut o mulţime de autori care îl abordează. Pe 
atunci însă era vorba de ceva nou, de o descoperire. Când am 
terminat de scris prima carte, am realizat brusc că sursa 
principală a bolii trebuie căutată altundeva decât în divinizarea 
laturii materiale a vieţii. O cauză mult mai serioasă o putea 
constitui tendinţa de a face din familie şi din relaţiile cu 
persoanele apropiate, pe de o parte, şi din aptitudini şi intelect, 
pe de altă parte, scopul şi sensul vieţii. 

Aşadar, în prima carte scrisesem că sursa principală a 


bolilor este închinarea la cele pământeşti, materiale. Dar s-a 
dovedit că problema de căpătâi a lumii moderne o constituie, 
de fapt, divinizarea laturii spirituale a vieţii. Şi, fiindcă prima 
mea carte (precum, de altfel, şi următoarele) s-a bazat pe pro- 
priile mele cercetări şi pe concluzii confirmate de nenumărate 
ori în practică, efectul ei asupra cititorilor s-a dovedit a fi 
foarte puternic. Acţiunea cea mai importantă a fost însă 
impulsul desprinderii de cele materiale. Iar prin cea de-a doua 
carte am încercat să echilibrez mecanismul învingerii valorilor 
umane. În alte circumstanţe aş fi scris fiecare carte în 5-7 ani. 
Eram însă conștient de faptul că o informaţie neechilibrată 
putea fi periculoasă, şi acest lucru mă îndemna să-mi continuu 
căutările febrile. 

După terminarea celei de-a doua cărţi intenţionam să fac o 
pauză de câţiva ani. Dar, la un moment dat, am realizat că mai 
exista şi un alt aspect, foarte important, care permitea 
explicarea multor probleme. Era vorba de divinizarea iubirii 
pentru o altă persoană. Capacitatea de a păstra iubirea de 
Dumnezeu şi de a nu căuta vinovaţi, atunci când este umilit cel 
mai înalt nivel al fericirii umane - iubirea umană - reprezintă 
capacitatea de a ignora atracţia umanului. 

Şi iată-mă lucrând deja cu pacienţi care mi-au citit toate 
cele trei cărți. Constat însă la aceştia un lucru ciudat: deşi 
restul parametrilor au fost stabilizaţi la cote normale, depen- 
denţa de aspectele spirituale superioare și de conştiinţă depă- 
şeşte cu mult pragul critic, ceea ce duce frecvent la apariţia 
sterilității și a bolilor canceroase. Aşadar, informaţia s-a 
dovedit a fi incompletă şi, în anumite puncte esenţiale, sis- 
temul meu nu le putea veni în ajutor suferinzilor. Atunci s-a 

conturat subiectul pentru cea de-a patra carte. De obicei, 
înainte de a mă aşeza să scriu o carte şi după finalizarea ei mă 
confrunt cu necazuri de proporţii. Cu cât mai prețioasă este 
informaţia pe care vreau s-o ofer, cu atât mai puternice sunt 
zdruncinările la care sunt supus, pentru a se putea obţine o 
armonizare interioară a cărții. Căci, aidoma unui prunc, cartea 
poartă în sine informaţia despre autor. Așa cum părinţii 
răspund şi ispăşesc pentru copiii lor, atunci când nu reuşesc să 
le educe corect simţurile, tot aşa şi eu dau socoteală pentru 
fiecare carte scrisă. 

Fiindcă după terminarea celei de-a patra cărţi n-am fost 
supus unor purificări însemnate, am înţeles că acum, de bine, 
de rău, lucrurile au intrat pe un făgaş normal. Deci mă puteam 
odihni şi mă puteam ocupa şi de altceva. Cu toate acestea, mai 
ofeream, din când în când, consultaţii, lucrul cu pacienţii 
rămânând sursa mea principală de informaţii. În plus, ţineam 
să mă conving pe viu de eficienţa noilor descoperiri. 

Înaintând încet şi chinuitor, confruntând datele şi diagnos- 
ticând, am ajuns la concluzia că tema viitorului, a principiilor 
şi idealurilor are dedesubt un alt strat amplu, care este mult 
mai subtil. El ne trimite la noţiunile de moralitate, iubire 
umană, la concepţia religioasă şi, în mod paradoxal, la pro- 
cesele de îmbătrânire. În cele din urmă, am ajuns să înțeleg că 
acest strat reprezintă de fapt sufletul omului. 

N-am să povestesc aici pe larg despre felul cum am ajuns la 
acest nivel. Pe acest subiect s-ar putea scrie o întreagă carte. 
Mă voi limita doar la o descriere aproximativă şi sumară a 
drumului parcurs. Mi-am dat seama că în cărţile scrise până 
acum am redus toate valorile umane la două aspecte: material 

şi spiritual. Mai exista însă şi un al treilea concept: valorile 
sufletului. Am constatat că toate valorile umane se reduc, în 
ultimă instanţă, la însăşi noţiunea de om, adică la trup, spirit şi 
suflet. Astfel, divinizarea persoanei iubite creează o depen- 
denţă de suflet, spirit şi trup, care, la rândul ei, determină 
cramponarea de toute celelalte valori umane. De aceea, per- 
soana iubită nu trebuie percepută ca o sursă de fericire. Se 
cuvine să vedem în ea un aliat, care ne ajută să ne apropiem de 
Dumnezeu şi să acumulăm iubire Divină. Cu cât mai puternică 
este dependenţa de fiinţa iubită, cu atât mai numeroase sunt 
pretenţiile noastre faţă de ea. Prin urmare, cu cât mai iertători 
şi mai toleranţi suntem cu persoana iubită, cu atât mai puţin 
ataşaţi vom fi de idealuri şi moralitate, de aptitudini şi relaţii, 
precum şi de valorile materiale. 

Aveam de-a face cu o informaţie nouă şi n-o puteam 
dezvălui decât după ce aplicarea ei practică şi efectele benefice 
asupra pacienţilor i-ar fi demonstrat veridicitatea. 

Aşadar, trebuia să-mi revin şi să-mi continuu cercetările. 

lată câteva cazuri: reprezentative pentru felul în care lucram 
cu noua informaţie. 

M-am întâlnit la Moscova cu o cunoştinţă care mi-a 
povestit o întâmplare ciudată: 

— Mă întorceam cu maşina de la vilă. Pe şosea nici ţipenie 
de om, aşa încât am început să accelerez. Deodată, ca din 
senin, văd cum zboară în parbriz un pietroi zdravăn, direct 
spre capul meu. Doar printr-un miracol am reuşit să virez puţin 
la dreapta. Geamul a fost făcut zob, dar eu am reuşit să scap 
teafăr. Poţi să-mi explici ce-a fost asta? 

Timp de câteva secunde stau cu ochii închişi, reconstituind 


întreaga situaţie, apoi îi zic: 

— Ai o amantă tânără de care ești îndrăgostit. Te simţi însă 
complexat din cauza diferenței de vârstă. Dar, cu cât mai 
multe griji îţi faci, cu atât mai intens şi mai rapid se derulează 
programul de autodistrugere. În prima fază, programul este 
blocat în regiunea capului. La tine însă el s-a declanşat cu o 
viteză atât de mare, încât, în loc de rinită alergică sau migrene, 
te-ai ales cu pericolul unui traumatism cranian grav. 

El mă priveşte uluit. 

— Este absolut adevărat tot ce spui. Dar de ce a fost nevoie 
de o avertizare atât de dură, cât pe-aci să mă trimită pe lumea 
cealaltă? 

— Fiindcă în câmpul vostru apare un copil comun. Mo- 
mentan, n-aş putea să-ţi spun dacă el va veni pe lume acum 
sau în următoarea viaţă, dar în clipa de faţă are loc formarea 
lui la nivelul câmpului. lar un comportament greşit, mai cu 
seamă pe plan emoțional, este periculos pentru el. 

El tot nu-şi poate stăpâni mirarea: 

— Nu pot să înţeleg, cum de-ai reuşit să-ţi dai seama şi să 
vezi toate lucrurile astea? 

— Nimic mistic la mijloc, i-am răspuns, programul de 
autodistrugere se apropie la tine de 500 de unităţi. El apare în 
legătură cu o femeie, dar alta decât soţia ta. În plus, eşti mereu 
ținta propriului dispreţ şi asta se leagă de tema sufletului, la 
care am ajuns nu demult, mai precis, de acea parte a ei care 
ţine de bătrâneţe. lată toată mistica! 

— Şi cum să mă comport de acum încolo? 

— Când e vorba de dragoste, uită de vârsta ei şi de felul 
cum arată ea. Vreau să zic că trebuie, desigur, să te îngrijești şi 

de propriul tău exterior, dar să te laşi stăpânit de tot felul de 
complexe, că eşti sărac, sau urât, sau bătrân, este inadmisibil. 


Alt caz l-am avut cu o pacientă din Israel. 

— Ştiţi, soțul meu se poartă uneori ca un posedat, de parcă 
intră un demon în el. ÎI pot ajuta cu ceva? 

— Sigur că da, i-am zis eu. Aţi încercat vreodată senti- 
mente de dispreţ şi de dezaprobare faţă de evreii ortodocşi? 

Ea şi-a mişcat abia perceptibil umărul: 

— Nu, niciodată. 

Ridic din umeri: 

— Vă mai întreb o dată: a existat sau nu vreo nemulţumire? 

Femeia cade pe gânduri. 

— Cum să vă spun, o atitudine critică a existat întotdeauna, 
mi-a răspuns ea, cât despre soțul meu, el nu este credincios. 

— În viaţa anterioară, soţul dumneavoastră a fost credin- 
cios ortodox, am început să-i explic eu, religia i-a permis să 
atingă un nivel moral şi spiritual înalt, iar dumneavoastră aţi 
început să divinizaţi, la el şi la dumneavoastră, manifestările 
superioare ale sufletului uman. În ce măsură divinizăm ceva la 
persoana iubită, în aceeaşi măsură ea urmează să piardă lucrul 
respectiv. Ce este un om sărac la pungă ştim cu toţii. Sărac la 
trup zicem că este infirmul sau cel cu o constituţie astenică. 
Sărac cu duhul este individul limitat, prost şi incapabil. Sărac 
la suflet este ticălosul, nemernicul sau ucigașul, sau cel ce 
refuză să creadă în Dumnezeu, sau, cum îi zicem noi, 
posedatul de diavol. 

Cu cât mai mult vă închinaţi sufletului uman, cu atât mai 
mult şi-l pierde soţul dumneavoastră. Dezvoltarea sufletului 

nostru este, într-o măsură foarte mare, condiţionată de 
preceptele şi de concepţia despre lume date de religie. De 
aceea blamarea oricărei religii sau a practicanţilor unui cult 
religios intensifică ataşarea de suflet, ce ne atrage, nouă și 
apropiaților noştri, tot felul de nenorociri. Prin urmare, de la 
dumneavoastră se cere să vă revedeţi de la capăt întreaga viață, 
înlăturând toate pretenţiile lăuntrice pe care le-aţi avut faţă de 
vreo religie. Rugaţi-vă să vi se ierte intoleranţța faţă de cei ce 
v-au jignit sentimentele religioase. Nu se cuvine să facem din 
respectarea preceptelor religioase un scop în viaţă. Ca şi toate 
celelalte lucruri, ele ne sunt date ca mijloace de acumulare a 
iubirii de Dumnezeu. Nu este întâmplător că Moise a spart 
tăbliţele din piatră pe care fuseseră săpate cele zece porunci. 
Dacă veţi reuşi să învingeţi tendinţa de a diviniza tot ce ţine de 
religie, precum şi manifestările superioare ale propriului suflet, 
dacă veţi reuşi să vă sustrageţi dependenţei de aceste valori, 
soţul dumneavoastră își va recăpăta din nou sufletul. 


Îmi amintesc de un alt caz curios. O femeie tânără a venit la 
mine cu o singură problemă: 

— Nu mai vreau nimic, a zis ea, parcă mi-au dispărut toate 
sentimentele. M-am abrutizat complet, pe toată linia. 

— Sentimentele sunt legate de suflet, i-am zis, dacă aveți 
senzaţia că vă pierdeţi sufletul, atunci, probabil, v-aţi cram- 
ponat rău de tot de el. lar cauza este următoarea: n-aţi încetat 
niciodată să blamaţi societatea şi statul. 

— De ce atunci n-am fost afectată de vreo boală? De ce 
trebuie să sufăr în felul acesta? 

— Dacă v-aţi fi supărat pe cineva de o manieră dură, 

neîmpăcată, orientată cu precizie, atunci şi programul de auto- 
distrugere s-ar fi întors ţintind cu precizie. Gelozia v-ar fi 
provocat o congestie cerebrală sau probleme cu pancreasul, 
izbucnirea de ură v-ar fi afectat vederea, supărarea îndelung 
rumegată — inima şi plămânii, obişnuinţa de a critica şi de a 
dezaproba de pe poziţiile logicii — ficatul. Supărarea dumnea- 
voastră însă a fost îndreptată împotriva unor grupuri mari de 
oameni şi chiar împotriva lumii întregi. De aceea, programul 
de autodistrugere s-a extins pe o scară uriaşă, blocându-vă, 
încetul cu încetul, nu numai trupul și spiritul, ci şi sufletul. 
Dacă doriţi să trăiţi din nou bucuria sentimentelor, eliberaţi-vă 
retroactiv de orice resentiment față de lume în general, față de 
stat şi faţă de grupuri de oameni. 


CUM LE PUTEM ACORDA 
SPRIJIN PSIHOLOGIC 
ELEVILOR DIN 
CLASELE SUPERIOARE 


Pentru început, să trecem în revistă acele probleme care pot 
apărea în faţa elevilor din clasele superioare. 

Pentru a putea soluţiona o anumită problemă, trebuie să 
ştim cum să stăpânim situaţia. Cu cât mai puternică este 
dependenţa individului de situaţie, cu atât mai reduse îi sunt 
posibilitățile de a se realiza și de a-și rezolva chestiunile de 
importanţă vitală. Elevul din cursul superior nu s-a desprins 
încă din mediul familial, deci îi este necesară şi abilitatea de a 
soluţiona acele probleme de comunicare care apar în familie. 
În pragul absolvirii, tinerii şi tinerele se pregătesc pentru o 
activitate independentă sau pentru o continuare a studiilor. 
Aşadar, gama posibilităţilor se diversifică mult, dar, în acelaşi 
timp, cresc şi responsabilităţile. Prima iubire, stabilirea unor 
relaţii profunde cu persoane de sex opus, toate acestea, privite 
sub aspect emoţional, sunt trăite la cote mult mai înalte decât 

în perioada de adolescenţă. Mulţi dintre tineri vor fi chemaţi 
să-şi satisfacă stagiul militar în armată, unde volumul 
solicitărilor fizice şi psihice îl depăşeşte cu mult pe cel cu care 
s-au obișnuit în viaţa civilă. Aşadar, sintetizând multitudinea 
problemelor care stau în faţa elevilor din cursul superior, 
putem spune că semnificaţia schimbărilor la care sunt supuși 
aceştia este următoarea: primii paşi făcuţi în viaţa indepen- 
dentă presupun deopotrivă posibilităţi mult mai mari, dar şi 
solicitări psihice pe măsură. Capacitatea tânărului de a se 
realiza în viitor depinde de felul în care el percepe lumea 
înconjurătoare şi reacţionează la ea, de echilibrul său emo- 
tional. Prin urmare, este necesar să clarificăm care este con- 
diţia principală pentru formarea unei reacţii corecte la lumea 
înconjurătoare, cum trebuie să fim, pentru a nu depinde de 
situaţie şi pentru a avea posibilitatea de a depăşi problemele şi 
a ne atinge obiectivele propuse? 

Să apelăm la cercetările asupra sensibilităţii ca atare. Care 
este natura emoţiilor? Ce sunt simţurile noastre? 

Este sau nu sensibilitatea o particularitate exclusivă a 
organismelor vii? Există zeci de teorii asupra originii 
sensibilităţii şi tentative de a-i explica natura. Să ne formăm 
acum o nouă idee despre natura sensibilităţii, pornind de la 
cele mai importante descoperiri făcute de savanţi în ultimele 
secole. 

În ultimit câţiva ani, omenirea a fost pusă în faţa unei grave 
probleme de etică ştiinţifică. Este vorba de clonarea omului şi, 
în general, a oricărei fiinţe vii. Voi reaminti cum a fost 
descoperit mecanismul clonării. La o celulă obişnuită, spirala 
genetică dublă nu se separă. Acest proces poate avea loc doar 

în celuiele sexuale. Cromozomul din celula sexuală are posi- 
bilitatea de a se divide. Savanţii au separat cromozomii din 
celula sexuală şi au introdus în locul lui un cromozom luat de 
la o celulă obişnuită. Lichidul intracelular a fragmentat cro- 
mozomul,  determinându-l să funcţioneze în regim de 
înmulţire. Prin urmare, orice celulă din organism poate 
produce un nou organism. Înainte se credea că toate procesele 
care au loc în celulă sunt condiționate de programul stocat în 
codul genetic al acesteia. Felul în care a acţionat lichidul 
intracelular asupra cromozomului dovedeşte însă existenţa 
unui program de înmulţire pe lângă informaţia genetică. 
Savanţii n-au reuşit deocamdată să explice rostul acestui 
mecanism. 

Mai departe. La începutul secolului a fost descoperit aşa- 
numitul paradox Einstein-Podolski-Rosen. lată despre ce este 
vorba. S-a constatat că doi fotoni care pornesc din același 
punct păstrează o anumită legătură reciprocă. Acţionând 
asupra unuia dintre ei, constatăm că reacţionează şi celălalt. 
Altfel spus, se produce o condiţionare energetică reciprocă în 
spaţiu şi timp. Paradoxul propriu-zis constă în faptul că 
această conexiune este instantanee. Viteza acestui impuls 
poate depăși de mii şi milioane de ori viteza luminii. Singura 
explicaţie posibilă la care au ajuns savanții este următoarea: 
viteza infinită de interacţiune a celor 2 fotoni se poate explica 
printr-un singur lucru: depărtându-se unul de celălalt în plan 
fizic, ei îşi păstrează unitatea în plan subtil, informațional, 
unde noţiunea de spaţiu şi timp dispare sau, mai bine zis, se 
transformă într-un punct, adică în ceva cu totul diferit. 

Următoarea descoperire. Atunci când un obiect cosmic se 

apropie de noi, liniile spectrului se deplasează spre zona 
violetă. Când obiectul se îndepărtează, liniile spectrale se 
deplasează spre zona roşie a spectrului. În 1930, astronomul 
Doppler a descoperit efectul deplasării spectrale roşii. S-a 
constatat că, observat de pe pământ, orice obiect cosmic se 
îndepărtează de noi cu o viteză mare. Totodată, nu există un 
punct ekntral de la care Universul începe să se dilate. Dilatarea 
este uniformă în toate punctele acestuia. Curios lucru, cu 
câteva decenii înainte de această descoperire, poetul american 
Walt Whitman a scris un poem, care se rezumă la următoarele 
idei: 

„Privesc prin geam şi văd cerul, văd stelele şi Galaxiile, 
care o iau la fugă, risipindu-se şi depărtându-se tot mai mult şi 
mai mult de mine”. 

Acelaşi Walt Whitman a zis odată: 

„Aşa cum sunt, întreg, nu mă cuprinde spaţiul dintre 
pantofi şi pălărie”. 

Toată viaţa lui, el a fost un reporter de mâna a doua, care 
nu compusese niciodată versuri. Şi iată că a venit o zi, în care 
el a devenit poet, poet genial. Această metamorfoză el o 
descrie astfel: 

„Într-o bună zi m-am întins pe iarbă, mi-am desfăcut 
braţele și am privit cerul. Şi dintr-o dată m-am pătruns de 
sentimentul că sensul existenţei întregului Univers este 
iubirea”. 

În acest fel, prin intermediul simţurilor noastre, noi putem 
primi informaţii despre procesele care au loc în Univers, 
despre evenimentele trecute şi viitoare. 

Vom mai reveni la acest subiect. 

Începând cu anii 30, Universul a căpătat pentru savanţi o 
înfăţişare complet diferită. În locul tabloului static şi imuabil 
al lumii a apărut modelul Universului în mișcare, al Univer- 
sului care pulsează. Oamenii de ştiinţă au ajuns la concluzia că 
Universul s-a născut dintr-un punct. Acest proces a căpătat 
denumirea de Big-Bang, „marea explozie”. 

Dar acest model îi era deja cunoscut omenirii cu câteva mii 
de ani în urmă, fiind reprezentat în filozofia indiană veche. 

Aşadar, înainte de apariţia Universului, spaţul, timpul şi 
materia erau comprimate într-un singur punct, posedând o 
natură complet diferită. 

Fiecare nouă descoperire din ultima sută de ani a discreditat 
mitul despre imuabilitatea reprezentărilor noastre asupra lumii. 
Pe la începutul secolului, fizicienii erau de părere că descrierea 
tabloului fizic al lumii este, în principiu, încheiată şi poate fi 
completată doar cu detalii minore. Apariţia mai târziu a fizicii 
cuantice a dat peste cap întreaga imagine a lumii. S-a 
descoperit că orice particulă este, în același timp, şi o undă. lar 
în 1906, cu câţiva ani înainte de deseoperirea teoriei rela- 
tivităţii, Minkowski a ajuns la concluzia că spaţiul, timpul și 
materia alcătuiesc un continuum unitar şi, întrucât formează un 
întreg, ele pot trece și se pot transforma unul în celălalt. 
Câteva decenii mai târziu a fost descoperită noțiunea de 
particulă virtuală. Vidul dă naştere unor particule, care există 
câteva miliardimi de secundă, după care se întorc înapoi în 
neființă. Fizicienii şi-au schimbat punctul de vedere asupra 
materiei, substanţei. A apărut o altă definiţie a substanţei. Ceea 
ce numeam mai înainte materie s-a dovedit a fi spaţiu 
structurat într-un anumit fel. 


30 


Dar să revenim la sensibilitate. Cum poate fi raportată ea la 
originea Universului și la procesele care au loc aici? Emoţia 
oricărei fiinţe vii reprezintă un program care se revelează în 
timp şi spaţiu. Cu cât este mai mare amploarea emoţiilor, cu 
atât mai mari sunt posibilităţile de care dispune obiectul de a 
schimba evenimentele din jur şi de a se adapta lumii încon- 
jurătoare. Fiecare situaţie concretă ia naştere dintr-un punct, 
dintr-un germen, desfăşurându-se apoi în timp şi spaţiu. Şi 
indiferent de scara la care evoluează, ea își păstrează unitatea 
originară. Cu alte cuvinte, pentru fiecare eveniment există 
ceva asemeni unui embrion, în care este depozitat programul 
evoluţiei ulterioare. Pentru a dirija un eveniment oarecare, o 
situaţie, trebuie mai întâi să le modelăm. 

Modelarea poate fi realizată pe două căi. Prima — con- 
fruntarea evenimentelor, care au loc în planul fizic exterior, şi 
generalizarea lor treptată, comprimarea într-un singur punct 
informaţional. Cu alte cuvinte, rostul gândirii abstracte al 
sintetizării este de a întoarce evenimentul, dilatat în timp şi 
spaţiu, la punctul iniţial. A doua cale de cunoaștere este cea 
senzorială. Ea reprezintă o interacţiune nemijlocită cu ger- 
menul informaţional primordial. În cazul dat, conştiinţa, 
analiza, aprecierea nu joacă nici un roi, dimpotrivă, ele pot fi o 
piedică în calea cunoaşterii. Aşadar, în fiecare dintre noi au loc 
în permanenţă două procese opuse. Rațiunea, conştiinţa com- 
primă spaţiul, timpul şi materia, tinzând să le reducă la un 
punct. Simţurile, la rândul lor, dau naştere spațiului, timpului 
şi materiei, dilatându-le tot mai mult. Procesul de pulsare se 
constată la toate obiectele din Univers. Întrucât Universul este 
holografic nu numai în spațiu, ci şi în timp, rezultă că în 

fiecare secundă este încifrat întreg procesul de apariţie şi 
dispariţie a Universului. 

Aşadar, cu cât mai ample și mai profunde sunt simţurile 
noastre, cu atât mai vastă este întinderea de spaţiu şi timp pe 
care o cuprind acestea. Densitatea informaţională a sentimen- 
tului poate creşte şi poate ajunge, în ultimă instanţă, să 
cuprindă ca amploare întregul Univers. Dacă fiecare particulă 
este deopotrivă şi o undă, altfel spus, spaţiu, atunci putem 
afirma că orice obiect din Univers are o natură ondulatorie. 
Prin urmare, orice obiect ocupă ca volum, în plan subtil, 
întregul Univers. Astfel, toate obiectele din Univers, deose- 
bindu-se în mod esenţial unul de celălalt în exterior, sunt 
indisolubil legate între ele în plan ondulatoriu, alcătuind un tot 
unitar absolut în planul informaţional primordial. 

Rezultă că fiecare obiect conţine o informaţie completă 
asupra întregului Univers şi asupra evenimentelor care au loc 
în el. Întrucât omul este, totodată, şi o structură de câmp, 
spaţială, ocupând, în plan subtil, întregul Univers, putem 
presupune că principalele programe informaţionale (după ni- 
velul informaţional primordial unitar) sunt stocate, în primul 
rând, în structurile lui de câmp și, abia după aceea, în 
structurile lui fizice. 

Există mii şi mii de mărturii care dovedesc că sensibilitatea 
omului şi interacţiunea lui informaţională cu lumea încon- 
jurătoare continuă şi după încetarea funcţiilor fiziologice, 
adică în timpul morţii clinice. Capacitatea de a vedea, 
semnalată la indivizi care au orbit, sau comunicarea, atunci 
când s-a produs o dezintegrare a funcţiilor creierului etc., 
dovedesc că sensibilitatea şi emoţiile noastre sunt, prin natura 

lor, mai întâi de toate, niște structuri de câmp. Prin urmare, pe 
lângă genotipul fizic, al cromozomilor materiali, trebuie să 
mai existe şi un genotip al structurilor de câmp. Doar în felui 
acesta poate fi explicată posibilitatea clonării, când lichidul 
intracelular îndeplineşte un anumit program, ai cărui exponențţi 
materiali nu sunt prezenţi. Or, dacă există un genotip al 
câmpului şi o sensibilitate la nivelul câmpului, atunci putem 
admite posibilitatea perpetuării personalităţii umane după 
distrugerea completă a învelişului fizic. Aşadar, mitul despre 
sufleteie celor morţi devine o realitate. Vorbim despre am- 
ploarea emoţiilor umane, care cuprinde şi dirijează un anumit 
volum de spaţiu şi timp. 

Dintre toate emoţiile, cea mai amplă este sentimentul de 
iubire. El este în cea mai mică măsură legat de întâmplările de 
moment și are o dependenţă minimă faţă de lumea încon- 
jurătoare. Cu cât mai înaltă este sensibilitatea omului, cu atât 
mai amplu îi este sentimentul de iubire şi cu atât mai mare este 
volumul de spaţiu şi timp pe care-l modelează şi stăpâneşte, 
dirijându-l. Şi, respectiv, cu atât mai mare poate fi amploarea 
posibilităţilor lui intelectuale şi spirituale. 

Agresivitatea este o formă de apărare. Ea apare atunci când 
fiinţa vie nu este în stare să controleze situaţia în care a fost 
antrenată. Prin urmare, cu cât este mai mare amploarea iubirii 
în sufletul omului, cu atât mai puţine emoţii agresive îi sunt 
necesare pentru a dirija situaţia. Dacă, în plan subtil, orice 
obiect ocupă tot Universul, rezultă că trebuie să existe un 
sentiment de iubire absolut, care să cuprindă ca amploare 
întregul Univers și să dea naştere la tot ce este în Univers. 
Fiecare obiect din Univers poartă în sine acest sentiment ca pe 

un program absolut. Prin urmare, atât natura vie, cât și cea 
moartă posedă sensibilitate. De vreme ce natura moartă are 
sensibilitate, rezultă că putem admite la ea prezenţa unor 
anumite forme de conştiinţă, înțelegând desigur că atât 
sensibilitatea, cât şi conştiinţa se manifestă, la obiectele 
inanimate, la nivelul câmpului. 

Universul s-a născut dintr-un punct şi, în pofida noilor 
forme de spaţiu şi timp, care se nasc permanent, el îşi 
păstrează caracterul unitar. Cu cât fiecare om îşi va mări 
posibilităţile de a păstra şi de a spori sentimentul de iubire, cu 
atât mai puţin acest sentiment va depinde de circumstanţele 
exterioare, cu atât mai apropiat va fi omul de cunoaşterea 
primordială, şi cu atât mai mult vor spori posibilitățile lui de a 
stăpâni lumea înconjurătoare şi de a se dezvolta armonios. 

Elevii din cursul superior se pregătesc pentru o nouă viaţă, 
care va evolua la o scară mult mai largă decât cea de până 
acum. Pe cât de bine vor reuşi ei să modeleze evenimentele, să 
le înțeleagă, pe atât de bine vor izbuti să le dirijeze. Adaptarea 
lor va decurge mult mai uşor dacă profesorul îi va ajuta în 
dezvoltarea metodei de cunoaştere conştient-senzorială. 

Cunoaşterea se realizează, în primul rând, pe cale senzo- 
rială, emoţională. În măsura în care profesorul va reuşi să-i 
convingă pe elevi că bunătatea sufletească şi sentimentul 
iubirii sunt principalele condiţii de adaptare la viața încon- 
jurătoare, în acea măsură vor izbuti tinerii să depăşească în 
viitor situaţiile dureroase şi dificile. O concepţie eronată 
despre lume dă naştere unui caracter greşit. Un caracter greşit 
duce la acţiuni greşite. Acţiunile greşite provoacă boli, neno- 
rociri şi determină închiderea perspectivelor şi a posibilităţilor. 

Concepţia despre lume poate fi rezumată la câteva principii 
de bază: 

În ce constă sensul vieţii? 

Ce este fericirea? 

Cum să fii fericit? 

Cum să te comporți corect în societate şi în familie? 

Cum să obţii mai multe în viață? 

Cum să devii mai bun? 

Când adolescentul identifică sensul vieţii cu valorile 
materiale, sfera lui emoţională se îngustează, la fel şi posi- 
bilităţile de cunoaștere. El are din start o adaptabilitate scăzută 
la lumea înconjurătoare şi, la orice situaţie ieşită din comun, 
răspunde cu gânduri şi acţiuni agresive. 

Când elevul din cursul superior vede scopul şi sensul vieţii 
în dezvoltarea aptitudinilor și a intelectului, spectrul lui 
emoțional devine mult mai larg. De aceea, posibilităţile de a se 
dezvolta şi de a se adapta la lumea înconjurătoare, precum şi 
nivelul fericirii se situează la el cu o treaptă mai sus. Pierzând 
pentru moment în faţa celui dintâi, el, fără îndoială, va obține 
mai multe în viitor. 

Cu toate acestea, intelectul uman, aptitudinile, logica, 
indiferent de anvergura lor, sunt legate de stăpânirea şi 
dirijarea unui volum redus de spaţiu şi timp. De aceea, în cazul 
unor procese ample, capacitatea de adaptare a acestui individ 
nu poate fi mare şi el este condamnat să încerce, faţă de 
oameni şi față de lumea înconjurătoare, emoţii agresive de 
lungă durată, care decurg lent şi inexpresiv. Respectiv si 
amploarea acţiunilor agresive este mai mare, iar consecinţele 
acestora sunt și mai grave. Astfel de persoane se pot alege cu 

afecţiuni cronice incurabile şi cu o serie neîntreruptă de 
necazuri şi nenorociri. Orice emoție agresivă se va desfăşura 
după aceea în spaţiu şi timp ca un program de distrugere și de 
nimicire a lumii înconjurătoare. Cu cât se menţine mai mult 
emoția agresivă, cu atât mai mare îi este amploarea în timp şi 
spaţiu şi cu atât mai sporită îi este densitatea informaţională. 
Ajungând la saturație, programul trece de la obiectul fizic ia 
structura lui de câmp. 

Unitatea existentă la nivelul câmpului face ca programul de 
distrugere, adică emoția agresivă îndreptată împotriva unei alte 
persoane, să se întoarcă cu 180° şi să înceapă să-şi distrugă 
propria sursă, cu alte cuvinte, supărarea îndelung dospită, ura, 
blamarea, dorința de răzbunare se transformă, mai devreme 
sau mai târziu, într-un program de autodistrugere, într-o 
anihilare fizică lentă sau rapidă. 

Aşadar, o concepţie despre lume care se axează pe valorile 
materiale sau spirituale poartă în sine încă din faşă germenii 
agresivităţii şi ai viitoarelor probleme. 

Chiar şi atunci când individul îşi propune ca scop principal 
aspectele spirituale cele mai elevate, cum sunt idealurile, 
moralitatea, etica, iubirea pentru aproape sau pentu o 
comunitate de oameni, cunoaşterea emoţională a Universului îi 
rămâne limitată, deci presupune agresivitate. 

În măsura în care tânărul va înţelege că scopul şi sensul 
vieţii constau, în primul rând, în atingerea acelui nivel de 
iubire din care a luat naştere Universul, celelalte obiective 
secundare se vor putea conecta la scopul principal, iar 
capacitatea lui de adaptare şi de cunoaştere a lumii va putea 
atinge cote maxime. 

Cu cât mai ample sunt emoţiile iubirii, cu atât mai sporită 
este densitatea informaţională a acesteia şi cu atât mai subtil 
este planul la care accede iubirea, apropiindu-se tot mai mult 
de planul informaţional primordial. 

Aşadar, după distrugerea învelişului fizic al omului, sen- 
timentul iubirii continuă să existe. Spre deosebire de aceasta, 
valorile materiale şi spirituale se pierd o dată cu îmbătrânirea 
şi moartea. De aceea, dorința de a face din acumularea 
valorilor materiale sau spirituale scopul suprem al vieţii poartă 
în sine, de la bun început, premisele unor traume psihice şi ale 
unui stres imposibil de depășit. 

În concluzie, dinamica valorilor noastre materiale şi 
spirituale, cum sunt bunăstarea materială, aptitudinile, coe- 
ficientul intelectual, potențialul spiritual şi abilitatea de a dirija 
lumea înconjurătoare, este condiţionată de proporțiile sensi- 
bilităţii noastre şi, în primul rând, de capacitatea noastră de a 
simţi iubirea. 

Cu cât este mai mare dependenţa iubirii de aspectele 
materiale şi spirituale, de situaţiile de moment, cu atât este mai 
redus volumul de spaţiu și timp pe care ea îl poate cuprinde, 
îndepărtându-se, în consecință, tot mai mult de cauza pri- 
mordială. Dimpotrivă, când omul se axează pe iubire şi 
blândeţe şi nicidecum pe emoţiile negative, eliberându-se 
treptat de dependenţa față de lumea înconjurătoare, el se 
apropie de cauza primordială, căpătând astfel posibilitatea de a 
se dezvolta armonios. Prin urmare, cel ce înăbușă iubirea din 
considerente materiale sau din cauza principiilor şi idealurilor, 
sau chiar dintr-un scrupul moral şi etic, subordonează formele 
strategice de cunoaştere a lumii celor tactice. De aceea, mai 

devreme sau mai târziu, el va eşua. 

Aşadar, sentimentul de iubire, care ne umple sufletul, 
reprezintă o valoare în sine şi reprimarea lui nu poate fi 
justificată prin nimic. 

Individul răzbunător şi susceptibil] încearcă să stăpânească 
lumea înconjurătoare pornind de la propriile sale principii, de 
la etica și moralitatea sa. Amploarea emoţiilor lui se restrânge, 
iar adaptarea la mediu scade. În consecință, urmează un nou 
val de emoţii agresive. Însă, dacă va renunţa conştient la 
dorinţa de a se răzbuna, de a condamna și de a se supăra, el va 
constata că posibilităţile lui de cunoaştere şi de stăpânire a 
mediului înconjurător devin tot mai mari. 

Aşadar, în măsura în care elevul din cursul superior tinde 
să cultive bunătatea sufletească şi se concentrează asupra 
sporirii sentimentului de iubire, vor spori şi posibilităţile lui de 
a controla situaţia şi de a depăşi dificultăţile cu care se 
confruntă, indiferent de anvergura activităţilor sale ulterioare. 


SITUAȚIA DE STRES ÎN 
VIAȚA ADOLESCENTULUI. 
DEFINIŢIE ŞI TIPOLOGIE 


Părintele conceptului de „stres”, Hans Selye, afirmase 
cândva: „Stresul înseamnă moarte”. Însă, după mai mulţi ani 
de investigaţii, el a ajuns la o definiţie total opusă celei dintâi: 
„Stresul înseamnă viaţă”.: Prin urmare, nu mecanismul 
stresului ca atare prezintă un pericol, ci atitudinea greşită faţă 
de ceea ce numim noi stres. Dacă un eveniment oarecare 
ameninţă să ne pună în pericol, apare o stare de stres, care 
eliberează rezervele interioare ale organismului, ajutându-l să 
supravieţuiască. Mai întâi de toate, stresul îndeamnă la acţiuni 
energice, la transformări exterioare sau lăuntrice. Acţiunile 
energice întreprinse în plan exterior ne ajută să supravieţuim 
pentru moment. Ele reprezintă condiţia unei supravieţuiri 
tactice. Schimbările lăuntrice însă lucrează în contul 
supravieţuirii strategice, de perspectivă. 

Studiind coloniile de microorganisme, biologii au observat 
un fenomen interesant. Într-o colonie, mutanţii constituie în 

medie 2-3% din numărul total. De regulă, ei prezintă o 
capacitate vitală scăzută. Mai înainte, ei erau consideraţi o 
abatere de la programul genetic al comunităţii. Dar, atunci 
când condiţiile devin pregnant nefavorabile, numărul mutan- 
ţilor creşte până la 30%. Apar specimene care manifestă 
capacităţi complet diferite de ale celorlalte microorganisme. 
lar cu ajutorul lor colonia reuşeşte să supraviețuiască. 

Acelaşi mecanism poate fi aplicat destul de simplu și 
omului. O destabilizare periodică a planului exterior şi lăuntric 
este necesară pentru adaptarea la mediul înconjurător. Cer- 
cetările antropologilor arată că, în lipsa schimbărilor negative, 
care se produc periodic pe întinsul planetei, omul n-ar fi 
evoluat. Dacă omul ar înceta să se hrănească, ar muri, însă, 
abţinându-se periodic de la mâncare, el îşi prelungeşte durata 
medie de viaţă. Aşadar, stresul este necesar nu numai 
adaptării individului la mediul înconjurător, ci şi evoluţiei lui. 
Rămâne de văzut doar când stresul este periculos şi când este 
benefic. 

Există 3 tipuri de stres. Stresul ca situaţie neplăcută în 
prezent. Stresul ca neacceptare sau regretare a trecutului. 
Stresul ca teamă de viitor. Să analizăm primul tip de stres. 

În evul mediul, învățatul Ibn-Sina a efectuat următorul 
experiment. El a legat o oaie sănătoasă şi bine hrănită la o 
distanţă de $ metri de un lup. Peste trei zile, oaia a pierit. 

Alt exemplu. Oaia fată un mieluţ mort. Organismul îi este 
infectat și nimic n-o mai poate salva. Atunci i se aduce un miel 
nou-născut de la o altă oaie. Ea începe să-l hrănească, se pune 
pe picioare şi supravieţuieşte. 

Al treilea exemplu. O turmă de maimuțe este speriată de 

urletul sirenei, declanşat brusc. Cuprinse de panică, ele o rup 
la fugă. Însă una dintre maimuțe este legată şi imobilizată. 
Aşadar, ea nu poate nici să fugă, nici să facă vreo mişcare. 
Drept urmare, maimuța suferă un infarct. 

Ce s-a întâmplat în primul caz? 

Stresul eliberează potențialul de apărare şi trece organismul 
pe un regim forțat. Însă, când stresul durează prea mult, se 
produce o epuizare energetică nervoasă, care poate duce la 
boală sau moarte. Prin urmare, capacitatea de a ne deconecta 
la timp într-o stare de stres ne permite să ne păstrăm sănătatea 
şi forţele Mecesare dezvoltării ulterioare. Oricât ar părea de 
ciudat, omul trece prin asemenea situaţii mereu, atât doar că 
lupul, ca să zic aşa, se află la o distanţă ceva mai mare. 

Fiecare dintre noi trece prin situaţii care ameninţă direct 
sau indirect viaţa, sănătatea, cariera, bunăstarea noastră. Dacă 
vom schimba periodic ritmul vieţii, al situaţiei în care ne 
aflăm, stresul va înceta să mai fie continuu, devenind dozat, şi 
din periculos se va transforma în benefic. Cei care sunt 
pasionaţi de marșuri turistice, de plimbări în sânul naturii, de 
sport învaţă, în primul rând, cum să se deconecteze de la 
stările de stres, de la evenimentele neplăcute, legate de familie 
şi de locul de muncă. Cu alte cuvinte, stresul poate fi dirijat, 
transformând veninul în medicament. 

Să presupunem o altă situaţie: lupul este legat şi imobilizat, 
iar oaia este pusă deasupra lui sau este chiar legată de el. 

Stresul va trece mult mai repede şi oaia va supravieţui, căci 
lupul va fi pentru ea nu doar un simbol al morţii, ci şi o ființă 
vie, cu blană, miros, mişcări. La început, stresul va fi atât de 
puternic, încât cunoştinţa i se va deconecta sau îşi va încetini 

activitatea. Pe urmă însă atitudinea faţă de sursa de pericol se 
va schimba. Prin urmare, se poate realiza o schimbare de 
atitudine față de stres şi o discreditare a importanţei lui. 

“ Dacă omul şi-a format o atitudine unilaterală faţă de stres, 
socotind că trebuie să evadeze sau să-l anihileze cu orice preț, 
o atare abordare a situaţiei poate genera probleme. 

Imaginaţi-vă că aveţi la serviciu un coleg care vă este 
nespus de antipatic. Nu vă puteţi da demisia, dar nici nu-i mai 
puteţi suporta prezenţa. Dacă această situaţie va continua mult, 
ea riscă să vă afecteze sănătatea și starea psihică. Să pre- 
supunem acum că v-aţi decis să abordaţi problema în felul 
următor: stabiliți ce anume vă displace la acest om, apoi vă 
apropiaţi şi intraţi cu el în vorbă. Încercaţi să aflaţi cât mai 
multe despre el şi despre familia lui. Continuaţi în felul acesta 
până când veţi simţi că în sufletul dumneavoastră ia naştere un 
sentiment cald. Închipuiţi-vă cum era el mic copil. Ce nu i-au 
putut oferi părinţii? Imediat ce acest sentiment de căldură 
sufletească va deveni stabil, stresul va dispărea. Prin urmare, 
păstrarea bunătăţii sufleteşti, capacitatea de a întrezări la orice 
individ şi calităţi pozitive ne ajută să ne schimbăm atitudinea 
faţă de stres şi să-l diminuăm. 

Dar să presupunem că lucrurile au evoluat altfel: încercarea 
dumneavoastră de a stabili un contact cu persoana respectivă a 
determinat-o să reacționeze brutal şi chiar să vă înjure. Atunci, 
oricât ar părea de ciudat, veţi constata că sufletul vă este 
cuprins de un sentiment de blândeţe şi de seninătate, astfel 
încât, a doua zi, veţi putea trece deja cu mai mult calm pe 
lângă ea. De ce s-a întâmplat aşa? Explicaţia este următoarea: 
v-aţi transferat pretenţiile de la nivelul de profunzime la cel de 

suprafaţă. Cu alte cuvinte, aţi încercat să stăpâniţi situaţia de 
stres. La fel şi în cazul oii îngrozite: dacă aceasta ar fi behăit 
mereu, ar fi putut rămâne în viaţă. O permanentă apreciere 
negativă a situaţiei poate duce la apariţia unor afecţiuni grave 
şi la scăderea potenţialului creator. Altfel spus, omul poate 
vedea lupul chiar şi acolo unde acesta nu există. În concluzie, 
rigiditatea în aprecieri, fie că este vorba de oameni sau de 
lumea înconjurătoare, fixarea pe aspectele negative ale vieţii 
se pot solda cu o stare de stres permanentă la nivelul sub- 
conştientului, iar mai târziu cu afecţiuni fizice şi cu dimi- 
nuarea capacităţilor spirituale. 

Să trecem la cea de-a doua situaţie. Organismul animalelor 
este slăbit după o naştere dificilă. El este infectat cu toxine şi 
istovit de sarcină. Se produce o destabilizare, nu atât a planului 
exterior, cât a stării lui interioare. Organismul viu reprezintă, 
de fapt, o colonie de celule, în care au loc permanent procese 
distructive şi modificări, însă aceste modificări sunt ţinute sub 
control, fiind grupate după anumite funcţii. Atunci când 
proporţiile destabilizării depăşesc capacitatea acestor funcţii, 
organismul se îmbolnăveşte sau moare. În cazul dat, oaia era 
sortită pieirii, căci nivelul modificărilor care s-au produs în 
organismul ei a depăşit limitele admisibile, sau, folosind 
terminologia noastră, a depășit normele admisibile. Oii i se 
aduce un mieluţ abia fătat, ceea ce determină o potenţare 
bruscă a mecanismului iubirii şi a afecțiunii pentru o altă fiinţă 
vie. Drept urmare, proporțiile stresului devin surmontabile. De 
aici tragem concluzia că rezervele sufletești de blândeţe 
interioară, de iubire şi căldură determină capacitatea noastră de 
a învinge stresul. 

Persoanele înrăite, înveninate, care au mereu tendinţa de 
a-şi înăbuși sentimentele calde, prietenoase, își micşorează 
posibilităţile de adaptare şi de cunoaştere a lumii încon- 
jurătoare. Mai devreme ori mai târziu, agresivitatea interioară, 
reprimarea iubirii şi bunătăţii sufleteşti le va afecta nu numai 
sănătatea fizică, ci şi pe cea psihică, diminuându-le aptitu- 
dinile şi potenţialul creator. În lagărele de concentrare, unde 
oamenii erau supuşi unui stres permanent, primii care piereau 
erau criminalii, dar şi oamenii înrăiţi şi disperaţi. Ultimii 
mureau aristocrații şi credincioşii, adică acei oameni, pentru 
care bunătatea sufletească, păstrarea rezervelor interioare de 
iubire constituiau un principiu de bază. 

În decursul mai multor ani, oamenii de ştiinţă americani 
s-au zbătut să elucideze cauzele durerilor acute în zona abdo- 
menului la copiii mici de numai câţiva ani. Au fost examinate 
câteva mii de cazuri. S-a constatat că, în perioada sarcinii şi în 
cea premergătoare ei, viitorii părinți au manifestat nervozitate 
şi îngrijorare excesivă. Cu alte cuvinte, emoţiile negative, 
stresul pe care nu au putut să-l depăşească părinţii în intervalul 
de timp mai sus menţionat se transmit copiilor lor, ampli- 
ficându-se la aceştia. 

Cercetările întreprinse de autorul lucrării de faţă au 
demonstrat pe baza a sute de exemple că până şi stările de 
stres din copilărie şi adolescenţă, care n-au fost depășite, pot 
influenţa negativ caracterul, sănătatea şi soarta urmaşilor. A 
fost descoperit un nou mecanism de autoregiare: dacă indi- 
vidul se concentrează asupra sentimentelor de iubire şi 
blândeţe, retrăind imaginar de zeci de ori toate situaţiile de 
stres, atât în sufletul lui, cât şi în cel al copilului se produc 

schimbări benefice de profunzime. Aplicând acest mecanism, 
părinţii îşi pot ajuta copiii, sporindu-le considerabil capacitatea 
de depăşire a situaţiilor de stres. Şi nu numai atât. Am asistat 
de multe ori la vindecarea copiilor bolnavi fizic sau psihic, 
drept urmare a efortului de armonizare interioară făcut de 
părinţii lor. 

În cazul unui stres de nedepăşit, boala funcţionează ca un 
adjuvant. Afecţiunea fizică sau psihică destabilizează echi- 
librul organismului. Un anumit tip de stres elimină alt tip de 
stres. Deci se produce o înlocuire a unui tip de stres cu altul. 
Pe fondul bolii, orice stres dispare, fiind depăşit de mai mult. 
Aşadar, capacitatea de a învinge orice stres, sporirea bunătăţii 
sufleteşti, disponibilitatea de a oferi celor din jur căidură 
sufletească — prin vorbe, comportament, grijă faţă de ei — toate 
acestea, acumulându-se în subconştient, ne modelează carac- 
terul, ajutându-ne ulterior să scăpăm de multe boli. 

Să trecem la cel de-al treilea caz. Fiinţa vie se deosebeşte 
de obiectul inanimat prin reacţia pe care o are faţă de mediul 
înconjurător. Orice schimbare a mediului înconjurător ne pro- 
voacă emoţii, fie pozitive, fie negative. Aşadar, răsună urletul 
sirenei. Acesta destabilizează starea psihică a maimuţei, 
amenințând și cu o destabilizare în plan fizic. Pentru a păstra 
starea de confort interior, maimuţele o iau la fugă. Însă, dacă 
maimuța nu poate face nici o mişcare, stresul continuu îi 
provoacă emoţii de frică, ură şi dorinţa de a evada din viață. 
Aceste emoţii agresive, negative au provocat infarctul. 

Cum stau lucrurile într-un mediu uman? 

Să presupunem că doi indivizi au fost jigniţi pe nedrept. 
Primul îşi expune obiecțiile, încercând să modifice starea 

lucrurilor. Cu cât mai numeroase îi vor fi tentativele şi cu cât 
mai energic va căuta el să stabilească motivele celor 
întâmplate, cu atât mai puţine emoţii negative se vor isca în 
sufletul lui. Celălalt nu face decât să se supere, refuzând să 
acţioneze, cu alte cuvinte, încremeneşte în această stare. În 
consecinţă, el se poate alege cu o afecţiune fizică. Aşadar, 
depăşirea stresului depinde de cât de energici suntem, de 
capacitatea noastră de a transforma emoția negativă în acţiune. 
Cercetările de ultimă oră ale oamenilor de ştiinţă americani în 
problema longevităţii au arătat că există doi factori care se 
întrunesc la indivizii cu o durată excepţională a vieţii: 
bunătatea sufletească şi activitatea intensă. Tocmai acestea 
sunt calităţile necesare depăşirii cu succes a stărilor de stres. 

Emoţia agresivă, supărarea este o încercare de autoapărare. 
E ca o dorinţă de a anihila obiectul stresului. Dacă individul va 
fi învățat cum să se apere, supărarea şi urmările unui stres 
nedepăşit îi vor afecta într-o măsură mai mică sufletul. Să 
presupunem că, încercând să-mi cumpăr un apartament, am 
fost tras pe sfoară. Dacă nu voi şti cum să acţionez, mă voi 
umple de necaz şi ură. Dar dacă mă familiarizez cu legislaţia, 
consult un jurist, apelez la prieteni, ca să aflu cum se 
procedează în asemenea cazuri, apărarea mea se transformă 
într-un sistem de acţiuni judicioase. Ea încetează să mai fie o 
emoție agresivă periculoasă. Mai există şi un alt aspect 
important. Dacă voi lua în calcul din timp toate variantele 
dezagreabile posibile, atunci, chiar şi în cazul apariţiei unei 
situații neprevăzute, voi reuşi să depăşesc mult mai uşor starea 
de stres. Așadar, una dintre premisele depăşirii stresului este 
pregătirea pentru el! 

Vom fi pregătiți din timp să înfruntăm o situaţie de stres şi 
să o depăşim, dacă o vom include în existenţa noastră ca pe o 
condiţie necesară dezvoltării. 

Atunci când, la Paris, soldaţii lui Petru |, înfierbântați după 
o 'baie de aburi, s-au aruncat în apă prin spărturile făcute în 
gheaţă, parizienii au crezut că ei vor să se sinucidă. Pe fondul 
unei stări sufleteşti de seninătate şi bucurie, apa rece ca gheața, 
aparent periculoasă, acţiona ca un leac. În Rusia, o tradiție 
bine statornicită interzice certurile şi înjurăturile în saună. 
Dacă omul vine să facă baie de aburi într-o dispoziție proastă, 
irascibilă, el se poate îmbolnăvi.” 

Cu un secol în urmă, naufragiaţii nu supravieţuiau mai mult 
de câteva zile, iar autopsia ulterioară arăta că ei au murit de 
foame. Astăzi, când oamenii au aflat că abstinenţa alimentară 
poate fi benefică şi că există metode speciale pentru ţinerea 
unei cure de foame, s-a constatat că 20, 40, 50, 70 de zile de 
abstinență nu provoacă o epuizare excesivă. S-a : remarcat 
următorul lucru: dacă, în timpul curei de foame, omul începe 
să se enerveze sau să se îngrijoreze, cura trebuie întreruptă 
neîntârziat, întrucât ea devine dăunătoare sănătăţii. 

incapacitatea de a depăși o stare de stres are un efect de 
rezonanță asupra tuturor celorlalte situaţii de stres. Multe 
persoane, ciocnindu-se de o situaţie insurmontabilă şi încer- 
când emoţii agresive (iar, pentru adaptarea noastră la mediu, 
acestea sunt duşmanul numărul unu), fără să-şi dea măcar 
seama de acest lucru, încep să manifeste emoţii similare în 
orice altă situaţie. 

Astfel, dacă cineva, de pildă, şi-a judecat aspru părinţii, va 
manifesta aceeaşi atitudine şi față de alţi oameni. Deseori 

sursa de stres o reprezintă concepţia noastră despre lume. Dacă 
ne aflăm mereu în căutare de vinovaţi, fără îndoială că vom fi 
copleșiți tot timpul de emoţii agresive, fapt ce ne va diminua 
adaptabilitatea. În epoca abolirii cultului personalităţii, 
oamenii au căpătat acces la adevărul despre evenimentele 
dramatice din trecut. Întreaga țară se afla într-o stare de stres. 
Drept reacţie, s-a încercat aruncarea tuturor vinilor asupra unui 
singur conducător al statului: Stalin. Au izbucnit emoțiile 
agresive, disprețul, blamarea, ura. Mai târziu, această stare de 
stres, care nu a putut fi depăşită, a atras după sine urmări 
negative. Însă cei mai puţin miopi dintre istorici afirmau că 
Stalin nu poartă nici o vină. Căci, spre exemplu, unul dintre 
liderii posibili, Troțki, fusese un om mult mai crud. lar Stalin, 
după cum s-a dovedit, nu s-a abătut întru nimic de la 
principiile elaborate de Lenin. Atunci a pomit un val de 
învinuiri la adresa lui Lenin. Informaţia despre acesta s-a 
dovedit a fi şi mai şocantă. Apoi s-a constatat că Lenin, în 
principiu, a acţionat în conformitate cu programul trasat de 
Marx şi Engels în operele lor. Abia în zilele noastre, mulţi 
încep să înțeleagă că nu imperfecţiunea unui individ sau a unui 
grup anumit de oameni este responsabilă de nenorocirile prin 
care a trecut ţara. Cauza rezidă în imperfecțiunea doctrinei 
comuniste însăşi, deci şi a reprezentărilor noastre despre lume 
ŞI oameni. 

„Nu există oameni, există idei ” — spuneau vechii indieni. 
Aşadar, o concepţie corectă despre lumea înconjurătoare şi 
impulsui susţinut de a cunoaşte lumea constituie premisele 
depăşirii stărilor de stres care se produc la scară mare. 

Studierea începuturilor filozofiei şi religiei ne ajută să 


48 


învingem tendința receptării unilaterale a lumii şi a situaţiilor. 
Ceea ce credem acum că ar fi dăunător, mâine se poate dovedi 
benefic. O atare abordare ne ajută să punem capăt emoţiilor 
negative şi să păstrăm în orice situaţie blândeţea sufletească, 
atât de necesară depăşirii stărilor de stres. 

Omul se deosebeşte de animal prin capacitatea sa de a 
gândi abstract. Memoria ne permite ca, analizând eveni- 
mentele trecutului şi urmările lor prezente, să facem gene- 
ralizări, care ne dezvoltă concepţia despre lume şi sporesc 
adaptabilitatea noastră la ea. Imaginaţia ne permite să 
modelăm viitorul. Cu cât mai activ lucrează imaginaţia 
noastră, cu cât creăm mai multe modele imaginare, cu atât mai 
bine ne orientăm în timpul prezent şi cu atât suntem mai 
pregătiţi pentru viitor. Dar stresul poate fi generat nu numai de 
întâmplările prezente. Uneori, el se poate ascunde şi în spatele 
trecutului sau în viitor. 

În cazul în care trecem printr-o situaţie neplăcută în 
prezent, putem totuşi să încercăm s-o modificăm sau să ne 
schimbăm atitudinea faţă de ea. Însă, dacă această situaţie 
aparţine trecutului, ne este deja imposibil să mai schimbăm 
ceva şi atunci nu ne rămâne altceva decât să revenim asupra 
atitudinii noastre faţă de ea. Dacă ne menţinem emoţiile, 
stăruind în dorinţa de a schimba situaţia, şi regretăm trecutul, 
neacceptându-l, apare o suprasolicitare psihică. Atunci când 
omul munceşte mult timp în condiţii de suprasolicitare fizică 
sau psihică, beneficiind totodată de foarte puţine emoţii 
pozitive, stresul rezultat se poate dovedi imposibil de depăşit, 
putând duce la urmări grave. Fixarea unui obiectiv imposibil 
de realizat şi dorinţa aprigă de a-l atinge duc la distrugere 

fizică sau spirituală. Suprasolicitările psihice sunt mult mai 
periculoase decât cele fizice. Deşi se acumulează pe 
neobservate, efectele lor sunt resimţite o perioadă mult mai 
îndelungată de timp şi se pot prelungi pentru ani şi zeci de ani 
de zile. 

Până la Sigmund Freud se credea că emoţiile dispar fără 
urmă, atunci când dispare factorul care le-a provocat. 
Cercetările efectuate de Freud, Jung şi de alţii au arătat că 
emoţiile umane au o structură complexă cu mai multe niveluri. 
Există emoţii de suprafață, care reacţionează la evenimentele 
din jurul nostru, şi există emoţii de profunzime, a căror 
existenţă nici măcar nu o bănuim, deși importanţa lor poate fi 
mult mai mare decât a celor de suprafaţă. Freud a descoperit 
că emoţiile noastre au o inerție colosală. Dispărând la 
suprafaţă, ele continuă să existe ani în şir în subconştientul 
nostru. Inerția emoţiilor este necesară funcţionării meca- 
nismului memoriei. lar fără o memorie dezvoltată este 
imposibil mecanismul gândirii. La baza gândirii stă meca- 
nismul comparării a două sau mai multe mărimi în spaţiu și 
timp. Când nu suntem în stare să evaluăm situaţia, să o 
analizăm şi să o comparăm, are loc frânarea procesului de 
gândire. i 

Psihologii din Uniunea Sovietică au efectuat următorul 
experiment. Mâinile unui voluntar au fost cufundate în ghips, 
care a fost lăsat să se întărească, apoi prin faţa lui au trecut 
prietenii şi rudele. Omul n-a fost în stare să-i recunoască. S-a 
constatat că procesul de recunoaştere, de sintetizare, adică 
procesul gândirii, este indisolubil legat de procesul emoţional. 
Când are loc procesul recunoaşterii, degetele mâinilor omului 

tresar de parcă ar pipăi feţele celor apropiaţi sau orice alt 
obiect pe care îl privește el. Aceste concluzii, ca și ideea 
acestui experiment, au apărut după ce a fost observat 
următorul fenomen. 

În timpul celui de-al Doilea Război Mondial, în spitalele 
din spatele frontului erau aduşi geniștii răniți. De regulă, 
aceştia îşi pierdeau în urma exploziei mâinile şi vederea. Deşi 
starea lor psihică era normală, iar creierul nu le era afectat de 
traumatisme, după câteva zile la geniştii răniţi erau semnalate 
tulburări ale vorbirii. Aceste tulburări erau destul de per- 
sistente. Dar, dacă pacientului i se modela din oasele radiale 
un fel de cleşte, cu ajutorul căruia să poată simula mişcările 
din degete şi pipăi obiectele, vorbirea i se restabilea destul de 
repede. 

Din cele expuse mai sus se poate trage următoarea 
concluzie: mecanismul de bază al memoriei se află în 
sentimentele şi emoţiile noastre. Memoria raţională nu se 
poate dezvolta fără o memorie emoţională. Toate emoțiile 
noastre sunt legate de lumea înconjurătoare, permiţându-ne 
adaptarea la ea. În ultimă instanță, ele se rezumă la emoţiile 
care stau la baza instinctelor noastre. Amploarea acestor 
emoții depăşeşte cu mult o singură viaţă. Ele se transmit din 
generaţie în generaţie, iar volumul de spaţiu şi timp pe care îl 
cuprind depăşeşte cu mult amploarea emoţiilor de moment. 
Fără astfel de emoţii de amploare şi de foarte lungă durată este 
imposibilă adaptarea, atât de necesară, la mediul înconjurător, 
căci procesele momentane sunt o reflectare a proceselor de 
lungă durată. Prin urmare, pentru ca orice entitate vie să se 
poată adapta, este necesar ca straturile care stau la baza 

memoriei emoţionale să reacționeze ja întregul Univers. 
Trebuie să existe o emoție prin intermediul căreia orice 
entitate vie poate să primească informaţia privitoare la toate 
procesele care au loc în Univers. De la apariţia tuturor 
formelor vii şi până în prezent, această emoție trebuie să fie 
continuă, iar activarea ei maximă trebuie să aibă loc în 
momentul constituirii structurilor informaţionale şi fizice ale 
entității vii. Această emoție nu poate fi alta decât sentimentul 
iubirii. 

În viaţa oricărui organism viu există două perioade de 
manifestare a acestei emoţii. Prima, când are loc formarea 
structurilor informaţionale ale viitoarei entităţi, şi a doua, când 
se formează structurile fizice ale acesteia. La animale, peri- 
oadele respective poartă denumirea de jocuri nupţiale, urmate 
apoi de împerechere. Cu cât omul resimte mai profund iubirea, 
cu cât o cultivă şi o păstrează mai mult, mărindu-i inerția, cu 
atât mai mari îi sunt posibilităţile de a cunoaşte şi de a se 
dezvolta în această lume. 

Cu alte cuvinte, sentimentul iubirii poate fi numit prin- 
cipala sursă informaţională pentru toate fiinţele din Univers. 
Evenimentele se produc pe toate planurile: în Univers, în 
Metagalaxie, în galaxia noastră, dar şi în jurul nostru, pe o rază 
de numai câţiva metri. Şi toate sunt, în egală măsură, 
importante. Se deosebesc doar prin intervalele de timp diferite. 
Pentru a-şi asigura supraviețuirea învelişului fizic sau pentru 
a-şi apăra teritoriul vital, fiinţa vie este pusă periodic în 
situaţia de a se comporta agresiv. Oamenii de ştiinţă au 
constatat un fapt paradoxal. Dintre toate emoţiile instinctuale, 
cele agresive se potolesc cel mai greu. De aici, psihologii au 

tras concluzia că, la om şi la celelalte fiinţe vii, principalul 
instinct este cel al agresiunii. În realitate, agresivitatea este o 
modalitate de adaptare prin procese rapide, de scurtă durată. În 
măsura în care omul se axează pe un astfel de mecanism, el îşi 
blochează accesul la adaptarea strategică. Cu alte cuvinte, 
priviţi din perspectiva unei ample desfăşurări temporale, 
indivizii care manifestă un grad sporit de agresivitate şi lipsă 
de bunăvoință sunt neviabili. Atunci când persistă prea mult 
timp, emoţiile agresive încep să disloce şi să distrugă 
sentimentul iubirii. În felul acesta, se produce o întrerupere a 
contactului cu procesele informaţionale din Univers, iar acest 
lucru duce la boală şi la moarte. Cu alte cuvinte, dacă 
sentimentul de blândeţe şi iubire trebuie să aibă o inerție 
maximă, sentimentul de iritare, agresivitatea, comportamentul 
dur trebuie să aibă o inerție cât mai mică. Atunci şi adaptarea 
ta lumea înconjurătoare decurge în mod firesc. 

Să revenim la trecut. Dacă individul apreciază negativ 
situația care se derulează în prezent, avem de-a face cu o 
emoție agresivă de scurtă durată, căci orice apreciere negativă 
conectează mecanismul agresivităţii. Aprecierea critică agre- 
sivă a unei situaţii de moment reprezintă un pericol, totuşi unul 
nu prea mare. Dacă apreciem negativ un grup de oameni, 
statul sau întreaga omenire, chiar şi o scurtă conectare a 
mecanismului  agresivităţii poate fi periculoasă pentru 
sănătatea psihică şi fizică. Însă, dacă apreciem emoţional 
negativ evenimentele trecutului, adică dispreţuim, condam- 
năm, regretăm, agresivitatea față de iubire creşte de sute şi mii 
de ori. Respectiv scad şi posibilităţile noastre de adaptare şi 
atunci orice stres devine imposibil de depăşit. 

De aceea emoţiile negative legate de evenimentele tre- 
cutului, în cazul în care nu ne schimbăm atitudinea faţă de 
respectivele situaţii, poate să ne diminueze considerabil 
capacitatea de adaptare în prezent. Sentimentele de frică, 
neîncredere provoacă stresui care de regulă este legat de 
evenimentele şi situaţiile din viitor. Influenţează oare aceste 
emoţii starea noastră fizică şi psihică? 

Să luăm şi să analizăm separat sentimentul fricii. De 
regulă, acest sentiment este legat de ameninţarea directă a 
vieţii, adică, ea ţine de procesele rapide şi de scurtă durată. 
Leopardul se năpusteşte asupra maimuţei ca s-o sfâşie şi s-o 
devoreze. La maimuţă apare sentimentul fricii. Aceasta este 
indisolubil legată de sentimentul urii şi de dorința de a nimici 
leopardul. În principiu, orice sentiment de frică ascunde în sine 
ură şi dorinţa de a nimici obiectul care a provocat frica. De 
aceea, îngrijorarea sporită, teama de viitor sunt sentimente 
agresive instantanee, care au crescut în proporții de 1000 de 
ori. Individul care se teme de viitor se distruge pe sine nu mai 
puțin activ decât cel care regretă şi blestemă propriul trecut. 
Aşadar, una dintre condiţiile principale pentru depăşirea 
stresului o reprezintă atitudinea corectă, din punct de vedere 
emoțional, faţă de lumea înconjurătoare, faţă de evenimentele 
trecutului şi ale viitorului. 

Organismul elevului din cursul superior se pregăteşte 
pentru o schimbare deplină a ritmului de viaţă. Este posibilă 
despărțirea de părinţi, în vederea continuării studiilor într-o 
instituţie de învăţământ superior sau a satisfacerii serviciului 
militar. El îşi ia rămas bun de la mediul şcolar. Regimului 
destul de calm şi de măsurat al vieţii de şcolar îi ia locul 

schimbarea bruscă a situaţiei la facultate sau la locul de 
muncă. Majoritatea tinerilor urmează să facă armata, unde 
suprasolicitările fizice şi morale sunt inevitabile. La aceeași 
vârstă de 15 - 18 ani are loc, de obicei, şi prima întâlnire cu 
dragostea. Elevul din cursul superior se pregăteşte pentru o 
viaţă de sine stătătoare, el va trebui să-și apere şi să-și susţină 
propriile interese, să depună efort pentru a-şi atinge scopul 
propus, iar, în unele cazuri, el va trebui să facă faţă şi 
conflictelor. 

Primii care-i pot veni în ajutor în această perioadă sunt 
părinţii. Dacă părinţii adoptă o poziţie corectă, ajutându-şi 
copilul, dezvoltând nu numai relaţii părinteşti, ci și de prie- 
tenie, apropiindu-se de el ca de un egal, atunci, în orice situaţie 
de stres, acesta le va simţi sprijinul, ceea ce-i va întări sistemul 
nervos şi-i va lărgi posibilităţile. Însă, dacă părinţii încearcă să 
înăbuşe cu asprime orice li se pare greșit în comportamentul 
copilului, crezând că în felul acesta instituie ordinea, ei nu fac 
decât să-i aducă acestuia un prejudiciu, căci îi restrâng 
considerabil capacitatea de adaptare, oferindu-i doar un singur 
model de comportament, care, în accepțiunea lor, este corect. 
Pedagogia înseamnă efort permanent, picătură cu picătură, 
nicidecum o găleată dintr-o dată. Când părintele caută să înţe- 
leagă care sunt, de fapt, necesităţile copilului, această com- 
pasiune şi participare efectivă (care nu exclude câtuşi de puţin 
critica acţiunilor greşite) se dovedeşte a fi cu mult mai salutară 
decât orice predică rostită pe un ton moralizator. Când 
părintele nu doreşte să înţeleagă ce i se întâmplă copilului, 
mulțumindu-se doar să ridice între ei doi un zid de exigente, 
el îl cufundă pe acesta într-o stare de stres greu de depășit. 

Copilul încetează să mai fie ghidat de sentimentul de iubire şi 
prietenie faţă de părinţi, dimpotrivă, el -caută un punct de 
sprijin doar în sine însuşi. Acest lucru du-ce le egoism şi la 
cruzime faţă de ceilalţi oameni. Când goărintele ţine să-și 
demonstreze în toate situaţiile superioritate a faţă de copil, el îi 
suprimă acestuia cea mai eficientă dintme posibilităţile de 
învingere a stării de stres, care constă în mmuenţinerea blândeții 
şi a iubirii în suflet. Umilirea copilului, afiș-area propriei supe- 
riorităţi nu sunt nici procedee pedagogiCae, nici metode de 
educaţie, ele nu reprezintă altceva decât © axare greşită pe 
propria forță, inteligenţă şi importanță. Cu cât copilul este mai 
protejat lăuntric faţă de stres, având o mare inerție a iubirii şi 
blândeţii, cu atât este mai greu de dirijat. Nu-i mai poţi 
porunci, trebuie deja să tratezi cu el ca de læ egal la egal. Mulți 
părinţi vor să vadă în propriul lor copil nas un prieten, căruia 
trebuie să-i arăţi consideraţie, ci un sclav obligat să depindă de 
ei. În loc de iubire şi blândeţe, ei se aleg œu senzaţia propriei 
superiorități şi importante. Şi atunci tot pro-cesul educaţional se 
rezumă exclusiv la întărirea dependenţei copilului față de 
părinţi, precum şi la dorinţa de a face dima el copia exactă a 
propriei personalităţi. Dar, pentru a se obține acest lucru, în 
sufletul lui trebuie distrus obstacolul cel -rnai mare, care este 
sentimentul iubirii şi al blândeţii. Fiecare părinte simte dorința 
de a-l face pe copil să depindă de el. În măsura în care va 
rezista acestei tentaţii, fără a-i fi teamă să apară în ochii 
copilului, în anumite momente, slab şi vu l nerabil, el va reuşi 
să-i cultive copilului, în loc de frică şi îmveninare, iubire şi 
blândeţe, care-l vor ajuta mai târziu să ţină piept încercărilor şi 
să obţină cât mai multe în viaţă. 

CONTROLUL ASUPRA 
SITUAȚIEI 


În ultima vreme mi se întâmplă ceva ciudat: îmi este 
zădărnicită orice tentativă de a dirija mersul evenimentelor. 

După o scurtă analiză mi-am dat seama că acest lucru nu 
poate fi decât salutar pentru mine. Căci, imediat ce mă 
angajam în ceva, dorinţa de a ţine întreaga situaţie sub control 
creștea ca o avalanşă. Urma neîntârziat o explozie de iritare, 
iscată din orice fleac. Pacienţii îmi mărturiseau deseori dorinţa 
venită ca din senin de a lovi sau chiar de a băga cuțitul în 
cineva (dacă se întâmpla să-l ţină în mână în acel moment). 
Am trecut şi eu prin asemenea stări. Acum înțeleg că este 
vorba de dorința exagerată de a-i dirija pe alții şi de a nimici 
pe oricine nu se supune. Atunci când te axezi pe propria ta 
voinţă şi dorință, uiţi de voinţa Divină. lată de ce în budism 
una dintre condiţiile obligatorii pentru obţinerea iluminării este 
renunţarea la dorinţe. Prin urmare, ceea ce se cuvine să 
dezvoltăm în noi este capacitatea de a ne simţi secundari şi 

vulnerabili, şi nu puterea de a stăpâni lumea. Le explic adesea 
pacienţilor mei că dorinţa de a dirija mersul evenimentelor în 
planul exterior stimulează dezvoltarea şi lărgirea posibi- 
lităţilor, pe când dorinţa de a conduce lumea în plan subtil, 
lăuntric provoacă boli şi moarte. 

Discutam nu demult cu o cunoştinţă despre problemele cu 
care se confrunta un amic de-al nostru comun. 

— l-a crescut nivelul trufiei, a fost părerea mea, i s-a creat 
impresia că le este superior celorlalţi. Aceasta va duce, mai 
devreme sau mai târziu, la un eşec pe toată linia. Pentru 
acurateţea experimentului, propun să alcătuim o listă de patru 
persoane, inclusiv noi doi, şi să le examinăm pe rând nivelul 
trufiei. 

— Primul, am zis, la acesta, totul pare să fie în regulă. 

La al doilea era evident un nivel sporit al trufiei. 

— Al treilea ? — m-a întrebat amicul meu. 

— La acesta se anunţă un deznodământ fatal, am zis. 
Nivelul trufiei nu-i lasă nici o şansă de supravieţuire. 

L-am examinat şi pe al patrulea. Parametrul trufiei se afla, 
de bine, de rău, la cote acceptabile. Numărul doi era amicul 
nostru comun care avea o mulţime de probleme. lar numărul 
trei m-am dovedit a fi chiar eu. Imediat am înţeles cum stau 
lucrurile. Începusem să abordez în subconștient palierele care 
ţineau de alte lumi şi care erau mult mai ample. Un an întreg 
m-am tot rugat, pentru a mă elibera de cramponările de 
spiritualitate, apărute în urma contactului cu patru lumi. 
Uneori, în timpul diagnosticării se strecurau programe de 
nivelurile 7 - 13, cu toate că nu era vorba decât de o diagnos- 
ticare superficială, de o citire a informaţiei de la aceste 

niveluri, şi nicidecum de o interacţiune. Pe când, în cazul 
interacțiunii  nemijlocite, energetice, eşti antrenat într-un 
proces asemănător celui în care, în loc de o rublă, te alegi cu 
un milion. Nici nu realizezi că nivelul trufiei tale a explodat, 
transformându-se imediat într-un program de autodistrugere. 

Omul nu reuşeşte să controleze dorinţa de a-i strivi pe 
ceilalţi sau de a se nimici pe sine. Mai târziu el îşi pune capăt 
zilelor sau se stinge de vreo boală grea, fără a mai apuca să 
desluşească motivele celor întâmplate. Mi-am dat seama că am 
la dispoziţie puţin timp. Unica ieşire din situaţie este să fug, să 
mă târăsc în continuare spre Divin, simţindu-i tot mai mult 
prezenţa în propriul meu suflet. 

Dacă voi învăţa să renunţ până la capăt la deținerea oricărui 
control asupra situaţiei, dacă mă voi lepăda de dorinţe, 
proiecte și speranţe, voi câştiga timp suplimentar şi voi reuşi 
să supraviețuiesc. 


ERORI DE 
DIAGNOSTICARE 


La 27 noiembrie mă trezesc lent şi privesc prin geam. 
Astăzi e timp frumos, sunt 10” sub zero. Crengile copacilor şi 
pereţii caselor sunt roşii de lumina soarelui. Iarăşi am un acces 
de tuse. Am făcut guturai și bronșită într-o formă severă îndată 
după lansarea celui de-al cincilea volum. Nu m-am simţit rău 
niciodată înaintea vreunei prelegeri, de această dată însă, cu o 
oră înainte de lansarea care a avut loc la 21 noiembrie, mi s-a 
făcut rău, să-mi vină greață, nu alta. Totul plutea. Simțeam că 
amploarea informaţiei pe care vreau s-o ofer depăşeşte 
posibilităţile mele de menţinere a situaţiei sub control. 

— Toate sunt în voia Domnului, mă gândesc eu, dacă are 
să mi se mai dea vreun semn, am să contramandez lansarea 
cărţii. 

Dar, înainte de începutul prelegerii, totul pare a se domoli. 
La sfârşitul prezentării însă vocea mi-e deja răguşită, iar a 
doua zi mă simt bolnav. Ceva s-a urnit din loc la prima 
conferință, s-au pus în mişcare straturi importante. Derulez din 

nou tot mersul prelegerii şi îmi amintesc momentele — cheie de 
la care a început totul. Al treisprezecelea nivel de desta- 
bilizare. În cazul meu, această temă este în desfăşurare de 
multă vreme şi programul de autodistrugere se accelerează. 
Problemele legate de vedere şi de sistemul urogenital se 
amplifică, iar eu, ca și până acum, nu pot face nimic. Îmi vin 
în minte frazele pe care le-am rostit la conferinţă. 

— Dacă v-a jignit o persoană apropiată, iubită, iar dumnea- 
voastră încercaţi față de ea sentimente de gelozie, ură sau 
dispreţ, toate acestea se transformă, cu timpul, într-un program 
de autodistrugere şi sunt blocate în zona capului. Dacă trăiţi 
într-o societate copleşită de probleme, identificarea vinovaţilor 
este un lucru mai dificil. Nemulțumirea nu izbucnește, ci moc- 
nește mereu; în acest caz, programul de autodistrugere este 
stopat la nivelul intestinelor. Dacă însă constantele noastre se 
năruie nu din cauza unei anumite persoane sau a unui grup de 
persoane, ci din cauza modificării energeticii Pământului sau a 
Soarelui, programul de autodistrugere care a izbucnit este 
blocat în zona l-ei chakre, adică prin dereglarea funcţiilor 
sistemului urogenital: sau ale rectului, prin tumori sau leziuni 
în această zonă, prin impotenţă sau sterilitate. 

Cu alte cuvinte, omul nu bănuieşte că a început 
destabilizarea valorilor lui spirituale de profunzime. lar 
organismul poate provoca în subconştient o explozie de 
agresivitate, de nemulțumire, apoi programul de autodistrugere 
îi va nimici l-a chakră, care adăposteşte principalul centru de 
dirijare informaţională. 

Un fapt interesant: iertarea, adică păstrarea iubirii, sau 
iritarea, ca agresiune împotriva iubirii, se declanşează inde- 

pendent de voinţa şi conştiinţa noastră, dar sunt determinate de 
experienţa noastră anterioară. Ai reuşit să ierți persoana iubită, 
care te-a ofensat — vei reuşi să păstrezi iubirea şi să supra- 
vieţuieşti în pofida influențelor destabilizatoare care acţi- 
onează la cea mai mare adâncime. Dacă ai fost gelos, ai urât şi 
ai disprețuit, agresivitatea şi, mai apoi, programul de auto- 
distrugere te ucid în mod automat, iar tu nici nu bănuieşti 
măcar lucrul acesta. „Energetica noastră coincide tot mai puţin 
cu energetica Pământului şi a Soarelui, explic eu, iar revenirea 
la armonie se va produce prin destabilizarea valorilor umane 
şi, respectiv, prin creşterea cantităţii de iubire la scara întregii 
omeniri.” 

Azi omenirea poate păstra iubirea Divină în condiţiile 
oscilării valorilor de până la al cincilea nivel, adică a valorilor 
care cuprind cinci lumi. În viitorul cel mai apropiat, structurile 
spirituale pot fi destabilizate până la al treisprezecelea nivel, 
adică până la un nivel care depășeşte de trei ori posibilităţile 
noastre. În această împrejurare este posibil să nu survină 
catastrofe cu caracter global. Pur şi simplu va fi blocată funcţia 
de reproducere şi femeile vor înceta să aducă pe lume copii. 

Este adevărat că programul de autodistrugere poate ieşi la 
suprafaţă, inclusiv prin catastrofe și războaie. În acest caz vor 
supravieţui cei care au învăţat să păstreze iubirea în condiţiile 
unei destabilizări de proporții. 

De pildă: eşecul total pe linia destinului, prăbuşirea 
financiară au drept rezultat oscilaţii până la al treisprezecelea 
nivel. Jignirea primei iubiri, o îndrăgostire nefericită provoacă 
destabilizare până la nivelurile nouăsprezece - douăzeci şi unu. 

Să prezentăm toate acestea într-un limbaj simplu. Un tânăr 

s-a îndrăgostit pentru prima oară şi a încercat un sentiment de 
iubire de proporţii uriaşe faţă de o fată. Drept răspuns, aceasta 
l-a trădat, l-a jignit şi a plecat cu altul. În pofida umilirii iubirii 
umane, el a reuşit s-o păstreze pe cea Divină, în primul rând, 
fiindcă avea mai multă iubire Divină, atoate-iertătoare, absolut 
independentă, decât iubire umană, dependentă, timorată şi 
susceptibilă. Acest tânăr va putea supravieţui cataclismelor 
viitoare, sociale şi planetare. Dacă însă cineva a cedat de la 
prima iubire, va ceda în același mod în orice situaţie viitoare, 
fără a bănui măcar lucrul acesta. 

Dat fiind specificul muncii mele, eu analizez structurile 
subtile în care sunt ascunse evenimentele viitoare. Mie mi se 
întâmplă acum ceea ce li se poate întâmpla altora în viitor. 
Oscilarea celor treisprezece niveluri ale mele are loc chiar 
acum. Se amplifică programul de autodistrugere, iar eu nu pot 
face nimic. Comit erori de diagnosticare, atunci când sunt 
interesat de rezultate. Cu cât sunt mai interesat, cu atât mai 
mici sunt şansele de a obţine informaţia exactă şi esenţială. În 
cel mai bun caz îmi parvine informaţie de mâna a treia, 
neînsemnată. De aceea, atunci când am un necaz sau o 
nenorocire mare, nu văd şi nu înţeleg nimic. Am un singur 
obiectiv: să păstrez iubirea şi să nu caut vinovaţi. Capacitatea 
mea de a vedea informaţia esenţială şi de a încadra totul într- 
un sistem depinde tocmai de măsura în care izbutesc să facă 
faţă acestei încercări. 

Mai înainte credeam că metoda şi concepția mea mă vor 
face invulnerabil. Apoi am înţeles că dorinţa de a fi invul- 
nerabil reprezenta pentru mine principalul pericol. Credeam că 
iau informaţia, s-a dovedit însă că îmi este oferită. Am fost pus 

în faţa câtorva situaţii. Eram absolut lipsit de apărare, nimic nu 
funcţiona, totul s-a prăbuşit. Din nou trebuia să mă agăț de 
sentimentul iubirii — singura constantă, iar prin intermediul ei 
mi se restabileau capacitatea de a vedea, de a analiza şi 
întregul meu sistem. 

Şi iată-mă iarâşi întins în pat şi privind cerul matinal. 
Hiîrfitul din pieptul meu nu mai conteneşte. Știu că bronşita 
aceasta poate trece în două zile, fără vreun medicament, 
problema însă nu va dispărea. Nu pot ajunge la o înţelegere 
clară a fenomenului destabilizării de la primul până la al 
treisprezecelea nivel. El este legat de trufie, de un destin 
fericit. Este vorba şi de lipsa dorinţei de viaţă, manifestată 
atunci când totul se prăbuşea, transmisă copiilor şi nepoților. 
Dar eu am trecut deja de atâtea ori prin toate situaţiile dificile 
ale vieţii, înlăturând nemulţumirea, păstrând iubirea. Atunci de 
ce au intervenit acestea din nou cu o asemenea forță? În 
ultimele două zile am încercat de câteva sute de ori să analizez 
ce se întâmplă, dar tot n-am obţinut o claritate deplină. 

Deocamdată, una dintre principalele cauze este maturizarea 
copiilor mei şi problemele lor viitoare, pe care s-ar putea să nu 
fie în stare să le depăşească. Fiica mea tușeşte de mai bine de 
două luni. Acest fapt se află în legătură cu supărările din viitor 
față de bărbaţi. Pentru mine, situaţia este extrem de simplă. 

— Vei avea supărări legate de alţi oameni, îi spun, nu 
reuşești să le faci faţă de pe acum. Aceasta îi poate lovi pe 
copii tăi, de aici şi tusea, adică stoparea supărării până la 
apariţia ei. Poartă-te corect, schimbă-te. Tusea trebuie să 
treacă. 

Dar aceasta, din cine ştie ce motive, nu trece. Probabil, eu 


sunt totuşi cauza. 

Îmi amintesc de anul 1971, când mi se prăbuşiseră toate 
planurile şi speranţele de a avea o carieră reuşită. Socoteam că 
am acceptat acest lucru cu un calm desăvârşit. Se pare însă că 
supărări pe toată lumea şi lipsa dorinţei de viaţă au existat, şi 
încă într-un grad destul de înalt. Nu ştiu de ce, acele emoţii 
profunde încep acum să iasă la suprafaţă cu o viteză şi o 
amploare amenințătoare. Începe o perioadă foarte periculoasă. 

Câţiva ani în urmă, într-o bună zi, am zis în glumă: 

— Odinioară, noi îi dispreţuiam şi îi uram pe cei care ne 
ofensau şi ne înjoseau, acum învăţăm să-i iertăm pe cei care 
ne-au călcat în picioare sentimentele cele mai sfinte. Va veni 
odată și vremea când vom visa să ne jignească cineva, dar 
lucrul acesta nu se va întâmpla. Atunci vom plăti pentru lipsa 
noastră de perfecţiune, cu boli şi moarte. Pentru mine, după cât 
se pare, a şi venit vremea aceea. 

Fără motive vizibile, eu încep să mă dezintegrez. Neca- 
zurile care s-au abătut, în ultimul timp, ca o avalanşă asupra 
mea, în mod evident, nu sunt de ajuns ca să mă aducă la 
normal. 

Îmi amintesc discuţia cu un contactor. Privind concentrat 
drept înaintea sa, el spunea: 

— Am fost proprietarul unei firme cu capital mixt. Capi- 
talul fix se afla în Occident, pentru a facilita activitatea. Cred 
că vă daţi seama, statui rus s-a comportat şi se comportă ca un 
escroc ordinar. Ei bine, eu nu numai că am condus această 
firmă, ci am şi format oameni de afaceri serioşi. Fiecare dintre 
ei rulează mari sume de bani. Și, deodată, încep să se ocupe de 
mine băieţii ăştia din Cosmos. Ei mi-au interzis în general să 


65 


fac afaceri. Atunci când am întrebat cu ce să mă ocup, am 
primit un răspuns simplu: „Du-te la şcoală să lucrezi ca 
profesor de educaţie fizică”. N-am avut încotro, m-am dus şi 
am lucrat acolo doi ani. Uneori o duceam greu, răbdând de 
foame cu toată familia. Mai mult, fiicei mele i s-a interzis să-şi 
continue studiile la liceu, deşi avea numai note de „zece”. 
Când i-am întrebat: „Și ce să facă acum?” — răspunsul a fost de 
aceeaşi natură: „Să plece la ţară şi să stea acolo, fără a face 
nimic”. Înţeleg că s-au pus de-a binelea pe capul meu şi al 
soţiei mele. Spuneţi-mi totuşi, de ce au apărut asemenea 
cerinţe şi dacă e corect lucrul acesta din punct de vedere 
Divin? Ei m-au avertizat că, în curând, va trebui să accept un 
alt serviciu şi să muncesc foarte temeinic. M-a zăpăcit cu totul 
dandanaua asta. 

Am examinat întreaga situaţie în plan subtil şi i-am spus: 

— Gândirea funcţionează pe baza comparării obiectelor şi 
a proceselor în timp şi spaţiu. Cu cât este mai mare scara la 
care suntem în stare să facem conexiuni între cauză și efect, cu 
atât mai mari sunt posibilităţile gândirii noastre. 

Acum pe Pământ încep procese ale căror proporţii nu pot fi 
estimate la nivelul actual al gândirii. Cu alte cuvinte, noi nu ne 
imaginăm consecinţele activităţii noastre din prezent. Se 
declanşează procese spontane, necontrolate, iar noi nu ne dăm 
seama întotdeauna de acest lucru. Dacă pe Pământ nu vor 
apărea oameni cu gândire de amploare, peste un timp oarecare 
ne vom ciocni de procese pe care nu le vom mai putea 
controla. Aceasta se va întâmpla oricum, problema care se 
pune acum este cea a procentajului. Dacă procentul unor astfel 
de oameni nu va creşte, poate pieri întreaga civilizaţie. Şi nu 

este posibil nici un ajutor direct din partea altor civilizaţii. Noi 
avem sisteme imunitare nu numai în corpul fizic, ci şi în cel 
informaţional. Informaţia străină poate, pur şi simplu, să ucidă 
întreaga civilizaţie, chiar dacă la început se va produce o 
vizibilă ameliorare exterioară a situaţiei. Informaţia necesară 
pentru salvarea civilizaţiei trebuie filtrată prin reprezentanţii 
acesteia, trebuie adaptată și, digerată într-o astfel de formă nu 
este periculoasă. 

Ei bine, cele trei facultăţi pe care le-aţi absolvit sunt un fir 
de praf în comparaţie cu acea informaţie pe care aţi primit-o în 
ultimii trei ani. Afacerile dumneavoastră şi alte treburi con- 
sumau o cantitate uriaşă de energie subtilă. Pentru a vă păstra 
viaţa, vi s-a interzis să vă irosiţi energia şi v-au fost reduse la 
minimum contactele cu oamenii. 

Şi încă un detaliu. Nivelul conştiinţei noastre indică gradul 
contactului cu alte lumi. Dacă nivelul contactului se ridică 
rapid, depășind rezervele de iubire din suflet, dependenţa de 
nivelurile spirituale superioare creşte brusc. În viaţa cotidiană, 
dependenţa de valorile umane dă naştere mai întâi fricii, apoi 
supărărilor, apoi bolii. Dacă e să reprezentăm acest lanț cu mai 
multă precizie, mai întâi apare divinizarea umanului, apoi 
aroganţa ca manifestare a dorinţei de a o apăra, apoi frica de a 
o pierde, apoi supărările împotriva întregii lumi, apoi supă- 
rările pe sine, apoi proiectarea programului de autodistrugere 
asupra urmașilor, apoi blocarea tuturor acestora prin neno- 
rociri, boli şi moarte. Dar, atunci când intrăm în contact cu 
nivelurile superioare ale altor lumi, tot lanţul acesta se perindă 
vertiginos prin subconştientul nostru şi noi vedem doar ultima 
verigă, boala noastră şi moartea copiilor noştri. De aceea, în 

mod obişnuit, contactorii de nivel înalt sunt sterili sau le mor 
copiii. 

— Ei bine, îi spun eu contactorului, aţi început să primiţi 
informaţie şi nivelul trufiei dumneavoastră a urcat brusc de 
zeci, dacă nu chiar de sute de ori, iar dumneavoastră nici 
măcar nu simţiţi lucrul acesta. Nici chiar extratereștrii n-ar fi 
în stare să vă salveze de la moarte, nici pe dumneavoastră, nici 
pe fiica dumneavoastră. Dacă însă, în acest moment, veţi fi 
desprins de grijile omeneşti şi vi se va deconecta logica 
umană, veţi putea prelucra prin intermediul logicii Divine 
toată informaţia necesară noilor forme de gândire. Aceasta vă 
va permite să întreprindeţi acţiuni orientate, în ultimă instanță, 
nu spre nimicirea, ci spre salvarea oamenilor. 


PERSONALITATEA 


Stau întins în pat şi privesc cerul azuriu al dimineţii. Când, 
cu o jumătate de an în urmă, am început să mă interesez de 
tema personalităţii, au apărut semnele unei primejdii serioase, 
care ajungeau până la aluzii mistice. Dimensiunea perso- 
nalităţii este determinată de amploarea percepţiei altor lumi. 
Prin urmare, dacă încep să lucrez la această temă, îmi creşte, 
în mod inevitabil, raza de cuprindere şi s-ar putea să nu fac 
faţă creşterii necontrolate a trufiei. 

Privesc moleşit pe geam şi mă gândesc ce aş putea face. 
Mai întâi de toate, în ce mă priveşte, degradarea) a început cu 
mai bine de un an în urmă. Depuneri masive de săruri în tot 
corpul. Prind a mă durea genunchii, şi încă atât de tare, încât 
uneori nu pot merge. Nopțile îmi amorțesc degetele de la 
mâini. Desigur, aş putea să nu mănânc un timp oarecare, să 
elimin sărurile, dar m-am uitat şi am văzut deja ce va urma 
după aceasta. Trupul meu va deveni blând şi ascultător, în 
schimb poate ceda capul, adică blocarea trufiei se poate 
deplasa de la corp spre funcţiile creierului. În ultimii treizeci 

de ani, eu gândesc douăzeci și patru de ore din douăzeci şi 
patru. În prezent sunt supus unor suprasolicitări mari şi capul 
îmi este mai necesar ca oricând. Acum trebuie să fac față 
trufiei necontrolate. Primele ei semne sunt deja vizibile. În 
ultima jumătate de an, dacă măcar ceva diferă de procesul 
planificat de mine, fie şi în aspecte neesenţiale, se produce 
imediat o puternică explozie de iritare şi mânie. Urmează des- 
făşurarea programului de autodistrugere şi d durere de cap 
acută. Mai înainte aş fi zis că sufăr de tulburări nervoase şi de 
neurastenie. Acum îmi dau seama că trebuie să fac acelaşi 
lucru ca şi contactorul acela. Să-mi întrerup conferințele, 
călătoriile, adică să uit de toate pentru un timp. Pe de altă 
parte, odată ce sunt pus într-o asemenea situație, reiese că am 
şanse să supraviețuiesc. Există însă semne rele. Îmi amintesc o 
noapte de august în Crimeea. Noi stăteam pe o stâncă lângă un 
foc de tabără, iar jos plescăie Marea Neagră. 

— Băieți, vreţi să aflaţi ce atitudine are marea faţă de 
fiecare dintre noi? — am întrebat eu. 

Învioraţi, toţi şi-au aţintit privirile asupra mea. 

— Pe omul acesta marea îl iubeşte, am zis, pe acesta îl 
tratează cu o ușoară desconsiderare, el se teme de ea. Faţă de 
acela are o atitudine pozitivă. Dar iată omului acesta marea îi 
dorește moartea. El are o atitudine absolut incorectă faţă de 
mare. Scăldatul este periculos pentru el. Cine dintre noi a fost 
ultimul? 

Ştiam că nu puteam fi eu acela. Până atunci mă uitasem de 
multe ori, ca să văd ce atitudine are marea faţă de mine, şi de 
fiecare dată văzusem blândeţe şi iubire. Puteam să înot în mare 
ore întregi, pe orice timp, şi nu mă temeam niciodată. Chiar 

dacă mă apuca vreun cârcel la picior, îmi păstram calmul, căci 
ştiam că mă voi ţine la suprafaţă în orice situaţie. De aceea, 
atunci când un amic mi-a spus că tocmai eu fusesem ultimul, 
m-a cuprins o stare de zăpăceală. Înţelegeam că am comis o 
greșeală în relația mea cu marea, şi asta în ultimele douăzeci şi 
patru de ore. Care a fost oare acea greşeală? Deodată mi-am 
amintit. 

În golful Gurzuf, în apropiere de muntele Ursul, se înalță 
din mare două stânci, care se numesc Adalar. Adâncimea apei 
între ele nu este prea mare, vreo 10-12 metri. Dar dincolo de 
cea de-a doua dintre stânci noi am măsurat adâncimea cu firul 
cu plumb şi am numărat 28 de metri. Mai demult puteam 
plonja fără labe de înot până la o adâncime de aproximativ 20 
de metri, bineînţeles, fără costum de scafandru şi buteliile de 
oxigen. În acest an plonjasem până la 20 de metri, dar cu labe 
de înot. Aproape de fund, apa era deja rece şi de o puritate 
cristalină. 

— Băieți, am să încerc să plonjez cât de adânc voi putea, 
am zis. 

În ziua aceea mă durea capul şi nasul îmi era niţel înfundat. 
La adâncimi mai mari de 10 metri, lucrul acesta se poate 
dovedi periculos. Ei bine, când am plonjat, m-am gândit că aş 
putea rămâne la fund, dacă voi încerca să cobor la adâncimea 
maximă. Deodată, în cap mi s-a iscat un gând liniştit, limpede: 
„Cu atât mai bine, în sfârşit vor dispărea toate problemele.” 
După asta m-am lăsat la fund. În august 1998, apa avea la 
suprafaţă o temperatură de +27°C, mult mai ridicată decât în 
anii precedenţi. Se spune că o asemenea temperatură nici nu 
s-a mai pomenit în ultimii o sută de ani. La adâncimea de 10- 

15 metri, apa era deja destul de rece, iar mai jos de 20 de metri 
am intrat într-un adevărat frigider. Întuneric, frig, nici o 
plăcere. Am înotat repede în sus, spre soare. În plus, mi-a 
plesnit un vas capilar din nas, şi sângele nu era întunecat, ci 
roşu-aprins. Dacă aș fi rămas mai mult sub apă, aş fi putut 
avea probleme. De-abia acum am priceput că, în ziua aceea, eu 
încercasem, de fapt, să-mi pun capăt zilelor, dar în aşa fel încât 
nimeni să nu bănuiască lucrul acesta. Chiar și pentru doi 
înotători cu experienţă este, practic, imposibil să scoată la 
suprafaţă un om care zace la fund, la o adâncime mai mare de 
20 de metri. Am înţeles atunci că, în ultimul timp, în sub- 
conştientul meu se amplifică, foarte subtil şi pe neobservate, 
un program de autodistrugere. Astă vară însă eu socoteam că 
îşi spun cuvântul oboseala şi suprasolicitările nervoase mari. 
S-a dovedit că este vorba, în primul rând, de atingerea unor noi 
niveluri ale conştiinţei şi de interacţiunea cu noile surse 
informaţionale. Mi-a devenit clar de ce, în ultima vreme, toate 
inițiativele mele comerciale şi planurile de anvergură „au 
început să fie înăbușite cu blândeţe”. Am văzut cu absolut alți 
ochi acele situaţii în care m-am pomenit astă vară. Una dintre 
ele a fost atât de absurdă, încât m-a ajutat să încep să mă 
adun. lată în ce a constat aceasta. 

Cunoşteam o persoană, care mă ajutase în câteva 
împrejurări, şi încă dezinteresat. Erau doar mici servicii, totuşi 
era un lucru plăcut. 

— Ştiţi, aş vrea şi eu să vă rog să-mi faceţi un serviciu, a 
zis el. Trebuie să transfer o anumită sumă de bani într-un cont 
dintr-o bancă din Occident. Eu am să vă înmânez aici aceeaşi 
sumă de bani, iar dumneavoastră o veţi transmite acelei 

persoane pe care o va indica omul ce va depune banii la bancă. 

Doream foarte mult să-l ajut şi am început să dau telefoane 
tuturor cunoștințelor. Era totuşi vorba de o sumă destul de 
mare şi nimeni nu putea face transferul. L-am sunat pe 
solicitant. 

— Ştiţi, probabil nu vom mai reuşi, a spus el. Dacă, peste 
două zile, suma nu va fi transferată, nu mai are nici un rost. 
Aşa că vă mulţumesc pentru ajutor şi să uităm de discuţia 
noastră. 

Eu însă nu aveam linişte din cauza acestei situaţii. Cum 
aşa, am dorit ceva şi — na-ţi-o bună! — n-am fost în stare să 
obţin? Şi, din nou, mai fac câteva încercări. Peste o zi mă 
întâlnesc cu cel care mă rugase. tăi 

— Aţi avut noroc, zic, am găsit o persoană care va transfera 
banii. Am să vă fac o vizită peste două zile. 

— Minunat, dă ei din cap a aprobare. 

După două zile ne întâlnim și îi spun: 

— Astăzi a sosit o rudă a persoanei care v-a transferat 
banii. Trebuie să-i daţi lui această sumă. 

Fostul meu solicitator zâmbeşte larg: 

— N-am bani, zice. Îl privesc cu mirare şi încerc să mă 
dumiresc. 

— Dar aţi spus că îi veţi înapoia? 

— Aveam în vedere că îi voi da peste un timp oarecare. 
Altfel m-aş fi descurcat şi fără dumneavoastră. 

— Bine. Când veţi putea înapoia banii? 

— Am să mă străduiesc s-o fac cât mai curând, dar 
termenul real este peste trei luni. 

— Bine, îi răspund, vom aștepta. 

Seara dau un telefon în America şi încerc să mă justific în 
faţa persoanei care a riscat să se încreadă în mine: 

— Ceva am să împrumut, ceva am să vând, ceva am să 
câştig, îi spun, dar am să încep să înapoiez banii în timpul cel 
mai apropiat. Va înapoia omul acela banii sau nu, eu unul mă 
oblig să-i restitui treptat. 

Povestea continuă. După trei luni vin la persoana care 
ceruse bani. Înainte de aceasta îl sunam în fiecare sâmbătă şi el 
îşi confirma promisiunea. 

— Sunteţi gata să înapoiaţi banii? — îl întreb. 

El zâmbeşte iar: 

— Ştiţi, eu n-am bani. 

— Bine. Când mi-i veţi putea da ? 

— Nu mai înainte de trei luni, zice. l 

Stau şi privesc în tăcere podeaua. Ce-i de făcut? Să încerc 
să rezolv problema prin procedeul, obişnuit pentru Rusia, de 
restabilire a dreptăţii? Sau să încerc să recurg la posibilităţile 
care-mi mai stau încă la dispoziţie? În această situaţie mă 
bucură foarte mult un singur lucru: nu simt nici un pic de 
supărare sau ură faţă de omul ăsta. Numai pentru aceasta, şi tot 
merită să pierzi orice sumă de bani. Mă schimb în mai bine, şi 
acest fapt reprezintă o adevărată fericire. Toate celelalte sunt 
lipsite de importanţă. l 

— Haideţi să procedăm în felul următor, propun eu paşnic. 
De azi, suma începe să crească, pentru început — cu 10 % pe 
lună. Peste trei luni ea va fi mult mai mare ca acum. Dacă însă, 
în decursul acestei luni, restituiti suma, o puteţi da fără 
dobândă. Aţi împrumutat suma asta de la mine? Aţi împru- 
mutat-o. Prin urmare, puteţi împrumuta şi de la altcineva. 

Peste câteva zile luăm legătura prin telefon. 

— Am încheiat o înţelegere în legătură cu un împrumut şi, 
peste două săptămâni, am să vă înapoiez suma necesară, zice 
el. 

— Peste o săptămână plec în Crimeea, spun eu. La 
dumneavoastră are să vină o rudă îndepărtată de-a mea, în 
care, bineînţeles, am încredere. El le va trimite banii celor 
cărora le sunt destinaţi. 

Peste două săptămâni telefonez din Crimeea la Peterburg. 
Simt că trebuie să apară probleme în legătură cu banii. Fireşte, 
starea mea e de vină, dar, nu ştiu de ce, nu sunt în stare să mă 
calmez. „Va fi un lucru foarte ciudat, m-am gândit, dacă ruda 
mea va primi banii”. 

Acest eveniment ciudat s-a întâmplat cu adevărat. Banii au 
fost restituiți toţi, dar iată că a doua zi s-au confirmat 
presimţirile mele. Fiindcă ruda mea a fost un gură-cască, 
întreaga sumă i-a fost furată din servietă. Am înţeles că sunt 
supus unui tratament, şi încă unuia cu mijloace destul de 
radicale, şi m-am liniştit îndată. lar peste încă o lună, în august 
1998, s-a prăbuşit sistemul bancar, apoi economia Rusiei şi, o 
dată cu ea, toate afacerile mele. Atunci sufletul mi s-a liniştit 
cu totul. 

Am observat că e destul să visez un pic la ceva, nu numai 
în gând, ci implicând şi sentimentele, şi totul se destramă 
imediat. Potenţialul sentimental de bază trebuie totuşi orientat 
mereu nu în exterior, ci în interior, nu spre uman, ci spre 
Divin, mai cu seamă acum, în aceşti doi ani. 

Derulez fără grabă evenimentele viitoare. Peste zece zile 
îmi lansez cartea a cincia la Moscova. Voi fi din nou întrebat: 

ce se întâmplă cu Rusia? De ce oamenii care se află la putere 
săvârşesc fapte absurde, ilogice, dăunând atât altora, cât şi lor 
înşişi? Şi la mijloc nu e pur şi simplu corupţia, când statul 
sărăceşte, iar demnitarul se îmbogățește, când se sabotează 
intenţionat adoptarea unor legi normale. Se creează impresia 
că oamenii din ţară s-au dezvățat să gândească şi să conducă. 
Într-o oarecare măsură, lucrul acesta poate fi explicat prin 
faptul că în perioada socialismului a triumfat lipsa de profe- 
sionalism. Un om de treabă nu putea fi la putere. Oameni 
lipsiți de principii şi de moralitate primeau bani şi putere, 
fiindcă sistemul idolatriza omul. lar omul nu-i atât trup, cât 
spirit şi suflet, adică scopuri şi principii, etică şi moralitate. Şi 
noi, până în prezent, purtăm în subconștientul nostru această 
orientare. 

Cu cât este mai puternică în sufletul fiecăruia dorința de 
a-i dispreţui, a-i uri şi a-i blama pe demnitarii puterii, pe sine, 
propriul destin, cu cât mai multă energie se risipește pentru 
căutarea celor vinovați şi pentru ura faţă de ei, şi cu atât mai 
puțină energie rămâne pentru înțelegerea situaţiei şi pentru 
acțiunile corecte care ar permite schimbarea acesteia. 

Pentru a înţelege istoria şi a aprecia just evenimentele care 
se întâmplă, trebuie să repetăm de zeci de ori: 

— Nu trebuie să căutăm vinovaţi. Nu există vinovaţi. 

Atunci energia distructivă se va transforma într-o energie 
creatoare şi comprehensivă. Şi totuşi de ce deputaţii, 
demnitarii şi politicienii noştri nu sunt deloc în stare să 
gândească şi să conducă? Ceva nu-i în ordine în relaţiile lor cu 
timpul. Ei nu pot face legătura dintre cauză şi efect. O 
uluitoare lipsă de perspicacitate. 

Să judecăm logic. Materia constă din spaţiu, adică, potrivit 
fizicii moderne, este spaţiu curbat într-un anumit mod. 
Materiei şi spaţiului le dă naştere timpul. Pentru a înţelege o 
situaţie, a o ţine sub control, trebuie să ne detaşăm de situaţie 
şi să ne ridicăm deasupra ei. Orice eveniment se produce în 
timp. Detaşarea de situație este, totodată, detaşare de timp. Cu 
cât mai mult ne detaşăm de o situaţie temporală concretă, cu 
atât mai mari sunt dimensiunile timpului pe care îl cuprindem 
şi cu atât mai lent începe timpul să curgă. 

Dacă am putea privi, în acelaşi timp, tot Universul, am 
vedea că el este aproape nemișcat. Toate valorile umane, de 
asemenea, constau din timp. Cu cât suntem mai ataşaţi de 
principii şi idealuri, de etică şi moralitate, de bani şi carieră, cu 
atât mai puţin vom fi în stare şi să judecăm normal. 

Într-o situaţie nouă şi neașteptată, gradul de detaşare, de 
abstragere al omului trebuie să fie cu câteva diviziuni mai 
înalt, altfel el nu va fi în stare să înţeleagă noua situaţie şi să 
păstreze controlul asupra ei. 

Îndelungata perioadă de stabilitate economică și politică 
schimbă pe neobservate gândirea oamenilor care locuiesc în 
Occident, de aceea lor le este tot mai greu să creeze noi forme 
de gândire. În Rusia a fost distrusă ideologia, adică spiri- 
tualitatea și moralitatea, şi toţi s-au aruncat de la valorile 
spirituale spre cele materiale. “Viţelul de aur”. la rândul lui, 
s-a prăbuşit. Rusia, încet şi chinuitor, învaţă să gândească. Se 
formează o nouă ideologie, are loc revizuirea vechilor valori. 
Logica umană funcţionează în Rusia foarte prost. Toţi sunt 
nevoiţi, câte puţin, să se orienteze tot mai mult spre cea 
Divină. Dintr-o astfel de logică se vor forma mai apoi o 

cultură, o ideologie, o constituţie şi legi noi. 

Diagnostichez Rusia anului 1917, înainte de revoluţie. 
Atașarea de spirit, suflet şi personalitate este enormă, cu mult 
peste nivelul mortal. lată de ce trebuie să învingă bolşevicii, 
iată de ce trebuie să fie înjosită personalitatea ţării şi a fiecărui 
locuitor al ei, trebuie să fie înjosit sufletul ţării, altfel spus, 
cultura, ideologia, etica şi moralitatea ei, trebuie să fie înjosit 
spiritul ţării, adică legile ei. Acum înţeleg, de ce, în perioada 
socialistă, au triumfat minciuna şi lipsa de principii, laşitatea şi 
trădarea. 

Diagnostichez Rusia înaintea crizei care a survenit în 
august 1998 şi după aceasta. Lucru de mirare: după criză, 
energetica țării a devenit mult mai curată. Mai bine zis, nu 
purificarea este cea care mă miră — este un lucru absolut firesc 
~ ci amploarea purificării. S-a modificat radical dependenţa de 
valorile umane, atât cele materiale, cât şi cele spirituale. Dacă 
e să judecăm după această dinamică, Rusia este eliberată 
foarte temeinic de toate cramponările. Cu alte cuvinte, există 
speranţa că-şi va face apariţia noua gândire de anvergură. 

Mă uit la alte ţări şi se dovedeşte că situaţia nu e prea bună. 

S.U.A., de pildă, aveau mai înainte nişte parametri exce- 
lenți, acum însă energetica lor seamănă tot mai mult cu 
energetica Rusiei înainte de revoluţie. Altfel spus, con- 
centrarea asupra principiilor, eticii şi moralității devine tot mai 
puternică. 

Germania e într-o situaţie de impas, concentrarea asupra 
valorilor spiritului este uriaşă. Olanda stă şi mai prost. Acum e 
clar unde sunt bazele narcomaniei, ale homosexualității. 

Încep să înţeleg întâmplarea pe care mi-a povestit-o un 

amic. 

— Închipuiţi-vă, mi-a spus el, deschid un cont într-o bancă 
din Berlin. Depun acolo 10.000 de mărci, apoi transfer din 
America în contul meu 20.000 de dolari, ceea ce înseamnă mai 
bine de 30.000 de mărci. În total — circa 43.000 de mărci. 
Vroiam să-mi cumpăr o maşină în Frankfurt. M-am dus la 
filiala băncii, am spus numărul contului şi am primit 7.000 de 
mărci. Această sumă nu-mi ajungea ca să cumpăr maşina. 
Aşadar, în cont trebuiau să mai rămână 35.000 de mărci. 

M-am gândit să-mi scot o carte de credit, ca să nu alerg de 
fiecare dată la bancă. Mă duc cu traducătoarea la bancă şi-mi 
exprim dorinţa de a primi o carte de credit. Ei bine, nemţoaica 
din faţa computerului îmi spune că ei nu-mi pot elibera o carte 
de credit, deoarece eu am în cont doar 3.000 de mărci. 

Eu fac ochii mari. 

— Vreţi să spuneţi că nu am mai mulţi bani în cont? 

— Da, nu aveţi mai mulţi bani. 

— Şi ce-i de făcut? 

— Clarificaţi la oficiul central al băncii din Berlin, ridică ea 
din umeri. 

Mă duc la Berlin, intru la oficiul central şi încerc să mă 
lămuresc. Un funcţionar al băncii cercetează totul şi mă anunță 
calm că nu am bani în cont. Îmi dau seama că am pierdut. Ei 
poftim! Şi cică nemţii sunt ordonaţi şi punctuali. 

Fiindcă veni vorba, continuă el, mi s-a povestit cum un 
cuplu a adus la o bancă germană o mare sumă de bani, a 
înmânat-o operatoarei, ca aceasta s-o depună în contul lor, şi 
nici prin gând nu le-a trecut să ceară vreun act care să 
confirme faptul că au transmis banii. lar operatoarea a declarat 

apoi că n-a luat banii. Atunci când au mers să se plângă 
directorului băncii, acesta le-a spus că o cunoaşte pe acea 
doamnă de mult şi că aşa ceva pur şi simplu nu se poate 
întâmpla. Dar eu am mai făcut transferuri de bani şi prin alte 
bănci. Îmi trece prin minte că trebuie să mă duc în America şi 
să încerc să găsesc documente care să dovedească transferul 
banilor în banca germană. Deocamdată însă, pentru orice 
eventualitate, l-am delegat prin procură să-mi administreze 
contul pe un prieten care locuieşte în Berlin, ca acesta să 
încerce să obţină vreo informaţie nouă. Peste două săptămâni, 
el m-a sunat. Şi ce crezi că mi-a spus? 

Ridic din umeri: 

— Nu pot nici măcar să-mi închipui. 

— Ei bine, s-a dovedit că în contul meu sunt depuse doar 
3.000 de mărci, iar în contul în dolari, ca mai înainte, se aflau 
20.000 de dolari. Probabil, ei pur și simplu nu consideră 
dolarii drept bani. Adică, atunci când i-am întrebat: „Am eu 
bani în cont?”, ei, din cine ştie ce motive, se refereau doar la 
mărci. În unele bănci, valuta străină încasată este convertită pe 
loc în cea locală. În Rusia mi s-ar fi spus: 

— Aveţi puţini bani în contul în ruble; dacă doriţi, puteţi 
vira banii din contul în valută şi primiţi carte de credit. 

În Germania însă lucrul acesta este imposibil. Acolo rotiţa 
se opreşte într-o singură poziţie. Clac! — şi punct, altfel nu e 
posibil. Ştii, e ceva de-a-ndoaselea în capul lor în ultima 
vreme. Te uiţi, omul pare inteligent, normal, dar e de ajuns să 
se ciocnească de o situaţie atipică şi mecanismul nu se mai 
pune în funcţiune. În cap e vacuum. Dacă pe pământ se va 
schimba radical situația, ei toți vor dispărea ca mamuţii. 

— Nu-i nimic, l-am liniştit, Rusia îi echilibrează pe toţi. În 
situaţii obişnuite, creierul nu ne funcţionează, în schimb în 
situaţii critice şi atipice — de unde vin oare? — ne apare și 
logica, şi mintea, şi perspicacitatea. 

Îmi vine în minte această discuţie. În țară își fac apariţia o 
concepţie despre lume corectă şi legi normale, iar ţara se 
transformă dintr-un deşert într-o grădină înfloritoare. Din zi în 
zi, ideile devin tot mai materiale. Iar înflorirea sau degradarea 
rapidă a omului depinde de modul de gândire cu care îşi va 
face el intrarea în mileniul al treilea. 

Mă ridic din pat şi mă duc la baie. Las la o parte toate 
gândurile cu caracter general şi mă gândesc la ziua pe care o 
am în faţă. Timp de câteva zile am să stau, pur şi simplu, 
culcat acasă şi, pentru prima oară în ultimii câţiva ani, n-am să 
fac nimic. Azi am treabă — trebuie să vizitez o bolnavă de 
cancer. Boala ei a ajuns la al patrulea stadiu, ea nu se mai 
poate ridica din pat. 

Dacă aş fi plecat în Crimeea, după cum îmi plănuisem, n-aş 
fi reuşit să merg la ea. Şi dacă e pe-aşa, se vede că asta este 
soarta. Îmi fac din nou socoteala: pot oare s-o vindec? După 
toate probabilitățile — pot. Pot oare acum să-i stabilesc diag- 
nosticul de la distanţă? Nu se poate. Prin urmare, şi eu prezint 
disfuncţii asemănătoare şi, în procesul diagnosticării, se poate 
isca o rezonanţă periculoasă pentru noi amândoi. Oare în ce 
moment n-am făcut faţă probei? 

Mă deconectez în interior de la toate şi încep să-mi 
examinez evenimentele de pe parcursul vieţii. În fiecare 
eveniment observ aceeaşi disfuncţie. Trufie sporită, ambiţii 
sporite şi concentrarea asupra propriului eu uman. 

Nu mai sunt în cauză banii şi un destin fericit. Situaţia se 
extinde pe o scară mult mai largă şi este mult mai periculoasă, 
iar consecinţele sunt mult mai grave. Rinita mea acută de 
acum şi bronşita sunt, de asemenea, legate de aceasta. Este 
prima iubire. Este vorba de exploziile de îndrăgostire ale 
tinereţii noastre. Se pare că, la prima iubire, amploarea 
cuprinderii valorilor umane creşte de sute de ori, iar un 
comportament corect este aici de sute de ori mai important 
decât în alte situaţii. 

De zeci şi zeci de ori parcurg acea situaţie când mi-a fost 
ofensată iubirea, dar, ca şi până acum, îmi este interzis s-o 
diagnostichez pe pacienta mea. Na-ţi-o bună, nici nu bănuiam 
câtă nemulţumire de sine, lipsă a dorinţei de viaţă, renunțare la 
iubire am acumulat când mi-au fost umilite sentimentele 
luminoase. 

„ Cât de interesant este orânduită viaţa, mă gândesc, peste 
un an m-aş fi putut alege cu un cancer pulmonar şi n-aş fi 
izbutit să-i depistez cauza. Dar, când vreau să ajut pe 
altcineva, îmi este mult mai uşor să mă detaşez de situaţie şi 
îmi apare o înţelegere corectă, care mai apoi îmi permite să mă 
salvez şi pe mine”. 

Atunci când ne îndrăgostim pentru prima oară, se produce 
o atingere a nivelurilor celor mai înalte ale valorilor spirituale. 
În cazul emoțiilor noastre obişnuite putem cuprinde o lume — 
două, dar. când izbucneşte iubirea, se poate întâmpla să 
cuprindem toate cele treizeci şi trei de lumi, adică întreg 
Universul. Şi dacă, atunci când prima iubire ne-a fost umilită, 
nu căutăm vinovaţi, iertăm şi ne păstrăm iubirea de 
Dumnezeu, avem şansa de a nu depinde de întregul Univers şi 

de a simţi realitatea propriului eu Divin. Aşadar, îi putem 
spune unui copil: 

— Sufletul tău şi trupul tău se pregătesc de iubire şi tu o 
vei încerca în curând, dar cea mai minunată şi mai luminoasă 
primă iubire va fi întotdeauna doar un mijloc de acumulare a 
Divinului înlăuntrul tău. Şi, în măsura în care vei simţi că 
iubirea umană este doar un mijloc pentru iubirea Divină, 
cunoaşterea oricărei fericiri umane nu-ţi va aduce dependenţă, 
frică şi supărări. 


ATITUDINEA FAȚĂ 
DE PRACTICA DE 
VINDECĂTOR 


2 decembrie 1998. În seara asta plec la Moscova. Acolo va 
trebui să întâlnesc şi să ofer consultaţii câtorva persoane care 
au probleme de rezolvat. Apoi voi ţine o prelegere. 

Zâmbind, îmi amintesc cum a evoluat atitudinea mea față 
de consultaţii, şedinţe de tratament. Primul meu impuls, cum e 
şi firesc, este dorinţa de a-l ajuta pe pacient. Al doilea meu 
impuls însă oscila, se schimba mereu. La început a fost 
contemplarea minunii. Era de ajuns numai să vreau şi 
pacientul se însănătoșea. Îmi treceam de câteva ori palmele 
deasupra locului afectat de erizipel şi, a doua zi, inflamaţia 
dispărea. Apoi a urmat concentrarea asupra aptitudinilor, posi- 
bilitatea de a mă perfecționa şi de a merge mai departe. Un 
timp oarecare, singura mea sursă de venit au constituit-o 
consultaţiile. Treptat, totul a început să se transforme într-o 
necontenită câştigare a banilor. Atunci m-am dedicat picturii şi 
sufletul meu se odihnea. Peste câțiva ani, când am văzut că 

bioenergetica poate fi considerată o ştiinţă, am apucat-o din 
nou pe aceeaşi cale, fiindcă eu unul nu pot trăi fără o 
dezvoltare continuă. Nu era vorba doar de dezvoltarea aptitu- 
dinilor, ci de posibilitatea de a-mi aprofunda concepţia despre 
lume. Apoi am intrat la cooperativa de pe lângă Institutul de 
medicină N°I şi, din nou, filozofia şi aptitudinile mele au prins 
să servească tot mai mult la câştigarea banilor. Atunci dorința 
de a-mi continua activitatea de vindecător a început să dispară. 
Mă ciocnisem de un zid. 

În martie 1990 am descoperit pentru prima oară ceea ce 
mai târziu am numit „Structuri karmice”. Am ajuns până la un 
nivel de extremă adâncime, unde nu mai pătrunsese nimeni. La 
acest nivel, medicina, psihologia, pedagogia, fizica, filozofia 
s-au dovedit a alcătui un tot indivizibil. 

S-au deschis perspective uriaşe pentru cunoaşterea lumii. 
Pentru mine, lucrul acesta era ca un narcotic. Mai apoi, totul a 
început, din nou, să fie frânat. La un moment dat, şi-a făcut loc 
înţelegerea: „Eu nu trebuie să-i vindec pe oameni, eu trebuie 
să-i ajut să se vindece. Pentru aceasta însă ei trebuie să se 
schimbe. Prin urmare, trebuie să găsesc posibilităţi şi moduri 
de schimbare în profunzime a caracterului omului”. 

În căutarea unor astfel de schimbări am analizat logic 
chestiunea şi am ajuns la singura soluţie posibilă: pentru a ne 
schimba pe noi înşine, caracterul nostru, este necesar să 
transcendem limitele propriului eu. Ştiinţa nu ne poate oferi 
mijloace adecvate în acest sens. Toate tehnicile de înrâurire 
psihică şi fizică, inclusiv substanţele chimice, n-au reuşit să 
obţină decât o detaşare de scurtă durată. Ele n-au fost în stare 
să producă în caracterul individului schimbări de profunzime, 

stabile, pe când detaşarea de cele omeneşti. acumularea iubirii 
de Dumnezeu face ca acest lucru să devină posibil. Şedinţele 
mele cu pacienţii s-au transformat într-o căutare a unei moda- 
lităţi de schimbare a fiinţei umane, a personalităţii şi a con- 
cepţiei despre lume. Un aspect foarte important: m-am convins 
că lozinca nu funcţionează dacă autorul însuşi nu îndeplineşte 
acel lucru spre care îndeamnă. Soarta mă obliga să „rodez” pe 
propria-mi piele unele dintre soluţii, punându-mă în faţa unor 
situaţii fără ieşire. Şi doar atunci când, agăţându-mă de logica 
Divină, reuşeam să le fac faţă, îmi era permis să le aduc la 
cunoştinţă şi altora. Această manieră de lucru le permite 
pacienţilor mei să obţină o schimbare reală şi să supra- 
vieţuiască situaţiilor critice. În ceea ce mă priveşte, şedinţele 
cu pacienţii îmi ofereau posibilitatea de a mă autoperfecţiona 
şi şansa de a mă salva pe mine și pe copiii mei, căci am 
constatat că am o moştenire ereditară nu prea bună. În ultimul 
timp însă şedinţele au devenit grele şi istovitoare, iar, mai nou, 
de când au început să mi se ducă de râpă şi sănătatea fizică, şi 
toate treburile, simt o oarecare jenă să mai ofer consultaţii. 

Dar iată că, de curând am reuşit s-o scot la capăt cu „tema 
personalităţii” şi lumea a devenit din nou frumoasă în ochii 
mei. Am înţeles că este necesar un grad mult mai mare de 
detaşare de eu-l uman. 

Cramponările astea se vor strecura la nesfârşit, atâta timp 
cât nu văd în mine decât o fiinţă umană. De fapt, eu descind 
din cauza primară, sunt conectat la ea, o port în mine și eu-l 
meu adevărat este cel Divin. El este cuprins în Dumnezeu şi în 
iubire. Între eu-l uman şi cel Divin există trepte intermediare. 
Trebuie să le urc, percepând tot mai clar realitatea eu-lui Divin 

şi diminuând pas cu pas dependenţa de eu-l uman. 

Nu demult, în timp ce mă pregăteam de o şedinţă, acor- 
dându-mi forţele la o nouă zi de muncă grea şi chinuitoare 
întru ajutorarea pacienţilor, m-a străfulgerat gândul: înainte le 
spuneam oamenilor: „Vă rugaţi nu pentru a cerşi şi a obţine 
ceva, ci, ca prin rugăciune şi iubire de Dumnezeu, să vă 
schimbaţi voi înşivă”. Cu alte cuvinte, mă rugam pentru 
mântuirea eu-lui uman, pe când menirea rugăciunii este de a 
salva ceea ce este Divin în noi. În măsura în care ne axăm 
viața pe păstrarea şi sporirea Divinului din sufletele noastre, 
începe să înflorească şi să se dezvolte umanul. Mi-am zis 
atunci: 

— Îi inviţi pe oameni la şedinţele tale pentru a-i ajuta să 
descopere şi să simtă realitatea propriului eu Divin. Pentru tine 
însă ședințele înseamnă aceeaşi posibilitate de a-ţi spori 
Divinul din suflet. 


PURIFICAREA 


Stau la birou şi privesc cadranul ceasului. La 1 1.00 trebuia 
să mă sune o pacientă, căreia îi promisesem o consultaţie 
telefonică. Acum e 11.15, dar telefonul nu sună. Afară, din- 
colo de geam, se face simțită primăvara, deși nu e decât 19 
februarie. Străluceşte un soare cu adevărat primăvăratic, peste 
tot se aşterne zăpada. Recentele ninsori au dat la început 
farmec oraşului, apoi troienele albe s-au topit şi s-au 
transformat într-o masă lichidă de culoare brună. Oraşul a 
revenit la aspectul său dintotdeauna: mizerie, şosele proaste, 
semafoare defecte. „Țara semafoarelor defecte” — m-am gân- 
dit. Dar imediat pun capăt tentaţiei de a duce mai departe 
aceste gânduri. Pur şi simplu, moralitatea, onestitatea, iubirea 
umană sunt călcate aici în picioare şi ţara suferă. Ne-am 
închinat la cele omeneşti, deci urmează să fim vindecaţi prin 
suferință de această tendinţă. lar goana după vinovaţi nu poate 
decât să agraveze situaţia. Îmi amintesc zâmbind întâmplarea 
de ieri. 

Ne deplasam cu maşina unui amic spre Ermitaj de-a lungul 

râului Neva. Vremea era frumoasă şi râul scânteia sub crusta 
de gheaţă. 

— Auzi, tu nici de dragul copiilor tăi n-ai vrea să pleci din 
Rusia? 

Am rămas un timp tăcut, cu ochii aţintiţi spre geam, 
dincolo de care se perinda peisajul urban. 

— De fapt, în primul rând, tocmai de dragul copiilor nu 
vreau să plec de aici, am răspuns eu într-un târziu. În urmă cu 
două zile m-am întors de la Berlin. Mai toţi acei care au 
emigrat în Germania au făcut-o de dragul copiilor şi aproape 
80 % din copiii lor au devenit narcomani. Aici, în ţara asta, ei 
au fost umiliţi în fericirea lor umană, dar , stabilindu-se acolo, 
ei au început să se închine acestei fericiri şi să trăiască numai 
pentru ea, astfel încât axarea pe conştiinţă şi pe eu-l uman li 
s-a intensificat de câteva ori. Şi uite aşa, pentru a supravieţui, 
copiii lor sunt nevoiţi să devină narcomani. 

— Şi ce ne rămâne de făcut, să stăm şi mai departe în 
mizerie şi să preamărim iubirea de Dumnezeu? — zâmbeşte 
interlocutorul meu. 

— Ce să-ţi spun? Că ne-am trezit cu toţii în mizerie nu este 
deloc întâmplător, cât despre iubirea de Dumnezeu, ea trebuie 
preamărită oricând. Şi apoi, eu nu încerc acum să propo- 
văduiesc ceva, nu fac decât să constat faptele aşa cum sunt ele. 
Am avut o pacientă tânără, armeancă de origine. Când revenea 
pentru câteva luni în Armenia, fata slăbea, se simţea minunat, 
sufletul i se umplea de bucurie. Cum se întorcea în Germania, 
imediat adăuga în greutate, începea să-i cadă părul, iar 
simțurile i se toceau. Toate aceste indicii vorbesc despre 
intensificarea bruscă a programului de autodistrugere. Nemţii 

care locuiesc pe teritoriul Germaniei posedă un fel de imu- 
nitate la bunăstarea materială sporită. Mulţi dintre ei, după 
cum am constatat, şi-au trăit vieţile anterioare în Africa de 
Sud, unde idolatrizarea iubirii umane şi sărăcia lucie fac casă 
comună. În Germania, dimpotrivă, ceea ce contează este bună- 
starea şi intelectul. Dar, pe seama reminiscențelor africane, 
severa şi pedanta Germanie reuşea să se echilibreze interior. 
Acum însă, pe tot cuprinsul globului, opoziţiile se atenuează și 
se anunţă probleme serioase. Mai înainte, gelosul se arunca în 
cealaltă extremă, dedicându-se carierei și dezvoltându-şi 
aptitudinile şi intelectul, iar trufașul trăia cu problemele de 
familie sau evada în artă, în poezie. Acum însă ambele 
extreme au ajuns la o stare de suprasaturaţie, de aceea 
pendularea de la o valoare umană la alta nu mai este de nici un 
folos. În momentul de față trebuie să dăm la o parte toate cele 
umane şi să ne îndreptăm paşii spre Dumnezeu. Or noi nu 
suntem obişnuiţi cu aşa ceva şi nici nu ne pricepem cum s-o 
facem. 

Bărbatul conduce maşina de-a lungul cheiului, doar pe 
jumătate atent la ce-i spun. 

— Nu ţi se pare că, în curând, toți oamenii cu mintea 
întreagă vor părăsi această ţară? Bine, să zicem că în Rusia 
energetica interioară este destul de bună, continuă el, ceea ce 
se răsfrânge pozitiv asupra copiilor tăi: sufletul lor devine mai 
curat. Dar cine îi va instrui şi ce pot învăţa ei aici? Structurile 
de bază ale societăţii au fost demolate. Din cultură s-a ales 
praful. Potenţialul intelectual i-a fost distrus. Să fie asta 
garanţia înfloririi în viitor a Rusiei? 

— Părerea mea este că, în momentul de faţă, ne confruntăm 


cu situaţia în care starea interioară este mult mai importantă 
decât cea exterioară. Prin foame sunt vindecate multe boli. 
Însă o înfometare permanentă duce la epuizare şi la moarte. 
Astăzi Rusia suferă, în primul rând, de o foame de ordin 
spiritual şi moral, foame de iubire umană. Dacă transformările 
interioare se vor produce, urmează ca şi toate celelalte aspecte, 
inclusiv cele exterioare, să se schimbe în mai bine. 

La o analiză de suprafață, lucrurile se prezintă astfel: 
democraţia nu este posibilă fără un sistem legislativ bine 
gândit, fără libertatea presei, fără exercitarea controlului 
asupra funcţionarilor de orice rang şi destituirea acestora, 
atunci când nu sunt în stare să se achite de îndatoririle lor sau 
când, prin acţiunile lor, prejudiciază societatea şi statul. 

Ne continuăm drumul. Puțin extenuat privesc prin geamul 
maşinii la clădirile iluminate de soare şi la oraşul sclipind sub 
albul zăpezii. Însoţitorul meu observă cu răceală: 

— Când Rusia se va însănătoşi, eu cu tine vom fi demult pe 
lumea cealaltă. Şi totuşi, spune-mi, chiar îți place să-ţi duci 
zilele în tot balamucul acesta? 

— În primul rând, nu mă plictisesc, îi răspund, iar, în al 
doilea rând, să ştii că absurditatea asta generalizată nu-mi face 
câtuşi de puţin plăcere. Dar n-ai ce-i face, ordinea se vindecă 
prin haos. În ţara asta este inutil să speri într-o logică umană. 
În schimb, este minunat să trăieşti după cea Divină. 

— Cu o săptămână în urmă, în Germania, am avut un caz 
curios, am continuat eu. O doamnă s-a înscris la mine pentru o 
consultaţie. Ca să ajungă la destinaţie, ea a trebuit să se 
deplaseze mai întâi cu trenul, apoi să coboare și să mai 
parcurgă câteva străzi pe jos. Şi, acum, imaginează-ţi cum stă 

ea pe peron în Germania, ţară în care până și noţiunea de 
„bădărănie” este de neconceput. Și iată că se apropie de ea o 
altă doamnă şi-i arde una zdravănă cu piciorul, apoi o priveşte 
năucită, îşi cere scuze şi pleacă. Parcă o văd și acum cum stă 
în faţa mea şi-mi povestește acest incident, iar pe chipul ei 
frumos se citește stupoarea şi confuzia. 

— Spuneţi-mi, ce-a fost asta? — mă întreabă ea uluită. 

Îi fac uşor semn cu mâna. 

— Vi s-a dat de înţeles de sus că şedinţa a şi început. 

— Cum aşa? — nu se dumireşte ea. 

— Pretenţiile dumneavoastră lăuntrice față de semeni, în 
ceea ce priveşte idealurile, moralitatea, etica şi iubirea umană, 
sunt enorme. De obicei, acest tip de agresivitate se degajă lent, 
în doze mici, generând disconfort în relaţiile cu oamenii, 
probleme de sănătate şi necazuri în viaţă. Dumneavoastră 
veniţi la şedinţă şi toate procesele se accelerează fulgerător. 
Agresivitatea îndreptată împotriva celor din jur vi se amplifică 
de sute şi sute de ori. Victima atrage criminalul. Vreau să vă 
felicit: deşi cu chiu cu vai, aţi reuşit totuşi să acceptaţi această 
situaţie cam 50 %. 

— lar acum să revenim, aşa uşurel, la problemele noastre, 
mă adresez amicului meu. Aici, spre deosebire de Germania, 
vei găsi de mii de ori mai multe posibilităţi de acest gen care 
să te purifice. Rusia bate toate recordurile nu numai în materie 
de corupţie, ci şi în bădărănie. Dacă vrem într-adevăr să 
instaurăm ordinea în societate, să ne punem mai întâi ordine în 
suflete. 

Ne apropiem de intersecţie şi oprim la semafor. Aşteptăm 
până se aprinde lumina verde şi o luăm din loc. Amicul meu 

apasă pe acceleraţie şi, cu o smucitură, maşina o ia din loc. 
Deodată, ne apare brusc în faţă o altă maşină, circulând pe 
roşu. 

Şoferul încearcă să frâneze, dar este prea târziu: ne izbim 
cu putere de maşina care zbura pe lângă noi. Aceasta o ține 
într-o goană nebună mai departe, răsucindu-se din mers la 
180°, loveşte în plin o altă maşină, parcată lângă trotuar, şi, cu 
bara de protecţie făcută zob, mai parcurge încă vreo 10 metri, 
după care, în sfârşit, se opreşte. Coborâm din maşină și 
examinăm pagubele produse de accident. „„Mercedes”-ului 
nostru i-a fost retezată bara din față, în rest maşina n-a avut de 
suferit. 

Un domn de vreo 30 de ani se apropie de noi şi ne întinde 
cartea lui de vizită. 

— Am fost martor că aţi trecut pe verde şi pot s-o confirm, 
dacă e nevoie, zice el. Acum însă, vă rog să mă scuzaţi, mă 
grăbesc și trebuie să plec. 

Din maşina accidentată coboară fără grabă un individ tânăr, 
cu un aer uşor banditesc. 

— Deci aşa, zice el, să fie clar: eu am trecut pe verde, voi — 
pe roşu. 

— Imediat vor sosi şi cei de la poliția rutieră, cu ei vom sta 
de vorbă, răspunde însoţitorul meu. 

Cât timp se poartă această discuţie, nu pot decât să ridic din 
umeri. La urma urmelor, ne aflăm în Rusia. Dacă flăcăul ăsta 
are pile pe unde trebuie, n-o să mă surprindă când, cu trei 
martori în favoarea noastră, se va constata că, de fapt, noi am 
fost cei care au trecut pe roșu. 

— Ascultă, îi zic amicului meu, am cam îngheţat, hai să 

mergem să stăm în maşină. 

Ne ocupăm locurile în maşină, iar pe mine mă apucă râsul. 
El se uită mirat la mine: 

— Care-i treaba? 

— Păi, ce crezi că s-a întâmplat? Ne plimbam aşa, vajnici, 
ca boierii, cu maşina şi înjuram Rusia... Încercasem să-mi 
înving cumva propriile pretenţii faţă de Rusia. În exterior am 
reuşit, dar nu şi în colţurile cele mai ascunse ale sufletului. lată 
de ce ni s-a dat de înţeles de sus că, deocamdată, n-o ducem 
chiar așa de rău, că situaţia ar fi putut să fie cu mult mai 
catastrofală. Dacă am fi ajuns în intersecţie cu o jumătate de 
secundă mai devreme, cealaltă maşină ne-ar fi izbit în lateral, 
exact în locul unde şedeam eu. M-ar fi făcut şniţel, dar nici tu 
n-ai fi arătat prea grozav. 

Mă umflă din nou râsul: 

— Ei, ce zici, n-o ducem chiar aşa de rău, nu? 

Amicul meu râde în hohote: 

— Trăim într-o ţară de vis şi zău dacă n-o deci minunat! 
~ exclamă el printre sughiţuri. 


Toate acestea mi le amintesc acum, stând în biroul meu şi 
privind pe geam. 

Azi e frumos afară. Aş putea ieşi la iarbă verde, dar e mai 
bine să mă ocup de cartea a șasea. Într-o zi cu soare lucrul 
merge mai cu spor. 

Privesc la ceas, e 11.20. Telefonul tace. Deci pot să plec. 
Mă ridic de la birou şi, în aceeași clipă, aud sunând telefonul. 

Doamna de la celălalt capăt (mă sună din altă țară) mi-a 
studiat destul de atent cărţile. În caracterul ei şi în felul de a 

percepe lumea s-au produs schimbări considerabile. Dar 
problemele nu i-au dispărut cu totul şi ea dorea să afle ce n-a 
reuşit să înţeleagă şi să ducă până la capăt. Cu atât mai mult cu 
cât acum era gravidă şi se punea problema naşterii prin 
cezariană. l-am examinat câmpul şi am început să-i explic: 

— Câmpul primului dumneavoastră copil, pe care l-aţi 
născut cu câţiva ani în urmă, nu arată rău. În precedenta sa 
viaţă, el a reuşit să treacă de probele care-i puneau la încercare 
iubirea, astfel încât urmaşii lui arată destul de armonioşi. 
Tocmai de aceea, el beneficiază de protecţie suplimentară. 
Câmpul şi parametrii îi sunt suficient de armonioşi. 

Copilul pe care-l purtaţi acum are o situaţie mai com- 
plicată. În el zace de pe acum acea educaţie greşită, pe care 
i-aţi altoit-o în precedenta viaţă: De aceea, chinurile îndurate 
de dumneavoastră la naştere i-ar putea corecta întrucâtva 
structurile spirituale. Suferințele ne împing spre iubirea 
Divină. Pe măsură ce ne concentrăm asupra acestei iubiri, 
suferințele devin tot mai puţin necesare îndreptării noastre 
interioare. Renunţând periodic şi de bună voie la logica 
umană, la tot ce ne este drag, pentru a trăi exclusiv prin iubire 
şi logică Divină, reuşim să avem parte de o dezvoltare 
armonioasă, pe măsura efortului. Dacă refuzăm să îndeplinim 
de bunăvoie principala lege din Univers, ni se impune în mod 
forţat să o facem: prin situaţii jignitoare şi conflictuale, prin 
nedreptăţiri şi trădări. Dacă nu suntem în stare să le acceptăm 
nici pe acestea, atunci ne sunt trimise în ajutor bolile şi 
nenorocirile. Dacă refuzăm să le acceptăm şi pe acestea, în 
ajutor ne vine moartea. Oricând şi oriunde, este vorba doar de 
ajutor. Dumnezeu nu pedepseşte niciodată. Multe din câte se 

abat asupra noastră ni se par o pedeapsă, şi asta fiindcă în viaţă 
ne conducem doar după logica umană. Când sufletul încetează 
să se mai „hrănească” din iubire, ajungând să depindă în 
totalitate de eu-l omenesc, se poate produce o dezintegrare a 
structurilor subtile care sunt responsabile de viitorii noştri 
urmaşi şi de existenţele viitoare. Dar nu numai aceştia pot fi 
goliţi de energie. Prin aceste structuri poate fi pompată iubirea 
din întreaga omenire. lar, când sufletul nu se mai hrăneşte cu 
iubire, pierzând contactul cu eu-l superior, avansarea continuă 
a acestui proces devine tot mai periculoasă pentru toți 
locuitorii Pământului. Dacă tot veni vorba, la un nivel mult 
mai subtil, noi suntem conectaţi la toate civilizațiile din 
Univers. Deci le pot fi aduse prejudicii şi acestora. 

Intervine un moment de tăcere. Apoi îi aud vocea 
nedumerită în receptor: 

— Nu vă supăraţi, dar nu înţeleg, ce legătură au toate 
lucrurile astea cu mine şi cu copilul meu? 

Atunci îi explic mai departe: 

— La copilul dumneavoastră prevalează însemnătatea 
cu-lui uman: el îşi percepe eu-l uman ca fiind mai real decât 
cel Divin. Pentru a îndrepta această situaţie, este necesar ca, în 
timpul naşterii, să vă fie pus în ordine sufletul prin umilirea 
eu-lui uman. Mă refer aici la cezariană şi la problemele pe care 
le puteţi avea după naştere (poate apărea din senin o infecţie 
gravă, etc.). Cu alte cuvinte, în straturile de profunzime ale 
sufletului mai sunteţi încă cramponată de valorile umane. 

— Cer scuze, spune ea încurcată, dar am muncit mult ca să 
mă îndrept. În clipa de faţă aş fi în stare să accept orice eşec, 
orice spulberare a proiectelor şi speranţelor, orice conflict şi 

ruptură în relaţii. Socot că trufia şi gelozia sunt pentru mine 
nişte teme deja „închise”. 

— V-aţi pus, de bine, de rău, în ordine straturile superioare 
ale emoţiilor, cât despre cele de profunzime, acolo unde între 
emoţiile dumneavoastră şi cele ale copiilor şi nepoților există o 
comuniune, lipsa de armonie încă mai persistă. 

— Ciudat, zice doamna, dar am impresia că nu mi-a mai 
rămas nici un dram de trufie. 

— Trufia se naşte din gelozie, îi zic eu. 

— Scuzaţi-mă, dar m-am încurcat de-a binelea, spune 
femeia. 

— La baza trufiei stă axarea pe spirit. Acest gen de axare 
cauzează cramponarea de voinţă, principii, scopuri, intelect, 
aptitudini. Aici, de bine, de rău, aţi reușit să vă învingeţi 
dependenţa. Dar noţiunea de „suflet” este mult mai amplă 
decât cea de „spirit”. Sufletul dă naştere spiritului. De aceea 
cramponarea de suflet generează în mod automat şi o 
cramponare de spirit. Ce cuprinde sufletul? Iubire de oameni, 
etică, moralitate, nobleţe, idealuri, relaţii interumane. Dumnea- 
voastră aţi reuşit să puneţi în ordine straturile superioare. 
Imediat am să testez cât de puternic v-aţi cramponat de 
diversele niveluri ale sufletului şi o să înţelegeţi mai bine ce 
vreau să spun. Aşadar, veţi izbuti, în proporţie de 80-90%, să 
treceţi peste certuri şi despărţiri, păstrându-vă totodată iubirea 
de Dumnezeu, ceea ce e foarte bine. La baza relaţiilor stau 
idealurile, spiritualitatea, noblețea. Prăbuşirea acestor idealuri, 
nedreptatea le veţi putea accepta însă numai în proporţie de 
20%. Cât despre trădare şi ofensarea eticii şi moralității, 
parametrii dumneavoastră coboară mult sub zero: aproximativ 

minus 500. lar jignirea iubirii omeneşti n-o veţi putea accepta 
sub nici o formă. Nu numai că nu veţi reuşi să păstraţi iubirea, 
dumneavoastră veţi începe chiar să ucideţi iubirea Divină. De 
aceea trebuie să vă trăiţi viaţa, acceptând ca o purificare a 
eu-lui Divin şi a iubirii Divine orice umilire a relaţiilor şi 
prăbuşirea idealurilor. Trebuie să acceptaţi, de asemenea, 
jignirea moralității şi umilirea iubiri; umane. Primiţi-le ca pe o 
şansă de a vă salva copiii şi pe dumneavoastră înşivă. Indi- 
ferent de nivelui la care s-ar produce, destabilizarea eu-lui 
uman trebuie acceptată nu numai păstrând iubirea de 
Dumnezeu, ci concentrându-vă la maximum asupra acestei 
iubiri, asupra propriului eu Divin. Trebuie să vă ridicaţi 
deasupra umanului, să vă diminuaţi dependenţa de acesta, fără 
însă a vă dezice de el. lubirea omenească este materia primă 
pentru iubirea Divină. Cu cât mai iubitori și mai blânzi am fost 
în copilărie, cu atât mai multe ni se vor dezvălui în procesul de 
cunoaştere a iubirii Divine. 

— Acum se pare că încep să înțeleg, spune doamna. L-aţi 
putea examina şi pe soţul meu? De ce are dureri de inimă? 

— La el s-au acumulat multe supărări la adresa femeilor, 
zic eu. Cât despre etică, iubire umană, el este cramponat mai 
tare decât dumneavoastră. 

— N-aţi putea să staţi de vorbă cu e! la telefon? 

— Sigur că aș putea sta de vorbă, există însă o soluţie mult 
mai eficientă: schimbându-vă în profunzime, îndreptând 
situaţia copiilor şi a nepoților, dumneavoastră îi puteţi acorda 
un ajutor mult mai mare decât i-așş putea oferi eu. 

— Şi totuşi lămuriţi-mă, vă rog, de ce sănătatea şi 
caracterul bărbatului depind de starea lăuntrică a femeii? 

— Aţi citit cu atenţie cărţile mele? 

— Sigur că da, răspunde ea mirată. 

— Vă aduceţi aminte, eu scriam acolo că, până la vârsta de 
două luni, sexul fătului se poate schimba? 

— Aşa este, îmi amintesc. 

— Ei bine, acum zece zile plecam cu avionul în Germania 
şi mi-am cumpărat un ziar, să am ce citi în timpul călătoriei. 
Am găsit în el un articol despre o descoperire senzaţională 
făcută de medici. S-a constatat că, în primele zile şi săptămâni, 
orice embrion se dezvoltă ca o ființă de sex feminin. Sexul 
copilului începe să se definească abia după două săptămâni, 
când fetiţa se poate transforma în băiat sau poate rămâne fetiţă. 
Savanţii au explicat acest mecanism în felul următor. 

La început, pe pământ au existat doar femele, iar înmulţirea 
se făcea prin autofecundare. Masculii au apărut abia mai 
târziu. Văzuţi în plan subtil, masculul şi femela sunt unitari, pe 
când exterior sunt opuși. Filozofia chineză împarte tot ceea ce 
există în natură în „Yang” şi „Yin”, cele două contrarii: 
masculin şi feminin. Ei bine, să ştiţi că în fiecare dintre noi 
este prezent atât principiul masculin, cât şi cel feminin, spiritul 
şi sufletul. Dar, fiindcă principiul feminin este primordial, 
reiese că starea lăuntrică a femeii determină în considerabilă 
măsură nu numai sănătatea și caracterul copiilor ei, ci şi pe 
cele ale bărbatului. Mai înainte, dacă e să revenim la termi- 
nologia mea de început, descriam acest proces în felul 
următor: iubirea de Dumnezeu dă naştere iubirii față de 
oameni şi faţă de lumea înconjurătoare. Din iubirea de oameni 
se naşte etica şi moralitatea. Moralitatea dă naştere spiri- 
tualităţii, spiritualitatea — intelectului şi aptitudinilor. Acestea, 


99 


la rândul lor, contribuie la dezvoltarea bunăstării materiale. 
Axarea pe prima verigă asigură existenţa fericită şi evoluția 
favorabilă a întregului şir. Dar, cu cât ne axăm mai mult pe 
una dintre verigile secundare, cu atât mai iminentă este 
dezintegrarea întregului lanţ. 

— Spuneţi-mi, vă rog, de ce, muncind atât de mult, n-am 
reuşit totuşi să obţin o purificare în profunzime? — întreabă 
pacienta. 

— Uitaţi-vă şi dumneavoastră, îi explic, să zicem că puneţi 
accentul pe bani. Ei reprezintă pentru dumneavoastră princi- 
pala sursă de supravieţuire şi stabilitate. Aveţi mulţi bani şi 
sunteţi fericită. Dar pe urmă încercaţi de 2-3 ori — fără succes — 
să investiţi aceşti bani, sau cădeţi victima unei escrocherii, sau 
dă faliment banca în care v-aţi depus banii şi, într-o bună zi, vă 
treziţi că aţi pierdut totul. Dacă banii reprezintă pentru dum- 
neavoastră unicul punct de sprijin, atunci o să vă ieşiţi din 
minţi sau o să vă sinucideţi. Dumneavoastră însă aţi reușit 
între timp să înţelegeţi că aptitudinile oferă o mai mare 
stabilitate şi fericire decât banii. Unde sunt aptitudini, acolo 
sunt şi bani. Dar iată că ați trecut printr-o serie de eşecuri 
neprevăzute și nu mai sunteţi în stare să stăpâniţi situaţia, sau 
simţiţi că aţi îmbătrânit şi că potenţialul intelectual nu mai este 
cel de altădată, şi atunci vă daţi seama că spiritualitatea și 
noblețea aduc o fericire şi o stabilitate mai mare decât 
aptitudinile şi intelectul. 

Când punctul de sprijin îl reprezentau exclusiv resursele 
băneşti şi aptitudinile, trăiaţi mereu cu grijă şi cu frica de a nu 
le pierde. Dar, cu cât mai mult vă este frică, cu atât mai curând 
le pierdeţi. Când scopul dumneavoastră principal este să fiţi 

nobilă şi să vă cultivați latura spirituală, dependenţa de bani şi 
aptitudini scade brusc şi atunci vă este permis să le aveţi. Ei 
bine, imaginaţi-vă că idealurile vi s-au prăbuşit, că aţi fost 
nedreptăţită, iar planurile vi s-au risipit ca fumul. Atunci, 
pentru a supravieţui, mergeţi mai departe. Moralitatea, iubirea 
de oameni devin sensul vieţii dumneavoastră. Aveţi deja bani, 
aptitudini, intelect şi spiritualitate, vă bucuraţi de ele, vă 
scăldaţi în ele şi deținerea lor nu mai reprezintă un pericol 
pentru dumneavoastră. Nici măcar nu mai depindeţi de ele, 
căci sensul vieţii îl vedeţi în iubirea umană, care se situează 
mai presus de toate acestea. Şi iată că sunteţi cuprinsă de un 
sentiment de iubire pentru o altă persoană. lar această per- 
soană vă trădează iubirea, o înjoseşte şi o calcă fără scrupule 
în picioare. Atunci vă simţiţi eu-l uman umilit în toate aspec- 
tele lui. Dacă nu veţi izbuti să găsiţi un nou punct de sprijin, o 
să vă îmbolnăviţi şi o să muriţi. Mai înainte omul, blestemând 
totul, se lepăda de valorile spirituale şi se arunca spre cele 
materiale, zicând că nu mai crede în nimic, că, de acum încolo, 
pentru el contează doar banii şi bunăstarea materială, ceea ce 
salva, într-o măsură oarecare, situaţia. Acum însă acest 
mecanism nu mai funcţionează. Ne rămâne doar o singură 
soluţie: să renunțăm la a ne mai sprijini pe eu-l uman şi pe 
iubirea umană şi să încercăm a ne simţi eu-l Divin ca fiind mai 
real decât cel uman. 

Pentru a putea simţi mai profund iubirea Divină, trebuie să 
încetinim pentru o perioadă de timp activitatea eu-lui uman. 
Inhibarea funcţiilor conştiinţei se obţine prin eliberarea de 
regretele trecutului, prin înlăturarea fricii de viitor şi a 
nemulțumirii de prezent. 

Acceptaţi-vă trecutul cu iubire în suflet şi tot cu iubire trăiţi 
clipa prezentă, priviţi cu iubire în viitor. Dimineaţa și seara 
repetați: „În toate mă bizui pe voinţa Divină”. În acest fel veţi 
bloca procesul de evaluare și control al situaţiei, care 
reprezintă una dintre funcţiile principale ale conştiinţei. 
Practicaţi pentru început acest exerciţiu. Prin aceasta veți 
acorda copilului dumneavoastră un ajutor considerabil. 

De ce munca depusă până acum nu v-a adus rezultate 
deosebite? Fiindcă dumneavoastră aţi înlăturat dependenţa de 
straturile exterioare ale eu-lui uman, împingând totul în 
interior şi sporindu-vă în felul acesta dependenţa de straturile 
de profunzime. Din păcate, trebuie să recunosc că o asemenea 
evoluţie nu venea în contradicţie cu sistemul meu, căci, în 
mare măsură, acesta servea eu-l uman. Mai înainte mă rugam 
pentru salvarea eu-lui meu uman, acum mă rog pentru salvarea 
celui Divin, mai exact, pentru a-l afla şi a-i percepe realitatea 
ca fiind cea adevărată. Mai înainte mă rugam să am parte de 
mai mulţi bani, talente, fericire. Acum mă rog pentru a 
cunoaşte şi mai mult iubirea Divină şi pentru a depinde cât mai 
puţin de fericirea umană. 

Dacă veţi simţi această diferenţă, veţi reuşi, într-adevăr, să 
vă schimbaţi. 

Timidă, femeia mă întreabă din nou: 

— Nu vă supăraţi, dar ce anume, foarte exact, trebuie să fac 
ca să-mi ajut copilul? 

— Ei bine, fiţi atentă aici, o să vă fac un bilanţ conform 
celor trei parametri. Primul — capacitatea de a accepta 
purificarea iubirii Divine prin umilinţe şi jigniri venite din 
partea semenilor. Al doilea — capacitatea de a accepta 

purificarea prin suferinţe fizice şi nenorociri. Al treilea — 
capacitatea de a accepta purificarea prin moarte. În ceea ce 
priveşte purificarea prin moarte, disponibilitatea dumnea- 
voastră este apreciabilă — 90%, prin suferinţe fizice — circa 
80%, iar prin necazuri venite din partea semenilor — minus 100 
de unităţi. Prin urmare, în mod automat, copilul dumnea- 
voastră va trebui vindecat prin boală: dacă propria lui mamă 
nu este în stare să accepte purificarea prin supărări din partea 
semenilor, atunci ce să mai vorbim de el? Trebuie să vă 
aduceţi aminte toate acele situaţii în care aţi fost jignită sau aţi 
avut necazuri din cauza altora şi să le acceptaţi ca pe cea mai 
indulgentă formă de purificare. Le veți accepta cu sentimentul 
de recunoştinţă şi iubire faţă de Dumnezeu. În felul acesta, 
suferinţele fizice şi nenorocirile din timpul naşterii şi după 
aceasta nu vor mai fi necesare. 

Doamna îmi mulţumeşte şi închide. 

Îmi mut încet privirea spre geam. De afară răzbate aceeaşi 
strălucire de început de primăvară. Cred că trebuie să merg şi 
să fixez acum această conversaţie şi comentariile mele, pentru 
a le putea include mai apoi în cea de-a şasea carte. 


PURIFICAREA KARMEI 


lubirea eternă este dincolo de limitele spaţiului și ale 
timpului. Atunci când gândurile, sentimentele şi acţiunile 
noastre izvorăsc din această iubire, trăim un sentiment de 
unitate cu toţi cei din jur, fie că unii dintre ei se situează la 
limita de jos a existenţei, iar alţii au ajuns, după standardele 
noastre umane, în vârful piramidei. Aruncaţi în prăpastie, 
departe de fericirea umană, noi încercăm două sentimente 
diametral opuse: îngrijorare în legătură cu situația noastră 
disperată, dar şi bucuria de a avea, în condiţii de maximă 
umilire a umanului, o posibilitate incomparabil mai mare de a 
ne apropia de cele Divine, în timp ce iubirii dezinteresate îi 
este mult mai uşor să-şi croiască drum spre inimile noastre. 
Atunci când posedăm o multitudine de bogății umane, nu 
numai materiale, ci şi spirituale, trăim o bucurie pur ome- 
nească şi o senzaţie de fericire, dar suntem în acelaşi timp 
îngrijoraţi că această fericire, care ne inundă, poate să închidă 
calea spre Divin. Dacă însă, în acel moment, vom împărți 
bucuroşi fericirea noastră cu cei care, într-adevăr, au nevoie de 

ea, vom constata, Să nu mai suntem prizonierii fericirii şi că 
Dumnezetescul n-a părăsit sufletele noastre. Aşadar, una dintre 
condiţiile principale ale purificării karmei este educarea 
corectă a sufletului nostru în iubire pentru tot ce este Divin. 

Este important să-i explicăm copilului nostru că principalul 
scop în viaţă îl constituie acumularea Divinului în suflet şi că 
toate acţiunile noastre se subordonează acestui obiectiv, de a 
cultiva şi de a păstra iubirea în suflet. Orice altă rațiune ar sta 
la baza acţiunilor noastre n-ar fi decât agresivă. 

Îmi amintesc de. un pacient pe cate l-am „ghidat” o 
perioadă destul de lungă de timp. Acesta îmi urma riguros 
sfaturile, înfrunta cu mult curaj încercările la care era supus, se 
ruga mult. Şi. pentru un timp oarecare, starea lui se ameliora, 
dar imediat după aceea urma „prăbuşirea”. Analizam sute de 
ipoteze şi cam un an şi jumătate am lucrat asupra acestei 
probleme. Nimic nu părea să-i fie de ajutor. Aş fi fost în stare 
să-mi continuu cercetările şi 15, şi 150 de ani de acum încolo. 
În toată viaţa mea n-a existat nici măcar o singură întrebare în 
faţa căreia eu să fi bătut în retragere, mărturisindu-mi nepu- 
tinta. Dar una e tenacitatea şi alta e necesitatea de a accelera 
soluţionarea unei probleme. Mai târziu am înţeles că, atunci 
când o problemă nu-şi găseşte rezolvarea la un anumit nivel, 
răspunsul trebuie căutat în straturile mai ample, aflate la un 
nivel mai profund. Atât doar că nu trebuie să mă opresc, ci să 
merg mai departe. Soluţia a venit pe neaşteptate şi într-o 
manieră elegantă. Am hotărât să-i sondez subconştientul, 
pentru a vedea care-i sunt scopurile şi sensul vieţii la acest 
nivel, şi s-au dovedit a fi banii şi un destin fericit. Dintr-o dată 
mi-a devenit limpede întreaga situaţie. 

— lată cum stau lucrurile: te rogi, încerci să te eliberezi de 
ataşamente şi să treci peste încercări, i-am zis, dar în anii 
precedenţi ţi-ai concentrat eforturile şi ai visat să ajungi 
celebru şi prosper. Visai să-i întreci pe alţii în aptitudini şi 
talente. Chiar şi acum, când | te adresezi lui Dumnezeu şi te 
rogi cu gândul la iubire, tu, în adâncul sufletului, continui, de 
fapt, să te rogi pentru cele lumești şi să vezi în ele scopul 
principal al vieţii. Dacă vei reuşi să-ţi convingi sufletul şi 
sentimentele care ţin de straturile cele mai profunde că sensul 
vieţii tale constă în cultivarea eu-lui Divin, fericirea umană nu 
va mai prezentu un pericol pentru tine. Astfel, atunci când vei 
traversa perioade de mari succese, nu vei mai fi tentat să 
dispreţuieşti şi să afişezi o atitudine de superioritate faţă de 
oamenii care se află pe o treaptă inferioară ţie. lar când vei 
avea parte de eşecuri şi căderi, nu vei mai fi cuprins de invidie 
faţă de alţii şi nu te vei dispretui pe tine însuţi. Atunci nu va 
mai trebui să stai în defensivă în faţa iubirii umane. Vei putea 
fi deschis şi sincer ca un copil. În adevărata iubire nu există 
noțiunile de „sus” şi „jos”, cum nu există nici victorii şi nici 
înfrângeri, iar cei ce se iubesc devin, unul pentru celălalt, aliaţi 
care se ajută reciproc să descopere iubirea Divină. Atunci şi 
pierderile, şi câştigurile devin doar mijloace de acumulare a 
Dumnezeiescului în suflet, iar orice acţiune ne sporeşte şi ne 
consolidează impulsul inițial. O orientare greşită, în ceea ce 
priveşte valorile, poate agrava considerabil consecinţele 
comportamentului nostru şi viceversa: obiectivele corecte 
determină un comportament corect. 

Am să dau câteva exemple. 

Într-o seară de iarnă, acum o lună, mă deplasam cu maşina 

de-a lungul insulei Vasilievski. 

În fața mea era un „jeep” nou şi foarte luxos, care mergea 
cu o viteză destul de redusă. Am hotărât să-l depăşesc, însă, 
pentru asta, trebuia s-o iau peste liniile de tramvai. Dar liniile 
de tramvai din Peterburg sunt într-o stare groaznică. Între şine 
poţi da peste gropi adânci de 30-40 cm. Aici însă segmentul pe 
care-l aveam de parcurs părea a fi mai suportabil. Am apăsat 
pe acceleraţie şi am încercat să-l depăşesc. Maşina mea s-a 
dovedit însă a fi insuficient de puternică, aşa că am rămas în 
urma „jeep"-ului. „Asta e”, m-am resemnat, continuându-mi 
drumul la vreo 30 m diştanță de cealaltă maşină, care a început 
să meargă pe dreapta, foarte aproape de trotuar. „Probabil-că 
vrea să mă lase să trec”, m-am gândit şi am început să-l 
depăşesc. Dar, cu totul pe neaşteptate, când aproape că 
ajunsesem în dreptul lui, „jeep”-ul a început să vireze spre 
stânga, blocându-mi calea. Nu-mi rămânea altceva de făcut 
decât să virez, la rândul meu, spre stânga, peste liniile de 
tramvai. Dar, tocmai aici, porţiunea de drum era foarte proastă. 

Maşina mea a intrat cu viteză într-un hop, continuându-și 
drumul cu scrâşnete şi scârțâituri. La un moment dat am crezut 
că roţile îi vor rămâne blocate între liniile de tramvai. Am 
reuşit totuşi să parcurg în felul acesta o distanţă de 
aproximativ 50 m, după care am reuşit să trec, în sfârşit, pe 
carosabil. „Jeep”-ul şi-a redus din nou viteza, aşa că l-am lăsat 
în urma mea. Mi-am continuat drumul pe splaiul Nevei, apoi 
peste podul Palatului, încercând să analizez cele petrecute. 

Apoi am citit gândurile şi emoţiile celui care se afla la 
volanul „jeep”-ului şi am înţeles despre ce era vorba. La 
această persoană era în derulare un gând de moarte, amplificat 

de trei ori, la adresa mea din cauza idolatriei şi a aptitudinilor. 
Îmboldit de curiozitate, am vrut să aflu care este sensul vieţii 
lui. Am constatat la el multiple gânduri de moarte adresate 
semenilor pe motiv de idolatrie şi aptitudini. 

Traducând cele spuse într-un limbaj mai accesibil, poziţia 
lui în viaţă era următoarea: „Trebuie să fiu o persoană 
voluntară, capabilă, inteligentă, trebuie să fiu mai presus de 
toata lumea. Şi voi anihila pe oricine mi se va pune în cale.” El 
a hotărât, nici mai mult, nici mai puţin, să-mi dea o lecţie, să-și 
bată joc de mine pentru tentativa mea de a-l depăşi. Am 
hotărât să-i examinez starea interioară înainte de întâmplarea 
cu pricina şi după. De obicei, evaluez nivelul trufiei în funcţie 
de patru parametri: 

I — banii; 

II — destinul fericit; 

III — aptitudinile şi intelectul; 

IV — principiile şi idealurile. 

Cramponarea de destin, aptitudini şi idealuri depăşea la el 
de două ori pragul periculos. În câmpul lui se profila 
eventualitatea morţii. În urma incidentului, nivelul crampo- 
nării depăşea deja nu de două ori, ci de şase-şapte ori pragul 
fatal, iar în câmpul lui se configura nu numai propria lui 
moarte, ci şi moartea copiilor şi a nepoților săi. În numai 5 
minute, omul s-a distrus pe sine şi a năruit sănătatea şi soarta 
copiilor şi a nepoților săi. i 

Câmpul meu funcţionează ca un catalizator, ceea ce, 
probabil, i-a accelerat procesele negative. Dar asta nu schimbă 
miezul chestiunii. Am realizat deodată de ce japonezii sunt 
națiunea cea mai longevivă de pe Pământ: ei nu afişează un 

comportament grosolan şi nu se înjosesc unii pe alţii. 

Suntem cu toţii obsedaţi să ne prelungim durata vieţii, 
ţinem tot felul de regimuri alimentare, bem apă provenită din 
topirea zăpezii şi nu ne dăm seama că există o soluţie mult mai 
eficientă: nu trebuie decât să fim amabili unii cu alţii şi să nu 
ne mai jignim şi umilim semenii din dorinţa de a ne simţi 
superiori. Cu siguranţă că un astfel de comportament ne va 
adăuga 20-30 de an: de viaţă, ca să nu mai vorbim de sănătatea 
şi viaţa copiilor şi nepoților noştri. 

Vă voi da încă un exemplu. 

În ianuarie mă întorceam acasă din Crimeea. Trenul a oprit 
în staţia Oriol. Mi se făcuse foame şi mi-am zis: „Să risc şi a 
treia oară”. Când călătoream spre lalta, îmi venise pofta de 
pateuri cu varză. La staţia Kursk, dacă nu mă înşel, în compar- 
timentul nostru a dat buzna o bătrânică foarte ageră, care 
vindea pateuri. Când am întrebat-o dacă are şi cu varză, ea mi- 
a pus fără zăbavă pe masă două pateuri, după care a încercat 
să-mi mai vândă încă vreo cinci, apoi a dispărut. Ei bine, nu 
era nici urmă de varză în ele. Dacă stau să mă gândesc mai 
bine, pateurile erau cu cartofi, dar, fiindcă bucătarul se 
zpârcise cu umplutura, n-am reuşit să înţeleg bine cu ce erau. 
Lângă bazarul din lalta am cumpărat de la o tarabă pateuri cu 
varză. După ce m-am instalat în compartimentul meu, am 
încercat să le mănânc. Erau într-adevăr cu varză, dar exact cu 
atâta cât să-ţi dea de înţeles că nu sunt cu altceva. Și iată-mă în 
staţia Oriol. scot capul pe geam şi arunc o privire pe peron, dar 
nu văd decât o femeie care vinde chefir. Și, vai, cât de mult 
îmi doream pateuri! Asta e, nu am noroc. lar să regreţi 
trecutul, după cum ştim, nu este permis. 

— Cât costă o pungă de chefir? — o întreb pe vânzătoare. 

— 15 ruble. 

Cu gândul încă la pateuri, îi întind banii, îmi iau chefirul şi 
urc în compartiment. Nu apuc bine să pun punga pe masă, 
când aud strigăte de pe peron: 

— Mai repede, chemaţi-l înapoi pe bărbatul acela tânăr, 
care a cumpărat adineaori chefir! Grăbiţi-vă, că trenul porneşte 
dintr-o clipă-n alta! 

Am crezut că, din neatenţie, i-am dat mai puţini bani decât 
se cuvenea. Înşfac banii ce mi-au mai rămas şi alerg pe peron. 

Acolo stă vânzătoarea de chefir, iar alături de ea a mai 
apărut o altă femeie. 

— Mi-ai dat 20 de ruble în loc de 15 , zice ea, n-am nevoie 
de banii dumnitale. la-ți înapoi cele cinci ruble. 

Cu mintea încă năucită, întind mâna şi iau cele cinci ruble. 

— Spune-mi „mulţumesc”, îmi cere ea autoritară. 

— Vă mulţumesc foarte mult, îi zic. 

— Alo, drăguţule, se înviorează femeia de alături. la şi 
nişte pateuri. Trei bucăţi fac exact cinci ruble. 

Cumpăr pateurile, îi mulţumesc și mă întorc în compar- 
timent. Trenul o ia încet din loc. „În primul caz, din pateuri 
aproape că lipsea umplutura de cartofi, mă gândesc. În al 
doilea, lipsea varza. Să vedem cum o fi de data asta”. Din 
acestea însă lipsea aluatul. Ţineam în mână nişte pateuri de 
cartofi, care, în plus, aveau o excelentă umplutură de varză. 
Gustoase foc, ele, pur şi simplu, mi se topeau în gură. Şedeam 
cu faţa numai zâmbet: „Împotriva sorții n-am crâcnit, proba 
am trecut-o, deci acum pot să primesc ceea ce mi-am dorit”. 

Stând aşa, am căzut pe gânduri: iată cum se întâmplă ca 

fiecare micro-situaţie să reflecte întreaga noastră viață. Nu mai 
este un secret pentru noi că Universul este holografic, cu alte 
cuvinte, fiecare părticică de spaţiu conţine informaţia despre 
întreg Universul. Însă Universul este holografic nu numai în 
spaţiu, ci şi în timp, astfel încât orice întâmplare minoră 
conţine în plan subtil istoria întregului Univers. Acum, când 
pacienţii mă întreabă: „Cum să fac totuşi ca să mă schimb, 
căci nu sunt în stare să-mi aduc aminte absolut toate 
evenimentele mărunte din viața mea?”, eu le răspund: 

— Alegeţi două-trei situaţii mai importante din viaţa 
dumneavoastră şi parcurgeţi-le de sute de ori, astfel încât, 
încetul cu încetul, umanul să dispară din ele, rămânând doar 
ceea ce este Divin. Uneori, câteva clipe din viaţa noastră ne 
pot ajuta mai mult decât ani îndelungaţi de efort continuu. 

Sunt curios dacă în câmpul femeii care a renunţat la bani 
s-au produs schimbări. Privind absent prin geam, culeg 
mecanic informaţia pentru momentul când am văzut-o prima 
dată. 

Tractul intestinal nu este în regulă, deci avem de-a face cu 
un program de autodistrugere, cu supărări pe sine şi pe propria 
soartă. În acel loc poate apărea o afecțiune gravă, cu atât mai 
mult cu cât, la nivelul subconștientului, agresivitatea faţă de 
sine este de 300 de unităţi. De asemenea, pot apărea probleme 
cu inima! Multiple supărări pe bărbaţi, pe sine, pe soartă. 
Multe regrete legate de trecut. Toate acestea îi pot provoca 
hipertensiune. Rinichiul stâng nu este în regulă, deci idealurile 
compromise au făcut-o să-i dispreţuiască pe bărbaţi. Să vedem 
cei patru parametri ai trufiei: sectorul banilor — curat; destinul 
fericit — pragul critic depăşit de trei ori. 

Aşa stăteau lucrurile cu o jumătate de oră în urmă. 
Interesant, cum o fi starea ei acum? Agrestvitatea din 
subconștient — 300 de unităţi, intestinul curat, inima — curată, 
se observă doar o mică pată palidă, care indică supărări 
îndreptate împotriva propriei persoane. Rinichiul stâng este 
absolut curat. 

Trec în revistă cei patru parametri. 

Cramponarea de bani — la fel de curat ca mai înainte, 
cramponarea de destinul fericit — zero, recuperarea este depli- 
nă. Să vedem cum stăm cu idealurile. În locul celor 200%, 
indiciu ce depăşea de două ori pragul critic, au rămas doar 
20-30%, care se încadrează în normal. 

Privesc îngândurat prin geam. Deseori, în câteva ore de 
şedinţă, pacienţii mei obţin mai puţine rezultate decât a reușit 
această femeie în numai cinci minute. În plan fizic şi subtil, 
orice acţiune se repetă de câteva zeci şi sute, dacă nu chiar 
mii, de ori. Dacă admitem că Universul, sub aspect temporal, 
este holografic, atunci orice acţiune, în plan subtil, se 
răsfrânge asupra tuturor urmaşilor noştri şi asupra întregului 
Univers. Ca să fiu mai exact, nu atât acţiunea, cât ceea ce a 
stat la baza ei. cauza din care a decurs această acţiune. 

Îmi amintesc de recenta mea vizită la Berlin. Bărbatul 
despre care va fi vorba aici a venit la mine să-mi ceară un sfat. 
Soţia şi copii lui aveau unele probleme, dar câmpul lui arăta 
minunat. „Nu se poate să aibă un neam atât de curat, m-am 
gândit atunci. În zilele noastre, aşa ceva este o raritate.” L-am 
rugat să-mi dea numele rudelor lui şi am rămas frapat: la toți 
cei din neamul lui, câmpul arăta foarte rău, asta ca să mă 
exprim în termeni mai blânzi. 

— Fantastic, i-am zis, dumneata ai închis interior karma 
negativă a neamului. 

Pun mâna pe pix și încep să desenez câmpurile infor- 
maţionale. 

— În 1987, la dumneata s-au produs mari schimbări inte- 
rioare, iar în cei patru ani care au urmat, până în 1991, 
dumneata ai trecut cu succes prin toate încercările care i-au 
fost date. 

El mă priveşte zâmbind: 

— În 1987 mi-am zis: „De acum înainte îmi interzic să mai 
vorbesc cu asprime sau cu intransigenţă despre oameni sau să 
judec pe cineva”. Apoi au urmat multe situaţii dificile. Am 
trecut prin toate, oarecum, fără zdruncinări. 

Mă gândeam la această discuţie, stând în bucătăria din 
apartamentul lui berlinez după încheierea orelor de consultaţie. 
Bucătăria era cufundată în semiîntuneric. Prin fereastra mare şi 
pătrată urmăream luminile înzăpezite ale Berlinului mocnind 
în amurg. Între timp, amicul meu trebăluia lângă maşina de 
gătit. 

— l-ai ajutat să-şi refacă sănătatea, acum este timpul să te 
îngrijeşti şi de tine. Propun să bem câte un pahar de vin roşu 
sec. 

— Excelentă idee, l-am susţinut eu. Am turnat vinul în 
pahare şi am închinat. În timp ce el se ocupa de feiptură, eu 
stăteam la geam cu paharul în mână şi priveam Berlinul, 
peste care se lăsa noaptea. 

Mi-am adus aminte de o altă discuţie, pe care am avut-o în 
Israel. 

Situaţia era următoarea. O cunoştinţă de-a mea a început să 

tuşească cu eliminări de sânge. S-a prezentat la control şi 
medicii i-au găsit la plămâni o tumoră canceroasă destul de 
mare. Urma să fie operat peste două săptămâni. 

— Ce aţi simţit atunci? — l-am întrebat. 

El a căzut pe gânduri şi mi-a răspuns: 

— În primul rând, nu mi-a mai fost frică. Le-am spus 
medicilor: „Dacă tot trebuie să tăiaţi în carne vie, daţi-i 
drumul, tăiaţi”. Dar ei nu făceau decât să ridice din umeri. 

— Am încercat să citesc cărțile dumneavoastră, mi-a măr- 
turisit el sincer, dar n-a mers. Nu puteam citi şi basta. Atunci 
soţia mi-a spus: „la casetele video”. Şi, într-adevăr, casetele au 
mers. Am stat vreo cinci zile şi le-am urmărit încontinuu, 
deconectându-mă de la lumea înconjurătoare şi uitând de toate, 
iar peste câteva zile m-am prezentat la operaţie. Medicii au 
făcut toate pregătirile necesare, mi-au făcut radiografia de 
verificare, m-au palpat, m-au examinat şi, când colo, îmi spun 
că tumora a dispărut. 

— Nu mai înţelegem nimic, mi-au spus ei. Veniţi peste o 
săptămână să vă examinăm încă o dată. 

Vin peste o săptămână. Plămânii sunt absolut curați. Ei 
bine, schimbarea cea mai importantă după vizionarea casetelor 
a fost că am început să privesc cu mai mult calm la tot ce a 
fost şi ce se întâmplă acum cu mine. 

Stau încă la geam, cu paharul de vin în mână. Imediat apare 
şi amicul meu cu întrebarea: 

— Cum toastăm? 

Cad pe gânduri, încercând să-i dau o formă de gând emoţiei 
care m-a cuprins. El mă priveşte cu atenţie. 

— Încă eşti acolo, şi arată cu degetul în sus. Hai să 

coborâm pe pământ. Totuşi, dacă vrei să rămânem la sublim, 
poftim. Să bem pentru ca încrederea în om să nu se transforme 
în credinţă. 

Şi închinăm paharele. 

— Genial, îi zic, obiectul credinţei este infailibil. Ceea în 
ce crezi nu poate fi pus la îndoială şi nici verificat. Noi ne-am 
închinat omului, am crezut în partid. în guvern. El trebuia să 
ne conducă spre comunism. De aceea conducerea ţării s-a 
aflat, de la bun început, în afara oricărui control. Puteau fi 
exterminați milioane de oameni, iar ţara putea fi ruinată și 
adusă la sapă de lemn, fără ca cineva să poarte vreo răs- 
pundere. Cel în care crezi nu poate greşi. Când nu credem în 
Dumnezeu, începem să credem în om, fiindcă stă în firea 
noastră să credem în ceva, să mergem spre ceva. Dar, cu cât 
credem mai mult în ceva uman, cu atât mai mult începem să 
depindem de el şi cu atât mai dezastruoase sunt consecinţele. 
Această credință în om rămâne, până si acum, înrădăcinată în 
sufletele noastre. Şi. atâta timp cât ţinem să credem în cineva 
şi să depindem de cineva, umanul din noi trebuie să fie în 
permanenţă umilit. De aceea nu pot apărea nici legi care să ne 
perinită să ne protejăm demnitatea, averea şi fericirea umană. 

— Mai am un toast, zice interlocutorul meu, hai să bem 
pentru ca nimic în viaţa asta să nu fie luat de noi prea în serios. 
Să privim la toate cu o doză de umor. 

— De acord, zic, serioşi trebuie să fim doar în faţa lui 
Dumnezeu. 

lar în memorie îmi revine un episod legat de o cunoştinţă 
de-a mea. Această femeie asistase nu o Singură dată la 
prelegerile mele. îmi citise toate cărțile şi totuşi era mereu 

necăjită din cauza insucceselor sale în afaceri. Apoi a căzut la 
pat şi i s-a stabilit diagnosticul: cancer. Atunci, închizându-se 
în casă, ea a reluat lectura cărților mele şi vizionarea casetelor. 
După un timp, diagnosticul i-a fost anulat. 

— Le-am spus medicilor că sunt o persoană blândă. lar 
omul blând nu poate avea cancer. Ce puteau să-mi răspundă 
medicii? Îmi zâmbeau și atât. Dar au rămas stupefiaţi, când a 
trebuit, într-adevăr, să-mi anuleze diagnosticul. 

— Cu toate acestea, nu aţi avut suficientă bunăvoință faţă 
de sine şi faţă de propria soartă. Acum însă staţi mult mai bine, 
i-am zis. 

Dar schimbarea cea mai importantă a urmat abia după 
aceea. Ea m-a sunat de câteva ori în decursul ultimei jumătăți 
de an. Era vocea unei persoane complet transformate. Nici 
urmă de deprimare, regrete sau insatisfacție. Ea a reuşit să se 
elibereze definitiv din captivitatea grijilor umane, iar acum nu 
făcea decât să-şi mențină mereu în suflet senzația de iubire şi 
seninătate. 

Mă aflam deja în avionul care mă ducea de la Berlin înapoi 
la Peterburg, când mi-am amintit de un alt caz, cu o doamnă 
din New York, pe care o cunoşteam de mult timp. De fiecare 
dată când soseam în America, ea mă ruga s-o examinez pe 
fiică-sa şi, de fiecare dată, citeam în câmpul acesteia o moarte 
posibilă. 

— Nu mai înţeleg nimic, îmi spunea ea tulburată, doar mă 
rog tot timpul şi lucrez mereu ca să mă armonizez! 

— Nu ştiu, îi răspundeam, nu se văd schimbări lăuntrice şi 
nu înţeleg de ce. Fata ia prea în serios tot ce se întâmplă. Ea nu 
este capabilă să accepte sub nici o formă eşecul, jignirea, 

umilirea. 

— Dar trăim în America, îmi aminteşte ea cu prudenţă. 
Dacă va avea o atitudine nepăsătoare, nu va mai reuşi să 
obţină nimic în viaţa asta. 

— În exterior, desigur, lumea trebuie abordată cu 
seriozitate. Dar, în sufletul nostru, nu se cuvine s-o luăm în 
serios. Atunci când esenţa noastră umană, şi nu cea Divină, 
constituie punctul de sprijin şi scopul nostru în viaţă, începem 
să depindem de tot ce este uman şi, ca urmare, să-l luăm în 
serios. Îndemnaţi-vă fiica să se roage cât mai des şi să-şi 
repete mereu că fericirea supremă şi sensul vieţii este 
acumularea Divinului în suflet. lar tot ce este uman serveşte 
doar drept mijloc pentru această sporire interioară. Ar fi bine, 
pentru început, să caute să se detaşeze de tot ce-i este mai drag 
şi mai apropiat. Să repete mereu: „„lubirea pentru o altă 
persoană şi orice fericire terestră sunt pentru mine un mijloc 
de a spori Divinul din suflet”. 

Am vizitat din nou New York-ul şi am rămas plăcut 
surprins când, stând de vorbă cu doamna, am examinat câmpul 
fetei. 

— Felicitările mele, i-am spus, câmpul fiicei dumnitale nu 
numai că s-a purificat, ci începe să capete, puţin câte puțin, 
strălucire. 

— Ştii, nu demult am întrebat-o ce părere are în legătură cu 
problemele şi necazurile de la școală? 

— Mi-am schimbat complet atitudinea faţă de ele, mi-a 
răspuns fata. Am început să am senzaţia că plutesc parcă 
deasupru lor. 

Medicii de la un centru de cercetări de lângă San Francisco 

au examinat câteva mii de cazuri de vindecare spontană la 
bolnavii de cancer. Ei au vrut să vadă dacă există ceva comun 
tuturor acestor cazuri şi să descopere mecanismul prin care 
boala a fost învinsă. S-a dovedit că cei vindecaţi au avut în 
comun un singur lucru: schimbări radicale survenite în destin. 
Se întâmplă deseori ca, în situaţii critice, omul să se roage şi 
să-şi revadă întreaga viaţă, dar, cu toate acestea, schimbările 
benefice să nu se producă. Căci, în adâncul sufletului, ca şi 
până acum, el nu se poate detașa de ceea ce-i este drag, iar, în 
aceste condiţii, structura lui interioară rămâne neschimbată. 

Dar vreau să mă întorc la evenimentele din 1991. Mi se 
stabilise diagnosticul: cancer cu metastaze. Dacă, în acel 
moment, fratele meu, care este chirurg, mi-ar fi spus că există 
totuşi o şansă de cinci la sută să supraviețuiesc, probabil, aş fi 
murit. Aş fi tremurat tot timpul pentru viitorul meu, mi-aş fi 
pus toate speranţele în el, m-aş fi agăţat cu disperare de 
ultimele procente, concentrându-mă tot mai mult asupra eu-lui 
meu uman şi lăsându-mi tot mai puţine şanse de a supravieţui. 

— Ai la dispoziţie opt luni, mi-a spus el atunci, nu ai nici o 
şansă să supravieţuieşti. 

Timp de trei zile mi-am luat rămas bun, o dată pentru 
totdeauna, de la tot ce mi-a fost mai drag. Apoi am început să 
citesc Biblia. Acolo am dat peste cuvintele „Dumnezeu” şi 
„iubire” şi, din clipa aceea, am început să trăiesc doar cu 
aceste noţiuni. O lună mai târziu, medicii mi-au stabilit un 
diagnostic complet diferit de cel iniţial. Aşadar, în măsura în 
care suntem capabili să ne detaşăm de eu-l uman, percepând 
realitatea eu-lui nostru Divin, alcătuit din iubire eternă, devin 
posibile schimbările benefice ample în corpul şi sufletul 

nostru. Dar, înainte de a păşi în Divin, se cuvine să lăsăm în 
urmă tot ce ţine de uman. Să ne detaşăm de toate acele lucruri 
de care ne agăţăm, de obicei, în viaţă şi, în primul rând, de 
acelea care ne sunt, în cel mai înalt grad, dragi şi apropiate. 
Apoi trebuie să ne eliberăm de toate supărările. 

De curând m-am convins încă o dată cum refuzul de a ne 
despărți de eu-l uman blochează calea Divinului spre sufletele 
noastre. Mi-am dat seama că, atunci când te rogi, este interzis 
să speri la ceva. Căci speranţa în sine reprezintă deja un scop. 
Ea trăieşte în spaţiu şi în timp. Şi, dacă ne rugăm sperând la 
ceva, ne rugăm, de fapt, pentru cele umane. Dacă, în timp ce 
ne rugăm, continuăm, în adâncul sufletului, să ne regretăm 
trecutul sau să tremurăm în faţa viitorului, nu facem decât să 
agităm în van aerul. Căci nu vom fi lăsaţi să stăm nici măcar la 
porţile celor Divine. De ce totuşi tindem spre Dumnezeu şi 
spre iubire? Fiindcă este o fericire incomparabil mai mare 
decât orice fericire umană. 


STAREA LĂUNTRICĂ 


De dimineaţă sunt scuturat de accese violente de tuse. Mă 
ocupam de sortarea bileţelelor, când am dat, în unul din ele, cu 
ochii de diagnosticul deja familiar. 

Bileţelui venea din partea unei tinere, care scria că mama ei 
are cancer la plămâni, adenocarcinom. Grafia mă ajută să 
ajung la biocâmpul mamei. Acolo se citeşte o posibilă moarte 
a fiului ei. Tema — axarea pe idealuri, aşadar, gelozie şi trufie. 
În subconştientul acelei femei, agresivitatea îndreptată 
împotriva oamenilor se ridică la 900 de unităţi. Închiderea 
viitorului este de 600 de unități. Întrucât fetele sunt orientate 
cu precădere spre aspectul imaterial, în perioada conceperii şi 
naşterii lor se produc zdruncinări ale planului material. Pentru 
ca un băiat sănătos să vină pe lume, este necesară o 
destabilizare a aspectelor spirituale, adică pierderea controlului 
asupra situaţiei, prăbuşirea idealurilor şi a speranţelor, ne- 
dreptatea etc. 

Această femeie avea un caracter dur, iar aspectul 
intelectual-volitiv era destul de pronunţat. Tendinţa de a jigni 

cu gândul, de a vorbi de rău și de a blama erau puternic 
accentuate. De aceea, procedura de purificare a fost îndeplinită 
doar în proporţie de 10-15 la sută, minima acceptabilă fiind de 
50 la sută. Automat, s-a produs un transfer asupra copilului, 
probiema coborând deci în straturile mult mai profunde ale 
sufletului. Acum va trebui să se roage, să depună eforturi de 
armonizare, să-şi revadă de multiple ori viaţa şi, atunci, 
schimbările benefice nu vor întârzia să apară. Dar, pentru ca 
aceste schimbări să meargă mai departe, în profunzime, şi să 
înceapă purificarea sufletului copilului, ea va avea nevoie, date 
fiind condiţiile, de un an şi jumătate de eforturi, pe când 
tabloul general arată că ea ar mai avea doar o jumătate de an. 
Se poate, desigur, îmbina rugăciunea pentru copii şi nepoți cu 
efortul de armonizare interioară, cu toate acestea, dacă nu se 
înregistrează schimbări de profunzime, ruga pentru urmași nu 
are nici un efect. 

M-am convins de acest lucru în timpul orelor de consul- 
taţie. Mai înainte, confruntându-mă cu un astfel de caz, m-aş 
fi mulțumit să zic: „Aici totul e clar! O prea puternică axare pe 
eu-i uman, prea multe supărări şi pretenţii acumulate în suflet. 
Deosebit de nefavorabil copiilor şi nepoților. Faceţi un efort, 
schimbaţi-vă, şi atunci veţi fi sănătos.” 

Totodată îmi dau seama că informaţia oferită de mine poate 
armoniza cu succes structurile lăuntrice ale omului, viaţa lui 
trecută şi pe urmaşii lui. Însă, când emoţiile agresive cuprind 
două sau trei vieţi precedente, transformările de profunzime 
avansează foarte lent şi chinuitor. Această muncă poate dura 
circa cinci ani. Sistemul meu nu are o asemenea anvergură 
încât să permită obţinerea armonizării într-un termen mai 

scurt. De aici rezultă că nu voi fi în stare să le salvez viaţa 
unora dintre pacienţii mei grav bolnavi. Dacă aceştia au la 
dispoziție mai puţin de un an, iar amploarea emoţiilor agresive 
din subconștient este imensă, sistemul meu nu este suficient 
pentru a-i ajuta să-şi învingă inerția emoţiilor agresive. 

Speram totuşi să descopăr mecanismul depăşirii emoţiilor 
de proporţii. 

Îmi amintesc cum a venit la consultaţie o doamnă care avea 
cancer la sân. 

— Vreau să vă spun că am început să simt cu un an înainte 
că ceva nu e în regulă. De câteva ori am mers pe la medici să 
mă vadă. Însă aceştia îmi zâmbeau şi-mi spuneau că am 
inventat totul, că starea mea fizică este normală. Le-am dat 
crezare şi m-am liniştit. Dar când au început adevăratele 
probleme şi m-am adresat specialiştilor, s-a dovedit a fi prea 
târziu. A trebuit să mă opereze și să-mi extirpe un sân. 

Din nou mă duc cu gândul la vechile mele probleme. În 
ultimul timp nu mă lasă nişte dureri sâcâitoare în partea 
dreaptă a pieptului. Viitoarea tumoare, ca de altfel orice altă 
afecţiune, se formează mai întâi la nivelul câmpului. Parţial, 
problema este proiectată asupra straturilor de suprafaţă. 
Afecţiunea fizică nici nu există încă, cu toate acestea în 
regiunea respectivă încep deja să apară dureri surde, care pot 
reveni periodic în decursul mai multor ani. Ele sunt ca nişte 
semnale care ne avertizează că ceva nu e în regulă. Şi, dacă în 
acest răstimp nu se produc schimbări lăuntrice, atunci urmează 
să se declanșeze adevărata boală. 

Aceste dureri, revenind din când în când, mă ţin aşa de 
aproape 15 ani. Îmi amintesc bine momentul când au apărut 

pentru prima dată. Am avut deseori bronşită. Ţin minte cum, 
fiind elev la colegiul militar „Suvorov”, am zăcut două luni cu 
bronşită, iar tratamentul nu dădea nici un rezultat. „N-ai ce-i 
face, drăguţule, îmi spunea șeful dispensarului medical, e 
timpul să te cauţi de tuberculoză”. Analizele n-au relevat 
nimic și am fost externat. Mi s-a spus: „Dacă situaţia se 
înrăutățește, te vom reforma pe motiv de boală”. 

Atunci m-am îmbărbătat, mi-am mai descreţit fruntea, am 
început să mă mişc şi, peste câteva zile, totul a dispărut fără 
urmă. Când lucram pe un şantier de construcţii din Leningrad, 
am fost bolnav de pneumonie de trei ori într-un singur an. Nu 
reuşeam nicidecum să-mi înving nemulţumirea față de lumea 
înconjurătoare. Dacă tot veni vorba, probabil, datorită 
şantierului am rămas în viaţă, căci aveam obiceiul de a mă lăsa 
absorbit de lumea ideilor şi a conştiinţei până într-atât, încât 
începuseră să mă părăsească simţurile. Pe şantier însă nu 
aveam timp de gândit. Deşi urmam o facultate la seral, cea mai 
mare parte a timpului mă mişcam şi luptam pentru 
supravieţuire, căci, cu felul meu de a fi, era destul de dificil să 
evit accidentele sau să n-o păţesc și mai rău, mai ales că 
lucram pe un şantier. 

Ei bine, pe la mijlocul anilor '80 — eram deja căsătorit și 
aveam şi o fiică — orașul era bântuit de o epidemie de gripă. 
Atunci am căzut şi eu la pat. Temperatura mi se ridicase până 
aproape de 41*C. Totuşi nu era un caz de gripă. Tusea, sputa, 
senzaţia de strângere în piept, toate aceste simptome îmi erau 
deja familiare. Pe atunci însă nu aveam de unde să ştiu că nu 
răceala era capul răutăţilor, ci idealismul neîmpăcat pe care-l 
proiectam asupra celor apropiaţi şi asupra lumii înconjură- 

toare. Am încercat să mă vindec de unul singur, purtându-mi 
palmele deasupra corpului. Peste două zile, febra a scăzut la 
3T*C, deşi n-am luat nici un medicament. Am hotărât totuşi 
să-mi iau măsuri de precauţie și să chem medicul la domiciliu, 
cu atât mai mult cu cât aveam nevoie şi de un certificat 
medical. A venit o cucoană, care m-a privit cu indiferenţă și 
mi-a spus: 

— E un caz tipic de gripă. Nu e bine să staţi în aceeași 
încăpere cu un copil mic. Chem imediat ambulanţa să vă 
ducem la spitalul „Botkin”, la secţia de boli infecțioase. 

M-am îmbrăcat supus, iar peste o jumătate de oră a sosit 
ambulianţa. Şi iată-mă șezând în camera de gardă a spitalului 
„Botkin”, care ocupa un întreg şir de barăci. În încăpere era 
cam frig. Aveam o uşoară stare febrilă. Peste o jumătate de oră 
a apărut infirmiera, care mi-a dat un termometru. Ceva mai 
târziu a venit şi medicul. Febra a crescut din nou, îmi era frig 
şi nu mă simţeam în apele mele. 

Medicul m-a examinat în tăcere, apoi mi-a luat 
termometrul: 

— Oho, 41°C! 

— Tânărul ăsta are pneumonie, i-a zis el infirmierei, nici 
pomeneală de gripă. Duceţi-l într-un salon cu bolnavi nein- 
fecţioşi şi începeţi să-i administraţi antibiotice. 

Era în seara zilei de vineri. M-au instalat într-un salon, în 
care se mai aflau vreo 10-15 pacienţi, mai toți băieţi tineri, 
care se chinuiau cu probleme stomacale. Băieţii deschideau 
din când în când geamul, ca să împrospăteze aerul din 
încăpere. Eram în luna februarie. La început mi-am scos 
pijamaua şi m-am băgat sub plapumă. Aceasta însă era atât de 

subţire, încât nu reuşeam nicidecum să mă încălzesc. Mi-am 
îmbrăcat din nou pijamaua și m-am învelit iar cu plapuma şi, 
cu toate că peste noapte geamul a fost închis, am tremurat de 
frig până în zori. Dimineaţa, din cauza frigului, am făcut 
guturai. M-am apropiat de infirmiera de gardă: 

— Ştiţi, am pneumonie, mi-e tare frig, n-aţi putea să-mi 
mai daţi o pătură? 

— Nu vă putem da nimic fără acordul medicilor, mi-a 
răspuns ea, încercaţi luni, când vin medicii. 

M-am întors în salon. La fiecare 2-3 ore venea infirmiera 
şi-mi făcea injecții cu antibiotice. Dar, fiindcă sufeream de 
frig, starea mea nu făcea decât să se înrăutăţească. Sâmbătă 
seara m-am trezit în fața unei alegeri dificile. Dacă voi înceta 
să mai iau antibiotice, organismul îşi va mobiliza propriile 
resurse. Pe de altă parte. dacă aş ajunge într-o stare critică, o 
doză sporită de antibiotice m-ar putea salva. Acum însă, în 
acest salon prost încălzit, starea mea se înrăutăţea cu toate 
antibioticele. Mă îndoiam dacă, într-o situaţie critică, cineva 
îmi va mai putea veni în ajutor. De aceea, seara, când a apărut 
infirmiera, i-am spus că renunţ la tratament. Duminică am 
încercat din nou să mă tratez singur şi am ajuns la concluzia că 
acasă, la cald, am mai multe şanse s-o scot la capăt. Luni, când 
medicul m-a chemat la el, dorind să afle motivele refuzului 
meu, nu m-am putut abţine şi i-am spus: 

— Aveţi o atitudine inumană faţă de bolnavi. Mai bine stau 
acasă. 

Medicul m-a privit fix prin lentilele ochelarilor și mi-a 
spus: 

— Cum doriţi! De fapt, externările la noi se fac în alte zile. 

Hainele dumneavoastră au fost depozitate în alt bioc. Va trebui 
să mergeţi singur să vi le luaţi. 

Mi s-a dat un fel de scufie şi o scurteică zdrenţuită. Am 
aşteptat până când s-a îmbrăcat infirmiera şi am urmat-o prin 
curtea îngheţată. Să tot fi fost cam 15°C sub zero, sufla un vânt 
rece şi pătrunzător. Crezusem că avem de parcurs doar vreo 
150 de metri, după care vom intra într-o încăpere încălzită. 
Am constatat însă că barăcile spitalului „Botkin” sunt 
răspândite pe un teritoriu foarte întins. Până la blocul cu 
pricina am mers şi am tot mers, să fi făcut cam un sfert de oră 
până acolo. Aşa că, atunci când, îmbrăcat deja, am ajuns la 
porțile spitalului, unde mă aştepta soţia, i-am spus: 

— Se pare că n-am s-o mai întind prea mult. 

Când ne apropiam de casă, l-am zărit pe fratele meu. 

— Arăţi jalnic, a remarcat el. Am să trec chiar acum pe la 
farmacie, să-ţi iau vibramicină. E un antibiotic bun. Începi să 
ţi-l administrezi imediat. lar, până atunci — ceai fierbinte cu 
dulceaţă de zmeură şi comprese pe piept, etc. 

Peste două zile am chemat din nou medicul la domiciliu, ca 
să-mi prelungească buletinul. 

— În certificatul care v-a fost eliberat la spital scrie că 
dumneavoastră aţi dat dovadă de un comportament agresiv şi 
că aţi refuzat tratamentul. De aceea n-o să vă prelungesc 
buletinul medical, mi-a spus doctoriţa şi a plecat. 

Am stat la pat încă trei zile, după care am mers la lucru. 
Eram angajat ca pictor-decorator şi aveam un program mai 
mult sau mai puţin lejer, de aceea n-am fost concediat. În 
decursul următoarelor două luni nu m-au lăsat durerile din 
partea dreaptă a cutiei toracice. Credeam că nu sunt decât 

sechele ale bolii. Acum îmi dau seama că de vină erau 
supărările mele pe oameni şi pe soartă. Cel mai mult mă afecta 
atitudinea imorală a oamenilor, indiferența lor faţă de sufe- 
rinţele şi moartea semenilor. Astăzi am ajuns să înţeleg că în 
sufletele lor şi în sufletul meu au avut loc procese similare. 
Simţurile începuseră să li se atrofieze, fiindcă ideile, scopurile 
şi planurile s-au dovedit a fi pentru ei mai importante decât 
orice altceva. Cu toţii am fost, deopotrivă, victime și călăi. La 
aceste persoane, umanu! eclipsase Divinul, începând cu timpul 
să se destrame, cum era şi de aşteptat. 

Pe atunci nu-mi dădeam seama că ceea ce mi se întâmplă 
este condiţionat de starea mea interioară. Nici nu-mi trecea 
prin minte că, prin aceste vicisitudini, se urmărea vindecarea 
sufletului meu, mai exact, a eu-lui meu Divin. Mă călăuzisem 
în viaţa asta după tot ce era mai sfânt, dar sfânt la scară umană. 
Nu bănuisem că orice formă de fericire omenească nu este 
decât materie primă pentru edificarea Divinului în suflet. 


EDUCAREA 
SENTIMENTELOR 


În una din cărţile precedente povesteam cum am avut de 
furcă cu mâncărimea din urechi. Abia după ce am ajuns în 
deșert, unde energetica spaţiului nu este alterată de emoţiile 
umane, această problemă a dispărut. De aici se poate trage o 
concluzie simplă: la nivelul subconştientului, al emoţiilor, 
legătura mea cu lumea înconjurătoare este prea puternică. 
Probabil, ar trebui schimbat ceva în ritmul meu de viaţă. 
Socoteam însă că rugăciunea şi reexaminarea propriei mele 
vieţi vor fi de ajuns pentru a scăpa de această problemă. 
Urechile înseamnă gelozie. Concomitent, din subconştientul 
meu ieşea la suprafaţă şi agresivitatea faţă de femei. De fiecare 
dată, eu încercam să descopăr în propria mea existență 
anumite situaţii şi să iert, să mă eliberez de pretenţii. Pentru o 
vreme, situaţia se ameliora, după aceea însă totul pornea de la 
capăt. lar treburile şi grijile curente nu-mi permiteau să mă 
ocup mai serios de problemele mele. 

Primăvara trecută însă senzaţia de mâncărime din urechi 

s-a transformat pe neaşteptate în durere. Ea se accentuase 
treptat, iar noaptea a ajuns să fie insuportabilă. În interiorul 
urechii drepte începuse un proces inflamator şi s-a format un 
burelet, din pricina căruia nu eram în stare nici măcar să strâng 
din maxilare. Inflamaţia progresa atât de rapid, încât, pentru 
orice eventualitate, m-am pregătit pentru un deznodământ 
tragic. Stăteam întins în pat, deconectându-mă de la lumea 
înconjurătoare, lăsând totul în urmă, şi mă rugam, de astă data 
aşa cum trebuie, nu cum o făcusem înainte. Spre dimineaţă au 
dispărut şi inflamaţia, și durerea. M-am bucurat şi in scurt 
timp am dat uitării această întâmplare. Peste o săptămână a 
apărut din nou senzaţia de mâncărime în urechi, la început mai 
puţin pronunţată, apoi tot mai sâcâitoare. Începusem să mă 
cam satur de toată povestea asta. Mi-a fost recomandat un 
specialist bun, am mers deci la el. Medicul n-a descoperit 
nimic grav şi mi-a prescris un medicament, pe care l-am 
cumpărat de la farmacie. Urma să mi-l administrez de 2-3 ori 
pe zi, sub formă de picături în urechi. După o săptămână de 
tratament, mâncărimea şi durerea din urechi au dispărut. 

— Ciudat, mă gândeam eu, un an de zile m-am rugat şi nu 
am obţinut nici un rezultat, dar acum, poftim, în doar câteva 
zile s-a rezolvat totul. Ceva încă nu este clar în cercetările 
mele. Sau poate problema sunt eu? 

N-am observat vreun efect negativ, adică o migrare a 
problemei spre altă zonă. Urechile mi s-au vindecat. În rest, nu 
mă supăra nimic. Dar iată că, la începutul verii, au apărut 
probleme de ordin emoţional. Nu mai păţisem așa ceva până 
atunci. 

Îmi dădeam seama că am de-a face fie cu o continuare a 

bolii, fie cu un avertisment că felul meu de a privi lumea 
trebuie revizuit temeinic. Însă, pentru a realiza o schimbare, 
trebuie să te detaşezi de realitate, să rupi toate legăturile care 
te atrag spre ritmul obişnuit al vieţii. Pentru astfel de 
transformări trebuie să acumulezi energie. Eu însă nu reușeam 
nicidecum să mă desprind din ritmul vieţii mele, din ce în ce 
mai tensionat. Cu fiecare nou caz complicat, când încercam 
din răsputeri să-l scot pe pacient la mal, pierdeam o mare 
cantitate de energie. 

Dar exista şi un alt factor, foarte important. Atunci când 
divinizăm persoana iubită şi ne ataşăm de ea fără rezerve, ne 
focalizăm, în primul rând, asupra aspectelor spirituale 
supreme, nu asupra fizicului acesteia. Drept urmare, ne putem 
îmbolnăvi sau chiar muri. Există şi o altă cale: să ne lepădăm 
de valorile spirituale, în condiţiile în care dependenţa de ele 
începe să crească progresiv. Am înţeles ce vrea să spună 
vechea zicală: „a nu trece proba trâmbiţelor de aramă”. Faima 
este adorarea şi ataşamentul din partea unei mari mulțimi de 
oameni, nu numai din partea unei singure persoane. Efectul ei 
ucigaş, deşi greu de sesizat, este sigur. Individul devine josnic, 
lacom, arogant, lipsit de corectitudine, irascibil etc. Pentru a 
supravieţui, el caută barem o modalitate de a contrabalansa 
Situaţia, intensificându-şi concentrarea asupra intereselor 
materiale. Mulţi oameni talentaţi şi celebri s-au prăpădit 
fiindcă, ajunşi la apogeul gloriei, au ales să-şi păstreze 
onestitatea şi noblețea. 


” Proverb rusesc. Forma lui integrală este, în traducere literală: „a trece 
prin foc, prin apă şi prin ţevile/trimbiţele de aramă”. Echivalentul românesc 
al acestui proverb este: „a fi trecut prin ciur şi prin dârmon.” 

Există şi o altă cale: detașarea parţială de spiritualitate. Mă 
refer aici la alcoolism şi narcomanie, dar şi la alte variante, 
cum ar fi renunţarea la activitatea care aduce faimă, sau izo- 
larea completă şi refuzul comunicării cu semenii, sau pierderea 
treptată a aptitudinilor, sau bolile incurabile, invizibile exte- 
rior, dar care otrăvesc, în mod constant, existenţa, eşecul total 
în viaţa personală, homosexualitatea etc. 

Acum Câţiva ani am simţit cum atenţia sporită a celor ce 
mi-au citit cărţile începe, puţin câte puţin, să mă apese la 
pământ. În primii ani mă salvau numeroşii impostori şi bârfele 
care roiau în jurul persoanei mele, fapt ce le mai tăia din 
entuziasm admiratorilor mei, lăsându-mi ceva timp în rezervă 
pentru a supravieţui. Însă în ultimii 2-3 ani situaţia s-a agravat 
brusc. 

Cu timpul, falsurile au dispărut de pe piață, iar cărțile mele 
s-au răspândit nu numai în Rusia, ci şi în fostele ţări socialiste. 
Se făcea simțită atenţia lăuntrică şi devotamentul unui număr 
tot mai mare de cititori. Eram conștient că am devenit mai 
irascibil, că risc tot mai mult în timpul şedinţelor cu pacienţii, 
lipsindu-mă treptat de apărare. Era, în principiu, cea mai 
sigură cale spre mormânt, totuşi evitam să-mi pun această 
problemă. Am observat că, din punct de vedere energetic, mă 
simt mult mai bine atunci când plec din Rusia. 

Mi-am adus aminte cât de nedumerit am fost, când toate 
tentativele mele de a edita cartea în străinătate au suferit un 
fiasco. Am realizat subit că editarea cărții mele într-o ţară 
occidentală m-ar fi împins şi mai mult spre marginea 
prăpăstiei. N-aş fi reuşit să rezist creşterii bruşte a interesului 
față de persoana mea. Pe de altă parte, nici unul dintre 


131 


procedeele de blocare a popularității crescânde, enumerate mai 
sus, nu m-ar fi salvat, o ştiam. Informaţia conținută în cărţi era 
prea serioasă şi prea importantă. Aş fi fost condamnat la cea 
mai periculoasă formă a faimei: neobservată, dar foarte 
profundă. 

Mai înainte eram sigur că oamenii vor remarca cercetările 
mele abia după moartea mea. Când am început să-mi scriu 
cărţile, credeam că popularitatea va veni peste vreo 10-15 ani. 
Însă mijloacele de informare în masă au grăbit considerabil 
acest proces. 

O doamnă mi-a povestit odată cum cei de la conducerea 
hidrocentralei de la Bratsk au avut de rezolvat o situaţie mai 
puţin obişnuită. De două ori pe lună, într-o solidaritate deplină, 
tot colectivul se îmbolnăvea. Efectiv, nu mai avea cine să 
muncească. Au apelat la medici și la psihologi. S-a constatat 
că toate concediile medicale coincideau cu orele in care era 
difuzata emisiunea „Bumerang”, pe care o urmăreau cu toţii şi 
în care se vorbea despre cercetările mele. Administraţia a 
dispus să fie instalat un televizor la locul de muncă şi, în felul 
acesta, s-a pus capăt îmbolnăvirilor colective. 

Există totuşi şi personalități renumite şi respectate care nu 
au de suferit de pe urma atenţiei şi a interesului statornic față 
de ei. Într-adevăr, există astfel de oameni, pe care natura i-a 
înzestrat cu o puritate profundă şi care au acumulat în vieţile 
anterioare rezerve de iubire, detaşându-se de cele umane. 
Acest potenţial le este de ajuns pentru 5-10 ani de celebritate, 
altfel spus, el acoperă cele mai periculoase perioade de apogeu 
al gloriei, ceea ce, din nou, nu e cazul meu, căci în copilărie 
am fost mai tot timpul bolnav şi mi-am riscat mereu viaţa. Cu 

alte cuvinte, rezerva mea abia îmi ajungea pentru a mă putea 
menţine în viaţă. Nici nu se punea problema să pot ţine piept 
faimei. Nu-mi rămânea decât o singură cale de scăpare: să mă 
îndepărtez cât mai curând de eu-l uman, avântându-mă spre 
cel Divin. Imediat ce eu-l Divin va fi devenit mai real decât cel 
uman, celebritatea nu-mi va mai fi fatală. 

Uşor de zis, mai greu de realizat. Judecând după starea mea 
emoţională, nu reuşeam să fac faţă. Situaţia se înrăutățea şi 
încă destul de rapid. Mă confruntam din nou cu dilema: să-mi 
continui şedinţele cu pacienţii sau să renunţ. Simţeam că 
aceste şedinţe devin tot mai periculoase pentru mine. Pe de 
altă parte însă salvarea îmi putea veni numai prin intermediul 
lor şi imediat voi explica de ce. 

Este imposibil să avansezi, să înţelegi şi să schimbi lumea, 
fără a obţine o nouă porţie de iubire de la Dumnezeu. Dar, 
pentru a primi, trebuie, la rândul tău, să-ţi oferi iubirea 
omenească. Toate sintezele de proporţii şi ideile noi îmi 
veneau ca urmare a dorinței de a-i ajuta pe alţii şi de a mă 
sacrifica în numele iubirii pentru semeni. lar cărțile veneau în 
continuarea celor spuse la şedinţe. Nici dieta riguroasă, nici 
postul, nici măcar abstinenţa alimentară totală nu-mi ofereau 
atâta iubire, câtă izvora din dorinţa de a-i ajuta şi a-i salva pe 
alţii. Aşadar, pe cât de periculoase erau ședințele, pe atât erau 
de necesare. Am reușit totuşi să găsesc o soluţie de compro- 
mis: să lucrez cu pacienţii dincolo de hotarele Rusiei şi să ofer 
consultaţii 2-3 zile, pentru a-i ajuta pe cei suferinzi şi a primi 
informaţia necesară scrierii celei de-a șasea cărți. 

În noiembrie 1998 am sosit cu avionul la New York. 
America este țara în care m-am ciocnit de cele mai dificile 

cazuri. Obiceiul de a se folosi de alţii şi refuzul de a se simți 
de importanţă secundară îi costă scump pe locuitorii Americii. 
Nu întâmplător fiecare al doilea suferă aici de depresii psihice, 
iar schizofrenia nu mai este considerată o boală. Conştiinţa 
înțepeneşte, așa încât informaţia de amploare pătrunde la ea 
extrem de anevoios. Este foarte greu să lucrezi cu asemenea 
pacienţi, în schimb ţi se oferă posibilitatea de a investiga noi 
posibilităţi de convingere şi înrâurire. 

Îmi amintesc cum erau selectaţi cei mai buni războinici. 
După trei zile, în care aceştia efectuaseră un marş forţat prin 
pustiu, fără să primească un strop de apă, li se oferea posi- 
bilitatea de a-și potoli setea la râu. Doar aceia dintre ei care o 
făceau cu demnitate şi calm erau aleși ca fiind cei mai buni. 
Aceştia nu depindeau de dorințe, nu deveneau sclavii lor. 
Simţurile sunt cele care ne conectează la realitatea încon- 
jurătoare. De aceea, pe măsură ce ne lăsăm prinşi în servitutea 
simţurilor, devenim, din ce în ce mai mult, sclavii situaţiilor 
exterioare, depinzând în totalitate de ele. Nu ne mai stă în 
putere să le stăpânim şi să le dirijăm. Unicul lucru de care 
suntem capabili este să ne supărăm şi să ne umplem de ură, 
care ne va măcina treptat sufletul, destinul şi trupul. Când 
războinicul nu este sclavul propriilor simţuri, el este capabil să 
controleze din subconştient mersul luptei, şi asta nu numai 
într-o confruntare deschisă, ci şi din flancuri, din spate, 
manevrând în câteva fracțiuni de secundă în aşa fel, încât să-şi 
salveze viaţa. Apare capacitatea de a-l domina pe adversar pur 
energetic şi de a materializa propriile dorinţe. Căci se împli- 
nesc doar acele dorinţe de care nu depindem. 

Prima şi cea mai importantă condiţie pentru a obţine 

eliberarea de această dependenţă este să găsim un alt punct de 
sprijin. Aşa procedau oamenii mai înainte. Când îi erau umilite 
iubirea şi dorinţa de a întemeia o familie, individul se dedica 
cu trup şi suflet muncii sale, carierei, valorificării talentelor. 
Dar, cu cât mai mult înaintăm, cu atât mai mult se gene- 
ralizează dorinţele noastre, iar noi începem să observăm că, în 
aspectul lor de profunzime, acestea sunt legate între ele şi 
izvorăsc din iubirea umană. În cele din urmă, migrarea noastră 
de la un sentiment ia altul ne aduce într-un punct mort, şi 
atunci înţelegem că nici un transfer de la o dorinţă la alta nu ne 
mai poate diminua dependența de sentimente și că ne 
cufundăm tot mai mult în uman. Drept urmare, acesta începe 
să se dezintegreze. Nu întârzie să apară necazurile, bolile, sau 
putem luneca pe panta alcoolismului, narcomaniei şi a 
dorințelor perverse etc. 

Dar iată că, în procesul acestor căutări, remarcăm un fapt 
curios. Să zicem că trecem printr-o situaţie umilitoare, iar nouă 
ni se cere să ne păstrăm bunăvoința şi să nu stăruim asupra 
Supărării. Atunci observăm că această supărare devine 
superficială şi, în curând, dispare. Reuşim chiar să obţinem 
mult mai multe, când în suflet nu ne-a mai rămas nici urmă de 
necaz. Alte situaţii ne fac să regretăm pierderea unui lucru 
oarecare, dar pentru noi este important să ne menţinem 
seninătatea. Atunci descoperim că ne este oferit, în schimb, 
ceva nou, pe care-l obținem cu atât mai uşor, cu cât regretăm 
mai puţin pierderea. Astfel, pas cu pas, ne dăm seama că, 
sprijinindu-ne pe blândeţea sufletească, reuşim să ne eliberăm 
de orice dependenţă emoţională. Cât despre dorinţele noastre, 
ele devin mai uşoare, mai luminoase. Şi, întrucât nu mai 

depindem de ele, acestea se împlinesc uşor. 

Citisem undeva că războinicul cel mai puternic este blând 
la suflet. Simţeam că este adevărat, dar nu-mi puteam explica 
mecanismul. Acum îl înţeleg. 

Mergem mai departe. Blândeţea sufletească statomică şi 
profundă ne aduce sănătate şi fericire. Ne dăm deci seama că 
este o mare fericire să fii bun la suflet şi socotim că la baza 
acestui sentiment stă iubirea de oameni. Dar iată că iubirea ne 
este batjocorită şi trădată. Prin urmare, o dată cu ea ar trebui să 
piară şi blândeţea noastră. Şi, într-adevăr, cineva îşi va renega 
bunătatea sufletească, disprețuindu-șşi şi urându-şi semenii. 
Altul va încerca să-și păstreze blândeţea faţă de oameni, dar va 
începe să se urască şi să se macine pe sine, cu alte cuvinte, va 
comite un act de trădare mascată faţă de blândeţe. Iar un al 
treilea îşi va păstra căldura sufletească, blândeţea şi bunătatea, 
atunci când îi este umilită iubirea umană. În acel moment ne 
dăm seama că blândeţea nu este de sorginte umană. Ea 
izvorăşte din iubirea Divină. Şi, atunci, încercăm să întrezărim 
în toate situaţiile, în tot ce ne înconjoară o manifestare a 
Divinului, concentrându-ne asupra stratului Divin al senti- 
mentelor noastre. Oricât de mult ar oscila umanul din noi, 
fericirea supremă şi scopul nostru principal vor rămâne totuși 
păstrarea şi sporirea iubirii Divine şi a blândeţii. 

Ei bine, această trecere de la uman la Divin, deocamdată, 
nu-mi reuşeşte. Mai mult chiar, periodic îmi creşte agre- 
sivitatea din subconştient. les la suprafaţă straturile de 
profunzime ale emoţiilor subconştiente, cărora nu reuşesc să le 
fac faţă. Văd cum ies la suprafaţă momente de gelozie şi 
supărare, echivalente ca profunzime şi amploare cu şapte vieţi 

anterioare. lar eu , în cel mai bun caz, pot face față vieţii 
actuale şi celei precedente. Îmi dau seama că, acţionând 
corect, voi reuşi în 10, 20, 50 de ani să depăşesc acest aspect 
negativ. Totuşi, dacă se va întâmpla ca aceste emoţii să iasă la 
suprafaţă concomitent, sau dacă vreo situaţie oarecare mă va 
cufunda şi mai mult în uman, mă voi vedea nevoit să pornesc 
în călătoria mea spre alte lumi mai devreme decât mi-aş fi 
dorit. Prin urmare, ar trebui să mă eliberez de atracţia 
exercitată de emoţiile de supra-profunzime. lar acest lucru, 
deocamdată, nu-mi reuşeşte. N-am ce face, va trebui să 
muncesc şi să acumulez material în continuare. 

Încep să-mi amintesc şi să analizez toate cazurile în care 
emoţiile neechilibrate au stat la originea unor probleme. 

Întâmplarea următoare a avut loc încă pe timpul puterii 
sovietice. Persoana despre care va fi vorba aici se săturase să 
se tot bucure de „progresele” socialismului şi a hotărât să 
emigreze în Occident. Cu banii agonisiţi, el a cumpărat un 
pumn de diamante mari şi le-a ascuns în tocurile pantofilor. La 
aeroport îl ducea cu maşina fiul său. Deodată, tatăl a.zis: 

— Gata, fiule, opreşte maşina! Nu mai pot! Hai să ne 
schimbăm pantofii. 

— Linişteşte-te, tată, i-a spus fiul. În ultimul timp, n-am 
mai auzit să-i cerceteze cuiva tocurile de la pantofi. Nici n-o 
să-i treacă prin minte cuiva că acolo ai diamante. 

Dar, cu puţin înainte de a ajunge la aeroport, tatăl l-a rugat 
din nou să oprească: 

— Nu pot şi basta, a zis el, voi merge în pantofii tăi. 

Fiul a mormăit ceva, dar s-a supus. Ei bine, partea cea mai 
frumoasă urmează abia acum. De tată s-a apropiat un vameş în 

vârstă, l-a privit cu blândeţe drept în ochi şi l-a bătut pe umăr: 

— Scoateţi-vă pantofii. 

Pentru început, i-au cercetat pe toate părţile. Apoi au scos 
branţurile, după care au smuls tocurile, pe urmă tălpile, apoi, 
centimetru cu centimetru, au tăiat pielea pantofilor cu cuțitul. 

— Şi cum credeţi că o să merg mai departe? 

Întrebarea era cât se poate de rezonabilă. 

— Împrumutați încălțăminte de la rudele dumneavoastră, 
i-a aruncat vameşul iritat. 

— Fecioraşule, a zis tatăl, ia dă încoace pantofii tăi. Ce să 
fac? Va trebui să zbor în ei. 

Fiul i-a cedat pantofii cu plăcere. lar diamantele, împreună 
cu posesorul lor, au luat drumul Belgiei. 

Cu cât depindem mai puţin de emoţiile noastre, cu atât mai 
ascuţită ne este intuiţia şi avem astfel posibilitatea de a dirija 
situaţia, atât strategic, cât și clipă de clipă. Cel care-și 
păstrează blândeţea lăuntrică nu se dă bătut de la prima 
încercare, atunci când situaţia pare a-i fi potrivnică. Cu cât el 
va depinde mai puţin de situaţie, cu atât mai multe încercări va 
întreprinde pentru a o schimba. 

Vă voi da alte două exemple. 


Sora bunicii mele avea cam 70 de ani, când a hotărât să se 
mute de la Leningrad la Soci. Era pe la sfârşitul anilor '70. 
Toate încercările ei de a găsi vreo posibilitate de schimb de 
apartamente Leningrad — Soci nu au dat nici un rezultat. La 
biroul respectiv i s-a spus că pensionarilor nu li se acordă viză 
de reşedinţă în Soci şi că schimbul cu Soci este interzis. l-a 
venit chiar şi un răspuns oficial cu semnătura preşedintelui 

comitetului executiv orăşenesc, în care se menţiona că a fost 
adoptată o hotărâre, potrivit căreia pensionarilor nu li se 
acordă viză de reşedinţă în Soci, de aceea stabilirea domi- 
ciliului în acest oraş nu este posibilă. Acest refuz oficial, 
anexat propriei ei scrisori, ea l-a expediat la redacţia ziarului 
„Pravda”, în acele vremuri, organul de presă cu cea mai mare 
autoritate. Răspunsul primit era cât se poate de interesant. 
„Ceea ce dumneavoastră considerați a fi un refuz, scria acolo, 
în realitate, nu poate fi socotit drept un refuz, întrucât nu se 
face referire la nici o lege. Un răspuns oficial ar trebui să sune 
astfel: „În baza legii cutare, acţionând conform paragrafului 
cutare, suntem nevoiţi să dăm un răspuns negativ cererii 
dumneavoastră etc”. 

Bătrânica a expediat administraţiei oraşului Soci răspunsul 
primit de la redacţia ziarului şi, peste două luni, schimbul s-a 
făcut fără probleme. 


Protagonistul celei de-a doua situaţii am fost chiar eu. 

La începutul anilor '70 am plecat din Soci la Leningrad. 
Câţiva ani am locuit într-un cămin de constructori. Lucram pe 
un şantier şi eram student la seral la facultatea de arhitectură. 
Maică-mea rămăsese la Soci, într-un apartament cu două 
camere. Exista însă pericolul de a pierde acest apartament, 
întrucât în cartea de imobil figura o singură persoană. Aveam 
nevoie de o adeverinţă care să demonstreze că sunt student la 
facultate, la secţia de zi, adică de o dovadă că mă pot întoarce 
oricând la vechiul loc de trai. Mă duc la rectorat. În perete erau 
două sau trei ghişee, în spatele cărora stăteau nişte dudui care 
se ocupau de hârtii. Mă aplec spre una dintre ferestruici şi dau 

cu ochii de o domnişoară drăguță. 

— Ştiţi, am nevoie de o adeverinţă că sunt student la facul- 
tate, la secţia de zi. 

— Da, nici o problemă, zice fata, daţi-mi carnetul dumnea- 
voastră de student. 

Începuse deja să completeze adeverinţa, când deodată se 
opreşte și mă întreabă mirată: 

— Dar dumneavoastră învăţaţi la seral, de ce îmi cereţi o 
adeverinţă pentru secţia de zi? 

Fac ochii mari şi-mi desfac braţele: 

— Dar, înţelegeţi, am nevoie de o asemenea adeverinţă. 

Privirea ei devine dintr-o dată circumspectă: 

— N-o să vă eliberez nici o adeverinţă. Poftim carnetul 
dumneavoastră. 

Îmi iau carnetul şi mă retrag din faţa ghişeului. Am nevoie 
de această adeverinţă. Am foarte mare nevoie de ea. Străbat 
coridorul, gândindu-mă ce-aș putea face. Mă hotărăsc să aştept 
pauza de prânz. Văd cum iese respectiva domnişoară, mă 
apropii de ea, zâmbindu-i cât mai prietenos: 

— Domnişoară, am foarte mare nevoie de adeverinţă. Pot 
să vă plătesc pentru ea 100 de ruble. 

Asta însemna pe atunci cam un salariu mediu. Fata se 
îndepărtează de mine, speriată: 

— N-o să v-o eliberez nici pentru un milion, mi-o taie ea 
categoric şi pleacă. 

Mă scarpin la ceafă. Situaţia se agravează văzând cu ochii. 
Şi e musai să obţin certificatul cu pricina. Străbat coridoarele, 
frământat în continuare de gânduri. Între timp, fata a revenit. 
Mă îndrept într-acolo şi-i zăresc din nou chipul în spatele 

ferestruicii. Însă un grup de studenţi gălăgioşi, adunaţi în 
dreapta ghişeului, mă împiedică să mă concentrez. Alături se 
află intrarea în biroul rectorului. Studenţii au de rezolvat o 
problemă şi discută ceva cu însuflețire, pe un ton ridicat. 
Cineva a intrat deja în biroul rectorului şi dinăuntru se aude 
zarvă. 

Pe neaşteptate, în mintea mea începe să se contureze 
soluția. Mă apropii de ghişeu, arborând acelaşi zâmbet cordial: 

— Domnişoară, tot eu sunt. 

— Ce doriţi? — mă întreabă ea cu asprime. 

— Dacă rectorul ar veni personal şi ar dispune să-mi elibe- 
raţi o adeverinţă că sunt student la secţia de zi, aţi face-o? 

Ea ridică din umeri: 

— Aş face-o. 

Mă reped spre biroul rectorului. 

ÎI înşfac din fugă de mânecă pe un student: 

— Cum îl cheamă pe rector? 

— Igor Sergheevici. 

— Bun, zic şi mă strecor înăuntru. Între timp, rectorul, cu o 
voce obosită, încearcă să explice ceva unui grup de studenţi. 

— Igor Sergheevici, îi strig din uşă, ea nu vrea să-mi elibe- 
reze o adeverinţă. 

— Cine nu vrea? — întreabă el mirat. 

— Păi, duduia de la cancelarie. Eu îi arăt carnetul de stu- 
dent şi-i spun: „Daţi-mi o adeverinţă că sunt student la zi”, ea 
însă se opune. Zice: „Numai cu acordul rectorului”. 

Trei secunde mai târziu, rectorul apare lângă ghişeul 
cancelariei. 

— Eliberează-i imediat o adeverinţă că este student la zi, îi 

aruncă el iritat. 

Fata dă din cap supusă. Peste câteva minute ţin în mână 
adeverinţa mult râvnită. 

— Să minţi nu e un lucru frumos, zice fata. 

— Dar nu l-am minţit, zâmbesc eu, i-am spus numai o 
parte din adevăr. 

„Lumea e aşa cum o reflectă sentimentele noastre, meditam 
eu mai târziu. Lumea este variată şi minunată, atunci când 
sentimentele noastre sunt variate şi minunate. Dar, pe măsură 
ce sentimentele ne îngheaţă şi înțepenesc, lumea din jurul 
nostru devine şi ea banală și monotonă.” 

În copilărie, lumea este aidoma unui caleidoscop compus 
din mii de cioburi multicolore scânteind de nuanţe. La 
bătrâneţe, rostogolim un singur ciob cenușiu dintr-o compo- 
ziţie în alta. Şi când te gândeşti că diferenţa constă doar în 
punctul de sprijin. Există veriga A, din care îşi trage izvorul 
iubirea. Există veriga B, reprezentată de simţurile noastre. Şi 
există veriga C -— reprezentată prin obiectele și evenimentele 
din lumea înconjurătoare. Pe măsură ce sufletul se axează tot 
mai mult pe iubire, lumea capătă strălucire, sclipind în toate 
culorile. Dar, cu cât ne concentrăm mai mult atenţia asupra 
lumii înconjurătoare, cu cât mai mult ne depind dorinţele de 
ea, cu atât mai mult pălesc sentimentele noastre. Atunci când 
ne axăm pe prima verigă, orice situaţie dificilă este percepută 
de noi ca o ocazie de a lucra la propria armonizare interioară, 
ca o posibilitate de a ne deschide spre iubire. Când creşte 
importanţa celei de-a treia verigi, orice situație neplăcută ne 
provoacă iritare, agresivitate sau ne deprimă. Semnificaţia 
lăuntrică a lumii este infimă, de aceea, în exterior, ea este 

variată şi plină de înţelesuri. Pentru un bătrân, semnificaţia 
lăuntrică de profunzime a lumii este enormă, de aceea, în 
exterior, lumea îi apare ca fiind opacă şi incoloră. 

— Ce înseamnă iubire Divină? — mă întrebase, pentru a nu 
ştiu câta oară, una dintre paciente. 

— lubire Divină este atunci când, în adâncul sufletului, 
sentimentul de iubire este mai important decât omul iubit. 
Atunci, dacă omul iubit vă va trăda, jigni, părăsi sau va 
îmbătrâni, sau va muri, dumneavoastră veţi reuşi să păstraţi 
sentimentul de iubire. lubirea umană nu este decât un sprijin 
pentru dezvoltarea sentimentului de iubire Divină, care a 
sălășluit în sufletele noastre dintotdeauna. Ea a existat în noi 
până a fi fost concepuţi şi va dăinui dincolo de moarte. Ne-am 
obişnuit să ne călăuzim în viața asta după logica umană, 
inclusiv cea ştiinţifică. Ştiinţa şi logica umană postulează 
următoarele: „Sentimentele nu pot constitui o cauză, ele pot fi 
doar o consecinţă”. La început apare situaţia, abia după aceea 
noi reacţionăm prin sentimente. Aşadar, sentimentele depind 
dintru început de lumea înconjurătoare şi sunt legate de ea. 

Ne înşeală soţia — devenim geloşi. Ne trădează un prieten — 
suntem cuprinşi de amărăciune. Băgăm mâna în apă clocotită 
— simţim durere, locul se acoperă cu băşici şi arsuri. Aceasta 
pare a fi ordinea firească a lucrurilor, dar nu este decât logică 
umană. Există însă şi logica Divină, potrivit căreia senti- 
mentele sunt primare, iar situaţiile concrete — secundare. 
Astfel, emoţiile noastre de profunzime determină evenimentele 
viitoare. De aceea, dirijându-ne sentimentele de profunzime, 
ne putem schimba atât pe noi înşine, cât şi lumea încon- 
jurătoare şi evenimentele din ea. 

Ştiinţa n-a reuşit până acum să se lămurească deplin şi să 
explice ce este hipnoza. Căci acolo simţurile merg înaintea 
evenimentelor. Individul aflat sub hipnoză îşi închipuie că 
mâna îi este cufundată în apă clocotită şi pe piele îi apar arsuri 
şi băşici. Organismul reacţionează mai puternic la simţuri 
decât la obiectul real. Ba mai mult chiar, există tehnici 
speciale, cu ajutorul cărora se poate obţine ca realitatea 
simţurilor să fie mai importantă decât realitatea obiectului fizic 
şi, atunci, dispare dependenţa de obiectele lumii materiale şi 
apare posibilitatea de a le manevra după bunul plac: individul 
îşi poate turna pe corp acid sulfuric, fără a-şi provoca vreo 
vătămare fizică, poate materializa obiectele şi modifica 
structura materiei, se poate teleporta prin spaţiu, etc. Dar am 
intrat deja în subiectul unei alte discuţii... 

Să revenim la sentimentele noastre. 


O avertizasem cândva pe o doamnă, care venise să mă 
consulte, că atitudinea ei faţă de soţ le poate crea probleme, 
atât lui, cât şi ei. 

— Nu mai fiţi atât de geloasă, i-am spus. Femeia tăocea, 
privirea rămânându-i mult timp aţintită în altă parte. Apoi s-a 
întors spre mine şi m-a privit cu atenţie. 

— Nu mai ţin minte unde am citit, a început ea rar, că, dacă 
apare un sentiment de gelozie, înseamnă că soţul m-a înşelat 
deja sau are de gând s-o facă. Şi că, sâcâindu-l cu gelozia mea, 
aş putea opri acest proces. 

— Vă înţeleg, i-am spus, nu e fum fără foc. Dacă senti- 
mentul a apărut, înseamnă că evenimentul s-a produs deja. Vă 
este greu să credeţi că lucrurile pot sta tocmai invers. Uitaţi-vă 

ce se întâmplă în realitate. La nivelul straturilor de profunzime 
vă aflaţi în conexiune emoţională cu propriii dumneavoastră 
copii şi cu urmaşii acestora. În felul acesta le transmiteţi 
copiilor atitudinea greşită faţă de lume, care a fost fixată în 
emoţiile dumneavoastră agresive. Vreme este să arunci 
pietrele şi vreme să le aduni. Aceste emoţii se întorc pe urmă 
la dumneavoastră, şi nu neapărat numai din viaţa actuală, ele 
pot proveni şi din vieţile anterioare. Sentimentul de ură care se 
manifestă la nivelul straturilor de suprafaţă ale conştiinţei este, 
practic, inofensiv pentru cei din jur. Pătruns mai adânc însă el 
devine periculos. Şi mai adânc, poate deveni fatal. Ce se 
întâmplă în cazul dumneavoastră? Copilul dumneavoastră 
trece acum prin perioada maturizării sexuale. De aceea, în plan 
subtil, ies la suprafaţă situaţiile cu care va trebui să se 
confrunte în viitor, iese sentimentul de gelozie. Acesta vă este 
transmis dumneavoastră. Dacă veţi depune eforturi să nu 
depindeţi de acest sentiment, veţi reuși treptat să-l depăşiţi şi, 
în felul acesta, îi veți vindeca pe copii, pe viitorii nepoți, pe 
sine şi pe soţ. Dacă, dimpotrivă, o să vă lăsaţi cuprinsă şi 
călăuzită de gelozie, înăbuşind blândeţea lăuntrică, veţi aduce 
un mare prejudiciu, atât dumneavoastră, cât şi celor care sunt 
legaţi de dumneavoastră. 

Fiecare dintre emoţiile noastre conţine o reacţie la eveni- 
mentele trecutului, prezentului și viitorului concomitent. De 
aceea, sentimentele care ţin de nivelurile profunde ne influen- 
țează deopotrivă trecutul şi viitorul. Nu bănuiam că emoțiile 
pot exercita o înrâurire asupra trecutului. Întotdeauna am 
socotit că regretarea trecutului, neacceptarea lui duce la boală 
şi moarte. Şi acum constat că trecutul poate fi schimbat, dar 

numai atunci când ne schimbăm atitudinea față de el, adică 
acţionăm asupra lui prin noi înşine. 

Stau de vorbă cu un pacient şi îi explic: 

— Ca să mă înțelegeţi mai bine, o să desenez diagrama 
evoluţiei neamului dumneavoastră. lată linia dreaptă, în 
centrul căreia se află celula dumneavoastră. la stânga sunt 
părinţii, la dreapta — copiii, nepoţii, strănepoţii. Tot ce se 
situează deasupra acestei linii este pozitiv, tot ce coboară sub 
ea este negativ. 

Desenez o altă linie cu 5-7 centimetri mai jos. 

— Această linie indică pragul fatal. Să vedem acum care 
era situaţia părinţilor până a veni dumneavoastră la şedinţă. 
Tot ce au acumulat ei se situează undeva pe linia dreaptă. 
Curba care indică situaţia dumneavoastră coboară sub zero, 
adică mai jos de acest nivel. lar situaţia copiilor dumnea- 
voastră se prezintă deja ca o parabolă care coboară mult mai 
jos, sub pragul mortal. Cât despre nepoți, naşterea lor nici 
măcar nu este prevăzută, adică avem în faţă toate semnele 
stingerii neamului. 

Să vedem ce schimbări s-au produs în urma şedinţei. 

Încep să diagnostichez şi observ cu surprindere cum se 
modifică tabloui iniţial: | 

— Punctul care indică nivelul la care se află părinţii s-a 
deplasat în sus, în jumătatea „pozitivă”. Indicii dumnea- 
voastră, de asemenea, urcă. Din zona „negativă”, ei se ridică 
deasupra liniei drepte. Indicii copiilor ajung aproximativ la 
nivelul dumneavoastră. Situaţia nepoților este încă gravă, dar 
li s-a oferit deja şansa de a veni pe lume. Cu alte cuvinte, aţi 
început să vă schimbaţi în profunzime şi, în acelaşi timp, 

începe să vi se schimbe trecutul, prezentul şi viitorul. 

Schimbându-vă, dumneavoastră purificaţi nu numai karma 
urmașilor, ci și pe cea a strămoşilor. Sentimentul iubirii Divine 
dă naştere tuturor celorlalte sentimente. Sentimentele deter- 
mină structura spaţiului, spaţiul dă naştere materiei. Dezvol- 
tându-se, lumea materială produce idei. Ideile, acumulându-se, 
generalizându-se, se condensează şi devin sentimente. Senti- 
mentele se contopesc treptat şi se transformă în izvorul 
primordial, iubirea Divină. Universul respiră, primind mereu 
iubire şi întorcând-o înapoi. lubirea devine spirit, apoi materie. 
Materia se spiritualizează tot mai mult şi tinde spre iubire. 
Sentimentele dau naştere situaţiei și se nasc din situaţie. Noi 
descindem din iubire şi plecăm în iubire. Universul este 
holografic nu numai în spațiu, ci şi în timp. Purtăm în noi 
evoluţia completă a Universului, de la apariţia acestuia până la 
clipa în care-şi va fi încheiat existenţa. 

Şi, în măsura în care ne pătrundem de începutul şi 
sfârşitul a toată ființa, simțind de unde izvorăsc toate și 
încotro se duc, dorințele noastre de suprafață capătă 
puterea de a ne aduce înflorirea şi dezvoltarea. 


LOGICA 


— Nu pot înțelege nicidecum un pasaj din Biblie, îmi 
mărturisește o pacientă. O văd cum stă concentrată, cu privirea 
ațintită înainte. Dumneavoastră spuneţi că nu se cuvine să 
ucidem iubirea sau să ne lepădăm de ea, pe când Avraam, 
dacă-mi aduc bine aminte, a fost cât pe-aci să-şi ucidă propriul 
fiu, pentru a-l sacrifica lui Dumnezeu. Eu n-aş fi în stare să-mi 
omor fiul în numele Domului. 

— Vedeţi dumneavoastră cum stau lucrurile, îi spun, conți- 
nutul rămâne acelaşi, pe când forma se schimbă mereu. lar 
felul în care este oferită informaţia depinde de treapta de 
evoluţie la care au ajuns oamenii. În Vechiul Testament scrie 
că ghicitoarele şi astrologii trebuie arşi pe rug, iar astăzi 
spunem: „Cunoașterea viitorului poate fi periculoasă”, căci 
astfel am încerca să ne dirijăm soarta apelând la conştiinţă şi 
nu la iubire. Mai înainte, conceptul de „sacrificiu” simboliza 
renunţarea la tot ce este mai drag și mai apropiat. Ideea acestui 
episod biblic este că, în numele iubirii de Dumnezeu, omul 
poate ceda şi sacrifica orice, până şi lucrul cel mai scump. Dar 

haina pe care o îmbracă această idee corespunde mentalităţii 
acelor timpuri. lisus Hristos spune, de fapt, acelaşi lucru: se 
cuvine să-l iubim pe Dumnezeu mai mult decât pe mama, 
tatăl, soţia, fratele şi sora noastră. 

Două mii de ani în urmă, Hristos a dat lumii rugăciunea 
„Tatăl nostru, Care eşti în ceruri”. Astăzi ne dăm seama că 
Ziditorul nu poate fi localizat undeva cu exactitate. Atunci 
însă, prin această formulă, Hristos a vrut să se înțeleagă că 
Dumnezeu se află dincolo de limitele conştiinţei şi ale 
capacităţii noastre de a vedea. 

Odată m-a sunat un jucător de hochei pe care-l cunoșteam. 

— Am trecut printr-o întâmplare ciudată şi te-aș ruga să 
mi-o explici, a zis el. Eram în plin meci şi totul se desfăşura 
destul de bine. Eu marcasem un gol şi echipa conducea cu 
scorul 3 - 0, când deodată m-a cuprins o stare ciudată, un fel 
de moleşeală. Ceva nu mergea. După aceea, echipa adversă s-a 
mobilizat şi, într-un interval de numai câteva minute, a reuşit 
să marcheze de cinci ori şi am pierdut meciul cu 3 - 5. Mă 
interesează ce a putut să se întâmple oare? 

Cercetez situaţia în plan subtil și încep să înţeleg ce s-a 
petrecut. 

— Există trei tipuri de lideri, îi zic. Primul: care îşi 
foloseşte echipa, punând-o să muncească în beneficiul său. În 
acest caz, echipa se transformă într-un fel de apendice al 
personalității acestuia. Astfel, atunci când liderul nu este în 
formă sau când este accidentat, echipa pierde. Al doilea tip 
este cel care trage echipa după sine. El munceşte pentru 
echipă, nu pentru sine. Un astfel de jucător este, în același 
timp, şi antrenor, şi mentor. A treia variantă este cea a 

liderului energetic. Profesionalismul înseamnă, în primul rând, 
menţinerea unei stări interioare corecte. O echipă câştigă, mai 
întâi, în plan subtil, abia după aceea victoria se produce 
efectiv, în plan fizic. În cazul în care impulsul spiritual lăuntric 
se destramă, echipa pierde, chiar dacă are o componenţă 
strălucită. Când eşti bine echilibrat lăuntric, posibilităţile 
energetice ale echipei cresc de câteva ori, întrucât tu eşti 
liderul din umbră al echipei. Și nu numai atât, poţi, de 
exemplu, să fii accidentat şi să stai acasă şi, cu toate acestea, 
să continui să-ţi susţii echipa în plan energetic. lar dacă vei 
începe, în acelaşi timp, să lucrezi la armonizarea ta interioară, 
ajutorul pe care-l vei oferi din umbră echipei tale va fi de 
câteva ori mai mare, întrucât forțele nu-ţi sunt consumate 
nemijlocit în cadrul jocului. Astfel, echipa poate evolua, o 
perioadă oarecare de timp, cu mai mult succes în absenţa ta 
decât cu participarea ta directă. Însă, dacă eşti dărâmat 
lăuntric, poţi provoca prin aceasta eşecul întregii echipe. Un 
jucător slab lăuntric, chiar dacă joacă puţin, este în stare să 
absoarbă toată energia din echipă. Acest lucru se întâmplă 
atunci când echipa nu are un lider energetic putemic. 

— Bine, zice hocheistul după un răstimp de gândire, acum 
înţeleg, ce s-a întâmplat cu echipa. Aș vrea totuşi să știu de ce 
au luat lucrurile o asemenea întorsătură. 

— O, dar e foarte simplu, îi zic. Ai început să joci foarte 
bine şi echipa a făcut din tine un „idol”, altfel spus, s-a 
„cramponat” de tine. Asta te-a dărâmat. 

— Nu înţeleg. l 

— Ei bine, să le luăm pe rând. Remarcasem mai demult 
următorul fenomen: atunci când individul este cuprins de ură, 

parcă i-ar ţâşni săgeți din cap şi, în această zonă, câmpul se 
deformează. Când se supără, săgețile ies din piept. Când urăște 
şi este necăjit din cauza iubirii umilite, săgețile ţâşnesc din 
prima ceakră. Când doreşte moarte, săgețile pornesc de la baza 
picioarelor! 

Când săgețile ţâşnesc de peste tot, se produce o prăbușire 
totală. Ei bine, am rămas şocat, când am remarcat pentru prima 
dată că agresivitatea generalizată, extinsă la scara cea mai 
largă, arată, din punct de vedere energetic, absolut identic cu 
ataşamentul puternic față de ceva. 

Să zicem că o femeie te urăşte. Această ură te va străpunge 
doar în cazul în care eşti purtătorul unui program similar 
îndreptat împotriva ei, adică dacă simţi ură, supărare, gelozie 
etc. În consecință, te-ai putea îmbolnăvi şi muri. Dar, dacă 
femeia te adoră la nebunie, ea te distruge cu o forță şi mai 
mare şi, iarăşi, eşti ameninţat de nenorociri şi boli. Însă, şi într- 
un caz, și în celălalt, vei fi protejat, dacă nu vei avea supărări 
lăuntrice la adresa femeilor. l 

Mergem mai departe. Dacă o femeie este nebună după 
tine, primul lucru pe care trebuie să-l faci este să te îndrepți 
spre Dumnezeu. Este unica modalitate de a te salva. Însă, 
pentru a te putea apropia de Dumnezeu, este necesar să te 
eliberezi până şi de cele mai mici pretenţii faţă de El. 

Bun, cu femeile ne-am lămurit. Acum să revenim la echipă. 
Anul trecut ai avut o evoluţie mai puţin reuşită şi băieţii din 
echipă ziceau că au pierdut din cauza ta. Ai trecut atunci 
printr-o perioadă în care ai fost supărat pe toată echipa, te-ai 
disprețuit pe tine însuţi, ai fost necăjit pe soartă şi, în adâncul 
sufletului, nu ţi-ai mai dorit să trăieşti. Prin urmare, dacă 

echipa va începe acum să te idolatrizeze, vei fi străpuns ca 
într-o relaţie cu o femeie care te adoră. În consecinţă, ori vei 
începe să joci mai prost, ori vei suferi traumatisme, ori te vei 
îmbolnăvi sau chiar vei muri. 

— Atunci cum să procedez? 

— Să înlături retroactiv pretenţiile faţă de toate echipele în 
care ai jucat, de asemenea pretenţiile față de sine şi faţă de 
propria soartă, care au apărut în legătură cu echipa. 

— A-a, foarte bine, a răsuflat el ușurat, cred că acum 
lucrurile pot fi îndreptate. 

— Nici pe departe, îi zic. În viitorul tău se vede un pericol 
de moarte. 

— În legătură cu ce anume? 

— Cum adică, în legătură cu ce? În legătură cu activitatea 
ta. Cu potențialul tău, ai putea ajunge celebru în întreaga ţară. 

— Şi ce e rău în asta? 

— Păi, uite, cel mai mic sentiment de iritare față de alţii 
sau faţă de sine te pune într-o relaţie de dependenţă față de 
obiectul iritării. Dacă eşti mereu obsedat să marchezi şi te 
enervezi pe alţii, atunci când eşti împiedicat să o faci, dacă te 
dispreţuieşti pe tine, atunci când nu reuşești — toate acestea îţi 
sporesc brusc dependenţa față de golul marcat. În măsura în 
care depinzi de ceva, acest lucru îţi este luat. 

— Şi atunci ce-i de făcut? 

— Înlătură retroactiv orice dezaprobare, orice nemulțumire, 
până şi pe cea mai mică, faţă de ţările în care ai trăit şi, mai 
ales, faţă de Rusia, unde te-ai născut şi ai crescut. Altfel, 
celebritatea te va ucide. Sau, în cel mai bun caz, subconștientul 
va activa un program de blocare, prin care nivelul evoluţiei 

tale pe teren să fie diminuat, iar numărul golurilor marcate de 
tine să fie redus. Foarte mulţi oameni talentaţi s-au îmbolnăvit 
şi au murit din cauză că, în adâncul sufletului lor, au fost 
nemulţumiţi de ţara în care s-au născut şi au devenit celebri. 

El mi-a mulțumit şi a închis. Mi-am închipuit cum aş fi 
procedat eu, dacă mi s-ar fi încredinţat o echipă de hochei şi 
mi s-ar fi cerut s-o pun în ordine sub aspectul structurilor 
karmice. Le-aş fi spus: 

— Băieți, primul lucru pe care trebuie să-l faceţi este să 
învăţaţi să fiţi binevoitori în orice situație, nu numai faţă de 
alții, ci şi față de sine. În caz contrar, nu veţi reuşi să obţineţi 
nimic sau veţi fi nevoiţi să plătiți fiecare succes. 

În aceeaşi clipă m-a străfulgerat un gând ciudat: tot ce am 
spus până acum mă priveşte, în egală măsură, şi pe mine. Îmi 
pare că acum încep să înţeleg de ce orice posibilitate de a-mi 
publica cărţile în Occident era imediat şi în mod inexplicabil 
blocată. Am vrut să aflu care sunt ţările față de care am păstrat 
încă pretenţii lăuntrice sporite. Agresivitatea față de întreaga 
omenire mi se trage din patru vieţi precedente, iar faţă de Italia 
şi Israel — din două vieţi precedente. Am înțeles de ce, atât în 
Israel, cât şi în Italia, am avut probleme. Adevărul e că la 
Roma m-am aflat la un pas de demență şi asta fiindcă Italia 
este ataşată de aptitudini, intelect și spiritualitate. Totodată, 
supărările de profunzime m-au expus şi m-au făcut dependent. 
În aceste condiții s-a produs o rezonanță cu propriile mele 
ataşări şi, dacă n-aş fi început la timp să mă rog, cine ştie cu ce 
s-ar fi terminat întreaga poveste. Din motive pe care nu le 
cunosc, am manifestat în viaţa anterioară pretenţii sporite faţă 
de America, mai ales cu privire la moralitate şi etică. Acum 

îmi amintesc cu bucurie de dragii mei americani de la 
consulat, de la care, cu două săptămâni în urmă, încercam să 
obţin o viză pentru America. Nu mă pot abţine să nu povestesc 
mai pe larg întreaga întâmplare. 

Viza deschisă pentru trei ani expira, aşa că ne-am prezentat, 
Şi eu, şi soția, la consulat, pentru a obţine alta. Am stat la 
coadă obișnuitele câteva ore, după care am depus dosarul. 
După un alt interval de aşteptare, am fost chemaţi la ghişeu. 

— Vă lipsesc din dosar adeverinţa de la locul de muncă, 
statutul firmei dumneavoastră și alte câteva hârtii, mi-a spus 
cu răceală cucoana de la ghişeu. Veniţi altă dată. 

Am venit peste câteva zile. Deşi am stat o oră şi jumătate în 
stradă, de abia ajunsesem undeva pe la mijlocul rândului. Am 
luat toate actele posibile. Şi iată-ne deci stând la coadă şi 
aşteptând să ne ajungă rândul. După ce am depus actele, m-am 
vânturat timp de vreo oră pe coridor şi prin camera destinată 
vizitatorilor. Apoi am revenit lângă soţie. 

— Punem rămășag că vom fi chemaţi ultimii şi că nu vom 
obţine vizele? 

— Imposibil, a zis ea, ne-ar fi respins de la bun început 
dosarul. Dar aşa, să ne accepte actele şi încă să ne lase la 
urmă... e cu totul lipsit de sens. 

Trece o oră, trec două. Rândul nostru a trecut demult. În 
sală au mai rămas doar câteva persoane. Soţia mă priveşte 
întrebător. 

— Nu pierde timpul degeaba, îi zic, ni se oferă o şansă 
splendidă de a ne pune la punct în ceea ce privește pretenţiile 
față de un alt stat. 

Dar iată că au plecat şi ultimii solicitanţi. Am rămas doar 

noi doi în sală. 

— Cei de acolo au trecut, probabil, la cafele, iar de noi se 
pare că au şi uitat. 

Mai trece un timp oarecare până când sunt strigat pe nume. 
Mă apropii de ghişeu, în spatele căruia stă un bărbat tânăr, care 
vorbeşte o rusă puţin mai bună decât engleza mea. 

— Vă cer scuze că v-am reţinut, spune el. 

Îi zâmbesc: 

— Nu face nimic. 

— A apărut o problemă, spune el, întorcându-mi zâmbetul. 
Doamna care s-a ocupat de dumneavoastră data trecută vrea să 
vă vorbească. 

„Bine măcar că nu consulii”, mi-am zis şi, zâmbindu-i în 
continuare, îi răspund: 

— Nici o problemă. Sunt gata să discut cu dânsa. 

— Dar, vedeţi, doamna lipseşte în momentul de față, îmi 
spune politicos tânărul, vă rugăm să veniţi altă dată. 

Îi zâmbesc şi dau din cap: 

— Sigur. Sunteţi foarte amabil. 

După care ies afară, unde mă aşteaptă soţia. 

— Procesul de înlăturare a cramponărilor de etică și 
moralitate continuă, îi zic. Băieţii de la ghişeu şi-au dat toată 
silința. Acum putem merge acasă cu conștiința împăcată. 

Mi-am dat seama că toate aceste situaţii sunt, de fapt, 
semnale de alarmă, care mă avertizează că încă sunt dependent 
de valorile umane supreme. În mod inexplicabil, încă din 
copilărie îmi era frică de celebritate. Nu mi-o doream. În 
realitate, era vorba de dorința exprimată indirect, pe cale 
intuitivă, de a mă mântui. Înţelegeam destul de profund modul 

în care poate fi distrus caracterul, destinul şi sănătatea, atunci 
când cantitatea de fericire şi celebritate depășeşte cu mult 
rezerva de iubire din suflet. 

Sunt surprins că pacientul care stă acum în faţa mea are 
câmpul curat. Nu văd la el probleme deosebite. Curios lucru, 
ce l-a determinat să apeleze la mine? 

— Am doar o singură problemă, zice el, după ce am citit 
cea de-a doua carte, starea lăuntrică mi s-a schimbat complet. 
A apărut o senzaţie de puritate şi sfinţenie interioară. Mi-au 
trecut toate bolile. Înainte mă chinuia, mai cu seamă, hernia de 
disc. Acum, totul a revenit la normal. Problema mea însă este 
următoarea: când ies din această stare, îmi vine greu să 
comunic cu lumea înconjurătoare. Simt că devin iarăşi irascibil 
şi intolerant. Cum să împac una cu alta, detașarea de lume şi 
prezenţa efectivă în ea? 

— Este vorba de capacitatea de a lucra concomitent în două 
regimuri logice distincte, logica Divină şi logica umană. 

Dumneavoastră aţi reuşit să vă armonizaţi lăuntric, dar 
situaţia urmaşilor rămâne încă nefavorabilă. Logica umană se 
manifestă în exterior, pe când cea Divină în interior. lar în 
interior, la nivelul celor mai profunde straturi, emoţiile noastre 
sunt conectate la emoţiile urmaşilor noştri. De aceea, când 
aceştia sunt nearmonioşi, nu e deloc uşor să fim blânzi şi 
iubitori în interior. Prin urmare, se cere să munciţi în 
continuare la propria armonizare interioară, să vă rugaţi pentru 
generaţiile viitoare, astfel încât iubirea de Dumnezeu şi 
blândeţea să pătrundă tot mai adânc în straturile de 
profunzime. 

Logica Divină se poate manifesta şi în exterior, dar, dacă, 

totodată, se deconectează cea umană, este practic imposibil să 
duci o viaţă după tiparele normale. Trebuie să încerci să 
trăieşti în două regimuri diferite, adică, pe de o parte, să fii 
absolut iubitor şi să nu ai nici o pretenţie, iar pe de altă parte, 
să fii aspru, când situaţia o cere. 

Am să vă povestesc ce mi s-a întâmplat odată. M-am dus la 
bazin, am înotat şi, după ce am făcut un duș, am mers la 
vestiar. Lângă dulapul în care îmi lăsasem hainele era o bancă 
nu prea lungă, pe care un bărbat o ocupase în întregime cu 
genţi şi pachete. Mi-am scos din dulap geanta şi m-am gândit: 
„Unde oare s-o mai pun şi pe asta?” Apoi, reflex, am procedat 
aşa cum procedasem şi alteori. Mi-am pus geanta alături, pe 
podea, enervat în sinea mea că individul ocupase toată banca, 
fără a se sinchisi de necesităţile altora. Am încercat să lupt cu 
sentimentul tot mai accentuat de iritare, dar nu reuşeam 
nicidecum să-l înving. lar o emoție înăbuşită în prezent 
înseamnă o boală în viitor. Trebuia fie să renunţ la logica 
umană, trăind doar cu cea Divină şi acceptând tot ce mi se 
întâmplă, fie să încerc, în paralel, să conectez logica umană. 
M-am decis să păstrez şi logica umană. ŞI, fiindcă nu e bine să 
reprimi iritarea, trebuie s-o traduci în acţiuni concrete. Aşa că 
mi-am ridicat în tăcere geanta de pe podea şi am început să 
împing bagajele bărbatului, făcând loc pentru lucrurile mele. 
El n-a spus nimic. Am început să mă îmbrac liniştit. Simţeam 
totuşi că mă deranjează ceva. Cu puţin timp în urmă eu am fost 
cel umilit, acum este umilit el. 

E mult mai periculos să-i umileşti pe alţii decât să fii tu 
însuţi umilit. Şi nu atât faptul că i-am mutat genţile era 
umilitor, cât felul în care am acţionat, fără a scoate măcar un 

cuvânt. Am făcut deci o a treia încercare de a controla situaţia 
şi m-am adresat bărbatului: 

— Scuzaţi, nu v-aţi supărat că v-am mutat bagajele? 

— Vai de mine, sigur că nu, a răspuns bărbatul. Trebuie să 
aveţi şi dumneavoastră unde vă pune lucrurile, nu-i aşa? 

Abia după aceasta am simţit cum mi se face linişte şi pace 
în suflet. Pare-mi-se că încep să înțeleg ce înseamnă să îmbini 
logica umană cu cea Divină. Logica umană este capacitatea 
de a-ți apăra drepturile, cea Divină este păstrarea iubirii şi a 
blândeţii. Aşadar, dacă mă voi gândi, în primul rând, la 
celălalt, transmiţându-i un impuls de iubire și bunăvoință, voi 
reuşi să-i reprezint mai bine interesele şi sentimentele. Îi voi 
arăta că-l respect şi că ţin cont de interesele lui, dar că, 
totodată, doresc să-mi apăr interesele proprii. 

În aceste condiţii, comportamentul meu aspru nu-i va stârni 
un sentiment de ură, întrucât în sufletul meu nu există ură. 

Scopul principal ul oricărui om este să-şi păstreze în suflet 
iubirea şi blândeţea. Aşa că, ajutându-l să-şi urmeze acest 
scop, vom reuşi să ne înţelegem fără probleme şi la nivelul 
logicii umane. Acest principiu funcţionează, în egală măsură, 
într-o situaţie minoră ( cum a fost cea cu banca prea scurtă), în 
afaceri, în relaţiile dintre state, dar și dintre civilizațiile din 
Univers. De aceea, orice situaţie trebuie abordată la început 
din perspectiva logicii Divine şi nu a celei umane, adică să 
dăm dovadă, în primul rând, de iubire şi respect, abia după 
aceea să ne înaintăm pretenţiile. 

În una din țările pe care le-am vizitat am trecut printr-o 
întâmplare foarte amuzantă. Negociasem închirierea unui 
cabinet pentru consultaţii. Cu o zi înainte de prima şedinţă, 

proprietarul mi-a mărit chiria de 1,5 ori. Am fost de acord. 
individul era amabil şi plin de solicitudine. A doua zi, dis-de- 
dimineaţă, el mi-a făcut o nouă vizită. 

— Chiar nu vă mustră conştiinţa să-mi plătiţi atât de puţin? 
— m-a întrebat el. 

Eu am ridicat din umeri: 

— Câtuşi de puţin. Doar am convenit asupra prețului, nu? 

— Atunci să stăm de vorbă ca doi oameni de afaceri, a zis 
el. Sunt de părere că ar trebui să primesc de cinci ori mai mult. 

— Dacă tot doriţi să discutăm ca doi oameni de afaceri, să 
ştiţi că nu vă înțeleg deloc. Una dintre regulile de bază în 
afaceri este să nu schimbi niciodată condiţiile jocului. 

— Ţin la reputaţia mea, a spus el, aşa că puteți sta liniştit, 
pe viitor n-am să mai schimb condiţiile. 

— Asta mai lipseşte! — i-am replicat. 

El a rămas în expectativă, privindu-mă. 

— Nu ne va fi deloc uşor să cădem la învoială, i-am zis, şi 
asta fiindcă aţi pornit de la pretenţii şi ofense. Din vorbele 
dumneavoastră înțeleg că mă consideraţi fără scrupule. Aşa nu 
se procedează nici în afaceri, nici în relaţiile dintre oameni. Vă 
rog, să aşteptaţi 10 minute. Am să vă comunic hotărârea mea. 

Peste 10 minute l-am chemat în camera alăturată, ca paci- 
enţii să nu asiste la discuţia noastră. Am remarcat că proprie- 
tarul nu e tocmai în apele lui şi că încearcă să ghicească după 
înfăţişarea mea ce hotărâre am luat. l-am întins mâna şi i-am 
mulţumit. 

— Vă mulţumesc foarte mult că aţi binevoit să-mi puneţi 
ieri la dispoziţie această încăpere şi că aţi fost atât de amabil. 
Cât despre ziua de azi, iată hotărârea mea: ori acceptaţi pentru 

ea suma stabilită iniţial, ori îmi întrerup imediat consultaţiile şi 
plec împreună cu pacienţii. Apropo, mi s-a întâmplat să-mi ţin 
şedinţele şi într-un parc. Şedeam pe o bancă, iar pacienţii se 
apropiau pe rând, apoi se plimbau prin parc şi se rugau. 

Din privirea mea, bărbatul a înţeles că sunt hotărât să 
acţionez aşa cum am promis. 

— Bine, s-a grăbit el să-mi spună, pentru ziua de azi este 
valabilă înţelegerea anterioară. De mâine însă veţi închiria la 
preţul pe care l-am spus astăzi. 

Când mi-am încheiat şedinţele, m-am apropiat de el şi i-am 
dat banii. Apoi am mai adăugat încă pe atât. 

— lată o primă pentru dumneavoastră, i-am spus. 

— Şi de ce, mă rog, i-ai oferit o primă? — m-au întrebat 
prietenii. Doar n-ai de gând să rămâi şi mâine aici, nu? 

— Este mai bine să promiţi puţin şi apoi să mai adaugi 
decât să promiţi mult şi să dai mai puţin, le-am răspuns eu. 

Dar, ca să fiu sincer, cauza eram, în primul rând, chiar eu. 
Eu am atras acest comportament din partea proprietarului. Prin 
urmare, sunt ataşat lăuntric de etică, de moralitate, de împli- 
nirea favorabilă a destinului. lar faptul că i-am oferit bani în 
plus era important nu atât pentru el, cât pentru mine. 

Mai înainte le spuneam pacienţilor: 

— Sunteţi cramponaţi de bani, de serviciu, de familie. 

Apoi toate valorile lumii înconjurătoare s-au redus, în 
ultimă instanţă, la omul însuşi şi la componentele de bază ale 
eu-lui uman. De fapt, dependenţa sporită faţă de corp, spirit, 
suflet, față de personalitatea umană ca ansamblu al tuturor 
acestor componente duce treptat la dependenţa de valorile 
lumii înconjurătoare. 

Am pornit de la divinizarea laturii materiale, apoi am trecut 
la divinizarea aspectelor spirituale. Pas cu pas, am ajuns la 
ceea ce alcătuieşte temelia tuturor acestora: divinizarea omului 
însuşi, altfel spus, a învelişului său fizic şi spiritual. Iar când, 
pe la finele verii lui 1998, s-au conturat clar noţiunile de eu 
Divin şi eu uman, am crezut că sistemul meu a căpătat, în 
sfârşit, o formă închegată, definitivă. 

Eliberându-se de agresivitatea faţă de iubire, individul 
învinge treptat forța de atracţie exercitată de trup, spirit şi 
„uiti, percepându-şi tot mai distinct eu-l Divin. Eu-l uman, 

deşi îşi păstrează în continuare caracterul real, devine 
transparent şi imponderabil. La început am verificat această 
informaţie pe mine însumi, abia după aceea am introdus-o în 
lucrul meu cu pacienţii. Aplicat pacienţilor, sistemul funcţiona 
fără greş, pe când, în cazul meu, blocajul era total. După atâţia 
ani de cercetare am devenit cu totul alt om. Totuşi ceea ce stă 
la baza sentimentelor şi reflexelor mele, practic, nu s-a 
schimbat. Nici până în momentul de faţă nu am reuşit să mă 
debarasez de atitudinea critică faţă de oameni, de obiceiul de 
a-i judeca. Oare care să fie cauzele? Prima ar fi că am avansat 
pe calea cunoaşterii şi înțelegerii, dar nu am confirmat efectiv, 
prin acţiuni şi comportament, aceste schimbări. Este mai uşor 
să dai sfaturi decăt să le urmezi. 

A doua ar fi că am adoptat un regim de muncă supra- 
solicitant. Mi-am dat seama de acest lucru când ajutam o 
cunoştinţă de-a mea, sportiv de performanță. 

— Nu ştii să chiuleşti, i-am zis, tot timpul muncești din 
greu. 

— Ce vrei să spui? — m-a întrebat el mirat. 

— Divinizarea aptitudinilor, a muncii şi a carierei ţi se 
trage pe linia neamului. Te antrenezi chiar şi atunci când ar 
trebui să te odihneşti. Performanţele se obţin cu ajutorul 
energiei subtile, care ţine de spirit şi de iubire, şi nu prin 
sporirea densităţii energiei exterioare. Energia comprimată se 
acumulează prin disciplină, eforturi volitive continue, prin 
respectarea regimului şi a logicii umane. Pe cea subtilă însă o 
sporim atunci când ne neglijăm îndatoririle, când nesocotim 
regimul şi urmărirea unui ţel. Acest tip de energie îl percepem 
ca pe o senzaţie de bucurie lăuntrică, fericire şi seninătate 

sufletească. Omul munceşte, în primul rând, pentru a acumula 
energie subtilă, căci ea îi asigură viitorul, sănătatea urmașilor, 
o condiţie fizică bună şi un destin favorabil. Când bucuria 
lăuntrică este reprimată, înăbuşită dintr-un simţ exagerat al 
datoriei sau din raţiuni de carieră etc., atunci un salt apreciabil 
în plan exterior poate fi urmat de o cădere nervoasă, depre- 
siune, probleme grave de sănătate, sfărâmarea destinului. În 
perioada sovietică, antrenorii au remarcat că, atunci când 
tinerii sportivi sunt puşi pe glume şi râd în timpul antre- 
namentelor, rezultatele lor nu mai sunt atât de bune. Drept 
urmare, li s-a interzis să se bucure, să râdă şi să glumească. Şi, 
într-adevăr, rezultatele au crescut, dar nimeni nu şi-a dat 
osteneala să observe cum s-au răsfrânt toate acestea asupra 
sănătăţii şi destinului sportivilor, de fapt, nimeni nici nu-şi 
bătea capul cu asemenea probleme. 

Ideologia comunistă aborda viaţa individului ca pe un 
subiect de importanță secundară. Pe primul plan erau puse 
scopurile şi rezultatele. De aceea, tinerele sportive erau 
constrânse să rămână gravide, pentru a putea obține rezultate 
înalte, întrucât, în primele luni de sarcină, organismul îşi 
eliberează rezervele interioare. Când totul se sfârșea, fetele 
trebuiau să avorteze. Suprimarea iubirii şi a vieţii în numele 
unui scop suprem era postulatul de bază al ideologiei 
comuniste. Însă urmările divinizării valorilor spirituale s-au 
dovedit a fi întotdeauna mult mai funeste decât cele ale 
închinării la valorile materiale. 

Ei bine, explicându-i sportivului meu cauzele insucceselor, 
am realizat deodată că toate cele spuse se referă, în primul 
rând, la propria mea persoană. Şi eu care credeam că fac un 

bine muncind pe brânci ca să-i ajut pe oameni... Dar s-a 
dovedit că lucrurile nu stau tocmai aşa. Dacă, ajutându-i pe 
alții, îți reprimi eu-l Divin, iubirea şi bunătatea sufletească, 
acest ajutor al tău va atrage, mai devreme sau mai târziu, o 
nenorocire. Sesizarea acestei diferenţe vine uneori prea târziu. 
Înainte se credea că egoismul este o trăsătură prin excelenţă 
negativă, că trebuie să dăm la o parte propriile interese, să ne 
învingem ego-ul, să-l înăbuşim. Este un punct de vedere 
specific Orientului. Ideologia comunistă şi l-a însuşit, folo- 
sindu-l ca pe o armă. Apoi oamenii şi-au dat seama că, într-o 
anumită proporţie, egoismul este totuşi necesar. Căci, pentru a 
putea oferi ceva, este necesar, mai întâi, să ai tu însuţi. Este 
un punct de vedere occidental şi, la ora actuală, este împărtăşit 
de cea mai mare parte a omenirii. Încotro să ne îndreptăm, cu 
cine să ne identificăm, cum să determinăm exact proporţia 
sănătoasă a egoismului? 

Să analizăm câteva situaţii. 

Prima variantă: individul doreşte să păstreze în suflet 
senzaţia de fericire şi bucurie şi, pentru a nu o ştirbi, refuză 
să-şi ajute vecinul muritor de foame. 

A doua variantă: încercând să-şi păstreze sentimentul de 
bucurie şi fericire, individul caută să se răzbune pe cel ce l-a 
tras pe sfoară, l-a trădat sau l-a jignit, cu alte cuvinte, i-a 
prejudiciat fericirea lăuntrică. 

A treia variantă: în dorinţa de a-şi păstra sentimentul de 
bucurie şi fericire, individul se sacrifică, murind pentru 
salvarea aproapelui. 

În primul caz, sursa bucuriei o constituie bunăstarea 
materială, în cel de-al doilea — principiile spirituale, iar în al 

treilea — iubirea Divină. 

Atunci când, în dorinţa de a ne păstra iubirea Divină din 
suflet, ne neglijăm îndatoririle umane, este vorba exact de acel 
tip de egoism care ne este necesar. Ne urmăm sentimentele şi 
ele nu se înşeală. Faptul în sine nu înseamnă nicidecum renun- 
tarea la cele umane. Acestea devin, pur şi simplu, secundare. 
Însă, atunci când la baza egoismului nostru stă fericirea 
materială şi spirituală, nu ne mai pasă nici cât negru sub 
unghie de iubirea şi viaţa altor oameni. În acest caz, deşi ne 
oferă senzaţia de fericire şi bucurie, sentimentele, de fapt, ne 
înşeală. 

Toată viaţa mea, citind cărţi, vizionând filme, m-am 
autoeducat în spiritul ideii că la originea fericirii şi a bucuriei 
stă fie principiul material, fie cel spiritual. Încă din copilărie 
am manifestat dorinţa de a avansa mereu, din această cauză 
inerția sentimentelor mele, care mă atașau de cele umane, s-a 
dovedit a fi mult mai mare decât nivelul mediu. Credeam că 
m-am eliberat de atracţia exercitată de eu-l uman. Un singur 
lucru mă stânjenea: dependenţa de verigile intermediare. Este 
vorba de verigile care unesc eu-l uman cu cel Divin. Prima 
verigă şi treaptă, pe care nu reuşeam s-o depășesc, era tocmai 
inerția sentimentelor mele, dependența de ele. Întrucât 
sentimentele sunt legate nemijlocit de întâmplările vieţii, de 
ritmul ei, era necesar să-mi modific regimul obişnuit de viață. 

Emoţiile noastre sunt legate, în primul rând, de cele trei 
funcţii vitale: respiraţia, hrana şi sexul. Cu cât mai mult ne 
detaşăm de ele, cu atât reuşim mai bine să ne stăpânim 
sentimentele. Pentru început, am hotărât să mă abţin o vreme 
de la hrană şi să plec undeva în altă parte, într-un alt climat 

emoţional, care să mă scutească de obişnuitele declanşări ale 
emoţiilor. Împreună cu prietenii, am ales ca ţintă a călătoriei 
Egiptul. 

Dimineaţa mă trezesc din cauza acceselor de tuse cu care 
m-am obişnuit deja. Accesele încep în timp ce încă dorm. 
Aşadar, îşi fac simțită prezenţa emoţiile agresive de profun- 
zime. Ele depăşesc ca amploare cadrul conştiinţei mele şi 
cadrul actualei mele vieţi. Rămân întins în pat cu ochii închişi 
şi mă rog, iertându-i pe toţi cei ce m-au necăjit, în special pe 
femei. În ultima vreme însă aceasta nu mă ajută. lar şi iar, 
încerc să descopăr cauza tusei şi a supărărilor mele. În 
conştiinţa mea toropită de somn se perindă din nou frânturi de 
programe: supărări pe femei, pe părinţi, pe sine şi pe propria 
soartă. Schema însă nu funcţionează şi nu-mi pot explica de 
ce. Tusea mă sufocă, dar continuu, pe jumătate adormit, să-mi 
rostesc rugăciunile, încercând să sondez terenul în căutarea 
sursei. 

Şi iată că, în acea dimineaţă, nefiind încă pe deplin treaz, 
mi-am dat seama că nu are rost să scormonesc după episoade 
disparate. Problema se cere soluţionată într-o manieră 
tranşantă: ori da, ori ba, ori continuu să-i judec pe oameni, 
dând apă la moară gândirii negative, ori renunţ definitiv la 
atitudinea critică. Mi-am reluat rugăciunea: 

— Doamne, mă voi strădui să nu-i mai judec niciodată pe 
oameni şi să nu gândesc despre ei în termeni negativi. 

În aceeași clipă, tusea a dispărut subit şi n-a mai revenit, 
nici în ziua aceea, nici în următoarea. Am reuşit să mă 
desprind de sentimentul de desconsiderare şi superioritate faţă 
de alţi oameni. Srăpânirea sentimentelor, când începi să 

percepi caracterul real al eu-lui Divin, este o etapă sine qua 
non în evoluția individuală. Atunci când individul se mărgi- 
neşte la a-şi însuşi arta stăpânirii sentimentelor şi a sub- 
conșştientului, fără a se concentra asupra celor Divine, ci 
dimpotrivă, continuând să urmărească scopuri ce ţin de sfera 
umanului, începe să se producă o dezintegrare, lentă sau 
rapidă, a conştiinţei şi a emoţiilor. Multe persoane au sfârșit în 
clinicile de psihiatrie sau au murit, după ce au trecut de la yoga 
trupului la yoga spiritului. Pentru a putea experimenta ce fine 
de uman, trebuie mai întâi să acumulezi în tine ceea ce este 
Divin. Deocamdată însă trebuie să urmăresc detaşat orice 
manifestare a emoţiilor, sprijinindu-mă totodată pe sentimentul 
de iubire Divină. Deosebit de fructuoasă în acest sens este 
detașarea de emoţiile agresive, de supărare. Nu este un lucru 
întâmplător că vechii greci considerau tragedia drept o culme a 
artei dramatice. Aici, proporţia dintre agresivitatea, furia şi 
disperarea din planu! exterior, pe de o parte, şi seninătatea şi 
fericirea lăuntrică, pe de altă parte, atinge cote maxime. 

Pentru a nu depinde de sentimente şi emoţii, pentru a nu 
luneca în sclavia lor, trebuie să ne învăţăm să trăim permanent 
în două dimensiuni emoţionale diferite: în iubirea Divină, care 
este liberă de orice servituţi, şi în iubirea, fericirea şi bucuria 
umană, care oscilează în funcţie de stările concrete ale 
umanului. 

Aşa cum mi-am plănuit-o, călătoria în Egipt ar fi trebuit să- 
mi furnizeze numai emoţii pozitive. În orice caz, ea îmi oferea 
posibilitatea de a mă sustrage tensiunii permanente în care mă 
ţinea activitatea mea şi de a învinge inerția sentimentului că 
hrana înseamnă viaţă: cu cât este mai multă hrană şi mai 

aleasă, cu atât mai multă viaţă ar da. Pur rațional, am înţeles 
demult că viața nu înseamnă hrană şi nici măcar cunoaştere, 
ci iubire eliberată de orice servitute. Speram să-mi diminuez 
în timpul acestei călătorii dependenţa faţă de sentimentele care 
mă ţineau legat de eu-l uman în manifestările lui materiale şi 
spirituale. Am sosit la Al-Ghurdaqah împreună cu doi prieteni. 
Am luat cu noi bicicletele, asta ca să nu ne stricăm dispoziţia, 
alergând după taximetrişti şi tocmindu-ne cu ei la tot pasul. 
Preţurile aici creşteau absolut incontrolabil și această 
nesfârşită galopare era obositoare. Cu bicicletele însă ne-am 
putea deplasa după voia inimii. În plus, ar fi şi un exercițiu 
fizic excelent. Am ales un hotel ceva mai ieftin, nu pe litoral. 
Tot din considerente de economie am renunţat la asigurarea 
medicală, lucru pe care aveam să-l regret mai târziu. Eram 
conştient de faptul că hotelul nu va fi tocmai unul de lux, 
realitatea însă mi-a întrecut toate așteptările. Ca să nu mai 
spun că orăşelul arăta cam dărăpănat. Pe aproape o treime din 
teritoriul lui se înşiruiau carcase de beton lăsate de izbelişte. 
Hotelul nostru se afla parcă pe un şantier. De jur împrejur, 
numai noroi şi grămezi de gunoaie, nici urmă de asfalt. Ne-am 
lăsat bicicletele în camera hotelului şi am mers să vedem 
marea. 

Data trecută am tras la un hotel destul de curat, situat în 
apropierea mării. Acum însă aveam impresia că ne-am 
cufundat într-o adevărată cloacă. Am luat cu mine aparatul de 
filmat, ca să imortalizez primele impresii. După ce am 
traversat strada principală a oraşului, care era şi asfaltată, a 
trebuit să cotim, pe lângă maghermiţe coşcovite, pe o potecă 
neîngrijită şi înțesată de gunoaie, care ducea spre mare. Am 

hotărât să filmez toate acestea. Cum era şi firesc, n-am putut 
scăpa de sentimentul de dezgust şi insatisfacţie faţă de cele din 
jur. Aşa că m-am trezit cu aparatul de filmat defect. Obiectele 
neînsuflețite îşi intensifică sensibilitatea, în contact cu 
oamenii. Întregul Univers s-a născut din iubire, de aceea 
sensibilitatea este o însușire comună tuturor obiectelor, atât 
însuflețite, cât şi neînsufleţite. În timp ce în conștiință noi 
separăm cu precizie noţiuni ca spaţiul, timpul, materia, senti- 
mentele, in sentimentele noastre aceste trei noţiuni formează 
un întreg, mai cu seamă in sentimentul iubirii. Totodată, 
sentimentele noastre nasc permanent materie, spațiu și timp. 

Gândul este şi el o totalitate de spaţiu, timp şi materie, dar 
cu o dinamică mai sporită a componentei spaţiu. În sentimente 
este mai activ timpul. Pe măsura dilatării Universului creşte 
tendința revenirii lui la un singur punct, cu alte cuvinte, 
spaţiul, timpul și materia manifestă o tendinţă sporită de a se 
contopi. Universul devine tot mai senzitiv. Obiectele neînsu- 
flețite încep tot mai mult să semene cu cele vii. Îmi amintesc 
de întâmplarea cuiva care introducea în calculator o listă cu 
persoane decedate. Unul dintre nume îi scăpa mereu. 
Calculatorul refuza să-l afișeze. Mai târziu s-a constatat că 
persoana în cauză era în viaţă. 

În timpul şederii mele în Germania nu am reuşit, din 
păcate, să stau de vorbă cu un personaj foarte interesant. Este 
vorba despre un domn, care practicase în mod strălucit 
avocatura şi câştigase o avere frumoasă. Mai nou, el se dedi- 
case universului cunoaşterii energiilor şi lucrului cu infor- 
matia. 

Cu timpul, el a început să comunice cu obiectele neînsu- 

fleţite. Şi iată ce i s-a întâmplat odată. 

Maşina lui rămânea mereu în pană. Acest lucru se întâmpla, 
cu regularitate, tocmai atunci când maşina ajungea la 
intersecţii. Mecanicii nu reuşeau nicidecum să găsească sursa 
acestor defecţiuni. Atunci, el a hotărât să întrebe maşina care 
sunt cauzele. Răspunsul care i-a venit a fost: „Vreau să-mi pui 
un nume”. După ce i-a ales şi i-a pus un nume, maşina nu i-a 
mai creat probleme. Lumea inanimată reacţionează cu intensi- 
tate tot mai mare la emoţiile oamenilor. M-am obişnuit demult 
cu aceste manifestări. Dezamăgirea şi iritarea pe care le-am 
încercat în Egipt eu le-am transmis camerei de luat vederi, 
filmând ceea ce-mi provocase dezgust. Și ea s-a defectat 
imediat. A urmat aparatul de fotografiat subacvatic, în care, de 
altfel, îmi pusesem mari speranţe. Totul s-a întâmplat în timpul 
unei furtuni pe mare, când încercam să mă deplasez de-a 
lungul recifului cu intenţia de a efectua o scufundare. Valurile 
mă aruncau înapoi spre recif. Situaţia în care m-am pomenit 
devenea din ce în ce mai dificilă. Apele furioase mi-au smuls 
de pe piciorul stâng sandaua de plastic. Am încercat s-o 
recuperez, dar un nou val, izbindu-mă, mi-a smuls-o şi pe 
cealaltă. Am înţeles imediat că, dacă-mi va fi smulsă și masca 
pentru scufundări, nu voi mai fi în stare să văd sub apă coralii 
ascuţiţi ca briciul. Izbiturile de corali amenințau să mă lase cu 
pântecele sfârtecat, după care n-aş mai fi avut nici o şansă să 
supraviețuiesc. În ciuda acestui fapt, îmi făceam mai multe 
griji pentru aparatul de fotografiat, ca nu cumva să-mi lunece 
şi să fie dus de ape. Am reuşit totuși să mă strecor printre 
corali şi să ajung la un loc mai puţin adânc. E adevărat că, mai 
târziu, întorcându-mă la mal, m-am rănit la picioare. Rănile nu 

s-au vindecat multă vreme după aceea, şi asta deoarece coralii 
secretă o substanţă mucoasă otrăvitoare. Eram deci indispus, 
fiindcă nu reuşisem să fotoprafiez bancurile de peşti, pe 
deasupra, eram îngrijorat în legătură cu ceea ce mi s-ar fi putut 
întâmpla acolo, printre corali. După această păţanie, aparatul 
de fotografiat n-a mai funcţionat, deşi beculeţele continuau 
să-i pâlpâie, iar dispozitivul de derulare a peliculei mergea ca 
ceasul. La scurt timp a cedat şi dictafonul. 

Cât despre exerciţiile de stăpânire a emoţiilor, Egiptul îmi 
oferea un cadru excelent. M-am dus într-o zi la staţia 
telefonică să fac comandă pentru o convorbire cu Rusia. 

— Cât costă un minut de convorbire? 

— Trei dolari. 

— Foarte bine, zic şi, lăsând numărul de telefon, intru în 
cabina telefonică. Vorbesc o jumătate de minut, după care ies 
din cabină şi mă apropii de tejghea. În spatele ei stă o 
egipteană masivă cu o mină imperturbabilă şi privirea grea.— 
Vă costă şase dolari, mă anunţă ea.-— Cum aşa? — nu-mi pot 
stăpâni nedumerirea. Ea ridică din umeri. - Vă costă şase 
dolari. Mai târziu mi s-a explicat că trebuia să vorbesc cel 
puţin două minute. A doua zi m-am apropiat de recepționerul 
hotelului în care eram cazat. ~ Cât costă un minut de 
convorbire cu Rusia? — Patru dolari, dar trebuie să vorbiţi cel 
puţin trei minute. Atunci m-am gândit să-i trag pe sfoară pe 
toţi. Am mers la un hotel de lux, unde serviciile oferite sunt 
net superioare ca nivel. Mi s-a spus că minutul costă patru 
dolari şi că se poate vorbi un minut. Am stat la telefon doar 
patruzeci de secunde. — Vă costă opt dolari, mi-a spus calm 
individul de la recepţie, privindu-mă ca pe o insectă. 

— Cum aşa? — Aţi vorbit un minut şi zece secunde, mi-a 
răspuns el, trebuie deci să plătiţi pentru două minute. lată 
computerul, adaugă el, făcând semn spre calculatorul închis. 
Nu avea nici un rost să-l contrazic. Ba mai mult chiar, discu- 
tiile de acest gen pot aduce numai necazuri. Am auzit că, în 
Thailanda, taximetriştii, în loc de cinci minute, vă plimbă cu 
taxiul un ceas, după care vă pretind o sumă fabuloasă. Dacă 
veţi încerca să protestaţi, vă puteţi trezi la secția de poliţie. lar 
poliţiştii din partea locului nu ştiu nici o boabă de engleză. lar 
dacă veţi fi aruncat într-o închisoare thailandeză, aţi putea 
foarte bine să nu mai ieşiţi viu de acolo. Și, credeţi-mă pe 
cuvânt, patria n-o să vă deplângă absenţa şi nici n-o să vă ia 
apărarea. Turiştii ruşi sunt trataţi peste hotare cu o totală lipsă 
de consideraţie. Pe de o parte, de vină e nivelul scăzut al 
culturii comunicării şi comportamentului compatrioților noştri, 
pe de altă parte, toţi ştiu că turistul rus este complet lipsit de 
apărare. 

Mi s-a povestit cum, în Tunisia, un călător, închiriind o 
maşină, a lovit din întâmplare o cămilă. Se pare că nici măcar 
nu era vina lui, cu toate acestea, i-a fost fixată o amendă de 
câteva sute de mii de dolari, după care omul a fost băgat la 
închisoare. Şi ar fi zăcut acolo mult şi bine, până la sfârșitul 
zilelor sale, dacă nu i-ar fi sărit în ajutor un prieten, care a 
cumpărat în Asia Mijlocie o cămilă ia preț redus şi a 
expediat-o cu avionul în Tunisia. 

Astăzi, Rusia e înţesată de tot soiul de agenţii de turism cu 
existenţă efemeră, care, în plus, sunt prea puţin preocupate de 
soarta călătorilor care apelează la serviciile lor. De aceea, dacă 
v-aţi decis să vizitaţi o țară mai puţin civilizată, este mai bine 

să vă informaţi din timp şi cât mai temeinic asupra măsurilor 
de protecţie personală şi să fiţi pregătit pentru orice surpriză. E 
de preferat totuşi să vă bizuiţi mai mult pe forţele proprii. 

În Egipt, aceste nesfârşite escrocherii şi lipsa de respect m- 
au ajutat să-mi revin. Căci ordinea se vindecă prin haos. 

Am părăsit Egiptul înaintea prietenilor mei. Ei au mers să 
mă conducă până la aeroport cu bicicletele. La intrarea în zona 
aeroportului, cei de la postul de poliţie i-au oprit și le-au cerut 
să-şi lase bicicletele acolo. Ei şi-au continuat drumul pe jos. 
Apoi m-au ajutat să-mi duc bagajele până la punctul de 
control. 

— Nu vă temeţi c-o să vă fure cineva bicicletele? — m-am 
arătat eu curios. 

— Păi, n-ar prea avea cum, au zis ei, stă un ofițer de poliție 
acolo. 

Într-adevăr, au avut mare baftă: bicicletele nu le-au fost 
furate. 

Ce-i drept, le-au dispărut farurile de import. Unul dintre ele 
n-a putut fi deşurubat şi hoţii au fost nevoiţi să-l taie cu cuțitul. 

Înainte de îmbarcare, am întâlnit o veche cunoştinţă. 

— Am stat cu soţia la un hotel de cinci stele, povestea el cu 
o mină sumbră. 

Înainte de plecare trebuia să-mi duc bagajele la maşină. Au 
venit hamalii, care au pretins un preţ exagerat. N-am avut 
încotro și le-am dat suma cerută. Aia au pus mâna pe bani, au 
plecat după bagaje şi duşi au fost. A trebuit să-mi car singur 
bagajele până la autobuz. Nu, hotărât lucru, babuinii ăştia n-o 
să mă mai vadă pe aici, a încheiat el pe un ton categoric. 

O parte din sentimentele mele erau întru totul de acord cu el, 

contribuind la sporirea pretențiilor, cealaltă, mai sănătoasă, nu 
lua lucrurile în serios, receptând informaţia cu mai mult calm. 
Am încercat să-i transmit și lui această a doua parte a 
sentimentelor mele: — Ştii, cred că nu are rost să ne pripim cu 
concluziile. Nu vezi că, până în ziua de azi, ei îşi duc traiul în 
corturi? Şi, pe urmă, hamalii te-au fentat de cinci dolari, pe 
când demnitarii ruşi te-au păgubit de o mie de ori mai mult. 
Am citit prin ziare că Rusia, de fapt, nu avea nevoie de acel 
credit de mai multe milioane care i-a fost acordat în 1998. 
Ziarele scriu că din orice împrumut rămân doar 15%. lar, când 
e vorba de întors datoriile, nu tot din buzunarul nostru se ia? În 
schimb, hamalii noştri sunt nişte tipi de treabă... Ela oftat: — 
Aşa este. Nimic nu e sigur în lumea asta plină de păcate. Am 
căzut pe gânduri: „Rusia e cufundată în haos şi acest fapt 
ameninţă să-i ruineze economia şi să distrugă întreaga țară. Şi 
când te gândeşti că, până nu demult, ea era orânduită prea 
riguros, dar deznodământul a fost acelaşi”. În cadrul oricărui 
„sistem trebuie să existe și elemente de autodistrugere, altfel 
sistemul nu poate supraviețui. Înainte de a părăsi Egiptul, 
mi-am amintit de o întâmplare interesantă. Şedeam cu toţii în 
camera de hotel şi, fiindcă tot n-aveam ce face, ne amuzam cu 
un joc. Prietenii îmi numeau, rând pe rând, cifre conven- 
tionale, care ascundeau diverse persoane. Această codare îmi 
permitea să citesc informaţia în forma ei cea mai pură, întrucât 
excludea orice atitudine emoţională. 

— Haideţi să verificăm starea de stres a fiecăruia, le-am 
propus. Starea normală are o limită de aproximativ 20 de 
unităţi, limita periculoasă este de 100, iar cea fatală — de 200 
de unităţi. 

La numărul unu am constatat 30 de unităţi, la doi — 
aproximativ 200, iar la numărul trei — 300 de unităţi. Acest 
ultim număr eram chiar eu. Incredibil, omul se poate afla 
într-o stare de stres maxim şi nici măcar să nu-şi dea seama. 
Reacţia cmoţională care a urmat acestei descoperiri m-a 
împiedicat să întrevăd imediat cauzele. Bănuiesc totuşi că ele 
sunt legate de activitatea mea. Durata medie a vieţii unui 
chirurg cardiolog este de aproximativ 42 de ani, şi nu 
întâmplător: de el depinde dacă şi cât va trăi pacientul. Însă, 
oricum ar evolua situaţia, el le poate spune rudelor cu 
conştiinţa împăcată: — Am folosit tehnologiile de ultimă oră şi 
am urmat cu stricteţe toate instrucţiunile. Nu m-am abătut 
întru nimic de la ele. 

Cât despre mine, nu am la dispoziţie nici un fel de 
instrucţiuni şi unicul lucru pe care-l pot spune în apărarea mea 
este: „Am făcut tot ce mi-a stat în putere”. La mine vin 
pacienţi la care medicii au renunțat. Foarte mulţi dintre ei 
suferă de cancer şi nu fiecăruia dintre ei îi pot da o mână de 
ajutor. Deseori constat că nivelul meu nu este suficient pentru 
a-l scoate pe pacient la liman. Pe de o parte, asemenea cazuri 
mă impulsionează să-mi continuu căutările, pe de altă parte 
însă creşte nivelul suprasolicitărilor nervoase la care sunt 
supus. lar, întrucât sunt încă puternic dependent de eu-l meu 
uman, toate acestea se acumulează şi, în scurt timp, încep 
să-mi macine organismul. Totuşi orice informaţie sau situație 
dezagreabilă îmi oferă şansa de a merge înainte. 

De la aceste meditații mă abate tusea chinuită care-l scutură 
pe unul dintre prietenii mei. La Petersburg, el o punea pe 
seama climei, dar acum ne aflăm în Egipt. Afară e caniculă, iar 


175 


accesele i s-au intensificat. 

ÎI privesc gânditor cum se chinuie să tuşească. Şi povestea 
se repetă în fiecare zi, mai cu seamă dimineţile. 

— Mi-ai citit cea de-a cincia carte? — îl întreb. 

— Citit. Cu atenţie, horcăie el. 

— Şi? Ai lucrat la armonizarea ta după aceea? 

El ridică din umeri. 

— Ai în câmp semnele unei posibile morţi, îi zic, ceea ce 
înseamnă fie cancer la plămâni, fie tuberculoză, fie astm. 
Nivelul cramponării de suflet, adică de iubirea de oameni, de 
moralitate şi idealuri, depăşeşte la tine de câteva ori pragul 
fatal. Dar ce să mai vorbim? — dau a lehamite din mână. Fă 
cum știi, te priveşte. 

La care el bombăneşte răguşit: 

— Ai face mai bine să mă examinezi în plan subtil. 

Informaţia s-a dovedit a fi absolut surprinzătoare. Planul 
subtil dezvăluia la suferindul nostru un potenţial sexual 
remarcabil. Capacitatea de a atrage o femeie şi de a o cuceri 
era ieșită din comun. 

— Ştii de ce ai avut probleme în relaţiile cu femeile? — 
l-am întrebat. Fiindcă, în vieţile precedente, femeile îţi cădeau 
la picioare. Aveai obiceiul — nici mai mult, nici mai puţin — de 
a te folosi de ele. Şi în viaţa actuală continui, în subconştient, 
să calci în picioare orice femeie care-ţi iese în cale. Faci acest 
lucru inconştient, fără să-ți dai seama. Din relaţia cu o femeie, 
tu extragi maximum de plăceri senzuale. Dar, cu cât mai 
aproape de iubirea Divină este emoția pe care o trăieşti, cu atât 
mai adânc pătrunde aceasta în subconștient, iar o dată cu ea se 
înrădăcinează şi un anumit tip de comportament şi concepţia ta 

despre lume... i 

De aici putem trage o concluzie, pe cât.de simplă, pe atât 
de logică: atitudinea şi comportamentul pe care le ai față de 
persoana iubită arată cum te vei comporta şi față de ceilalţi 
oameni. Astfel, dacă o tratezi pe femeia iubită cu superioritate, 
dacă o foloseşti ca pe o unealtă, vei proceda la fe] şi cu toţi 
ceilalți oameni, şi cu lumea înconjurătoare în general. 

Părinţii noştri sunt primii oameni pe care îi iubim. De 
aceea, cu cât mai mult ne iubim şi respectăm părinţii, oricum 
ar fi aceştia, cu atât mai armonipși lăuntric suntem în 
raporturile noastre cu lumea înconjurătoare: La ora actuală, 
japonezii sunt cea mai longevivă naţiune de pe glob. Locuitorii 
munţilor Caucaz, de asemenea, se bucură de .o durată 
excepţională a vieţii. Savanţii n-au reuşit încă să găsească 
explicaţia acestui fenomen. Însă atât japonezii, cât şi cauca- 
zienii sunt deosebit de respectuoşi şi de binevoitori faţă de 
părinți. Aşadar, individul care-şi respectă părinţii şi dă dovadă 
de noblețe în relaţia cu femeia iubită se poate aştepta la o viață 
lungă. 

În dimineaţa următoare nu puteam înțelege: de unde vine 
senzaţia asta ciudată, de parcă mi-ar lipsi ceva? 

Apoi mi-am dat seama: nu se mai auzea tusea matinală a 
amicului nostru. Accesele i-au dispărut cu desăvârşire şi n-au 
mai revenit nici pe parcursul zilelor următoare. Astmul, 
cancerul pulmonar au dispărut din câmpul lui fără să se fi 
manifestat în exterior. 

La un sentiment care nu are nimic ieşit din comun, omul 
reacţionează printr-un comportament obişnuit. Dar, pe măsură 
ce se apropie de Dumnezeu, el trebuie să se asemene tot mai 

mult unui înger. Căci, cu cât simţim mai multă iubire, cu atât 
trebuie să fim mai blânzi şi mai generoşi sufleteşte, cu atât mai 
deschişi iertării şi compasiunii trebuie să ne arătăm faţă de 
semeni, şi asta fără a cântări, analiza sau evalua. 


TREAPTA A PATRA 


Mă aflu într-un avion care se întoarce din Egipt, zborul 
până în Rusia durează cinci ore. Mai înainte nu-mi plăceau 
zborurile lungi, apoi mi-am dat seama că, în timpul zborului, 
îmi pot îndrepta atenţia şi eforturile asupra propriei persoane. 
Visul meu este să petrec în întuneric în subsolul vilei câteva 
zile, ca să revin la starea mea normală. Avionul este ca o 
celulă mobilă. Stau în fotoliu şi îmi amintesc o pildă sufistă. 

Odată un învăţător a venit împreună cu discipolii săi într-un 
sat, unde însă nu li s-a dat nici de mâncare, nici nu l-au cazat. 
Şi iată-i noaptea în deşertul rece, iar în jurul lor urlă şacalii. 
Învățătorul începe să se roage: 

— Allah, îţi mulţumesc pentru faptul că mi-ai oferit această 
situaţie. 

Discipolii comentează: 

— Dumnezeu nu ne-a dat nici adăpost, nici pâine. Pentru 
ce îi mulțumeşti? 

— Eu ştiu una, răspunde învățătorul, în acest moment, şi 
mie, şi vouă Dumnezeu ne-a dat tocmai ceea de ce aveam 

nevoie. 

Noi toţi pornim din Dumnezeu şi îl purtăm în noi. Cu cât 
mai mult se dezvoltă umanul, cu atât mai mult trebuie să 
năzuim la Divin şi să sporim legătura cu Dumnezeu în sufletul 
nostru. lar atunci când proporţiile umanului vor atinge o 
anumită limită, pentru a o depăşi, va trebui să ne întoarcem la 
Divin. 

Cu toţii am ieşit din Dumnezeu şi în El ne vom întoarce, şi 
orice situaţie, oricum ne-ar părea ea nouă, ne împinge 
întotdeauna spre Divin. Dacă începem să simţim acest lucru, 
judecăţile noastre nu mai au acelaşi caracter categoric. Ceea ce 
astăzi considerăm că este fericire, mâine se poate dovedi 
nefericirea noastră. Ceea ce socoteam mai ieri bogăţie, astăzi 
s-a dovedit a fi sărăcie. 

Îndată ce lărgim hotarele temporale ale existenţei noastre, 
multe valori şi situaţii au cu totul alt aspect. Cu fiecare nouă 
amplificare a capacităţii de cuprindere a realităţii se schimbă 
sistemul nostru de concepţii despre lume. De aceea, concep- 
tiile noastre despre lumea înconjurătoare n-au fost nicicând şi 
nici nu pot fi exacte. Vom cunoaşte această lume atunci când 
ea se va comprima pentru noi până la dimensiunile unui punct, 
iar timpul se va opri, adică atunci când această lume se va 
pierde în Divin. 

„Lucru curios, mă gândesc eu, toate ambițiile mele, 
aroganţa şi problemele legate de caracter îmi vin din a patra 
mea viaţă. Locuisem în Egipt, dar nu reuşeam nicidecum să 
obţin o informaţie concretă: care a fost ocupaţia mea. Abia 
acum am realizat că fusesem preot. Fiindcă veni vorba, pentru 
prima oară în ultima jumătate de an au încetat să-mi 

amorţească degetele mici de la mâini. Nu se ştie de ce au prins 
a se ridica la suprafaţă valuri de frică în faţa viitorului — 
probabil, vin de acolo, din a patra viaţă. 

Mă uit să văd de ce mă ataşasem acolo. Curios lucru, 
capacitatea de acceptare a umilirii trupului, spiritului, 
sufletului era foarte înaltă, altfel spus, dependenţa de eu-l 
uman era minimă. De unde vin atunci o asemenea rigiditate și 
ambitiile? Încep să analizez cu atenţie eu-l uman în plan subtil, 
apoi trec treptat la verigile ce duc spre Divin. Prima verigă e în 
ordine. A doua şi a treia — de asemenea. A patra. Stop. Aici eo 
oprire. Ce fel de verigă e aceasta? Cum se numeşte? De ce 
tocmai aici e o asemenea concentrare? Nu ştiu. Nu știu nici 
cum să numesc această structură. N-am decât să aştept. 
Treptat, total se va limpezi. 

Surâd când îmi amintesc cum, cu câteva luni în urmă, 
dibuisem o structură şi nu reuşeam nicidecum să-i găsesc o 
denumire. „De ce să mă străduiesc fără rost?” — m-am gândit. 
În mod obişnuit, eu văd modificarea câmpului, situaţiile care 
se creează în plan subtil, apoi, vreme îndelungată, mă dau de 
ceasul morţii, încercând să pătrund, să clasific şi să aşez totul 
într-un sistem unic. Treptat se precizează denumirea şi 
interconexiunile dintre diferite elemente. În împrejurări critice 
informaţia mi se transmite sub formă de text. Am încercat şi 
de această dată să obţin informaţia: cum să numesc această 
entitate. Informaţia a pornit spre mine. Încep să conturez 
literele. „L-e-n-e-ş-i-i n-u t-r-e-b-u-i-e s-ă ş-t-i-e l-u-c-r-u-l 
a-c-e-s-t-a.” 1 

Denumirea am găsit-o singur, mai târziu. Curios, credeam 
că, dacă mă aflu în contact cu anumite entităţi, acestea 

urmează să mă susțină mereu din spate şi aproape că trebuie să 
mă ducă de mână. Da de unde, nici pe departe! O conectare 
directă este un lucru extrem de rar, în general îmi vin sugestii 
indirecte. 

Am înţeles că astfel este ghidat fiecare dintre noi. Numai că 
puțini văd şi înțeleg lucrul acesta. 

Avionul începe să vibreze puternic. Cercetez, pentru orice 
eventualitate, câmpul avionului, dar totul pare a fi în ordine. 
„Vânt lateral puternic, anunţă comandantul aeronavei, cu o 
viteză de aproximativ 170 km/oră. De aceea, viteza noastră de 
zbor este acum nu de 900, ci de 220 km/oră”. 

— Cu aşa viteză zboară avioanele ce stropesc câmpurile, 
bombăneşte cineva de lângă mine. 

„După toate probabilitățile, vom ajunge la Peterburg cu 
întârziere, mă gândesc. Avionul îşi schimbă altitudinea şi 
trepidaţia încetează treptat. Imediat după aterizare eu simt, în 
interior, o greutate insuportabilă: este fie bionergia Rusiei, fie 
a mea. Chiar în seara sosirii încep să primesc apeluri telefonice 
de la cunoştinţe şi pacienţi. Observ că starea mea de împăcare 
dispare undeva şi apare o stare de irascibilitate şi nervozitate, 
pe care nu pot nicidecum s-o depăşesc. Mi-am contramandat 
toate conferințele şi orele de consultaţii. Singura excepţie a 
constituit-o oraşul Peterburg, unde, în fiecare toamnă și 
primăvară, prezint un fel de dare de seamă asupra rezultatelor 
cercetărilor. La 3 aprilie urmează să ţin o prelegere. Eu nu-mi 
alcătuiesc niciodată un plan al discursului şi nu folosesc un 
text dinainte scris, totuşi îmi notez unele momente importante, 
ca să nu le trec cu vederea în decursul conferinţei. 

Am în faţa mea un chestionar expediat prin fax de la un 

ziar — un Şir de întrebări pe care vor să mi le pună ziariştii. 
Întrebările diferă de cele care mi se pun de obicei în timpul 
conferinţelor. 

— Vă consideraţi cumva un ales? 

— Este adevărat că sunteţi un om foarte aspru, care nu-şi 
cruță pacienţii? 

— Vă este oare cunoscut sentimentul milei? 

„Ar fi interesant să aflu, mă gândesc, dacă ei mi-au citit 
cărţile”. La conferinţă va trebui să răspund la aceste întrebări. 

Întrebarea referitoare la calitatea mea de ales este ridicolă. 
Asprimea mea față de pacienţi e cu totul altă discuţie. | se 
poate oare reproşa chirurgului că este aspru pentru faptul că 
lucrează cu scalpelul? M-am convins că alintările şi conso- 
lările nu numai că nu aduc nimic bun, ci pot fi chiar 
periculoase. Cu o jumătate de an în urmă m-am confruntat cu 
o situaţie care a demonstrat încă o dată lucrul acesta. 

Într-un oraş, eu am oferit consultaţii câtorva persoane. La 
consultaţii am fost întrucâtva ajutat de o anumită persoană. 
După cum am aflat mai apoi, concursul domnului în cauză s-a 
datorat dorinţei de a-şi face publicitate lui şi cursurilor sale. 
Individul se credea clarvăzător şi pretindea că înţelege Biblia 
în esenţa ei. Oamenii nu se arătau prea dornici să vină la el şi 
atunci el a hotărât să profite de conferinţa şi consultaţiile mele. 

lată în faţa mea o femeie cu lacrimi în ochi. 

— Fiica mea s-a sinucis; ajutaţi-mă să înţeleg, ce s-a 
întâmplat? 

— Un nivel uriaş al trufiei, i-am spus; fiica dumneavoastră 
nu ştia să accepte situaţiile traumatizante. Părinţii nu vor, iar 
copiii nu mai sunt în stare, şi Situaţia se agravează progresiv. 

Fiica dumneavoastră putea fi salvată de sinucidere printr-o 
boală grea sau prin necazuri şi nenorociri necontenite. Întrucât 
lucrul acesta nu s-a întâmplat, situaţia a avut un deznodământ 
tragic. Însă orice proces început din exterior continuă în 
interior, în plunul subtil. Sufletul fiicei dumneavoastră nu 
poate intra în lumea de dincolo şi continuă să se chinuiască, 
fiindcă dumneavoastră vă frământaţi, regretaţi şi vă învino- 
văţiţi prea mult. În timp ce, la nivelul exterior, multe eve- 
nimente se produc în mod ireversibil, în plan subtil multe pot 
fi schimbate. Dacă vă veţi învinge disperarea, i-am spus 
femeii, şi veţi renunţa la autoflagelare, veţi ajuta în felul acesta 
şi sufletul fiicei, şi propriul dumneavoastră suflet. lar dacă veţi 
începe să lucraţi la armonizarea propriei persoane, vă veţi 
purifica nu numai dumneavoastră, ci şi sufletul fiicei. 
Acceptarea noii informaţii este ceva complicat pentru oamenii 
ce au un nivel sporit al trufiei. Pentru aceasta ei ar trebui să se 
schimbe, dar tocmai acesta este lucrul pe care ei nu vor să-l 
facă, fiindcă aceasta înseamnă lipsă de apărare. 

Ochii femeii exprimă lipsă de înţelegere. Ea aştepta cu totul 
altceva din partea mea. Tipul acesta de oameni îmi este 
cunoscut. Cândva am avut la New York o pacientă, care îmi 
punea întrebări neesenţiale, uneori absurde. 

— Logica dumneavoastră vă blochează posibilitatea de a 
recepta informaţia care vine de la mine, i-am zis. — Lucrurile 
pe care le spun eu trebuie, în primul rând, să le simţiţi. 
Dumneavoastră însă nu doriţi să vă schimbaţi, ci încercaţi să 
vă folosiţi de mine. Nu veţi obţine nimic cu întrebările 
dumneavoastră. 

Ea a insistat şi eu am consimţit: eram curios dacă voi fi în 

stare să rezist. M-a chinuit vreo două ore şi, în cele din urmă, a 
exclamat dezamăgită: 

— Am venit la dumneavoastră ca să mă eliberez de 
răutatea şi agresivitatea pe care le-am acumulat; eu le arunc 
asupra dumneavoastră, iar dumneavoastră mi le întoarceţi 
înapoi. 

Atunci am înţeles de ce îmi punea ea întrebările. În 
America, oamenii s-au obişnuit să folosească totul în scopurile 
lor personale. O astfel de atitudine consumistă intră în sânge şi 
dă naştere mai apoi unor probleme serioase. Dacă o asemenea 
persoană nu-şi schimbă atitudinea față de lume, este 
incurabilă. Şi în momentul de faţă îmi dau seama că această 
femeie şi-a pierdut fiica şi că are nevoie de compasiune, însă, 
pur şi simplu, văd ce se va întâmpla pe urmă. De aceea sunt 
nevoit să spun adevărul. 

— Moartea fiecărui om este determinată de sus. Pe urmă, 
ea este determinată de karma personală, caracterul şi soarta 
fiecărui om. Abia în al treilea rând ea este determinată de 
caracterul şi comportamentul altor oameni. Pe acest plan, 
concepţia incorectă despre lume, comportamentul şi caracterul 
dumneavoastră au influenţat, într-o anumită măsură, soarta 
fiicei şi continuă s-o influenţeze şi acum. Dacă nu vă 
schimbaţi atitudinea faţă de cele întâmplate, peste vreun an şi 
jumătate v-aţi putea îmbolnăvi de cancer. Nu vă veţi ajuta nici 
fiica şi nici dumneavoastră nu vă veţi putea salva. Duceţi-vă şi 
reflectaţi o vreme. 

Peste un timp oarecare, doamna revine. Pentru ca omul să 
ajungă la Dumnezeu şi să se sprijine pe eu-l său Divin, trebuie 
să i se arate cum îi fuge umanul de sub picioare, cum se năruie 

şi dispare. Dacă, în acest moment, omul știe încotro să meargă, 
el izbuteşte să traverseze această etapă grea. Vedeam după 
ochii femeii că este pregătită. Şi iată că o iau de mână, îi 
examinez câmpul şi văd că situaţia e mult mai gravă. Nu mai 
înţeleg nimic.  Agresivitatea subconştientă faţă de bărbaţi, 
apărută cine ştie de pe unde, depăşeşte de trei ori nivelul 
mortal. Ea a făcut ceva absolut incorect şi i s-a întâmplat ceva 


„Ce mai şedinţă! — mă gândesc eu, trebuie s-o readuc măcar 
la starea iniţială.” 

Încerc din nou să-i explic ceva şi cred că am reuşit oarecum 
s-o redresez. 

Dar greşeam. Ea a venit a doua zi împreună cu sora ei, care 
a început să strige că sunt un şarlatan și să ceară să fie 
restabilită dreptatea. Eram curios să ştiu ce anume i s-a 
întâmplat în decursul şedinţei şi am aflat următoarele lucruri. 
Doamna a ieșit de la mine cu ochii scăldaţi în lacrimi. De ea s- 
a apropiat în grabă tânărul pe care l-am menţionat mai sus. 
Poate că era compasiune umană, poate dorinţa de a produce o 
impresie bună, pentru ca oamenii să vină la cursurile lui. El a 
început s-o liniştească: 

— Nu vă frământaţi, totul se va aranja, nu daţi prea multă 
importanţă celor ce v-au fost spuse. 

Şi subconştientul doamnei s-a aruncat iar de la Divin spre 
uman. Nivelul trufiei, de două ori peste nivelul limită până în 
acel moment, îl depăşea acum de şapte ori. Ea s-a agăţat 
interior de acest tânăr ca de o portiță de scăpare şi, cu cât 
depindea mai mult de el, cu atât mai violent izbucnea, pe loc, 
agresivitatea ei faţă de bărbaţi. Numai că ea vărsa această 

agresivitate nu asupra lui, ci asupra mea. 

Imaginaţi-vă următoarea situaţie. Un stareţ, care vede cât 
de greu îi vine unui câlugăr să se roage şi cât de istovit este 
acesta din cauza postului, îi aduce în chilie muzicanți, chel- 
nerii îi aduc de la restaurant o cină copioasă, iar la căderea 
nopţii stareţul îi aduce câteva femei. 

— Prietene, eşti atât de obosit, odihneşte-te puţin, îi zice 
stareţul călugărului. 

Din punctul meu de vedere, tânărul a făcut acelaşi: lucru, 
numai că nu-şi dădea seama de asta. Când dau consultaţii, eu 
mă străduiesc să mă „acopăr” în faţa pacienţilor, ca ei să vadă 
în mine o treaptă către Divinitate, o uşă care se deschide 
pentru ca omul să intre în altă lume. Dacă omul s-a încleştat de 
ușă, nu va mai intra deloc. Faptul că pe durata ședinţelor mă 
cuprinde uneori o stare de irascibilitate, determinată de 
pacienţi, este o altă problemă. Pentru mine, lucrul acesta este 
periculos, deoarece îmi străpunge apărarea. Aceasta dovedeşte 
dependenţă şi ataşare sporită faţă de unele aspecte ale 
umanului. 

Învârtesc în mâini foaia, citesc întrebarea cu privire la 
calitatea mea de ales. „N-au altă treabă ăştia decât să caute 
aleşi”, mă gândesc eu agasat. Dacă ar avea informaţii complete 
despre mine, despre felul în care s-a răfuit soarta cu mine, nu 
mi-ar pune asemenea întrebări. În cărţile mele însă eu comunic 
numai lucrurile care nu l-ar şoca pe cititor şi care oferă o 
imagine a cercetărilor mele. Probabil, va trebui să dau un 
răspuns în concordanţă cu realitatea. În anii de copilărie şi de 
tinereţe am fost mereu urmărit de sentimentul că sunt un ales. 
De-abia în ultimul timp, de când mi-am început cercetările, mă 

consider un om normal. 

A fi „ales” este o astfel de situaţie în care te afli parcă 
deasupra tuturor. Mult mai adesea eu sunt nu mai sus, ci mai 
jos de nivelul situaţiei. Am o multitudine de probleme pe care 
nu le pot soluţiona şi cărora nu le pot face faţă. Ce fel de ales 
mai sunt şi eu? 

Telefonul mă distrage de la gândurile mele: mă sună o 
cunoştinţă din alt oraș. 

— Vă mai amintiţi, v-am telefonat cu o jumătate de an în 
urmă şi v-am întrebat de ce îmi amorţesc mâinile — îmi spune 
ea râzând. — Ei bine, la câtva timp după aceasta 

i-am împrumutat unei prietene cinci mii de dolari. Aceasta 
i-a investit într-o afacere care a eşuat, cu alte cuvinte, eu, de 
fapt, am pierdut banii aceştia. În interiorul meu am acceptat 
toate acestea. Îmi imaginam că hoinăresc, cerşind cu mâna 
întinsă, că nu voi mai fi în stare să îmi revin, și iată că, de 
curând, am aflat că persoanele care mi-au înșelat prietena nu 
se eschivează de la plata datoriei şi promit să restituie banii, ba 
chiar plătesc şi dobânda. Puteţi descrie această întâmplare în 
cartea dumneavoastră, râde ea, iar mâinile nu-mi mai 
amorţesc. 

Eu surâd: 

— Bine, o voi introduce în carte. 

Apoi cad pe gânduri şi privesc o vreme drept înainte. 
Awmorţirea mâinilor înseamnă teamă de viitor. 

lar sună telefonul. O cunoştinţă de-a mea se interesează de 
starea sa. 

— În ultimele zile simt în gură un gust amar care nu 
dispare, spune el, care ar putea fi cauza? 

— Bani, zic eu, bunăstare, afacerile merg bine, au apărut 
planuri de viitor. A crescut posibilitatea îmbunătăţirii situaţiei 
atât în ceea ce priveşte banii, cât şi soarta. Caracterul a început 
îndată să se deformeze. Îşi face loc un sentiment de 
superioritate în raport cu oamenii. Ca să faci aprecieri dure şi 
să critici, trebuie să te simţi mai presus față de ceilalți. 
Desconsiderarea şi asprimea față de oameni se află, 
deocamdată, la nivelul  subconştientului, dar ficatul 
reacţionează deja la acestea. Se produce o disfuncţie a vezicii 
biliare şi acest fapt este resimţit, la început, ca un gust amar în 
gură. 

— Ei bine, dar care este cauza durerilor care au apărut în 
zona inghinală? 

— Acestea sunt legate de o femeie. Ea începe să te preseze. 

— Prietena mea vrei să zici? 

— Nu, e vorba de altcineva, tu încă n-o cunoşti. 

— N-am înţeles, şi-atunci ce treabă are ea cu asta? 

— Cu ea vei avea, probabil, o relaţie mai serioasă decât cu 
actuala ta prietenă, de aceea ea este prima care reacţionează la 
starea ta interioară periculoasă. Durerea din zona inghinală îţi 
umilește trufia şi, într-o oarecare măsură, te echilibrează. Aşa 
că şi într-un caz, şi în celălalt cauza o reprezintă starea ta 
interioară nu prea strălucită. 

— Bine, şi ce să fac? 

— Bunurile pe care le poţi dobândi în viitor, pe cât se pare, 
depăşesc puterea ta de rezistență. Nu ai suficientă inerție a 
iubirii, pentru a putea suporta o doză mare de fericire umană. 
Aşa că pune osul la treabă. 

Ne luăm rămas bun şi încerc să-mi amintesc la ce mă 

oprisem. Aha, zdruncinarea treptei a patra. De care aspect ar 
putea fi totuşi legată această entitate? Deodată, ceva se 
schimbă şi eu încep, ca prin ceaţă, să văd şi să simt ceva. 
Această entitate se leagă cumva de destinul meu. Între ea şi 
destinul meu mai sunt trei verigi. Acum, pare-mi-se, încep să 
înțeleg despre ce este vorba. lau pixul şi încep să desenez. 
Destinul meu se leagă de corpul meu şi de corpurile copiilor 
mei, alcătuind o formaţiune unitară. Mai întâi e destinul meu 
şi, în acelaşi timp, al unor mari grupuri de oameni: poporul, 
societatea, statul. În cazul dat este vorba de Rusia. Aceasta 
este prima verigă a lanţului pe care l-am văzut. A doua verigă 
constă din destinul meu şi, totodată, destinul emisferei de est a 
Pământului. Estul, care reprezintă principiul spiritual, este 
unitar. Vestul este fărâmiţat în câteva părți: Africa, Europa, 
America de Nord şi America de Sud. A treia verigă o 
reprezintă destinul meu, legat de întreaga omenire şi de încă 
două civilizaţii înrudite din Galaxie. A patra verigă este 
destinul meu, legat de centrul Galaxiei şi de o jumătate a 
acesteia. 

Mi se pare că încep să înţeleg despre ce este vorba. O 
celulă a ficatului este, totodată, o celulă a organismului, cu alte 
cuvinte, eu-l nostru uman este inclus în formaţiuni tot mai 
ample. Cu cât sunt mai mari proporţiile umanului, cu atât 
subconştientul funcţionează mai activ şi la o scară tot mai 
mare. Vreau să aflu în ce măsură sunt atașat de aceste patru 
niveluri. În privinţa destinului, atașarea este de 20 %. Dispreţ 
de sine din cauza umilirii în raport cu banii şi cu soarta. Na-ţi- 
o bună! Înseamnă că destinul meu este încă îmbibat cu toate 
astea. 

La prima verigă, cramponarea depăşeşte de câteva ori 
nivelul mortal. La asta chiar nu m-am aşteptat. Este în 
desfăşurare un program de autodistrugere din cauza umilirii în 
domeniul banilor, destinului, idealurilor. Mi-am amintit de 
anul 1971, când îmi făceam studiile la Academia de medicină 
militară. Îmi exprimasem nedumerirea în legătură cu afirmaţia 
că sistemul socialist ar fi de multe ori mai bun şi mai eficient 
decât cel capitalist. Ţin minte bine ce s-a întâmplat mai apoi. 
Îmi apăruseră, probabil, supărări la adresa regimului şi a 
întregii ţări, şi încă unele destul de mari. lată de ce cea o 
celebritate cât de mică mă afectează atât de mult. Lucrul cel 
mai curios este că eu mă ocupasem de înlăturarea pretențiilor 
la adresa ţării. Însă, dacă nu descoperi sursa profundă din care 
au apărut acestea, dispare doar stratul de suprafaţă al 
supărărilor. 

Mai departe. Ataşamentul de veriga a treia. Aceasta 
înseamnă pretenţii la adresa întregii omeniri. Ele vin, cu 
preponderență, din viața a doua. Atunci mi-am dorit, în 
repetate rânduri, moartea din cauza umilirii idealurilor şi a 
moralității. Ofensa, din cine ştie ce motive, este provocată 
parcă de întreaga omenire. Probabil, nivelul meu spiritual era 
destul de înalt şi fiecare om era perceput de mine nu ca 
individ, ci ca un reprezentant al întregii omeniri. 

La veriga a patra, situaţia nu e mai bună. Este prezentă o 
multiplă dorinţă de moarte adresată oamenilor din jur şi altor 
lumi, cauza fiind idolatrizarea contactului cu centrul Galaxiei. 
Probabil că acolo se află civilizațiile sau entitatea 
informaţională care a servit drept sursă a apariţiei vieţii în 
Galaxia noastră. 

Privesc cu melancolie foița cu rezultatele diagnosticării. 
Curios lucru, totuși cum am fost în stare să fac cercetare, 
având parametrii atât de îngrijorători? Scuturarea constantă 
căreia i-am fost supus de-a lungul întregii mele vieţi, în mod 
evident, n-a fost suficientă ca să mă pună în ordine. Acum 
înţeleg de unde se trag stresul enorm din subconștient, teama 
de viitor şi parestezia (amorţirea mâinilor). 


DIAGNOSTICAREA 


Ca să pot stabili diagnostice și să-i ajut pe oameni, era 
necesară participarea activă a verigilor superioare ale eu-lui 
uman, mai cu seamă a nivelului patru. Fiecare om are o 
anumită predestinare, cu alte cuvinte, un eu uman desfăşurat în 
timp. S-a dovedit că toate insuccesele şi eşecurile mele în 
diagnosticarea şi tratarea bolilor îmi amplificau dependenţa de 
verigile superioare ale predestinării umane, o dată ce nu eram 
în stare să le depăşesc. Orice insucces sau neplăcere legată de 
persoanele apropiate era percepută de mine ca un eşec al 
muncii mele şi, cu cât erau mai importante cercetările mele şi 
ajutorul acordat oamenilor, cu atât mai periculoasă devenea 
dependenţa de predestinarea şi munca mea. Sentimentul că eşti 
ales în fața lui Dumnezeu indică ataşarea de nivelurile înalte 
ale predestinării. Pentru mine, acest sentiment putea fi mortal. 

Ceea ce mă salva era faptul că acest sentiment, chiar dacă 
apărea numai în subconştient, ducea imediat la eşecuri atât în 
tratarea bolilor, cât şi în cercetări, precum și la mari necazuri 
în viaţa personală. 

La una dintre conferințele mele am primit un bilețel 
interesant. Cel care l-a trimis scria că mama lui suferise de o 
boală grea şi hotărâse să plece de bunăvoie din această lume. 
Ea a fost ajutată să-şi realizeze dorinţa, acum însă el se 
confruntă în mod periodic cu o lipsă acută a dorinţei de viaţă, 
căreia îi face faţă cu greu. Bărbatul întreba dacă există vreo 
legătură între starea lui şi moartea mamei. 

Diagnosticul a arătat că există. Dorinţa de a muri a mamei 
s-a extins şi asupra copiilor, nepoților şi strănepoţilor. De ce 
nu s-a limitat la propria persoană? De ce au primit lovitura şi 
urmaşii? La un nivel mai profund, emoţiile noastre sunt una 
cu emoţiile copiilor, iar şi mai în profunzime — cu ale nepoților 
şi strănepoţilor. Cu cât este mai mare inerția emoțiilor noastre, 
cu atât mai puternic îi influenţează acestea pe urmaşi. Dacă un 
om s-a decis, în mod conștient, să-şi pună capăt zilelor, atunci, 
cu cât se concentrează mai mult asupra acestei dorinţe, cu atât 
mai profund pătrunde ea, distrugând mai apoi sănătatea şi 
destinul urmașilor. 

Aici însă este vorba despre un caz izolat, despre tragedia 
unei singure persoane. În momentul de față, multă lume luptă 
pentru legalizarea eutanasiei, adică a morţii de bunăvoie. Dacă 
morala şi legile statului vor permite aceasta, mecanismul de 
autodistrugere se va pune în mişcare la nivelul societăţii însăşi 
şi va acţiona în interiorul omului independent de conştiinţa 
acestuia. Lucrul acesta poate duce la deprimare, sterilitate, 
afecţiuni psihice şi sinucideri. Programul de autodistrugere la 
scara societăţii poate duce la catastrofe ecologice, cutremure 
de pământ, degradare economică şi politică etc. Aşa stau 
lucrurile în ceea ce priveşte eutanasia. 

De curând am fost rugat să cercetez dacă vasectomia la 
bărbaţi şi ligatura trompelor uterine la femei este o încălcare a 
legilor. S-a dovedit că este o încălcare. În plan subtil, aceasta 
reprezintă un program de distrugere a viitorilor copii. În cazul 
în care copiii menţin acest program, ei sau nepoţii pot fi deja 
loviți de sterilitate. O doamnă mi-a relatat un caz foarte curios. 

— Ştiţi, mi-a spus ea, eu începusem să scriu versuri, şi 
destul de bune. În plus, ele îmi veneau uşor, ca un cântec, şi 
erau considerate pline de talent. Deoarece nu mai voiam să 
nasc, mi-am pus sterilet şi, deodată, am simţit cu uimire că nu 
mai sunt în stare să compun versuri. Nu mai aveam nici 
dorinţă, nici inspiraţie. Totul s-a destrămat ca fumul. Pe atunci 
nici măcar n-am făcut legătura între aceste două fapte, acum 
însă înțeleg că, punându-mi steriletul e ca şi cum aş fi renunţat 
la iubirea faţă de viitorii mei copii, prin urmare, la sentimentul 
iubirii în general. 

„Adesea nu observăm, m-am gândit eu, cum planurile, 
scopurile, gândurile noastre'ne storc pe neobservate iubirea din 
suflet.” 

O doamnă care venise pentru consultație m-a rugat să mă 
uit şi să văd ce li s-a întâmplat unor prieteni de-ai ei. Aceştia 
se deciseseră să aducă pe lume un copil. Cu câteva luni 
înainte de a-l concepe, ei s-au lăsat de fumat şi ţineau o dietă 
riguroasă. 

În timpul sarcinii, ei au urmat toate recomandările 
medicilor. Copilul s-a născut cu o gravă afecţiune cardiacă şi, 
după nouă zile, a murit. Am diagnosticat copilul. Ataşarea lui 
de idealuri era de circa 900 de unităţi, adică depăşea cota 
mortală de nouă ori. Cauza o constituiau părinţii și bunica pe 

linie maternă. Mama femeii, judecând după energetica ei, şi-a 
trăit întreaga viaţă conform unor principii şi idealuri rigide. 
Fiica ei a menţinut această tendinţă şi copilul i s-a născut fără 
şanse de supravieţuire. 

Odată a venit la mine pentru consultaţie o femeie cu 
probleme serioase de sănătate. Am văzut că cei doi fii ai ei ar 
putea muri. 

— La dumneavoastră sentimentele mor — i-am spus eu — 
încetaţi să mai gândiţi. Din ce cauză procentul sinuciderilor la 
nordici este mult mai ridicat? Fiindcă ei sunt mai puţin emotivi 
decât meridionalii şi îşi înăbușă mai repede sentimentele. 
Încetaţi să analizaţi situaţia, nu mai faceți aprecieri, 
comparații. Fredonaţi un cântec — aceasta inhibă conştiinţa. 
Mergeţi mai mult pe jos. De ce iubim femeile capricioase? 
Fiindcă ele trăiesc prin sentimente şi sunt mai aproape de 
iubire decât cele care trăiesc prin conştiinţă. Munca fizică, 
petrecerea timpului în sânul naturii, scăldatul, duşurile — toate 
acestea inhibă conştiinţa. 

— Eu fac duşuri reci în fiecare zi, a spus femeia cu o voce 
domoală. 

— Dar nici nu trebuie să faceţi duş rece chiar în fiecare zi, 
i-am spus, deoarece vă antrenați şi vă fortificaţi, în primul 
rând, trupul. Boala trupului este o încercare de a vă ajuta să vă 
schimbaţi atitudinea incorectă față de lume. Dacă însă, 
călindu-vă trupul, veţi înlătura bolile, dar nu vă veţi schimba 
în interior, îşi pot face apariţia boli fizice sau psihice şi mai 
grave, incurabile. 

— Păi este exact cazul meu, a spus femeia. De multe ori 
nici nu vreau să fac duş rece, dar mă forţez. 


196 


— Cu alte cuvinte, vă înăbuşiţi sentimentele cu principiile 
şi logica dumneavoastră şi, vindecându-vă de o maladie 
uşoară, de scurtă durată, căpătaţi o boală grea şi îndelungată. 

— Atunci reiese, a rostit cu prudenţă femeia, că toate 
sistemele de tratament şi purificările sunt periculoase? 

Eu ridic din umeri: 

— Fireşte. Purificarea fizică fără purificare spirituală este 
la fel ca o pastilă: îți acordă o păsuire, apoi însă poate fi şi mai 
rău. Omul nu este ca o găleată murdară, pe care o poţi spăla ca 
să fie curată. Organismul se curăţă dezintoxică singur încon- 
tinuu. Acumularea reziduurilor este un rezultat al dizarmoniei 
interioare. Cu cât ne vom curăța organismul mai energic, cu 
atât mai mare va fi lipsa armoniei interioare. Din acest punct 
de vedere, terapia prin înfometare se deosebeşte în mod 
avantajos de purificările obişnuite, dar are şi ea o parti- 
cularitate interesantă. Dacă scopul terapia prin înfometare este 
numai însănătoşirea fizică, dacă, în timpul curei, omul 
gândeşte intens şi se agită, îşi regretă trecutul sau se teme de 
viitor, o astfel de cură îi poate dăuna, cu alte cuvinte, detașarea 
de problemele trupului trebuie să fie însoţită de o detaşare de 
problemele spiritului. Atunci este mai ușor să învingi atracţia 
eu-lui uman şi să te concentrezi asupra Divinului. 


EGIPTUL. KALAWI 


În timpul primei călătorii în Egipt, noi am locuit într-un 
hotel nou. Plaja de lângă el fusese amenajată de curând. 
Buldozerele nivelaseră și împinseseră în mare mormane uriaşe 
de nisip, acoperind astfel insulițele de corali. Peştii despre care 
citisem atât de mult şi pe care îi admirasem pe cărţile poştale 
nu i-am văzut în zona acestei plaje. În afară de mare, la 
Al-Ghurdaqah nu era nimic deosebit şi noi am hotărât să 
facem o excursie la Cairo şi la Luxor. Excursia la Cairo costa 
70 de dolari de persoană. Am încercat să găsesc alte 
posibilităţi. Un taximetrist egiptean s-a învoit să meargă pentru 
o zi întreagă în schimbul sumei de 200 de dolari. Întrucât 
taxiul avea şase locuri, într-un astfel de grup călătoria îl costa 
pe fiecare cam 30 de dolari. În plus, taxiul poate fi oprit 
oriunde, fără teama de a întârzia. Lucrul acesta îţi oferă o 
plăcere mult mai mare faţă de o excursie cu autocarul. Am 
pornit la ora cinci dimineaţa în componenţa unei coloane de 
autocare şi autoturisme. În fruntea coloanei se afla un 
automobil blindat, cu o mitralieră în partea de sus a caroseriei. 

Piramidele egiptene semănau mai curând cu un bazar. De 
obicei, ele sunt fotografiate atunci când în jurul lor nu este 
nimeni, iar când vezi forfota, vacarmul, larma şi un mare 
număr de oameni, se produce o prăbuşire dureroasă a iluziei. 
Apoi te obişnuieşti şi începi să ţii cont de realitate. M-am 
convins personal de următorul lucru: dacă doreşti să simţi 
frumuseţea unui edificiu sau a unui loc, nu se poate să te 
apropii de el cu mașina. Trebuie să ajungi la el pe jos, lăsând 
maşina în depărtare, şi atunci ai o percepţie absolut diferită. 
Înţelegi de ce pelerinii mergeau pe jos la locurile sfinte. Cu cât 
te apropii mai încet de un loc sfânt, cu atât mai profunde sunt 
sentimentele pe care le încerci. Când te afli în autocar, tot ce 
vezi dincolo de geamuri este doar un tablou care a căpătat 
viață. Când mergi într-un autoturism, ai o percepţie total 
diferită. Poţi deschide geamul, poţi opri maşina ca să ieși 
afară. Contactul emoţional este mult mai profund. 

Ca să ajungi la Cairo, trebuie să mergi prin deșert cinci ore. 
Nu se zăreşte nici un pom, doar deșert şi munţi, când de o 
culoare aproape neagră, când de un roşu-cărămiziu, când de un 
galben aprins. Aceste cinci ore în care te apropii lent de țintă 
îţi creează o dispoziţie sufletească ieşită din comun şi, atunci 
când am intrat în muzeul din Cairo, intensitatea şi profunzimea 
impresiilor pe care mi le-a produs acel loc au fost comparabile 
doar cu cele din fragedă copilărie. Spre deosebire de piramide, 
construcţiile ciclopice de la Luxor şi de la Karnak m-au 
impresionat cu adevărat. Locuind în apartamente moderne, noi 
ne obişnuim cu faptul că orice clădire are funcţii pur utilitare. 
Loc de trai, loc de luat masa, loc de distracţie. Atât arhitectura, 
cât şi energetica unor astfel de încăperi ne ancorează în 

funcţiile umane, făcând să ne crească dependenţa de ele. 
Atunci când intri într-o biserică, Starea interioară ţi se 
ameliorează datorită simplului fapt că spaţiul şi energetica 
lăcașului nu sunt concepute de noi ca funcţii utilitare. Când ne 
pomenim într-un alt mediu, noi ne schimbăm mai uşor şi 
cunoaștem lumea mai în profunzime. lar atunci când vezi nu 
un singur edificiu, ci un complex întreg de construcţii, unite 
între ele prin anumite funcţii supreme, şi înţelegi că au fost 
înălțate cu câteva mii de ani în urmă, lucrul acesta te 
impresionează puternic. 

Îmi aminteam de cocioabele de piatră în care mulţi egipteni 
locuiesc până în prezent, și, deodată, iată acest neverosimil 
avânt spre înalt, dincolo de hotarele a tot ce este pământesc, 
ajuns până la noi din milenii apuse. Propria noastră membrană 
fizică, împreună cu problemele ei de supravieţuire şi confort, 
începe treptat să ne izoleze de lumea înconjurătoare, de 
posibilitatea de a-i înţelege măreţia şi frumuseţea. Simţul 
clipei este necesar pentru supraviețuirea unui singur om. 
Pentru supraviețuirea unei civilizaţii este necesar simţul 
eternității. Plimbându-mă printre coloanele uriaşe de la Luxor, 
am avut deodată senzaţia uimitoare că trupul meu, mai întâi, 
parcă s-ar fi micşorat şi ar fi devenit insignifiant, cu 
problemele lui cu tot. După aceasta am avut sentimentul că 
trupul îmi dispare, că eu-l meu nu mai este fizic, ci spaţial, și 
că îmi apare o reală percepţie a cosmosului şi a eternității. Eu-l 
meu uman nu dispăruse, ci aţipise, adormise, şi eu am văzut 
lumea în cu totul alte culori. La întoarcere, noi mergeam de-a 
lungul unui canal de irigare. Soarele asfinţea încet, cufundând 
localitatea toropită într-o pâclă roşiatică. Prin aer pluteau leneş 

stârci albi nu prea mari. În negura roz-violetă se înălţau 
insulițe de palmieri sălbatici. O inexplicabilă lumină auriu- 
trandafirie radia, pătrunzând totul în jur. O lume enigmatică, 
fantastică, împăcată adormea lin sub ochii noştri. 

În Rusia, când circuli pe autostradă şi vezi la distanţa de 
1—1,5 km o maşină care vine din sens opus, stingi luminile de 
depărtare. Şoferul nostru era foarte bine educat şi stingea de 
tot orice lumină. Acelaşi lucru îl făcea şi conducătorul 
automobilului care ne venea în întâmpinare. În felul acesta, 
goneam cam un kilometru prin deşertul nocturn într-o beznă 
totală. La început ne-a fost teammă, apoi însă ne-am obişnuit 
şi chiar a început să ne placă. Aveam senzaţia dispariţiei a tot 
ce este pământesc şi a unui zbor neașteptat în cosmos. 
Eternitatea ne acoperea periodic cu aripa sa şi numai conturul 
munţilor pe fundalul cerului şi panglica drumului ne 
despărţeau de ea. 

— la ascultă, de ce nu ne-ai cânta un cântec? — mi-a propus 
pe neaşteptate unul dintre prieteni. 

Am început să cânt şi ne-am cufundat în infinit. Atunci 
când răsună o voce solitară, iar în jur nu e nimeni, sunetul 
devine un mijloc de comunicare cu alte lumi şi cu întreaga 
făptură. Cântam un cântec popular, iar automobilul nostri 
plutea domol printre stele prin deşertul nemărginit. Mai apoi, 
peste luni şi ani, ne aduceam aminte de această noapte şi 
trăiam din nou senzaţia unei lumi infinite şi a eu-lui nostru 
contopit cu ea. 

Peste câteva zile după întoarcerea de la Luxor, m-am 
înţeles într-o engleză stâlcită cu şoferul taxiului în privinţa 
altei călătorii. 

— Am nevoie de un loc absolut sălbatic, îi explicam eu, 
înţelegi, absolut sălbatic, să nu fie oameni deloc, no people, 
înţelegi? No people. 

Taximetristul dă din cap cu înțelegere: 

— Yes, no people. 

Apoi îmi spune că ştie un loc la vreo 50 de kilometri spre 
nord de Al-Ghurdagqah. Eu dau din cap aprobator: 

— OK, totul e în regulă. 

A doua zi dimineaţa ne adunăm un grup nu prea mare şi 
pomnim spre locul jinduit. 

— Băieți, imaginaţi-vă, în curând vom ajunge într-un loc 
absolut sălbatic, spun eu visător, insule de corali, o cantitate 
uriaşă de peşti şi nici un om prin preajmă. 

Mergem 40-50 de minute spre nord, apoi şoferul părăseşte 
autostrada. Trecem pe lângă grămezi de gunoi şi pietriş. Ne 
apropiem de o enormă carcasă de beton în părăsire. Totul este 
semănat cu sticle de plastic şi pungi de polietilenă. Dăm ocol 
dărăpănăturii de beton şi ne oprim lângă un morman de gunoi 
de vreo douăzeci de metri. În stânga se zăreşte marea. Peisajul 
parcă ar fi în urma unui război nuclear. Nici pomeneală de 

"corali pe aici. Mă uit nedumerit la taximetrist: 

— Unde ne-ai adus? — îl întreb eu ruseşte. 

El ridică din umeri şi-şi desface mâinile: 

— No people. | 

— Are dreptate, conchide sumbru cineva din grupul nostru, 
aici, într-adevăr, nu sunt oameni. 

Eu dau din mână fără a mai zice ceva şi ne îndreptăm spre 
maşină; apoi pornim încet în direcţia opusă. 

După vreo doi kilometri îl rugăm pe şofer să oprească lângă 

acvariul local, care e, totodată, şi muzeu. Un muzeu destul de 
sărac. Vreo zece acvarii. În unul dintre ele se află o morenă 
slăbănoagă, iar în celelalte înoată niscaiva peştişori pestriţi. 
După ce am examinat totul, ieşim din muzeu. 

— Există undeva pe aici vreun loc frumos cu recifuri şi fără 
oameni? — o întreb pe ghidă. 

— Există, răspunde ea, Kalawi, şi dă din mână spre sud. 

Şoferul, care tocmai se apropiase, se înviorează: 

— În zilele de odihnă, eu merg acolo la pescuit împreună 
cu familia, explică el. 

Fie ce-o fi, ne decidem noi, trebuie să mai încercăm o dată. 

A doua zi dimineața pornim din nou la drum şi, peste o oră, 
ajungem într-un loc nou. Un golf nu prea mare la o oarecare 
depărtare de drum, dune de jur împrejur şi, într-adevăr, nu sunt 
oameni prin preajmă. Când am intrat în apă, am înţeles de ce 
domnişoara ne-a trimis aici. Diversitatea peştilor şi a coralilor 
era, pur şi simplu, fantastică. Am petrecut acolo toată ziua şi, 
în ceea ce priveşte puterea impresiilor, aceasta a fost, probabil, 
una dintre cele mai memorabile zile din viaţa mea. În anul 
1999, noi am hotărât să ajungem iarăşi acolo. E drept că, în 
anul acesta, pentru prima oară în ultimii ani, apa era rece, mai 
rece decât în ianuarie, fiindcă dinspre nord bătea un vânt 
puternic. După socotelile mele însă Kalawi se afla cu vreo 
70-80 de kilometri mai spre sud şi apa ar fi trebuit să fie mai 
caldă. După ce am parcurs distanţa cuvenită, n-am mai văzut 
golful nostru. Şoferul arăta cu degetul: > 

— Kalawi este aici. 

Dar acesta nu era golful nostru. 

N-am mai găsit locul nostru. La vreun kilometru de locul 

acesta, am găsit un golfuleţ asemănător, dar frumuseţea nu mai 
era aceeaşi. Apa era cam tulbure şi rece. 

„Când mergi undeva pentru prima oară şi încă într-o 
companie plăcută, 80 la sută din frumuseţea locului este dată 
de starea ta interioară”, — m-am gândit eu. Percepția interioară 
a unui loc rareori se repetă. Nu în degeaba se spune că nu 
merită să te întorci acolo unde ţi-a fost bine. 

Să trecem acum la ceea ce este mai important. Tot timpul 
cât am hoinărit pe țărmurile celor două golfuri îmi spuneam 
că, în cele din urmă, mările vor dispărea, peştii şi coralii vor 
pieri. Pământul nostru va muri, Soarele se va stinge, dar scopul 
suprem nu este ca ele să existe veșnic, ci ca noi să 
transformăm, în adâncul fiinţei noaste, clipele trecătoare de 
fericire umană în eternul Divin. Pentru prima oară în viaţă 
izbuteam să mă detaşez de sentimentele triste, de senzaţia că 
ne aflăm într-o situaţie fără ieşire. 

„Fie că peştii şi coralii aceştia vor trăi mai mult sau mai 
puțin, sentimentul iubirii din suflet trebuie să crească mereu”, 
mă gândeam eu şi, pentru prima oară în ultimii ani, am simţit 
ceea ce mai târziu am numit inerția iubirii. La suprafață, 
sentimentele pe care le aveam erau tristeţea şi jalea, în sufletul 
meu domnea totuși un sentiment de fericire, care nu se 
diminua din această cauză câtuşi de puţin. 

Imediat mi s-a limpezit totul. Mai înainte ziceam: 

— Să nu renunţi la iubire, să n-o înăbuși. 

Acest sentiment al iubirii era plăpând, lipsit de apărare, 
imponderabil şi, dacă încetam să-l susţin, dispărea îndată. 
Acum însă, când am simțit realitatea şi materialitatea 
sentimentului iubirii, am înţeles că trebuie să mărim în fiecare 

zi inerția acestui sentiment, proporţiile lui, şi atunci poate fi 
calificat drept comportament incorect tot ce împiedică 
amplificarea acestui sentiment. 

Un comportament corect contribuie la creșterea inerţiei 
iubirii în sufletele noastre și în sufletele altor oameni, iar una 
dintre condiţiile de bază ale tranziţiei de la eu-l uman spre cel 
Divin constă tocmai în creşterea inerţiei sentimentului iubirii. 


SĂ FII SĂNĂTOS E 
UN LUCRU SIMPLU 


În ultimul timp, dacă nu călătoresc, eu mă străduiesc să 
merg cât mai des la un bazin de înot. Nervii se odihnesc, 
muşchii lucrează. Înviorarea de care are parte organismul se 
menţine, din inerție, câtva timp. Cel mai bun sistem de 
purificare este totuşi terapia prin înfometare, sport şi o 
atitudine corectă față de lumea înconjurătoare. Când începem 
să depindem de ceva, imediat începe supraconsumul de 
energie. Dacă suprasolicitaţi un muşchi, el încetează să mai 
răspundă. 

Suprasolicitarea psihică duce la diminuarea funcţiilor 
glandelor şi începe îmbâcsirea organismului cu reziduuri, 
acumularea de săruri, diminuarea funcţiilor tuturor organelor 
şi, fireşte, ale creierului. Nu degeaba, mai demult, creierul era 
numit glanda principală a omului. Atunci când ne curăţăm 
organismul recurgând la diverse procedee, organismul ajunge 
la o stare care corespunde unei concepţii corecte despre lume, 
unui caracter integru, unui comportament corect. Dacă 


206 


susţinem schimbările intervenite în corp prin schimbări 
lăuntrice, spirituale, ne întipărim în memorie senzaţia de 
lumină și puritate din suflet şi ne străduim s-o menţinem, îi 
iertăm pe toţi şi ne rugăm, atunci purificarea fizică exercită 
asupra noastră o influenţă benefică. Dacă însă ne curăţăm 
numai trupul, continuând să ne frământăm, să regretăm, să ne 
supărăm, şi, pe deasupra, ne mişcăm puţin, atunci purificarea 
are, la început, un efect pozitiv, mai apoi însă ne agravează 
atitudinea incorectă faţă de lume şi, cu cât perseverăm mai 
mult în a ne curăța corpul, cu atât mai repede ne putem alege 
cu vreo boală. 

Organismul se îmbâcsește necontenit şi, concomitent, 
funcţionează în regim de purificare, iar gradul de purificare 
este determinat de starea interioară a fiecărui om. 

Nu demult am avut o pacientă interesantă, care mi-a relatat 
un caz extrem de curios. Înainte de a o concepe pe fiică-sa au 
început să i se formeze pietre la rinichi. Când i-a consultat pe 
specialişti, a aflat că are calculi de formă coralică. Astfel de 
pietre nu pot fi eliminate şi, de regulă, totul se termină cu 
extirparea rinichiului sau cu moartea. Ea a rămas însărcinată, 
în ciuda tuturor avertismentelor medicilor, a născut cu bine, 
iar, peste câtva timp, pietrele au început să se resoarbă fără 
ajutorul vreunui medicament. Acum rinichii ei sunt absolut 
curaţi. 

Doamna s-a interesat ce s-a întâmplat de fapt. Îndată ce am 
văzut-o, mi-a fost clar că totul este legat de copiii ei. După ce 
am cercetat-o cu mai multă atenţie, ca să văd cum stau 
lucrurile, am început să-i explic: 

— Înainte de conceperea fiicei era necesar să vă fie 

îmblânzit caracterul şi să fiţi împinsă niţel spre iubirea Divină. 
Este puţin probabil că ați fi obținut o asemenea purificare până 
la nivelul cuvenit prin intermediul oamenilor, de aceea vi s-a 
dat o purificare prin boală. Dacă aţi fi intrat în panică şi v-aţi fi 
înverşunat împotriva propriei persoane şi împotriva altora, vă 
daţi seama cu ce s-ar fi soldat totul. Dumneavoastră aţi pro- 
cedat corect, aţi lăsat la o parte toate problemele, aţi devenit 
mai blândă, aţi început a vă concentra asupra iubirii şi aţi 
reușit să vă purificați nu numai propriul suflet, ci și pe cel al 
fiicei. Dacă sufletul s-a purificat, cel ce urmează este corpul, 
de aceea, după nașterea fiicei, organismul dumneavoastră 
s-a purificat rapid. Înainte de concepere, sufletul omului, 
aflându-se vreme îndelungată într-o stare de detaşare, 
acumulează o mare cantitate de iubire. Copilul trăieşte din 
sentimente şi iubire, de aceea posibilităţile lui de purificare 
sunt mult mai mari decât cele ale unui adult. Pe măsură ce se 
formează conștiința şi apare aspiraţia spre valorile umane, o 
dată cu trecerea anilor, creşte, tot mai mult, dependenţa de 
purificare, iar bătrâneţea se face simțită din ce în ce mai 
repede. De aceea, cu cât mai mult le aplicăm copiilor nu logica 
umană, ci logica Divină, cu cât tindem mai mult să le 
dezvoltăm sentimentele şi nu gândurile, cu atât mai lent vor 
decurge la ei procesele de ofilire. 

Mulţi părinţi sunt frământaţi de începerea târzie a vorbirii 
la copiii lor, în pofida istețimii şi a marii lor sensibilităţi. 
De fapt, frânarea conştiinţei este un bine pentru copil, 
permițându-i să se concentreze mai îndelung asupra iubirii şi a 
cunoașterii senzoriale a lumii. 

Am înţeles dintr-o dată un adevăr simplu: de la copii nu 
trebuie să pretinzi niciodată nimic, ei pot fi doar ajutaţi să-şi 
formeze o atitudine corectă față de lume, să se roage în fiecare 
zi, să aibă o atitudine blândă faţă de sine şi faţă de oameni. 
Logica umană cere, logica Divină ajută. 

Copilul trebuie tratat ca o fiinţă Divină. Orice iritare şi 
nemulţumire faţă de copil este un indiciu al atitudinii noastre 
incorecte faţă de lume. Educăm prin iubire şi ajutor, nu prin 
ordine şi exigenţe. 

Pedagogia, la rândul ei, începe de la autoeducarea 
pedagogului şi a părintelui. 

Înainte de a pleca la bazin. ină apropii de telefon și sun în 
alt oraş, ca să clarific unele detalii referitoare la cartea a şasea. 
Aud că cineva a ridicat receptorul, îl salut, şi încep 
convorbirea: 

— Vreau să vă spun că rudele mele au citit despre 
experimentele psihologului A.N.Leontiev. Nu mi-aţi putea 
spune titlul cărţii? 

Mi se comunică titlul cărţii pe care vreau s-o citesc, apoi 
interlocutorul meu continuă: 

— Ştiaţi că, pentru a recunoaşte pe cineva, omul pipăie 
contururile feţei cu mâinile? De aceea, dacă ne pierdem 
mâinile sau dacă ele ne sunt imobilizate, procesul de 
recunoaştere se întrerupe pentru un timp oarecare, apoi 
funcţiile mâinilor încep să fie preluate de cap: clătinându-l 
într-o parte şi în alta, recunoaştem mai uşor oamenii şi 
obiectele cunoscute. Dacă este imobilizat capul. începem parcă 
să pipăim cu tot corpul. Cu alte cuvinte, la procesul gândirii 
participă tot corpul. 

— Prin urmare, când corpul îmbătrâneşte, se zbârceşte, 
funcţionează mai prost, lucrul acesta se răsfrânge și asupra 
gândirii? — întreb eu. 

— Aveţi perfectă dreptate, încuviinţează interlocutorul 
meu, de aceea mișcarea activă, solicitările fizice ne ajută să ne 
păstrăm mai multă vreme limpezimea gândirii şi să diminuăm 
pierderea capacităţilor la bătrâneţe. 

„În primul rând, este vorba de starea hormonală, m-am 
gândit eu. Dacă funcţiile glandelor se reduc de câteva ori, 
sportul nu mai e de mare ajutor”. 

Ne luăm rămas bun, pun receptorul în furcă, ies din 
apartament şi merg să-mi iau maşina. Deşi e deja 18 mai, 
răcirea timpului din această primăvară încă se resimte. 

Pe bulevardul Nevei se formează periodic ambuteiaje. Eu 
însă nu sunt prea grăbit. Bazinul se află pe insula Vasilievski 
şi, într-o jumătate de oră, reuşesc să ajung acolo. 

Îmi amintesc de o discuţie cu un profesor de la institutul 
Behterev. Eu îl întrebam dacă n-a auzit cumva despre alte 
cercetări asemănătoare cu ale mele. 

— Ştiţi, la mine la institut a venit un american, care a dat 
peste acelaşi lucru ca şi dumneavoastră şi dorea să facă 
experimente la institutul nostru. Dar, după cât se pare, el n-a 
reuşit să înţeleagă sensul acestui fenomen, apoi a plecat. 

— Care era ideea cercetărilor lui? 

— Aceea că, iertând un om, ne putem vindeca de o boală 
gravă. El a menţionat două cazuri. Primul: o femeie care s-a 
vindecat de un cancer la sân. Ei plecaseră cu avionul din 
America să-şi petreacă vacanţa în Brazilia. Soţul a cumpărat 
pe ascuns narcotice şi tot pe ascuns le-a strecurat în valiza 

soţiei, sperând să le poată trece de vamă. Narcoticele au fost 
găsite şi femeia s-a pomenit la închisoare. Apoi a ieşit din 
închisoare şi a făcut cancer la sân. Când a fost convinsă că 
trebuie să-şi ierte soțul, cancerul a dispărut. Al doilea caz: o 
femeie şi-a alungat fiica de acasă. Aceasta a crescut, apoi s-a 
îmbolnăvit de astm, care nu putea fi tratat cu nici un 
medicament. Când a reușit să-şi ierte mama, astmul i-a trecut. 

— Cât este de simplu să fii sănătos, m-am gândit eu, 
trebuie să-ți cultivi în suflet bunătatea și să vezi în toate voinţa 
Divină. 

La semafor s-a aprins semnalul roşu şi şuvoiul de maşini s- 
a oprit încet. Am ajuns deja la începutul bulevardului Nevei. 
Mai departe va urma Podul Palatului, apoi insula Vasilievski. 

Se aprinde lumina verde și, încet, mașinile pornesc. 
Maşinile merg încet, în ordine şi iată-mă aproape de Podul 
Palatului. Totuşi, în ciuda tuturor vitregiilor, oraşul a rămas 
frumos. Mă gândesc că trebuie să mă ocup în mod serios de 
educarea emoţiilor mele. În ceea ce mă priveşte, logica umană 
o depăşeşte pe cea Divină şi eu simt acest lucru. Trebuie să 
renunţ la toata agitația şi să acumulez energie pentru a reuşi să 
mă ridic la un nou nivel. Prima regulă a acumulării energiei 
este să înveţi să n-o iroseşti. Până la vârsta de treizeci de ani, 
eu m-am aflat într-o stare de singurătate interioară deplină, iar 
potenţialul meu creator era, probabil, de vreo cincisprezece ori 
mai mare. Acum însă nu sunt în stare nici măcar să ţin o 
terapie prin înfometare, deoarece mă confrunt cu prea multe 
suprasolicitări. 


Îmi aduc aminte cum un pacient îmi povestea despre 

problemele sale: 

— Din cărţile dumneavoastră am înţeles că am un ataşa- 
ment puternic faţă de conştiinţă şi faţă de femei. E de ajuns să 
visez la ceva şi, imediat, totul se destramă, încep să am 
încredere în oameni şi, imediat, sunt trădat. Dacă situaţia mea 
devine un pic mai bună decât a altora, imediat îşi fac apariţia 
ambițiile. Dacă văd o femeie frumoasă, uit de toate. Nu demult 
m-am îndrăgostit. Ea este tânără şi drăguță şi a început prima 
să-mi acorde atenţie. Parcă aş fi simţit ceva şi, la început, n-am 
reacţionat. Apoi însă mi-am luat avânt şi nu mă mai puteam 
opri. Îndată ce a înţeles că sunt în puterea ei, a început, cu 
multă iscusință, să mă umilească. În plus, ea simţea cu 
exactitate ce este cel mai dureros pentru mine şi lovea drept la 
țintă. În cele din urmă am hotărât să nu mai îndur aceste 
batjocuri rafinate. Dar, îndată ce am luat decizia să mă despart 
de ea, m-am trezit cu o hemoragie. Mă ridic de pe scaunul 
closetului şi văd că e plin de sânge. Peste cinci minute mă 
decid să continuu relația cu ea, mă duc şi mă aşez înadins la 
closet — nici o picătură. Peste o oră iau hotărârea să ne 
despărţim şi, din nou, am o hemoragie abundentă. Merg la ea, 
ne întâlnim şi mă ciocnesc de o şi mai mare batjocură. Am 
hotărât să rabd cu orice preţ şi asttel a durat încă jumătate de 
an. Apoi ea s-a măritat cu altul şi i-a născut un copil. Mi-aţi 
putea explica ce s-a întâmplat de fapt? 

— Pur şi simplu, în viitor vă aşteaptă o mare iubire, i-am 
spus, dar dumneavoastră n-aţi fi supravieţuit, dacă aţi fi 
încercat-o. De aceea a trebuit să fiţi pregătit în felul acesta. De 
altfel. în câmpul dumneavoastră şi al acestei doamne există un 
copil comun. Dumneavoastră însă nu sunteţi destul de pur 

pentru apariţia lui. Chiar dacă o femeie este îndrăgostită de 
dumneavoastră, ea se comportă nu aşa cum aţi dori, ci aşa cum 
este necesar pentru maxima purificare a viitorilor copii. Dacă 
nu vedeţi în comportamentul ei o semnificaţie supremă, faptul 
acesta are consecințe deplorabile şi pentru copii, şi pentru 
dumneavoastră. Dumneavoastră de-abia aţi făcut faţă acestei 
încercări cu 50%. Şansele de naştere ale copilului erau, de 
asemenea, 50 la 50. De aceea, el a plecat în viaţa următoare şi 
nimeni n-a avut de suferit în mod deosebit. Aşa că puteţi 
socoti că aţi avut noroc. 

Intru pe bulevardul Bolşoi al insule; Vasilievski şi mă 
gândesc: „Oare în ce mod voi fi eu chemat la ordine? Poate că 
e mai bine să nu aştept şi să-mi concentrez din timp eforturile 
asupra mea?” 

La intersecția bulevardului Bolşoi cu altă stradă am 
observat silueta unui amic. Acesta nu are maşină, de aceea trec 
pe la el atunci când mergem la bazin. 

— Salut, zice el. luând loc în maşină. Cum mai stai cu 
cartea? 

— Bine. Mi-au mai rămas 2-3 capitole. După bazin am să 
mai lucrez. 

Pornim, continuând să înaintăm pe bulevardul Bolşoi. 

— Ştii ceva? — îi zic eu, pacienţii mei încep deja să 
găsească singuri răspunsuri la întrebările lor. leri, o cunoştinţă 
de-a mea îmi spune: „Uite, oamenii întreabă adesea: „S-a 
măritat din dragoste, apoi a divorţat. Ce se întâmplă?” Eu una 
am înţeles. Fiindcă, atunci când s-a măritat, îl iubea pentru 
ceva anume, apoi această calitate se duce şi iubirea se duce o 
dată cu ea. A divorţat de unul, s-a căsătorit cu altul. Al doilea 

are ceva ce nu avea primul. A trăit un timp cu al doilea şi s-a 
dovedit că acestuia îi lipsesc multe în comparaţie cu cel dintâi. 
Dar, când te măriţi pur şi simplu pentru că iubeşti, fără a te 
gândi şi fără a ţine seamă de nimic, atunci, în loc să-i reproşezi 
toate cele, îl vei ajuta la toate şi-l vei ierta mai uşor şi vei fi 
fericită mereu.” 

Eu zâmbesc, întorcându-mă spre însoţitorul meu: 

— În curând nu va mai fi nevoie să scriu cărţi. Voi aduna 
scrisorile de la cititori, întrebările şi răspunsurile lor şi le voi 
tipări. 

Probabil, ar fi trebuit să mă ocup nu de problema bolilor, ci 
de problema îmbătrânirii, deşi, în principiu, bătrâneţea e ca o 
boală. Cauza ei este dependenţa, din ce în ce mai mare, de 
conştiinţă şi de lumea înconjurătoare. Am citit adesea despre 
cazuri când unii oameni au căzut într-un somn letargic. Ei au 
continuat să mănânce în somn, să trăiască , dar conştiinţa lor 
dormea şi ei nu îmbătrâneau de loc. Atunci când se trezeau, 
începeau să îmbătrânească rapid şi traversau o perioadă de 
douăzeci de ani în câteva luni. Prin urmare, mecanismul 
îmbătrânirii este legat într-o măsură considerabilă de 
conştiinţă. Pentru a învinge dependenţa de conştiinţă, trebuie 
să păseşti un alt punct de sprijin şi să te detaşezi de toate 
lucrurile de care ne leagă conştiinţa. 

Pe mormântul unui grec din antichitate sunt gravate 
cuvintele: „Am trăit o viaţă lungă, fiindcă am mâncat şi am 
băut cu măsură”. „Fericirea umană, mă gândesc eu, dacă i te 
închini multă vreme, devine nefericire”. 

Înot prin apa azurie şi. treptat, toate lucrurile neînsemnate 
se dau la o parte. Îmi vine în minte o poezie. pe care am citit-o 

aseară: 

„Doar cedând şi renunțând 

te poţi schimba, 

Doar blând fiind şi îngăduitor 

poţi reuşi .” 

Mai întâi trebuie să simţi bazele formării şi dezvoltării 
lumii detaşându-te de materie, spaţiu şi timp, şi abia mai apoi 
să începi să cugeţi. 

Dacă un filozof începe procesul cunoaşterii de la gânduri, 
din el poate ieşi un doctor în filozofie, dar nu un filozof. 

„Cei înţelepţi nu sunt învăţaţi, cei învăţaţi nu sunt înţelepţi” 
— zicea Lao Zi. 

Îmi amintesc versetele lui, pe care le-am citit aseară: 

„Am trei lucruri de mare preţ, 

După care mă conduc şi pe care le păstrez cu grijă: 

Primul este „sentimentul iubirii” profunde, 

care de nimic nu depinde. 

Al doilea îl reprezintă „încrederea”. 

Al treilea se numeşte „lipsa 

năzuinţei de a fi lider”. 

Sunt plin de iubire şi pot, de aceea, 

acţiona cu bărbăţia unui adevărat oştean. 

Sunt strângător şi, de aceea, puterea-mi pot să o sporesc. 

Nu năzuiesc în Lumea de sub Cer să fiu primul, 

de aceea pot atinge suprema plinătate a guvernării 

esenței lucrurilor. 

Cel care azi pentru război lasă iubirea, 

care se leapădă de cumpătare pentru belşugul fastuos, 

care refuză ocârmuitor să fie 

doar pentru a ajunge cel mai important, 

inevitabil va pieri! 

Dar cel ce plin e de iubire, 

ce luptă şi învinge, 

stăpânire dobândind asupra simţurilor sale, 

devine mai puternic. 

Cerul îi vine în ajutor, grijindu-se de el 

cu răbdare şi iubire.” 

Continuam să înot în apa răcoroasă şi toate cuvintele şi 
gândurile se estompau treptat. Plonjez, las toate problemele, 
apoi ies la suprafață şi înot alene de-a lungul bazinului. 
Undeva, în adâncul conştiinţei, se stinge un dicton de-al lui 
Lao Zi: 

„Războinicul adevărat nu e războinic, 

Maestrul luptător nu este crud.” 

Toate acestea au fost spuse cu mii de ani în urmă, dar ideile 
noastre, până în clipa de faţă, n-au depăşit limitele celor spuse 
de acest om. 

Nu mai înotăm, pentru azi ne e de ajuns. Amicul îmi face 
cu mâna şi eu plonjez spre scară, ca să ies din bazin. Ne 
îndreptăm spre duşuri, apoi ne îmbrăcăm. El îşi priveşte mirat 
mâna, strângând şi desfăcând pumnul. 

— Ştii ceva, mai înainte îmi amorţea degetul mic, iar acum 
începe să-mi amorțească aproape toată palma. Care ar fi 
remediul pentru aceasta? 

— Din punct de vedere karmic, aceasta înseamnă 
dependenţă sporită faţă de tot ce este uman, transmisă copiilor 
şi nepoților. Aici ar trebui pus în funcţiune mecanismul 
detaşării de tot ce ne ţine legaţi: aceasta înseamnă cură de 

foame, izolare, evitarea atracției sexuale, tehnici respiratorii. 
Cu alte cuvinte, trebuie să limitezi cantitatea de energie pe 
care o consumă corpul şi s-o îndrepţi spre activarea structurilor 
spiritual-spaţiale. Acestea au o viață mult mai lungă şi de 
aceea procesul de îmbătrânire, brusc, devine mult mai lent. 
lată de ce actorii, pictorii, oamenii de creaţie îmbătrânesc mai 
încet. Noi vedem, gândim şi simţim cu ochii, creierul şi corpul 
nostru, adică cu materia. Totodată, noi vedem, gândim şi 
simţim cu câmpul, adică cu spaţiul. În acelaşi timp. noi vedem, 
gândim şi simţim cu timpul. Cu cât este mai sporită activitatea 
corpului nostru temporal şi spaţial, cu atât mai încet 
îmbătrâneşte corpul fizic. 

— Şi ce să fac? — întreabă interlocutorul meu. 

— Să vorbeşti, să comunici mai puţin, să gândeşti mai 
puţin, să te rogi mai mult. 

— ŞI dacă eu gândesc chiar şi atunci când mă rog? 

— Un pacient de-al meu era puternic ataşat de rațiune şi 
femei. Pot să-ţi dau același sfat ca şi lui. ÎI rogi pe un prieten 
să-ţi strângă degetul cu patentul, apoi începi să te rogi. Cu 
siguranţă, nu vei avea nici un gând în cap. Pe urmă îţi pui un 
film porno şi repeţi că, pentru tine, orice plăcere umană, 
inclusiv cea sexuală, este un mijloc de acumulare a iubirii de 
Dumnezeu. 

— Şi degetul în cleşte, şi filmul porno să fie în același 
timp? 

— Nu, separat, îi spun. Dacă vei învăţa să te rogi când te 
doare, atunci şi în restul timpului, rugându-te, te vei elibera 
uşor de toate. Atunci când călugării erau copleșiți de imaginile 
sexuale plăsmuite de mintea lor, ei simțeau acelaşi lucru ca şi 

omul ce priveşte un film porno. Dacă, în acest moment, te 
rogi, energia sexuală care a izbucnit se transformă în energie 
Divină, iar dependenţa ta de fericirea umană se diminuează. 

leşim de la bazin şi coborâm pe scări. Apoi urcăm în 
maşină şi plecăm acasă. 

Azi e o zi cam posomorâtă, dar dispoziția mea sufletească 
este bună. E aproape unsprezece dimineaţa şi, până seara, pot 
să mă ocup în voie de scrierea cărţii. 


ŞTIINŢA ŞI RELIGIA 


Ştiinţa s-a desprins din percepţia religioasă şi mistică a 
lumii. Pentru a putea compara, analiza şi trage concluzii, 
trebuie să dispui, pentru început, de un model senzorial. Ştiinţa 
apelează la gândire. religia se adresează sentimentelor. Pe 
măsură ce lumea simte tot mai mult necesitatea iubirii Divine, 
între ştiinţă şi religie începe să se lege un dialog. Aidoma 
fiului risipitor, ştiinţa se întoarce înapoi la Dumnezeu. lubirea 
Divină dă naştere sentimentelor, acestea, la rândul lor, stau la 
originea ideilor. Însă, pentru a nu se dezintegra și a nu involua, 
ideile trebuie să se întoarcă în sfera sentimentelor, tinzând spre 
Divinitate. 

Atunci când individul se roagă, cuvintele şi conştiinţa îi 
servesc drept mijloace pentru a accede la Dumnezeu. Regre- 
tarea trecutului, frica de viitor, resentimentele, problemele 
materiale şi spirituale, preocuparea de a păstra controlul asupra 
situaţiei, nemulțumirea de sine, toate acestea, dacă nu sunt 
date la o parte, intensifică activitatea conştiinţei, anulând 
eficacitatea rugăciunii. Şi nu numai atât. Atunci când ne 

adresăm Domnului, se produce o accelerare a tuturor pro- 
ceselor, de aceea, dacă nu este stăvilită activitatea conştiinţei, 
dependenţa noastră de ea se intensifică brusc, ceea ce ne poate 
provoca necazuri, boli şi nenorociri. 

— M-am adresat lui Dumnezeu, mi-a mărturisit o femeie, 
şi de atunci au început toate necazurile mele. Am pierdut tot ce 
aveam. 

Altă doamnă mi-a povestit cum hotărâse să se boteze. Dar, 
chiar în ajunul botezului, patul în care se odihnea a luat foc. 
Numai printr-un miracol, femeia a reuşit să scape cu viaţă. 

Alta mi-a relatat cum fiică-sa, care absolvise şcoala cu cele 
mai înalte calificative şi urma cu mult succes o facultate, a fost 
dusă la ospiciu cu tulburări psihice extrem de grave, după ce 
vizitase o biserică. După externare, fata n-a mai fost în stare 
să-şi continue studiile. Rămas fără rădăcini, copacul se usucă. 
La fel şi omul care şi-a pierdut legătura interioară cu Divinul 
este condamnat să piară. Cu cât mai adânc lunecăm în sclavia 
valorilor umane, cu atât mai puţine şanse de supravieţuire le 
rămân urmaşilor noştri şi cu atât mai dureros este procesul de 
revenire la Dumnezeu. 

Ţin să subliniez încă o dată: noi ne rugăm nu pentru 
descoperirea umanului şi sporirea lui, ci pentru a ne elibera de 
uman, pentru a-i diminua valoarea şi a-i învinge forţa de 
atracţie. 


Nu demult am fost solicitat să soluţionez două cazuri mai 
puţin obişnuite. 

Primul. M-a sunat o cunoştinţă: 

— Ştiţi, câinele nostru parcă a căpiat, nu mai ascultă de 

nimeni, face doar ce vrea el, latră la toată lumea. Am impresia 
că această izbucnire are legătură cu stăpânii lui anteriori. Aia 
erau nişte oameni foarte duri de felul lor. Dar iată de ce vă 
sun: acum ţinem câinele închis în balcon, chiar şi numele i 
l-am schimbat şi nu știm cum să procedăm mai departe. 

— S-a întâmplat ceva în ultimele câteva zile? 

— Credeţi că acest lucru se putea răsfrânge asupra 
comportamentului lui? 

— Nu e deloc exclus. Ataşarea de idealuri şi conştiinţă i-a 
crescut de aproximativ 10 ori. Respectiv, i s-a accentuat şi 
ego-ul. De la foştii lui stăpâni i s-a transmis axarea sporită pe 
conştiinţă, scopuri, principii şi idealuri. Tendinţa aceasta zace 
în el ca o bombă cu efect întârziat. Dumneavoastră aţi început 
să faceţi ceva în ultimele câteva zile, ceva ce i-a declanşat 
mecanismul ascuns. 

Femeia a căzut pe gânduri: 

— Nu-mi amintesc să fi făcut ceva deosebit, doar că m-am 
rugat intens, atâta tot. 

Am înţeles imediat cum stau lucrurile. 

— Sunteţi cramponată de idealuri şi această cramponare a 
atins, în momentul de față, cota de 600 de unităţi. Dar să vă 
explic despre ce este vorba. Atunci când vă rugați numai 
ocazional, gândurile adresate Domnului se transformă treptat 
în sentimente, de aceea procesul de revenire la Divin este 
armonios. Dar, din moment ce aţi început să practicaţi 
rugăciunea intensă, este obligatoriu să se producă și o blocare 
puternică a activităţii conştiinţei, iar pentru aceasta se cere să 
înlăturați tot ce se opune acestui proces. Uitaţi-vă cum 
procedau călugării, adică acei oameni care au păşit pe calea 

rugăciunii intense. 

l) anihilarea sentimentului propriei importanţe; 

2) renunţarea la bunurile materiale; 

3) refuzul obligaţiilor sociale; 

4) renunţarea la vestimentația luxoasă, la bucatele alese şi 
la plăcerile sexuale. 

Cu alte cuvinte, pentru a dinamiza eu-l Divin, este necesar 
să blocaţi pentru un timp oarecare ego-ul personal şi pe cel 
social. În cazul în care începeţi să vă rugaţi intens, fără însă a 
vă ajuta conştiinţa să se transforme în sentimente, dependenţa 
de valorile umane creşte exploziv. 


Cel de-al doilea telefon era din Germania. Mă suna un fost 
pacient. Cu vreo trei sau patru ani în urmă, o conversaţie de 
acest gen m-ar fi dat gata. Acum însă încep să mai înţeleg câte 
ceva. Bărbatul îşi deapână povestea cu o voce chinuită: 

— V-am citit cărţile şi am început să cred în Dumnezeu. 
După ce am fost la dumneavoastră ia consultaţie, am făcut rost 
de înregistrările video ale seminarului dumneavoastră de cinci 
zile. Dar, de când am început să le vizionez şi, în paralel, să 
lucrez la armonizarea mea, sunt asaltat de un singur gând: 
“Dumnezeu nu există, Dumnezeu nu există”. Simt că-mi ies 
din minţi. Cu adevărat îngrozitor însă este altceva: nu mă simt 
deloc în stare să remediez această situaţie şi nici să mă rog nu 
mai pot. 

Tac şi încerc să înţeleg ce s-a întâmplat. Curioasă 
răsturnare de situaţie. Dacă mi-ar fi aruncat casetele la gunoi 
din convingerea că Lazarev este un şarlatan, acest om s-ar fi 
simţit acum mult mai bine. Apoi le-ar fi povestit această 

întâmplare la vreo doi-trei amici... E ciudat însă că m-a sunat 
din nou, deşi problemele lui au început o dată cu vizionarea 
casetelor mele. 

— Oare nu v-am avertizat, i-am spus, că, după încheierea 
şedinţei, timp de câteva zile, trebuie să evitaţi orice activitate 
mentală. orice evaluare sau analiză? Informaţia oferită în 
cadrul şedinţelor este mult mai densă decât cea imprimată pe 
casete. lar dumneavoastră ce-aţi făcut? Sunteţi doctor în 
ştiinţe. v-aţi obişnuit să cerneţi totul prin sita conştiinţei. În 
timpul şedinţei, la dumneavoastră s-au produs anumite restruc- 
turări lăuntrice, au demarat procesele de transformare în pro- 
funzime. lar dumneavoastră v-aţi întors acasă şi, în loc să 
continuaţi acest proces, aţi pus caseta şi v-aţi apucat să 
cântăriţi şi să analizaţi totul. Informaţia conținută în cărţi şi 
casete este ca o pereche de cârje. Când aţi învăţat să mergeţi, 
daţi-le la o parte şi uitaţi de ele. Dacă vedeţi că aţi început 
iarăşi să şchiopătaţi, apelaţi din nou la ele. Dar dumneavoastră 
ce-aţi obţinut? Aţi învins dependenţa de conştiinţă, v-aţi 
activat sentimentele şi ați păşit prin ele spre Dumnezeu, apoi 
aţi făcut un salt înapoi, spre conştiinţă. Dar tocmai axarea pe 
uman, pe conştiinţă ne determină să renunţăm la Divin. 

A doua zi cei doi m-au sunat şi mi-au confirmat că situaţia 
lor s-a ameliorat. Mi-am amintit de discuţia pe care am avut-o 
acum un an cu un profesor de la institutul “Behterev”. ÎL 
contactasem în legătură cu un articol pe care mi-l aduseseră 
pacienţii mei şi în care scria că doi savanţi din Petersburg au 
descoperit o nouă stare a conştienţei. 

În S.U A., la Universitatea Arizona şi-a desfăşurat lucrările 
o conferinţă internaţională cu tema: “Realizările de ultimă oră 

ale ştiinţei in domeniul conştienţei”. Potrivit celor expuse la 
conferinţă, în lume au fost întreprinse nu o singură dată 
cercetări asupra activităţii creierului în stare de veghe şi de 
somn, precum şi în timpul meditaţiei. De altfel, meditaţia s-a 
dovedit a fi destul de eficientă în vindecarea nevrozelor. 
Cercetătorii de la Institutul “Behterev” au examinat encefa- 
logramele subiecţilor cufundaţi în meditaţie şi au constatat că, 
la nivelul scoarței cerebrale, la aceştia se declanşează 
mecanismele excitaţiei, mai exact, la început subiectul parcă 
adoarme, toate procesele sunt încetinite, apoi urmează faza de 
activare. Adepții diferitelor şcoli de yoga sunt de părere că 
meditaţia echivalează cu rugăciunea, că și ea înseamnă 
comunicare cu Dumnezeu. Şi iată că într-o bună zi savanții 
şi-au pus întrebarea: “Ce procese au loc în creier în timpul 
rugăciunii?” 

Pentru acurateţea experimentului a fost invitat un călugăr, 
care era stareţ la o mănăstire ortodoxă, şi i s-a făcut o 
encefalografie în timp ce se ruga. Rezultatul i-a uluit pe 
cercetători. Encefalograma călugărului cufundat în rugăciune, 
dar pe deplin conştient, arăta o deconectare completă a 
scoarţei cerebrale. Omul sta şi se ruga, dar impulsul electric 
care ar fi trebuit să dovedească existenţa unei activităţi la 
nivelul scoarței cerebrale lipsea cu desăvârşire. 

Savanţii au numit acest fenomen “a patra stare a subiectului 
uman”. Până în acel moment erau cunoscute doar trei stări ale 
conştienţei: starea de veghe, starea de somn prelungit şi starea 
de somn rapid, care se deosebesc între ele prin impulsuri 
electrice specifice la nivelul scoarţei cerebrale. 

În timpul adevăratei rugăciuni are loc o evadare din lumea 

reală, ceea ce duce la distrugerea conexiunilor patologice. 
Evadând din lume, de la imaginile patologiei, individul con- 
tribuie la propria vindecare. Coordonatorul acestui experiment 
a numit cea de a patra stare “calea spre armonie”. Apropo, 
savanții au constatat că deprimarea, muzica rock îl înde- 
părtează pe individ de la starea de armonie, suscitând la 
nivelul cortexului impulsuri electrice similare celor ce însoțesc 
crizele epileptice. 

Deoarece rezultatele experimentelor oamenilor de ştiinţă au 
coincis întru totul cu propriile mele cercetări și cu felul meu de 
a percepe lumea, m-am gândit să-l contactez pe profesorul de 
la Institutul “Behrerev”. Am stabilit să ne întâinim a doua zi. 
Profesorul s-a dovedit a fi o persoană foarte inteligentă şi plină 
de farmec. Am întreținut o discuţie deosebit de interesantă. 

— Impulsului electric cerebral îi sunt caracteristice trei 
ritmuri, îmi explica interlocutorul meu. Ritmul D (delta) ne 
trimite la starea fiziologică, de profunzime a individului. 
Ritmul Q(theta) este ego-ul individului, personalitatea lui. 
Acest ritm ţine de relaţiile intrafamiliale. Abia la vârsta de 5-6 
ani apare şi ritmul A alfa), legat de ego-ul social. Atunci se 
activează stratul social. Ei bine, atunci când călugărul se 
roagă, ritmurile theta şi alfa dispar. 

— Din punctul meu de vedere, am intervenit eu, singura 
explicaţie posibilă este următoarea: conştiinţa şi sentimentele 
noastre nu sunt de natură fizică, ele îşi au originea în câmpul 
nostru, altfel spus, vedem, gândim și simţim, mai întâi de 
toate, cu structurile de câmp, spaţiale şi, abia după aceea, cu 
trupul, materia. Adresându-se lui Dumnezeu, omul se 
desprinde şi se înalță deasupra materiei şi a spaţiului, de aceea 

trecerea conştienţei de la regimul trupului la regimul câmpului 
se realizează uşor şi fără suferinţe. În situaţii obişnuite, 
fenomene similare se produc în timpul morţii sau în urma unui 
traumatism grav, iar uneori şi în urma administrării unor 
substanţe halucinogene etc. 

— Se prea poate, a zis profesorul şi a continuat: apropo, 
călugărul nu a fost singurul care a luat parte la experiment. Cu 
această ocazie a ieşit la iveală un fapt curios. De pildă, la un 
seminarist, inhibarea funcţiilor conştiinţei în timpul rugăciunii 
este mai puternică decât la dascălul lui. Aşadar, cu cât mai 
profund se implică o față bisericească în activităţi intelectuale, 
în funcţii administrative sau în probleme de politică, cu atât 
mai mult îi slăbeşte puterea rugăciunii. De altfel, la preotul 
catolic pe care l-am invitat, de asemenea, să participe la 
experimentul nostru n-am constatat o deconectare totală a 
scoarţei cerebrale, deşi, în mare, tendinţa se păstrase. Când 
i-am adus la cunoştinţă acest fapt, el a replicat: “De ce nu 
invitaţi un preot american, să vedeţi ce surprize vă aşteaptă 
acolo?” Totuşi a recunoscut că ortodocşii sunt mai asidui în 
rugăciuni. Ortodoxia este singura care a păstrat tradiţia 
monahală a rugăciunii neîntrerupte către Hristos. 

— Ce rugăciuni aţi folosit în cadrul experimentului? — l-am 
întrebat. 

— “Tatăl nostru” şi “Rugăciunea lui Isus”, mi-a răspuns el 
şi a urmat: a venit şi un domn care practica de mulţi ani yoga 
şi era vindecător şi guru cu cercul lui de discipoli. El a vrut să 
vadă cum îi va reacţiona creierul, dacă, în loc de meditaţie, se 
va cufunda în rugăciune. Înainte de experiment, el a zăbovit 
mult timp, rugându-se. Dar, de la bun început, aparatul a 

înregistrat descărcări electrice caracteristice crizelor de 
epilepsie. Am fost nevoiţi să întrerupem experimentul. Rugă- 
ciunea nu i-a adus pacea interioară, intrând, după cât se pare, 
în contradicţie cu altceva. 

Profesorul a tăcut o vreme, lăsându-se purtat de gânduri. 
Era primăvara lui 1998. De la fereastră se zăreau acoperișurile 
troienite ale caselor, pe care zăpada începuse deja să se 
topească. Omătul se aşternea peste tot. Cu toate acestea, în aer 
se simţea adierea primăverii. 

— Ritmurile alfu şi theta, şi-a reluat savantul expunerea, ne 
trimit la două dintre nivelurile conştienţei. Acestea sunt 
responsabile de dezvoltarea personalităţii şi de existenţa ei în 
cadrul societăţii. Totuşi o dezvoltare armonioasă se realizează 
atunci când sunt active toate palierele conștienţei. lar cel mai 
important nivel este acela pe care-l putem observa în timpul 
rugăciunii, când se deconectează ego-ul social! şi cel personal. 
Gândirea iraţională este mult mai amplă decât cea raţională. 
Cultura occidentală a ajuns astăzi în pragul unei crize extrem 
de grave, şi asta pentru că filozofia şi psihologia omului 
occidental lasă din ce în ce mai puţin loc gândirii iraționale şi 
sentimentelor, fiind tot mai mult secătuită de logică. Dacă 
odinioară, într-o căsnicie, soţii se sprijineau reciproc, iubirea 
fiindu-le liantul pnincipal, şi încercau să-şi rezolve problemele 
şi conflictele prin bunăvoință, astăzi contractul matrimonial a 
înlocuit sentimentele. Totul este negociat, stabilit şi pus la 
punct. A dispărut dorința de a-l înţelege şi a-l ierta pe 
partenerul care se comportă jignitor. Dimpotrivă, se apelează 
“imediat la poliţie. În loc să depună efort, să încerce o 
schimbare în bine, pentru ca viaţa de familie să reuşească. se 

recurge imediat la divorț. 

Primul şi cel mai important strat al conştiinţei, cel irațional, 
practic, nu mai funcţionează. Cel de-al doilea, responsabil de 
viaţa de familie şi de formarea personalităţii, este pe jumătate 
distrus. În Occident, structurile fundamentale ale familiei sunt, 
efectiv, compromise. lar când structurile de adâncime ale 
ego-ului individual sunt deformate, nu mai poate fi vorba de 
un ego social sănătos. lată de ce, procentul cel mai ridicat al 
copiilor cu probleme psihice este înregistrat în Suedia şi în 
Elveţia, şi situaţia continuă să se agraveze. Fascinate de 
propria coroană luxuriantă, statele dezvoltate nu observă cum 
îşi pierd rădăcinile. 

— Dar cel mai mult mă surprinde altceva, a continuat 
profesorul, revistele şi ziarele refuză să publice această 
informaţie. Am apelat la reprezentanţii bisericii, dar şi acolo 
m-am ciocnit de o totală lipsă de interes. Omul se agaţă de 
propriile stereotipuri şi ar prefera mai curând să-şi piardă banii 
decât să se lipsească de ele. Şi când te gândeşti că 
sensibilizarea oamenilor de ştiinţă din întreaga lume în această 
problemă ne-ar putea salva copiii şi lumea în general. 

— Spuneţi-mi, vă rog, l-am întrebat, aş putea să particip şi 
eu la experimentul dumneavoastră? 

— Cum să nu, a răspuns el. Veniţi pe la noi şi vă vom 
supune testului. 

Mă întorceam acasă cu maşina şi mă gândeam la ceea ce mi 
s-a întâmplat în Germania. Am vrut să închiriem o maşină, dar 
una mai mare, care să aibă un portbagaj cât mai încăpător. În 
parcarea din faţa biroului de închirieri am remarcat un pick-up 
Opel Omega. Exact ce ne trebuia. Am intrat în birou şi ne-am 

pomenit faţă-n faţă cu o doamnă de vârsta a treia. cu o 
căutătură severă în spatele ochelarilor. 

— Am dori să închiriem un Opel Omega. 

— Nu avem aşa ceva, răspunse ea imperturbabilă. Ne-am 
uitat surprinşi unul la altul. 

— Scuzaţi, spuse atunci prietenul meu, arătând cu degetul 
spre fereastră, dar ce ţineţi acolo în parcare? 

— Maşina aceea a fost de curând returnată și n-a fost încă 
spălată, ne-a replicat ea cu asprime. 

— Nici o'problemă, putem aştepta. 

— Dacă-i aşa, veniţi peste 20 de minute, atunci o veţi putea 
lua în primire. 

Aşa am şi făcut. 

Mi-am adus aminte ce-mi povestea un amic de-al meu, care 
evoluează în America, în liga naţională de hochei: 

— În America făcusem cunoştinţă cu o tipă. Eram cu un 
jeep mare şi splendid. Ei bine, când mi-a văzut maşina, tipa 
a dat fuga la ea şi, isnorându-mă total, a tot pipăit-o şi 
examinat-o pe toate părţile timp de o jumătate de oră. lar când 
i-am spus că sunt hocheist, ea a lăsat baltă maşina şi a dat 
buzna peste mine. Următoarea jumătate de oră eu am fost cel 
pipăit şi examinat. | se părea absolut firesc să se comporte aşa. 

Mi-am amintit din nou de bărbatul care practica yoga. Ce i 
se întâmplase de fapt? Probabil, următorul lucru. Rugăciunile 
creştine poartă în ele informaţia că pe Dumnezeu îl cunoaştem 
prin iubire, detașându-ne treptat de toate cele umane. 
Creştinismul acordă mai puţină importanţă aspectelor tehnice 
ale detaşării de uman, axându-se pe sentimentul viu al iubirii 
de Dumnezeu, pe blândeţe şi pe iertare. Imediat ce aspectele 

tehnice ale auto-armonizării, remodelarea conştiinţei, dezvol- 
tarea aptitudinilor, întărirea sănătăţii devin un scop în sine, 
religia dispare, locul ei fiind ocupat de magie şi ocultism. 
Yoga îl ajută pe individ să se detaşeze de conştiinţă şi de 
ataşamentele umane. Iniţial, în cadrul acestui sistem, aspiraţia 
către Creator, către cauza primară avea o pondere mai mare 
decât axarea pe diverse tehnici. Cât despre adevărata medi- 
taţie, mai întâi de toate este necesară formarea unei aspirații 
statornice către Creator. Doar în aceste condiţii, scara ce duce 
spre Divin nu se va prăbuși. La prima treaptă se obţine 
imobilitatea fizică, suspendarea tensiunii musculare, a vederii 
şi a gândirii. La cea de-a doua — oprirea respirației și a inimii, 
la a treia — stoparea metabolismului. Însă, după urcarea acestor 
trepte, este destul de greu să te întorci înapoi. De aceea, occi- 
dentalii care practică meditaţia relaxându-se, închizând ochii şi 
eliberându-se de gânduri obţin deconectarea primului nivel al 
conştiinţei. În consecinţă, se produce o axare pe nivelurile 
spirituale superioare. Cu câteva mii de ani în urmă, acest lucru 
era văzut ca o binecuvântare, ca o creştere a nivelului spiritual. 
Însă, când individul este cramponat de spiritualitate, meditaţia 
poate fi periculoasă pentru el, căci, în realitate, ea îl înde- 
părtează de Divinitate. Prin urmare, cu cât individul este mai 
puţin cramponat de aspectele spirituale superioare, cu atât mai 
benefică pentru el este meditaţia. Dar, dacă individul scoate 
mereu la iveală defectele celor din jur şi are numai păreri 
negative despre oameni, dacă este nemulţumit de sine şi de 
propria soartă sau este gelos şi se supără pe cei apropiaţi, vom 
spune despre el că este cramponat de aspectele spirituale 
superioare şi, de aceea, meditaţia poate fi periculoasă pentru 

el. În acest caz, mult mai salutară ar fi cultivarea unei atitudini 
binevoitoare, munca fizică şi pocăinţa. 

Am stabilit cu profesorul să ne întâlnim peste o săptămână. 
Însă, în ziua respectivă, dânsul n-a fost disponibil. După aceea, 
eu am fost ocupat cu scrierea celei de-a cincia cărţi, aşa că 
dădusem la o parte toate celelalte preocupări. Acum însă 
mi-am amintit de discuţia noastră şi îi dau un telefon la 
institut. 

— Bună ziua, îi spun, după ce-i aud vocea în receptor, vă 
deranjează Lazarev, dacă vă mai amintiți de mine. 

— Sigur că-mi amintesc, răspunde el, unde ați dispărut? 

— Vedeți care-i problema, imediat ce am terminat de scris 
volumul cinci, l-am început pe al şaselea. Informaţia cu care 
lucrez acum s-a dovedit a fi atât de importantă, încât nu voiam 
s-o lungesc prea mult cu punerea ei pe hârtie. Iar atunci când 
lucrez la o carte, nu mai am nici timp, nici forţe să mă implic 
în altceva. Eu zic să ne înţelegem în felul următor. Acum e 
sfârşitul lui mai. În septembrie urmează să scot volumul şase, 
după care sunt liber ca pasărea cerului. Şi atunci, dacă se 
poate, ne vom întâlni şi vom demara experimentul nostru 
comun. 

— De acord, mi-a răspuns profesorul. 

— Apropo, m-am interesat eu, există, din partea oamenilor 
de ştiinţă, reacții la cercetările dumneavoastră? 

— Ce să zic, deocamdată nici una. Se pare însă că gheaţa a 
fost spartă. Câteva reviste de specialitate s-au arătat interesate 
de informaţiile noastre şi, dacă am înţeles eu bine, sunt de 
acord să le publice. 

— Siavă Domnului! — rostesc eu. 

Ne luăm rămas bun, iar eu mă gândesc la cele ce se 
întâmplă astăzi cu lumea. Că omenirea va supravieţui, nu e 
nici o îndoială. Am avut odinioară o perioadă în care am lucrat 
mai mult cu una dintre cauzele care stau la originea afec- 
țiunilor fizice. Este vorba de nepotrivirea energeticii indivi- 
dului cu societatea viitorului. La nivelul câmpului există 
matriţa omului din viitor. Dacă matriţa noastră interioară nu-i 
corespunde, noi intrăm în conflict cu matriţa viitorului. Atunci 
matrița noastră începe să se dezintegreze. Apoi această temă 
mi-a dispărut din vizor, iar eu m-am lăsat absorbit de alte 
probleme. 

Ei bine, în ultima jumătate din an, pentru a mă redresa, mă 
rog permanent, şi nu numai pentru a-mi ispăşi acele greşeli 
care pot fi transmise copiilor și nepoților mei, ci şi pentru 
acelea care pot afecta societatea viitorului. Atunci când încerc 
să descopăr de unde vine un element negativ, mi se întâmplă 
uneori să văd coconii structurilor de câmp ale copiilor mei, 
alteori un singur cocon luminos, sclipitor, având la suprafaţă 
pete murdare. Petele sunt rezultatul comportamentului şi al 
atitudinii noastre greşite față de lume. Ele semnalează 
existenţa unui program de agresiune îndreptat împotriva 
iubirii. În linii mari, este vorba de atitudinile de dispreţ şi de 
dezaprobare faţă de oameni, de nemulțumirea de sine şi de 
respingerea vieții. 

Scriam în cărţile anterioare că actuala viaţă a omenirii a 
început cu două mii de ani în urmă şi va lua sfârşit în anul 
2000. Acestea sunt datele de care dispun personal. Următoarea 
viaţă, cea mai intensă, va dura aproximativ 300 de ani. 
Couştiinţa se va ridica pe o treaptă superioară. Din anul 200! 

va începe să se schimbe concepţia despre lume la nivelul 
întregii omeniri. Din 2024 va apărea o generaţie de copii de tip 
nou, iar începând cu 2030 se va putea vorbi despre o nouă 
omenire, cu o energetică şi o conştiinţă calitativ nouă. Apropo, 
după toate semnele, peste aproximativ zece ani vor începe 
brusc să se accelereze toate procesele karmice. Vor supra- 
vieţui, probabil, doar cei ce vor găsi calea cea bună. Pe la 
sfârşitul anilor '80 am auzit de la clarvăzători următoarea 
previziune: începând cu anul 2000, orice medicament îşi va 
pierde efectul. Ca să fiu sincer, am tratat acest pronostic cu 
scepticism, ca pe un basm de adormit copiii. Nu demult însă, 
exact acelaşi lucru mi l-au spus şi medicii de la un laborator 
dotat cu aparatură de diagnosticare de ultimă oră. În ultimii 
2-3 ani, medicamentele, chiar şi cele mai puternice (inclusiv 
preparatele hormonale) încetează să mai acţioneze asupra 
bolnavilor. Întrucât medicamentele nu vindecă boala, ci doar o 
împing înăuntru, putem presupune că s-a produs o supra- 
încărcare cu deşeuri karmice a structurilor noastre spirituale de 
importanţă vitală, și procesul de autointoxicare se blochează. 
Nu mă îndoiesc că fiecare dintre noi are un viitor. Atât doar că 
mi-aş dori să păşim în acest viitor înconjurați de o natură 
nealterată, de râuri, de mări, dar şi de copiii noştri. 


«LA ÎNCEPUT A FOST 
CUVÂNTUL» 


E dimineaţă. Stau întins în pat şi nu am nici cea mai mică 
dorinţă de a mă ridica. Îmi simt faţa umflată şi trupul amortit. 
Să fie oare semnele îmbătrânirii? Deşi, dacă stau să mă 
gândesc mai bine. nu e așa. Sunt zile în care mă trezesc cu 
senzaţia zborului şi a propriei imponderabilităţi. În principiu, e 
foarte uşor să determini dacă te comporți corect ori nu. Atunci 
când atitudinea faţă de lume şi comportamentul îţi sunt greşite, 
ai senzaţia că ceva te apasă spre pământ. Simţi o greutate pe 
suflet şi în trup. Forţa de atracţie a pământului acţionează nu 
numai asupra corpului, ci şi asupra sufletului. Dacă, dimpo- 
trivă, atitudinea îţi este corectă, simţi cum îţi apare în suflet 
senzaţia zborului, trupul îţi devine uşor, iar dependenţa de 
forța de gravitație dispare treptat. 

Oare de ce? Conştiinţa încă nu şi-a revenit pe deplin din 
starea de somn. Dar ea nici nu-mi este prea necesară în acest 
moment, căci, în realitate, judecăm cu sentimentele şi nu cu 
gândurile. Acestea nu fac decât să faciliteze transmiterea 

informaţiei. De ce totuşi avem senzaţia de zbor, atunci când 
adoptăm un comportament corect? De ce Serafim Sorovski se 
desprindea de pământ în timpul rugăciunii şi levita? Probabil, 
fiindcă gravitația interacționează cu timpul, așa cum, de 
asemenea, şi sentimentele noastre interacționează cu timpul şi 
sunt alcătuite din timp. Timpul este intermediarul dintre 
această lume şi Creator, aşa cum, de asemenea, este şi inter- 
mediarul dintre eu-l uman şi cel Divin. Cu cât mai mult 
depindem de propriile sentimente, cu atât mai mult depindem 
de spirit şi de trup. Dependenţa de sentimente dă naştere 
dependenţei de timp şi, astfel, gravitația terestră ne transformă 
în sclavi. În măsura în care ne axăm pe iubirea Divină, logica 
umană se apropie de cea Divină. În consecinţă se schimbă şi 
modul nostru de a percepe lumea, şi comportamentul nostru, 
orientându-se în direcţia corectă. Sufletul este primul care 
învinge forţa gravitaţiei terestre, după aceea urmează trupul. 
Unde oare am greşit din nou? De unde vine senzaţia 
aceasta de sfârşeală? Probabil, m-am apropiat de un nou prag, 
în fața căruia trebuie, din nou, să dispară filozofia aplicării 
puterilor şi a voinţei. Îmi aduc aminte cât de dureros a fost să 
renunţ pentru prima dată la aplicarea puterilor mele, la 
pomparea energiei cu ajutorul mâinilor. Doar căutarea cau- 
zelor bolii şi rugăciunea, nimic mai mult. lar menirea rugă- 
ciunii este transformarea propriei persoane prin comunicarea 
cu Dumnezeu, şi nu solicitarea unei sănătăţi înfloritoare. 
Transformările trebuie să vizeze concepţia despre lume, 
caracterul şi comportamentul individului. Pe atunci însă se 
credea că firea omului nu poate fi schimbată. Acest obiectiv 
părea de neatins. Credeam că toate încercările mele de a 

vindeca sunt sortite eşecului. Eram convins că cele mai 
importante transformări se pot realiza exclusiv prin aplicarea 
puterilor. Luasem chiar şi o decizie: «Fie ce-o fi, toate sunt în 
mâinile Domnului. Unul câte unul, toți pacienţii vor pleca, voi 
da uitării tot ce a fost şi mă voi ocupa de altceva». 

Dar lucrurile au evoluat exact invers. lubirea s-a dovedit a 
fi mult mai puternică şi mai eficientă decât orice altă putere. 
Pentru a ajunge la straturile mai subtile, care determină starea 
fizică şi destinul, trebuia să renunţ la acţiunea energetică. Un 
singur pas făcut în plan subtil echivalează cu mii de paşi în 
planul exterior, energetic. Mai înainte socoteam că, pe măsură 
ce ne apropiem de Dumnezeu, suntem mai aproape de paradis. 
În realitate, cu cât suntem mai aproape de Dumnezeu, cu atât 
mai aspru suntem „loviți? pentru fiecare greşeală comisă. 
Pentru a nu greşi, trebuie să ne axăm pe propria vulne- 
rabilitate, şi nu pe forță. l 

În ultimul timp remarcasem o particularitate ciudată. Îmi 
era din ce în ce mai greu să-mi țin şedinţele cu pacienții. Nu 
făceam nimic altceva decât să-i ofer omului din faţa mea 
explicaţii care să-i indice cauzele ce au dus la apariţia 
problemelor, şi o făceam cât mai amănunţit, pentru a fi mai 
bine înţeles. Cu toate acestea, energia mi se consuma uimitor 
de repede. După cât se pare, conştiinciozitatea mea începuse să 
se transforme în stupiditate. În acelaşi timp, începuseră să 
apară simptome curioase, care demonstrau preocuparea mea 
pentru aspectele verbale ale tratamentului. Din când în când 
îmi mişcam greşit mandibula şi îmi muşcam dureros limba. 
Chiar şi noaptea, în timpul somnului, mi se întâmpla să 
scrâşnesc din dinţi, muşcându-mi limba până la sânge. Acest 

proces se amplifica din ce în ce mai mult. Cu toate că, practic, 
îmi întrerupsesem şedinţele, situaţia nu se schimba. Am 
constatat doar o uşoară încetinire a procesului, nimic mai mult. 
Din punctul meu de vedere, n-ar fi fost corect să nu-i explic 
nimic pacientului. Pe de altă parte, concentrarea asupra 
gândurilor şi a conştiinţei în timpul şedinţelor prezenta pentru 
mine un pericol tot mai mare. 

Situaţia părea fără ieşire. Însă tocmai impasul este cel care 
ne determină să ne ridicăm la un nou nivel. Gândurile noastre 
se sprijină pe obiectele lumii materiale. În timpul şedinţelor se 
accelerează de mii de ori toate procesele, atât cele corecte, cât 
şi cele greşite. În timp ce le vorbeam pacienţilor mei despre 
Divin, nu încetam să gândesc, să analizez, să explic. Așa că, 
referindu-mă la Dumnezeu, îmi îndreptam, de fapt, pacienţii 
spre conştiinţă. O atare situaţie nu mai putea dura prea mult. 

lubirea de Dumnezeu dă naştere iubirii pentru această lume 
şi întregului spectru al sentimentelor noastre. Sentimentele dau 
naştere gândurilor. Gândurile trebuie să se condenseze din nou 
în sentimente, ca apoi să se transforme în iubire Divină. De 
aceea e bine să vorbesc cât mai puţin în timpul şedinţelor. În 
acest scop, am nevoie de o maximă condensare a întregului 
volum de informaţie obţinut în ultimul timp. La un anumit 
stadiu al acestui proces de condensare, gândul va începe să se 
transforme în sentiment şi, atunci, explicaţiile nu vor mai fi 
necesare. Asta ţine de uman, asta ţine de Divin. Dă pentru un 
timp la o parte umanul şi dedică-te Divinului. Încearcă să simţi 
ceea ce este Divin în tine şi păstrează mereu acest sentiment în 
sufletul tău, fără să dai uitării cele omeneşti. Aşadar, ar trebui 
să acord cercetărilor şi scrierii cărţilor mai mult timp decât 

şedinţelor cu pacienţii. Situaţia însăşi mă împinge înainte pe 
calea cunoaşterii. 

Aud sunând telefonul. 

Mă ridic şi merg să răspund. E un amic de-al meu din 
Moscova. 

— Să ştii că ai avut dreptate, începe el pe un ton vioi, s-ar 
cuveni să luăm în serios toasturile. 

— Care toasturi? — nu pricep eu. 

— Păi, toasturile, ştii tu... Zic că bine făceai că luai 
toasturile în serios. Tot ce spunem se transmite vinului, 
acţionând chiar şi asupra cromozomilor. 

— Care cromozomi? — mă frec eu la ochi. Ce ţi-a venit? 

— Dar văd că încă nu te-ai trezit, îmi zice el. De fapt, 
voiam să-ţi spun ceva ce cred că te-ar putea interesa. De aceea 
te-am şi sunat. Mai bine revin mai târziu. 

— Lasă, casc eu, zi-i acum. 

— Am efectuat o serie de experimente împreună cu cei de 
la Institutul de genetică. Ei bine, ăştia au rămas șocați. Ei spun 
că, de acum încolo, ar trebui modificate radical toate 
reprezentările noastre asupra lumii. 

Eu tac. Încerc să prind firul. Apoi îi zic: 

— Hai să le luăm pe rând. 

— Bun. Ştii că, în urmă cu câţiva ani, eu am reuşit să 
sintetizez un preparat medical. El conţine doar 10"? din 
substanța de bază, dar acţiunea pe care o exercită este extrem 
de puternică. 

În primul rând: el împiedică diviziunea celulelor deformate, 
favorizând înmulţirea celulelor sănătoase. 

În al doilea rând: contribuie la regenerarea cromozomilor 

afectaţi de radiaţie, dar, în acelaşi timp, nu exercită o acţiune 
toxică asupra celulelor. 

În al treilea rând: stopează diviziunea celulelor canceroase. 

În al patrulea rând: măreşte permeabilitatea membranelor 
celulare. Drept urmare, toate procesele chimice care au loc în 
interiorul celulei se accelerează, determinând astfel întinerirea 
ei. 

Asta în ceea ce privește preparatul. Acum, referitor la 
medicina informaţională. În ultimul timp, medicina foloseşte 
pe scară tot mai largă diagnosticarea cu ajutorul calculatorului. 
Ea se bazează pe metoda lui Fohl. 

Pe corp se fixează nişte senzori speciali, cu ajutorul cărora 
poate fi citită informaţia referitoare la biocâmpul individului. 
Apoi informaţia este introdusă în memoria calculatorului şi 
confruntată cu anumite date standard, pentru a evalua starea 
sănătăţii celui examinat. Procesul poate fi inversat şi, atunci, 
cu ajutorul sistemului de senzori, se corectează biocâmpul 
individului. Prin acelaşi procedeu poate fi obţinută informația 
referitoare la structurile de câmp ale preparatelor medicale, ca, 
mai apoi, această informaţie să fie transferată asupra unui 
purtător potrivit, cum este, de exemplu, apa, tuica sau 
granulele homeopatice. Un astfel de produs se numește copie 
informaţional-energetică a medicamentului şi este într-atât de 
eficient, încât nu rareori îşi întrece originalul. În S.U.A. Şi 
Europa Occidentală, aceste copii informaţionale au tot mai 
mare căutare (în S.U.A., numai în ultimul an, volumul vânză- 
rilor a crescut mai mult de 3 ori). Nu încape nici o îndoială că 
aceste copii sunt de mare perspectivă: pe lângă cheltuielile 
relativ mici, necesare preparării lor, mai există şi alte avantaje. 

Informaţia despre medicament poate fi transferată şi parțial, 
selectându-se doar acele componente care îi sunt necesare 
organismului dat şi evitându-se cele care au efecte secundare. 
Diagnosticarea după metoda lui Fohl foloseşte tradiția acu- 
puncturii. Acupunctura chineză clasică are la bază ideea 
priorităţii structurilor energetice în raport cu cele fizice: 
structura spaţial-temporală o determină pe cea fizică. Dar şi 
acţiunea inversă este posibilă. 

Să-ţi spun acum lucrul cel mai important. Pui pe un taler al 
balanței preparatul, iar pe celălalt drajeurile pe care urmează 
să le ia pacientul. Pacientul înghite copia informaţională, iar 
efectul este acelaşi. Totodată, calculatorul citeşte informaţia de 
pe medicamentul iniţial şi o stochează în memorie. În curând, 
industria farmaceutică se va limita să producă pastile într-un 
singur exemplar, ca mai apoi să expedieze copia ei informa- 
țională în toate colțurile lumii prin Internet. Apeși tasta 
calculatorului, obţii medicamentul, dai peste cap un pahar cu 
apă şi gata, poți să-ţi vezi de treabă. 

Ce părere are despre toate acestea medicina tradițională? 
Medicii nu pot oferi nici o explicaţie, de aceea susțin 
următorul punct de vedere: este vorba de efectul placebo, o 
simplă autosugestie. Însă, dacă un om reuşeşte să se convingă 
pe sine însuşi că are de-a face cu un medicament, un astfel de 
preparat nu va acţiona asupra celulelor luate separat sau asupra 
unei culturi de țesuturi. Cu toate acestea, atunci când copia 
informaţională a preparatului meu, scoasă la calculator, a fost 
folosită în locul preparatului propriu-zis, nu s-a constatat nici o 
deosebire. Preparatul acţionează asupra cromozomilor din 
celulă. Acelaşi efect asupra cromozomilor îl are şi informaţia 

pură, ceea ce înseamnă că o simplă informaţie poate acţiona 
asupra genotipului mult mai puternic decât radiaţiile şi 
substanţele chimice. Este exact ceea ce scriai în cărţile tale. 

— Cu alte cuvinte, dorinţa noastră ne formează genotipul, 
spun eu. 

— De acord, răspunde interlocutorul meu. 

— Această informaţie, continuu eu, ar fi extrem de utilă 
multor savanţi geneticieni, care leagă procesul de evoluţie 
exclusiv de selecţia naturală. Teoria selecţiei naturale nu este 
în stare să explice o serie întreagă de fenomene care ţin de 
lumea animală şi de cea vegetală. Multe procese se derulează 
de mii de ori mai rapid decât este posibil în cazul unei selecţii 
accidentale, mecanice. Aşadar, obiectivele valorice ale indivi- 
dului îi influenţează nu numai starea sănătăţii și destinul, ci şi 
copiii. Genotipul câmpului este legat de cel fizic. Prin urmare, 
spre ceea ce tindem, aceea suntem. 

— Deci, când ridicăm paharul şi rostim un toast, aceasta se 
răsfrânge și asupra genotipului nostru, conchide el. 

— Am înţeles, zic eu, în viitor vom fi mai precauţi cu 
toasturile. 


DIVINIZAREA 
SENTIMENTELOR UMANE 


Cât de simplu arată aceste cuvinte așternute pe hârtie: 
«divinizarea sentimentelor umane», dar cât de multe se ascund 
în spatele lor. 

Câteva minute în urmă vorbeam cu mama unuia dintre 
pacienţii mei. El suferă de un cancer al ganglionilor limfatici. 
Părea că totul merge spre bine, lucrurile evoluau mulţumitor, 
însă, cu două zile în urmă, s-a produs o agravare fulgerătoare. 
Ganglionii limfatici s-au mărit de câteva ori. Configuraţiile 
câmpului erau, pur şi simplu, catastrofale. 

Privesc foaia de hârtie din fața mea, încercând să calculez 
parametrii şi să înţeleg ce s-a întâmplat. Prima explicaţie 
posibilă: s-a produs o descărcare dinspre urmaşi. A doua 
variantă: pacientul a lucrat la armonizarea sa doar la nivelul 
gândurilor şi s-a rugat fără a înceta nici un moment să 
gândească şi să analizeze sau, pur şi simplu, nu s-a rugat cum 
trebuie. A treia variantă: întrucât m-a consultat de câteva ori la 
telefon, s-a produs o accelerare puternică a tuturor proceselor, 

astfel încât orice comportament sau atitudine incorectă faţă de 
alţii l-ar fi putut dărâma. 

Situaţia este foarte gravă. Îi împărtăşesc mamei acestuia 
opinia mea. Cramponarea de idealuri, de viitor era de 500 de 
unităţi, acum s-a ridicat la aproximativ 2000 de unităţi. Asis- 
tăm la o intensificare explozivă a dependenţei de idealuri. 

— Voi încerca acum să citesc informaţia referitoare la 
sursa acestei agravări, îi spun doamnei. Starea lui actuală este 
legată de dublul energetic al destinului fiului său. Acestuia îi 
este adus în acest moment un imens prejudiciu. Autorul este 
tatăl copilului, adică pacientul însuşi. Din cauza umilirii idea- 
lurilor şi a sentimentelor care stau la baza acestora, el este 
urmărit mereu de dorinţa de a muri. A existat cumva vreun 
factor traumatizant? — o întreb. 

— Există şi acum, răspunde ea. Îl sună întruna o tipă, care 
pretinde că este îndrăgostită de el. Însă interesul ei este mai 
curând de ordin material decât spiritual. Nici refuzul pe un ton 
civilizat, nici injuriile n-au folosit ia nimic, ea este atrasă de el 
în mod irezistibil. De fiecare dată când îl sună se jură că-l 
iubeşte şi-i cere s-o ia de nevastă. 

— Victima atrage criminalul, zic eu. 

— Aşa s-ar părea, cade de acord doamna. El a fugit în alt 
oraş, la fosta lui soţie. Are un fiu cu ea. Ei bine, tipa a început 
să-l sune şi acolo. 

— Acum am înţeles totul, spun eu. El se confruntă cu o 
puternică stare de stres legată de umilirea sentimentelor şi 
acest stres vine simultan din două părţi. Când i-am explicat 
originea problemelor lui, i-am spus că dependenţa de idealuri, 
de moralitate, de iubirea de oameni este la el foarte sporită, cu 

alte cuvinte, că este cramponat de spirit şi de suflet. Treptat, 
aceşti indici au început să revină la normal. Cu o săptămână în 
urmă, eu am ajuns la concluzia că unul dintre principaiii 
intermediari între eu-l Divin şi cel uman sunt sentimentele 
noastre. Astfel, incapacitatea de a păstra iubirea de Dumnezeu 
şi de a nu căuta vinovaţi, atunci când ne sunt umilite senti- 
mentele, ne sporeşte dependenţa de verigile următoare ale 
umanului. Dependenţa fiului dumneavoastră de sentimente era 
extrem de puternică şi eu i-am spus acest lucru. Dar, după cum 
văd, situaţia a început să-i depăşească posibilitățile. 

— Şi cu femeia aceea cum rămâne, îl va lăsa în pace ori 
nu? — mă întreabă doamna, îngrijorată. 

— Comportamentul ei este determinat de starea lui lăun- 
trică, spun eu. Dar şi de a dumneavoastră. 

Cu jumătate de an în urmă am avut de rezolvat un caz 
ciudat. M-a sunat o femeie din Ucraina, care mă implora, cu 
vocea sugrumată de lacrimi, s-o ajut. Situaţia era, într-adevăr, 
ieşită din comun. Fiică-sa se îndrăgostise de un arab. Acesta 
s-a jurat că o iubeşte şi a rugat-o să se mărite cu el. Ea a fost 
de acord. Mai târziu, maică-sa a aflat că, o săptămână mai 
devreme, arabul rostise aceleaşi jurăminte şi o ceruse în 
căsătorie şi pe prietena fetei. Apoi, ea a aflat motivele purtării 
acestuia. 

— El vrea să se însoare cu tine numai ca să te vândă după 
aceea într-un harem, îi explica ea fiicei, plângând în hohote. Şi 
nici măcar nu eşti prima căreia îi cere mâna. 

— Să facă ce vrea cu mine, i-a răspuns fiica. Îl iubesc şi-l 
voi urma oriunde ar vrea să mă ducă. 

— Îmi spune inima că se va prăpădi acolo, suspina femeia. 

Oare chiar nu poate fi ajutată în nici un fel? 

— Oricât ar părea de ciudat, i-am spus, fiica dumnea- 
voastră nu încalcă legile supreme, pe când dumneavoastră le 
încălcaţi. În acest moment sunteți stăpânită de un dispreţ 
teribil faţă de acest individ. 

— Şi ce-mi propuneţi, plângea ea, să stau şi să privesc 
liniştită cum îmi piere copilul? 

— În primul rând, haremul ar putea fi pentru ea unica şansă 
de a-şi salva viaţa, i-am spus. În al doilea rând, ori de câte ori 
vă erau umilite sentimentele şi iubirea, dumneavoastră vă 
lăsaţi copleşită de dispreţ faţă de bărbaţi şi îi condamnaţi cu 
atâta asprime, încât, la fiica dumneavoastră, acest mecanism a 
ajuns să depăşească de câteva ori pragul fatal. În împrejurări 
obişnuite, ea nu mai are, practic, nici o şansă să aibă un soț şi 
copii: ar muri fie soțul şi copiii, fie ea, fie toţi împreună. 

— Atunci cum să procedez? — m-a întrebat ea, suspinând. 

— Să vă împăcaţi cu această situaţie. Tot ce se întâmplă cu 
fiica dumneavoastră este conceput conform legilor Divine. De 
aceea, încercarea de a schimba situaţia recurgând la logica 
umană nu va duce la nimic. Mersul evenimentelor poate fi 
schimbat numai apelând la logica Divină. 

— Cum adică? — nu se dumereşte ea. 

— Retrăiţi de mai multe ori acele momente din viaţa dum- 
neavoastră în care bărbaţii v-au umilit sentimentele, iubirea, 
idealurile, şi asta fără a construi din emoţii un zid de apărare 
pentru a vă proteja eu-l uman. Acceptaţi umilinţa ca pe o 
posibilitate de a vă apropia de Dumnezeu. Convingeţi-vă 
propriul suflet că în tot ce se întâmplă nu există vinovaţi. 
Rugaţi-vă să vă fie iertate chiar şi cele mai mici pretenţii la 

adresa bărbaţilor şi obţineţi, prin purificarea propriului suflet, 
purificarea fiicei şi a nepoților. Atunci, probabil, li se va 
permite şi nepoților dumneavoastră să se nască într-o familie 
normală şi nu într-un harem. 

Peste un timp oarecare, situaţia s-a rezolvat favorabil. I-am 
povestit toate acestea doamnei al cărei fiu era bolnav de 
cancer, sfătuind-o să-şi reînvie în memorie situaţii similare de 
violare a sentimentelor prin care a trecut ea. Dacă părinţii nu 
vor să soluţioneze o anumită problemă, aceasta le este 
transmisă copiilor, care adesea nu sunt în stare s-o rezolve. În 
trecutul nostru nu există logică umană, de aceea trecutul poate 
fi revizuit doar de pe poziţiile logicii Divine, adică fără cea 
mai mică umbră de condamnare, nemulţumire sau tentative de 
a-l îndrepta. 


CONEXIUNILE 


În decembrie 1998 am hotărât să fac o călătorie în America. 
În mare măsură, eram motivat de dorința de a mă rupe de 
toate. În America, timpul şi energetica diferă de cele din Rusia 
şi trecerea la alt regim de viaţă se realizează uşor. Speram să 
găsesc acolo răspunsul la una din întrebările cele mai 
importante pentru mine: din ce cauză mi s-a înrăutățit starea 
sănătăţii? Să fie oare ia mijloc greşelile comise în vindecare 
sau concluziile eronate provenite dintr-o reprezentare inexactă 
a lumii, sau de vină sunt schimbările inerente vârstei, care se 
suprapun  suprasolicitărilor permanente? Întrebările erau 
numeroase. Mă aflam în căutare de răspunsuri. 

În linii mari, schema arăta în felul următor. Până în vara lui 
1998, eu m-am ocupat de înlăturarea cramponărilor. În cele 
din urmă am ajuns să realizez o sinteză a tuturor tipurilor de 
dependenţă. Dependenţa de spirit alimenta trufia, dependenţa 
de suflet dădea naştere geloziei. Spirit înseamnă aptitudini, 
intelect, scopuri, principii, voință. Este aspectul ce ţine de 
logică. Suflet înseamnă relaţii interumane, idealuri, etică, 

moralitate, iubire pentru lume şi oameni. Acest aspect ţine de 
sentimente. Trebuie înlăturată dependenţa de spirit şi de suflet 
şi, atunci, putem fi fericiţi. Însă modul meu de abordare s-a 
dovedit a fi unul mecanicist, căci, nu se ştie de ce, eliberarea 
deplină de aceste dependențe nu putea fi obţinută. Omul 
înlătura dependenţa de spirit, dar i se intensifica brusc axarea 
pe suflet. Spiritul şi sufletul s-au dovedit a fi ca două vase 
comunicante. Când unul dintre vase se umplea până la refuz, o 
anumită cantitate era deversată în celălalt vas şi omul îşi găsea, 
pentru un timp oarecare, echilibrul. Acest principiu de 
funcționare era valabil, deopotrivă, pentru medicamente şi 
pentru acţiunea energetică. Când ambele vase se umpleau, 
revărsarea nu mai putea fi de nici un ajutor. Unica portiţă de 
salvare era cea deschisă spre Dumnezeu. În principiu, 
civilizaţia umană a urmat în evoluţia sa aceeaşi schemă. După 
un număr de reîncarnări în Orient, unde, drept urmare a axării 
îndelungate pe spirit, îi era potenţat principiul masculin, 
individul se năştea în Occident, pentru a se cufunda în senzual, 
dezvoltându-și principiul feminin, material. În felul acesta, 
dependenţa de valorile umane era, periodic, diminuată, iar 
societatea se putea dezvolta armonios şi dispunea de 
perspective de viitor. Au existat totuşi şi excepţii. Se întâmpla 
uneori ca mecanismul de autoreglare spontană să nu funcţi- 
oneze. Sau se întâmpla ca ambele vase să se umple prea 
repede. În acest caz, dependenţa de fericirea umană creştea 
vertiginos. După iubirea de Dumnezeu, cea mai mare fericire 
este iubirea pentru o altă ființă umană. Intensificarea bruscă a 
dependenţei de iubirea umană duce la pierderea şi dezin- 
tegrarea acesteia. 

Apar boli,. care afectează câteva generaţii. Gelozia cres- 
cândă, transmisă din generaţie în generaţie, duce la homo- 
sexualitate, trans-sexualitate, narcomanie şi la întreruperea 
relaţiilor umane firești, cum sunt cele de prietenie şi cele 
familiale. 

În Biblie, acest fenomen este reprezentat prin istoria 
orașelor Sodoma și Gomora. Judecând după toate semnele, 
omenirea se află astăzi într-o situaţie similară. Cu cât este mai 
puternică dependenţa de fericirea umană, cu atât mai defi- 
ciente devin filozofia, ideologia, politica şi economia statului. 
Pe măsură ce individul se cramponează, din ce în ce mai mult 
de eu-l său uman, conştiinţa şi sentimentele încep să-l înşele. 
lar el, fiind convins sută la sută că păşește pe calea evoluţiei, 
lunecă, în realitate, pe panta degradării şi a autodistrugerii. 

Mi-am început activitatea de cercetător cu ani în urmă. De 
atunci nu m-am oprit niciodată din drumul meu, am mers 
mereu înainte, pentru ca, în final, să mă ciocnesc de eu-l uman 
ca de un zid insurmontabil. Oricât de mult mă rugam şi 
încercam să-mi revizuiesc concepţiile, dependenţa de spirit şi 
de suflet nu se diminua. În cele din urmă am înţeles că există o 
singură cale de a-ţi învinge dependenţa de eu-l uman: să ajungi 
să-ți simţi eu-l Divin ca fiind mai real decât cel uman. Și dacă, 
mai înainte, era vorba de păstrarea iubirii faţă de un Dumnezeu 
preaînalt, îndepărtat şi inaccesibil, acum se putea vorbi de 
Dumnezeu care sălășluieşte în noi, în fiecare om şi în tot ce ne 
înconjoară. 

Acum se putea vorbi despre o conexiune tot mai strânsă şi 
despre caracterul din ce în ce mai real ai eu-lui Divin, care se 
află în sufletul nostru și în jurul nostru. Până la urmă, s-a 

dovedit că, adresându-ne lui Dumnezeu, ne adresăm, în acelaşi 
timp, nouă înşine. Dar, pentru a ne putea pătrunde de acest eu 
suprem, ar trebui să păstrăm iubirea chiar şi atunci când se 
clatină şi se prăbuşeşte eu-l uman în oricare dintre mani- 
festările sale. 

În toţi aceşti ani, ajutându-i pe oameni, m-am străduit să le 
salvez eu-l uman, când s-ar fi cuvenit, în primul rând, să fie 
salvat eu-l Divin. Mai bine zis, nici nu eu, ci caracterul limitat 
şi nedesăvârşit al cercetărilor mele nu le-a permis multora 
dintre pacienţii mei să treacă de la eu-l uman la cel Divin. 

În decursul ultimei luni mi-am verificat, la anumite 
intervale de timp, nivelul agresivităţii din subconştient, care 
s-a dovedit a fi de aproximativ 300 de unităţi. Această 
agresivitate era îndreptată împotriva femeilor. Se ridicau din 
profunzime şi ieşeau la suprafaţă straturi de supărări și 
pretenţii, care ţineau, mai ales, de moralitate, idealuri, iubire 
umană. Totodată, viața m-a pus în fața unor situaţii în care, din 
cine ştie ce motive, tocmai femeile au fost cele care m-au lovit 
în punctul cel mai vulnerabil. Acum îmi dau seama că prima şi 
cea mai blândă modalitate de purificare vine prin mijlocirea 
altei persoane şi că purificarea ce se realizează prin 
intermediul unei femei este cu mult mai amplă decât 
purificarea prin boală sau moarte. Cu toate acestea, ne 
încăpăţânăm să nu acceptăm această purificare completă şi 
plină de îndurare. Respectiv, este valabilă şi situaţia inversă. 
Am elaborat deja o formulă verbală, pe care o repet tuturor 
pacienţilor: 

— Persoana iubită nu trebuie condamnată în nici un caz, 
oricum ar fi procedat ea față de dumneavoastră. Compor- 

tamentul ei este determinat de Dumnezeu și este orientat spre 
salvarea eu-lui dumneavoastră Divin. 

Toate aceste lucruri le-am înțeles demult, dar, cu toate 
acestea, n-am reușit nici până acum să-mi înving inerția 
emoţiilor negative faţă de femei. 

Încerc să evaluez amploarea pretențiilor acumulate în 
straturile de profunzime ale sufletului. Ea cuprinde şapte vieţi, 
pe când puterea mea de înrâurire se limitează, cel mult, la 
patru. În consecință, emoția agresivă îmi întrece de două ori 
posibilităţile, ceea ce înseamnă, cel puţin, o boală gravă. 

Rămâne deci de văzut ce deznodământ va avea această 
situaţie. Poate că în America mă aşteaptă un caz complicat şi, 
ajutând pe cineva, voi reuşi să mă ajut pe mine. Acum, în timp 
ce dictez aceste rânduri, aud telefonul sunând. Mă sună o 
tânără doamnă din Israel. Am avut cu ea o şedinţă acum o 
jumătate de an. Ea suferă de cancer pulmonar. În momentul de 
față, boala s-a extins, există deja metastaze şi dureri în tot 
corpul. 

— Am citit toate cărţile, spune ea, acolo scrie că toți 
pacienţii se însănătoşesc. De ce atunci eu nu reușesc să mă 
vindec? 

Îi examinez câmpul. Constat posibilitatea morții copiilor şi 
nepoților. Autorul este chiar ea. Programul de autodistrugere 
este imens. Comportamentul greşit al unui bărbat se întoarce şi 
îl loveşte, în primul rând, pe acesta, astfel încât bărbatul este 
primul care ispășește. Femeia însă îşi aruncă mai întâi toate 
problemele. asupra copiilor și a nepoților. În schimb, după 
aceea îi este mai dificil să iasă din încurcătură. 

— Dependenţa dumneavoastră de trup şi de spirit este 

relativ mică, îi spun, în schimb, ataşarea de suflet este foarte 
puternică. Asta înseamnă că nici până acum nu aţi reuşit să vă 
împăcaţi, în adâncul sufletului, cu jignirea iubirii umane, cu 
necazurile aduse de destin, cu umilirea simțului moral şi a 
sentimentelor dumneavoastră. Toate acestea vi le-am spus şi 
data trecută, totuşi, nu se ştie de ce, schimbările sunt destul de 
neînsemnate. 

— Păi, ce trebuie să fac? — mă întreabă ea. Să mă rog 
pentru a înlătura cramponarea de moralitate şi de idealuri? 
Poate îmi recomandaţi altceva? Chimioterapia şi iradierea nu 
dau nici un rezultat. 

— Faceţi ce v-am spus. lertaţi-i pe cei ce v-au făcut să 
suferiţi. Rugaţi-vă pentru a ispăși în dumneavoastră, în copii şi 
în nepoți refuzul de a trăi. 

— Cum aşa, să mă rog şi atât? — mă întreabă ea din nou. 

— Vi se cere să realizaţi prin aceste rugăciuni o transfor- 
mare interioară, îi răspund. Dumneavoastră vă rugaţi fără a vă 
schimba atitudinea faţă de lume, refuzând, totodată, să vă 
schimbaţi şi dumneavoastră înşivă. 

— Bine, spune ea, voi încerca. 

Închid telefonul şi-mi dau seama că cele spuse de mine 
n-au găsit calea spre inima ei. Unii pacienţi nu numai că 
înţeleg, dar şi simt ceea ce le spun. Aceştia înving orice boală. 
În cazul acestei femei însă nu putea fi vorba nici de receptare 
emotivă, nici măcar de înţelegere. Bănuiesc că explicaţia 
trebuie căutată atât în firea ei, cât şi în mine. «Tangoul se 
dansează în doi» — spusese cândva o doamnă. Câteva minute 
mai târziu mă sună o cunoştinţă de-a pacientei: 

— Ştiţi, ea n-a înţeles nimic, îmi comunică ea indispusă, aş 

putea oare eu să încerc să-i lămuresc ce are de făcut? 

Îi explic: 

— Uitaţi pentru moment de noţiuni ca: suflet, spirit, trup, 
cramponare etc. Primul lucru care ar fi de spus este că ea încă 
n-a depăşit supărările la adresa bărbaţilor şi, în special, la 
adresa soţului său, acumulate în adâncul sufletului ei. Întrucât 
energetica mea este masculină, supărările neiertate se 
îndreaptă spre mine, dar sunt respinse înapoi. În aceste 
condiţii, susţinerea din partea mea se diminuează considerabil, 
aşa că ei îi este mult mai greu să înţeleagă şi să simtă ceea ce-i 
spun. De aceea este necesar ca ea să-și ierte tatăl şi soțul şi să 
restabilească, faţă de ei, sentimentul de iubire pe care l-a 
reprimat vreme îndelungată. În al doilea rând, în decursul 
vieţii, ea a fost mereu nemulțumită de sine şi de situaţie. Orice 
supărare sau necaz îi provoca deprimare, o făcea să nu mai 
vrea să trăiască. Problema e că procesele rapide gen: m-au 
jignit, m-au îmbrâncit, m-au trădat, au o întindere temporală 
de 2-3%. În aceste cazuri, avem de-a face nemijlocit cu cel ce 
ne-a rănit sau jignit şi, astfel, ne este destul de uşor să-l iertăm 
şi să înlăturăm supărarea. Pe când, în cazul proceselor lente şi 
de durată, de regulă, nu reuşim să detectăm vinovaţii. De 
aceea, nemulţumirea de sine, refuzul vieţii au o amploare de 
30-40 de ori mai mare decât supărările pe alţii. Ele pătrund 
mai adânc în câmpurile copiilor şi ale nepoților. Ea trebuie să-i 
ierte pe alţii şi să se ierte pe sine. Chiar şi acum, când vorbea 
cu mine la telefon, ea nu înceta să fie nemulțumită de sine şi 
de propria soartă, iar asta nu este altceva decât o continuă 
agresivitate faţă de Dumnezeu. Ea ar trebui să se schimbe, la 
un moment dat, şi atunci se vor putea schimba şi toate 

celelalte. 

Am încheiat convorbirea. Ea a închis telefonul, iar eu am 
rămas să-mi duc gândul mai departe. 

Există trei categorii de pacienţi. Unii, simțind de la bun 
început care este direcţia, înaintează rapid, lăsând în urmă 
sistemul. Acesta nu le mai este necesar. Alţii urmează sistemul 
cu rigurozitate, ca pe nişte instrucţiuni, totuşi, în situaţii mai 
complicate, aceştia nu întotdeauna reuşesc să-şi depășească 
probiemele. Pe cei din a treia categorie îi împiedică să se 
schimbe cu adevărat și să iasă din impas inerția agresivităţii 
faţă de iubire. 

Dar să revenim la America. Prietenii mei din New York 
m-au asigurat că există posibilitatea să dau, timp de câteva 
zile, consultaţii pacienţilor de acolo. În plus, mi se punea gratis 
la dispoziţie un spaţiu pentru aceasta. Pe la mijlocul lui decem- 
brie am luat, împreună cu soţia, avionul spre New York. 
Simţeam că această călătorie îmi va aduce ceva nou în ceea ce 
priveşte informaţia. Cu cât sunt mai dificile situaţiile pe care le 
traversez, cu atât mai importante se dovedesc a fi descoperirile 
pe care le fac. De această dată, într-adevăr, am descoperit ceva 
nou, numai că acest lucru nu s-a întâmplat în timpul şedinţelor. 

Pacienţii veneau cu diverse probleme. Mi-am notat câteva 
observaţii şi concluzii care mi se păruseră mai interesante. În 
general însă lucrurile se desfășurau așa cum mă obişnuisem 
deja. Spre sfârşitul celei de-a doua zile a venit şi stăpânul 
biroului care-mi fusese pus la dispoziţie. Am început să dis- 
cutăm și el m-a întrebat care ar fi problemele cu care s-ar 
putea confrunta el în viitor? 

— În ceea ce priveşte sănătatea, nu întrevăd nimic grav, 

i-am zis, în schimb pot apărea probleme pe linia destinului. 
Sunteţi puternic axat pe aptitudini, deci nu sunt excluse 
anumite eşecuri şi necazuri. 

— Dar ce-aţi zice, dacă, la rândul meu, v-aş diagnostica? — 
a propus el. 

— Cu plăcere, am acceptat eu. 

— Metodele noastre de lucru sunt, întrucâtva, asemănă- 
toare, a zis el. Dumneavoastră citiţi informaţia prin mişcarea 
mâinii, pe când eu o obţin determinând gradul de încordare a 
degetelor. Luaţi în mână un obiect oarecare, iar degetele 
celeilalte mâini le uniţi consecutiv aşa încât să formeze un 
cerc, la început degetul mare cu indexul, apoi cu cel mijlociu, 
etc. Dacă obiectul este benefic pentru dumneavoastră, degetele 
se vor desface cu greu şi invers, dacă este nociv, se vor 
desface cu uşurinţă. Întrucât avem cinci degete, evaluarea 
gradului de utilitate sau nocivitate se poate face după sistemul 
de cinci puncte. În afară de aceasta, pot fi puse întrebări şi 
obţinute informaţii prin răspunsurile «da» sau «nu». Întrucât 
eu sunt medic oncolog, mă ocup de localizarea tumorilor 
canceroase, cu alte cuvinte, metoda mea servește la detectarea 
tumorilor canceroase existente sau care se află doar într-un 
stadiu incipient. Aşadar, să începem. 

Pentru început, să vedem dacă există vreo tumoare în plan 
subtil sau fizic. Judecând după informaţii, există o tumoare sau 
o stare precanceroasă. Acum vom împărţi corpul dumnea- 
voastră în patru sectoare şi vom determina în care dintre ele se 
află posibila tumoare. 

— Ştiu şi singur unde se află, am zis, mijlocul plămânului 
drept. 

Medicul îmi zâmbeşte, ochelarii îi sclipesc: 

— Nu vă amestecați, vreau să verific totul singur. Așadar, 
zice el peste câteva minute, afecțiunea se află, într-adevăr, în 
jumătatea de sus a corpului, în partea dreaptă. Acum vom 
aplica pe pieptul dumneavoastră o foaie de staniol, ca să 
determinăm în care zonă se află tumoarea, de sus sau de jos. 
Informaţia care vine ne spune că în cea de jos. Îndoim foia și 
ne uităm care zonă este mai activă, cea din stânga sau cea din 
dreapta? Mai activă e cea din dreapta. 

În felul acesta, împăturind staniolul, se restrânge treptat 
raza căutărilor. În cele din urmă, de pieptul meu rămâne lipit 
un pătrat nu prea mare de staniol. Apoi el desenează în locul 
acela cu o carioca un oval de aceleaşi dimensiuni. 

— Aşadar, mă anunţă el mulţumit, am şi localizat tumoa- 
rea, fie ea posibilă sau reală. Să trecem acum la cea de-a doua 
etapă a cercetărilor noastre. În țesuturile care înconjoară 
tumoarea, inclusiv în cele de la nivelul pielii, concentraţia de 
mercur, toxine, viruşi şi microbi nocivi o depăşeşte cu mult pe 
cea din alte sectoare ale organismului. În aceste mici eprubete, 
îmi explică el, pe care le-am procurat din Japonia, se află, în 
diverse grade de concentraţie, substanţele şi microorganismele 
de care v-am vorbit. Dacă indicele normal ai concentraţiei este 
depăşit de două-trei ori, avem de-a face cu o stare precan- 
ceroasă. Când indicele este de patru sau chiar de cinci ori mai 
ridicat, putem vorbi deja de un proces avansat. Aşadar, să 
vedem care este concentraţia mercurului la dumneavoastră. 

El apropie, una câte una, eprubetele de pieptul meu. La cea 
de-a cincia oftează nemulţumit: 

— De cinci ori mai mare decât e normal. 

Apoi mă testează cu celelalte eprubete. Rezultatele nu sunt 
mai îmbucurătoare. 

— Aşadar, cea de-a doua etapă a examenului a arătat că 
starea dumneavoastră este departe de a fi satisfăcătoare, spune 
el. Să identificăm acum tumoarea propriu-zisă. 

El apropie de pieptul meu eprubete care conţin mostre de 
ţesuturi prelevate din diverse tipuri de tumori. La cea de-a 
doua eprubetă se opreşte. 

— Aveţi un adenocarcinom pulmonar localizat în partea 
dreaptă, rosteşte el pe un ton solemn, este o tumoare care vă 
afectează alveolele pulmonare. Şi să ştiţi că, în materie de 
diagnosticări, nu greşesc niciodată. Cu tratamentul însă stau 
mult mai prost. Şi când te gândeşti că metoda de tratare pare 
atât de simplă şi, totodată, subtilă. Cu mult înaintea formării 
tumorii creşte cantitatea de substanţe nocive din piele. Rezultă 
că, prin înlăturarea acestora, poate fi prevenită apariția tumorii. 
S-a constatat însă un fapt ciudat. Cu ajutorul antibioticelor, 
viruşii din zona respectivă sunt distruşi, indicii de concentraţie 
a metalelor grele sunt normalizaţi, dar, peste o perioadă 
oarecare de timp, tabloul iniţial se restabileşte. Deocamdată, 
nu pot explica acest lucru. Dumneavoastră aţi putea? 

— Explicaţia e simplă, îi spun, conform schemei dumnea- 
voastră, cauzele apariţiei tumorii canceroase se află la nivelul 
învelişurilor epiteliale. Dacă acestea sunt readuse la normal, 
tumoarea nu apare. În realitate însă cauza nu se află nici 
în interiorul organismului, nici la suprafaţa lui, ci în câmpul 
care-l înconjoară pe om. Deşi emoţiile noastre sunt nemijlocit 
legate de trup, ele au totuşi o origine spaţială, de câmp. Adică 
se îmbolnăvesc mai întâi sentimentele noastre, emoţiile. În 

acelaşi timp are loc o deformare a structurilor de câmp. Acolo 
unde acestea se apropie de corp, încep să se producă 
modificări ale învelişurilor epiteliale. După asta, peste un timp 
oarecare, tumoarea poate apărea deja în interior. De aceea, 
deformarea epiteliului protejează, într-o oarecare măsură, 
organismul de îmbolnăvire. Cu alte cuvinte, dacă omul are în 
locul respectiv o rană sau o eczemă, lucrul acesta reduce 
întrucâtva deformarea structurilor lui de câmp. 

Am auzit că medicii au stabilit deja o conexiune între 
următoarele fapte. Omul suferă, de exemplu, un accident 
vascular cerebral. În dreptul locului respectiv, medicii execută 
o craniotomie şi boala se vindecă mult mai repede. Un altul 
are la picior o boală de piele incurabilă. După ce omul suferă o 
fractură la picior, boala îi trece. 

— Păi, atunci poate că e mai bine să vi se facă şi dumnea- 
voastră acolo vreo incizie, ceva? se interesează interlocutorul 
meu. 

— Cred că nu va folosi la nimic, îi explic. În cazul meu, 
schimbările fizice sunt insuficiente. Am o singură ieşire din 
situaţie: să mă schimb cu adevărat în ceea ce priveşte 
sentimentele. 

A doua zi am zburat cu prietenii la Miami. Presupun că în 
vieţile anterioare n-am dus-o rău, căci în actuala, ori de câte 
ori îmi propun să mă odihnesc, neapărat intervine ceva şi, în 
loc de odihnă, mă văd antrenat în tot soiul de harababuri. 
Exact așa s-a întâmplat şi acum. Odihna s-a transformat în 
muncă. Totodată, dacă mai înainte intuiam vag originea 
problemelor mele, fiind mereu împiedicat de tot felul de 
treburi, suprasolicitări energetice, iată că acum aveam întrunite 

toate condiţiile pentru a examina amănunţit situaţia creată. 
Încă în timpul discuţiei mele cu oncologul simţisem că 
problema îmi vine din viitor şi nu din trecut. Starea mea 
precanceroasă era o reacţie la evenimentele care urmau să se 
întâmple peste doi ani. Încă nu eram pregătit să fac față 
viitoarelor încercări şi, în straturile de profunzime, începuseră 
deja să mi se depoziteze supărări pe toată lumea şi pe mine 
însumi. Am constatat că viaţa mea evoluează pe o traiectorie 
strict ciclică. La fiecare zece ani se produc schimbări bruşte în 
destinul meu. Schimbările vizează, de asemenea, planul 
spiritual şi pe cel afectiv. Prima schimbare radicală a 
destinului a avut loc în 1971. Atunci am trăit şi experienţa 
primei iubiri nefericite. A doua oară s-a întâmplat în 1981 şi 
din nou mi-au fost răvăşite destinul şi sentimentele. 

În 1991, revista «Știință şi religie» mi-a publicat un articol 
despre structurile karmice. Încă o dată, am fost zguduit emoți- 
onal, după care a urmat un diagnostic implacabil. Următoarea 
destabilizare a eu-lui meu uman va surveni în 2001 şi, ca 
amploare, ar trebui să depăşească mult zdruncinările ante- 
rioare. 

Nu va fi o destabilizare a planului material şi spiritual. Îmi 
vor fi zguduite sufletul şi sentimentele. 

Eram sigur că voi depăşi această problemă tot atât de uşor 
ca şi pe cele dinainte. Dar m-am convins că viitorul este mai 
greu de abordat: decât trecutul. În ciuda eforturilor depuse, nu 
înregistram nici o schimbare pozitivă. Cu atât mai mult cu cât, 
lucru ciudat, nu obişnuiesc să mă uit în viitor, deşi, dacă mi-aş 
fi propus, aş fi putut vedea multe. Ştiam deja prin cine urma să 
se producă jignirea sentimentelor mele, jignire care viza 

purificarea mea la o scară mult mai amplă. Acum ştiu în ce an, 
în ce lună şi în ce oraş urmează să se întâmple totul. Cu toate 
acestea, nimic nu se schimbă. La Miami am hotărât să mă 
expun cât mai mult la soare, pentru a determina apariţia şi 
evoluţia tumorii canceroase. În situaţii critice este mai uşor să 
lucrezi, te laşi mai puţin distras de treburile cotidiene. Însă 
vremea s-a înrăutățit brusc. Vântul şi-a schimbat direcţia, 
suflând acum dinspre nord, astfel încât temperatura aerului a 
scăzut de la 25-30"C la 10°C. Nu-mi rămânea decât să mă 
vântur prin oraș şi să casc gura la curiozitățile locale. 

Câteva zile mai târziu ne aflam în centrul staţiunii Miami 
Beach. Amicului meu i-a venit cheful să-şi cumpere trabucuri. 
Avea slăbiciune pentru ele. Am intrat la o tutungerie. 
Vânzătorul a început să-şi etaleze marfa, propunându-ne zeci 
de varietăţi de trabucuri bune. 

— Cele mai bune se consideră trabucurile cubaneze, mi-a 
spus însoţitorul meu, dar vânzarea lor pe teritoriul S.U.A. este 
interzisă. De aceea, trabucurile care se găsesc în vânzare sunt 
fie de producţie locală, fie de orice altă provenienţă decât 
cubaneză. Vrei să mă ajuţi să aleg sorturile cele mai bune? — 
mi-a propus el. 

— Hai să procedăm în felul următor, am zis, eu închid 
ochii, miros fiecare trabuc şi-ţi comunic impresiile mele. 

Am început să miros pe rând trabucurile pe care mi le 
întindea el, dar nici unul dintre ele nu avea aroma căutată. 
Treizeci de ani în urmă mirosisem trabucuri cubaneze 
veritabile şi aroma lor mi se întipărise foarte bine în memorie. 

Ei bine, vânzătorul mi le-a dat să le miros pe toate, dar eu 
tot nu mi-am putut opri alegerea asupra vreunuia dintre ele. 

Atunci vânzătorul a dat disperat din mână şi s-a băgat să 
cotrobăiască pe sub un dulap. A scos două trabucuri şi mi le-a 
dat să le miros. Ambele miroseau aşa cum trebuie. Unul avea 
un parfum îmbătător, cu o notă ceva mai suavă, celălalt avea 
un miros aspru, mai pregnant, dar la fel de minunat. S-au 
dovedit a fi havane de contrabandă de sorturile cele mai bune: 
«Cajiba» şi «Romeo şi Julieta». Amicul meu şi-a cumpărat o 
lădiţă întreagă din astea, după care ne-am dus să căutăm o 
casetă specială pentru păstrarea lor. Mulţi ruși care au vizitat 
Cuba şi-au adus de acolo havane, dar, după vreo câteva luni, 
au constatat că s-a ales praful de ele. 

— Trabucurile trebuie păstrate la o umiditate de 75% şi la 
temperatura de 60° Fahrenheit, îmi explica prietenul meu pe un 
ton povăţuitor, în plus, caseta trebuie să fie din lemn bun. 
Atunci, o dată cu trecerea timpului, calitatea trabucului creşte 
la fel ca la vinurile bune. După ce facem rost de caseta aia, 
putem merge la un magazin de vinuri să ne luăm o tequila pe 
cinste. Cea mai bună tequila are o aromă care aduce puţin cu a 
trabucurilor. Pe fundul sticlei vei vedea un viermişor ceva mai 
deosebit. Acest viermişor vieţuieşte în cactusul din care se 
obţine tequila. 

Acestea îmi erau momentele de destindere, în rest încercam 
din răsputeri să înțeleg de ce, timp de atâţia ani în care am 
lucrat la armonizarea mea, n-am reuşit să-mi pun în ordine 
lumea interioară, de ce m-am pomenit complet nepregătit 
pentru ceea ce urmează să mi se întâmple. Schema generală 
arăta cam în felul următor. 

Deşi manifestasem încă din copilărie o atracţie deosebit de 
puternică pentru cunoaştere, este puţin probabil că aş fi reuşit 

să rezist pe drumul pe care l-am parcurs. De aceea mi-au fost 
date sarcini din ce în ce mai grele. Totodată, nu-mi puteam 
permite să mă relaxez, fiindcă îmi dădeam seama că mi-ar fi 
rămas puţine şanse să supraviețuiesc. lată că şi acum ştiam că 
nu am decât aproximativ un an în rezervă. Eram conştient de 
inerția emoțiilor agresive, pe care încă nu le puteam depăşi în 
acel moment. Aveam de-a face fie cu un nou nivel, şi atunci se 
explica de ce nu putea fi remediată cu mijloace vechi situația 
prin care treceam, fie era vorba de problemele pe care, până 
acum, le ignorasem şi care s-au acumulat. Întrucât noul nivel 
îmi crea dificultăţi, am încercat să mă ocup de analiza 
eventualelor probleme. Imediat a ieșit la iveală unul dintre cele 
mai alarmante indicii: irascibilitatea mea. lubirea Divină e 
dincolo de limitele spaţiului și ale timpului. Acolo alcătuim cu 
toţii un întreg. De aceea, dacă pornim de la iubirea Divină, nu 
vom fi copleșiți niciodată de dispreţ, nici faţă de noi înşine, 
nici faţă de alţii, oricât de jos am cădea sau oricât de sus am 
ajunge. Or, imediat ce acordăm prioritate umanului față de 
Divin, apare conceptul de sus şi jos. Apare numaidecât şi do- 
rinţa de a ajunge cât mai sus, căci acolo ne vedem la adăpost şi 
invulnerabili. Dar, cu cât mai încrezuţi ne simțim, crezându-ne 
superiori celorlalți, cu atât mai uşor cedăm tentaţiei de a-i 
judeca şi disprețui pe alţii. Şi invers, cu cât mai mult 
dispreţuim şi dezaprobăm, cu atât mai mult se accentuează 
sentimentul propriei superiorităţi şi importanţe, cu alte cuvinte, 
ne simţim mai în siguranţă. Prin urmare, pentru foarte mulţi 
oameni, permanenta dispoziţie critică şi tendinţa de a vedea în 
lumea înconjurătoare doar neajunsuri nu este altceva decât o 
tentativă de apărare şi de redobândire a încrederii în sine. Însă 

această tentativă este una falsă, întrucât eu-l uman poate fi 
apărat doar în plan fizic. Cât priveşte planul emoţional, 
supărarea, ura, dezaprobarea nu reprezintă nicidecum un mod 
de apărare. Nu se poate să recurgem la ele. Aici apărarea vine 
de la Dumnezeu. Am constatat că este extrem de dificil să 
învăţ să nu mă apăr emoţional. Totodată, eram conştient de 
faptul că trebuia s-o fac. Cea mai accesibilă variantă este 
înlocuirea emoţiei agresive cu o energică acţiune de apărare. 

Un alt aspect foarte important mi s-a revelat cu totul pe 
neaşteptate. Cândva mă consultase o doamnă, care, după 
aceea, mi-a citit toate cărţile şi mi-a vizionat şi conferințele 
video. Dar situaţia rămânea neschimbată şi dânsa era complet 
dezorientată. 

— Ştiţi, cu cât mai mult lucrez la armonizarea mea, cu atât 
mai rău îmi merge, mi-a mărturisit femeia. 

Am examinat atent încă o dată câmpul ei şi pe cel al 
copiilor ei. Aceştia tocmai împliniseră 13 şi 15 ani. La nivelul 
câmpului avea loc formarea viitorilor lor copii. Dar, întrucât 
mama lucra doar la armonizarea sa, acest efort se dovedea a fi 
insuficient. Mai târziu, cercetând problemele care puteau 
apărea la propriii mei copii, am realizat că, ocupându-mă de 
copiii altora, uitasem de ai mei. lar semnalele de alarmă 
începuseră deja să-mi parvină într-un mod explicit. Încă în 
martie, anul curent, în Egipt îmi apăruse din senin o problemă 
la articulaţia umărului. Simţeam cum, la orice efort fizic, ceva 
în umărul drept trosnea şi mi se disloca. Aceste disfuncţii mă 
avertizau asupra unor eventuale necazuri cu copiii, cu toate 
acestea, nu le-am dat prea mare atenţie. Într-una din seri, 
umărul a început să mă doară rău de tot. Cea mai mică mişcare 

a mâinii drepte îmi provoca o durere insuportabilă. 

Am cercetat cauzele şi am descoperit că la unul dintre copii 
se prefigura posibilitatea morţii. Atunci mi-am mobilizat 
întreaga familie şi am început cu toţii să ne rugăm. Însă, dacă 
mai înainte le spuneam exact pentru ce să se roage, acum ne 
rugam doar ca orice fericire umană să nu fie decât un mijloc 
de acumulare a iubirii de Dumnezeu, ca, în tot ce se întâmplă, 
să vedem voinţa Divină, fără a căuta vinovaţi. 

Către seară, durerea s-a mai potolit, iar dimineaţa, când m- 
am trezit, nici nu mi-am amintit la început că mă duruse 
umărul. Curios lucru, şi articulaţia încetase să se mai strămute, 
cu alte cuvinte, toate au revenit la normal. Atunci am înţeles că 
fiecare om trebuie, din când în când, să-şi lase la o parte grijile 
curente, pentru a se adresa lui Dumnezeu, pentru a comunica 
cu El. După aceasta, situaţia s-a mai ameliorat. Capacitatea de 
a ierta este capacitatea de a vedea în toate voinţa Divină. Aşa 
că acum nu făceam decât să zâmbesc celor care mă tratau cu 
lipsă de onestitate, sau mă jefuiau, sau îmi pricinuiau necazuri. 

Cu toate acestea, sentimentele mele n-au încetat să se 
împotrivească în ascuns. Era totuşi vorba de ceva nou, ceva 
ce-mi scăpa. Ori de câte ori mă testam, rezultatele arătau că 
pot să accept umilirea iubirii, moralității şi idealurilor umane, 
adică umilirea sufletului uman. Mai erau însă şi alte 
sentimente ascunse în straturile mai profunde ale sufletului, 
sentimente de care continuam încă să depind, de aceea nu 
eram în stare să accept umilirea. 

VIITORUL ŞI NOI 


La bătrâneţe, personalitatea şi organismul nostru sunt tot 
mai puţin expuse schimbărilor permanente, dar au parte şi de 
mai puţină iubire. Cu cât suntem mai aproape de Dumnezeu, 
cu atât este mai intens procesul de schimbare. 

Interesant, în cine este mai mult Divinul, în soare sau în 
om? Presupun că în soare. 

Toate cărțile mele vorbesc despre ceea ce nu trebuie făcut. 
Presupun că, atunci când va fi delimitată definitiv sfera 
umanului, ne vom putea pune întrebarea ce trebuie să facem 
pentru a învinge atracţia umanului. 

În Rusia, axarea pe moralitate şi idealuri a avut drept 
consecinţă conservatorismul rigid şi frica de orice inovaţie 
reformatoare. Apoi, totul a explodat, provocând demolarea 
moralității, iubirii umane şi a vieţii însăși. 

Apropo de viaţă. Pe lângă cele două puncte de stabilitate, 
am început să întrevăd încă două. Cât timp sunt încă în faza de 
elaborare, eu le numesc convenţional viață şi îmbătrânire. Ele 
fipuraseră şi mai înainte în cadrul cercetărilor mele, fiind 

dispuse în altă ordine în arhitectura sistemului. Noţiunea de 
destin se încadrează deocamdată în conceptul de viară. 

Îmi întrerup reflecţiile, fiindcă uşa se deschide şi intră 
următorul pacient. 

— Ce probleme aveţi „îl întreb. 

— Cred că am SIDA, el cade pe gânduri, privind în gol, 
apoi continuă: Ştiţi, a trecut un an de când v-am citit cărţile şi 
am început să lucrez după sistemul dumneavoastră, dar n-am 
înregistrat nici un fel de progrese. 

— Bun, zic, haideţi să le luăm pe rând. Cu o lună în urmă 
am avut un pacient pe care îl adusese până aici prietenul lui, 
fiindcă, suferind de astm într-o formă gravă, nu se putea 
deplasa de unul singur. El mi-a spus că mai fusese ia mine cu 
O jumătate de an în urmă. De fapt, în plan fizic nu s-a schimbat 
nimic, dar i s-a mai luat povara de pe suflet. Mai înainte, eu 
consideram că astmul semnifică o dependenţă sporită față de 
aptitudini, intelect, idealuri, aşa-zisa temă a trufiei. Aşa că 
pacientul a început să-şi reexamineze întreaga viaţă, elibe- 
rându-se de pretenţiile pe care le ridicase faţă de alţii şi față de 
sine, atunci când era vindecat prin umilirea idealurilor şi a 
aptitudinilor. Acum însă izbutisem să întrevăd alte cauze, mult 
mai profunde, care stau la originea problemelor lui. 

«Iubirea Divină nu cunoaşte nici dorinţe, nici scopuri, nici 
certitudini, îi explicam, ceea ce nu se poate spune despre 
iubirea umană. În vieţile anterioare aţi divinizat iubirea umană, 
adică sentimentele şi dorinţele personale, aţi divinizat, de 
asemenea, şi moralitatea umană, cu tot ce implică ea, adică 
principii, scopuri, idealuri. De aceea se cere să vă parcurgeţi 
din nou viața, înlăturând dependenţa de aceste aspecte 


266 


superioare ce ţin de fericirea umană. Este necesar să acceptaţi 
destabilizarea acestora ca pe o modalitate de eliberare a eu-lui 
Divin.» 

L-am rugat să treacă pe la mine pentru verificare peste o 
săptămână. Când a venit, am constatat că arăta mult mai bine. 
În decursul acestei săptămâni nu mai avuse accese de astm. 

Pe măsură ce înaintez în cercetările mele, apar tot mai 
continuu să mă exprim cu aceleaşi cuvinte ca şi până acum. 

“Căsuţă mică, oraş mare” — atât în primul caz, cât şi în al 
doilea, ideea este redată printr-un grup de două cuvinte. Cu 
toate acestea, una dintre noţiuni este mai amplă decât cealaltă. 
Ce ştiu eu în momentul de faţă? Omul este un sistem ordonat. 
Pentru ca acest sistem să-şi sporească amploarea, trebuie să se 
producă mai întâi o destabilizare, urmată apoi de restabilire. 
Destabilizarea atinge fundamentele spaţiale, materiale şi 
temporale. Când se produc schimbări în structurile materiale, 
matricea informaţională se poate conserva în interiorul 
structurilor de câmp, asigurând astfel regenerarea ulterioară. 
Când sunt distruse structurile materiale şi spaţiale, informaţia 
necesară reconstituirii se poate păstra în cadrul structurilor 
temporale. Dacă schimbările ating şi structurile temporale, 
rezultatul poate fi: distrugerea completă, sau, refacerea lor va 
fi posibilă prin ceea ce se află dincolo de limitele spaţiului, 
timpului şi materiei. 

Să ne imaginăm acum următoarea situaţie. Există o matrice 
informaţională a viitorului. În cadrul acesteia, cantitatea de 
iubire Divină şi gradul de ordonare a omului considerat ca 
sistem constituie, să zicem, 100%. În plan subtil, noi 

interacţionăm de pe acum cu societatea viitorului. Dacă însă 
capacitatea noastră este de 4-5 ori mai scăzută decât cea 
necesară, va trebui să fim stimulaţi, pentru a putea suplini 
această deficiență, prin boli, nenorociri sau moarte. Uitaţi-vă 
cum vine treaba, capacitatea dumneavoastră este, de pildă, de 
20%. Pentru a vă putea integra în societatea viitorului, aveţi 
nevoie de o capacitate de 100%. Virusul SIDA stimulează o 
creştere a capacităţii de până la 90%. Aşadar, pentru a vă putea 
integra în lumea viitorului, este necesar să vă induceţi o astfel 
de stare, care să vă permită, totodată, să vă vindecaţi de SIDA. 

De ce aveţi o capacitate mai scăzută decât cea normală? 
Fiindcă, în această viaţă, ca și în cele anterioare, v-aţi axat pe 
ordine și stabilitate. La început, Divinul se manifestă ca haos 
şi distrugere. Abia după aceea observăm că s-a instaurat o 
ordine superioară. Vă aduceţi aminte, vine un om care sfidează 
brutal toate canoanele şi obiceiurile, morala societăţii, se 
încurcă cu hoţii şi cu prostituatele şi toate acestea în numele 
iubirii? Recitiţi Evanghelia, veţi găsi acolo tot ce vreau să vă 
spun acum. 

Ei bine, iubirea Divină reprezintă, de fapt, ordinea supe- 
rioară din Univers. Cu cât mai mult ne axăm pe ea, resimţind-o 
în noi, cu atât mai puţin vom depinde de sentimentele şi 
dorinţele noastre, de scopuri şi de principii. Atunci, ceea ce a 
fost cândva distrugere se transformă în creaţie. În măsura în 
care veţi reuşi să păstraţi iubirea, atunci când se năruie 
temeliile umanului, în aceeaşi măsură va putea creşte în 
dumneavoastră capacitatea umanului. De aceea este necesar să 
vă retrăiţi viaţa şi să acceptaţi zdruncinarea postulatelor umane 
ca pe o şansă de a dobândi şi de a simţi iubirea Divină. 

Să trecem la postulate. 

Ce avem aici? Avem fiinţa vie care se numeşte om. Ca 
fiinţă vie, el are două valori: viaţa şi tinereţea. Tinereţea 
înseamnă iubire şi destabilizare. Bătrâneţea înseamnă sporirea 
ordinii şi diminuarea iubirii. 

Când regretăm că îmbătrânim, când urâm pe cel care ne 
ucide, când ne pare rău că viaţa n-a fost aşa cum ne-am 
dorit-o, ne cramponăm de tinereţe şi de viaţă. Ne axăm pe 
ordine, întorcând spatele Divinului. Când nu găsim în noi 
puterea de a accepta umilirea iubirii şi moralității umane, 
începem, de asemenea, a diviniza stabilitatea umană şi atunci 
ne sunt trimise în ajutor jignirile, bolile şi nenorocirile. 
Înţelegeţi odată că orice întâmplare din viaţa dumneavoastră 
are menirea de a vă ajuta să vă întoarceţi cu faţa spre 
Dumnezeu. De vă este bine — păşiţi spre iubire, de vă este rău 
— cu atât mai mult, avântaţi-vă spre iubire. 

Înainte îi mulţumeam lui Dumnezeu pentru ceea ce este pe 
masa. Am renunţat însă la formulele uzuale de exprimare a 
recunoștinței, căci, adresându-mă lui Dumnezeu, se cuvine 
să-l aduc în dar iubirea mea, nicidecum urarea de viaţă lungă 
“La mulţi ani!” De aceea am început să zic în felul următor: 
“Doamne, îţi aduc în dar iubirea, fericirea și desfătarea pe care 
mi le oferă viaţa”. 

Odată, la încheierea mesei, am zis: “Doamne, îţi aduc în 
dar toată plăcerea şi desfătarea prilejuite de aceste bucate”. 
Am simţit imediat o durere acută în stomac şi mi-am dat 


* În acest pasaj am încercat, prin relaţia etimologică: (La) mulți ani - a 
mulțăni, a mulțumi, să redăm în română reflecţiile etimologice ale autorului 
pe marginea formulelor de mulțumire ruseşti: blagodariu - „dăruiesc 
binele” şi spasibo, spasi Bog — .„mântuieşte, Doamne". 

seama că nu se cuvine să-l dai chiar totul, ceva trebuie să laşi 
şi pentru tine. De atunci am început a spune: “Doamne, îţi 
aduc în dar plăcerea şi desfătarea prilejuite de această masă”, 
Şi totul a revenit la normal. 

— Atunci când simţiţi Divinul în toate, mă adresez eu 
pacientului, orice zdruncinare a planului uman nu face decât să 
sporească iubirea din sufletul dumneavoastră. lar acum, cât 
încă vă aflaţi în contact cu mine, mergeţi şi încercaţi să vă 
depăşiţi problemele. 

Pacientul pleacă. 

Următorul este un domn de vârsta a treia. El are cancer la 
plămâni. În exterior, bărbatul afişează un calm şi o blândeţe 
desăvârşite. Se pare că şi-a reprimat îndelung supărările, fără a 
lăsa să se vadă ceva din toate acestea. Axarea lui pe 
principalele puncte ale stabilității umane este imensă. Îi explic 
care sunt cauzele boli: lui. 

Peste un timp oarecare revine pacientul bolnav de SIDA. 
Într-adevăr, se văd ceva schimbări, cu toate acestea, câmpul 
lui arată, în continuare, nesatisfăcător. 

— Uitaţi-vă, îi zic. Atașarea dumneavoastră de relaţii se 
ridica la cifra de 1300 de unităţi. Cam tot atât de ridicată era și 
cramponarea de idealuri, moralitate, iubire umană. Cu cât mai 
mult lunecaţi în servitutea valorilor umane, oricare ar fi 
acestea, cu atât mai dependentă devine şi iubirea dumnea- 
voastră pentru femeie. Şi atunci nu mai vedeţi în ea un aliat în 
dobândirea iubirii Divine. Ea se transformă pentru dumnea- 
voastră în izvorul principal de fericire şi desfătare. În vieţile 
dumneavoastră anterioare aţi idolatrizat femeia iubită şi, în 
acelaşi timp, aţi urât-o. Întreaga fiinţă vă este impregnată de 

această ură faţă de femei. Cea mai neînsemnată jignire venită 
din partea unei femei trezeşte la dumneavoastră un reflex de 
ură. De obicei, în astfel de cazuri, bărbaţii devin homosexuali, 
narcomani sau alcoolici. 

El mă priveşte cu o expresie chinuită pe chipul lui 
pământiu. 

— Atunci ce să fac? — mă întreabă el. 

— Trebuie să vă schimbaţi reflexele. 

— Dar cum? — nu pricepe el. 

— Vă aduceţi aminte de experimentul lui Pavlov: sună 
soneria, câinele primește o bucată de carne şi începe să 
saliveze. Dacă procedura este repetată de zeci de ori, câinele 
ajunge să saliveze doar la auzul soneriei. Ce este reflexul? Un 
sentiment. lar sentimentul înseamnă spaţiu, timp şi materie 
strânse într-un singur nod. Cu alte cuvinte, experimentul lui 
Pavlov demonstrează că simţurile pot fi dirijate. Pot fi 
cultivate sentimente noi şi pot fi create noi forme de 
sensibilitate. 

De exemplu, vreţi să vă deprindeţi odrasla să-şi strângă 
singură patul. Dacă uită s-o facă, puteţi recurge la metodele 
obișnuite: ridicaţi vocea, îl forţaţi, îl pedepsiţi. Dar puteţi 
proceda şi altfel, ajutându-l să-şi formeze un nou obicei. După 
aceasta nu mai e nevoie să vă dirijaţi copilul, noua deprindere 
o va face în locul dumneavoastră. Cu alte cuvinte, dacă veţi 
ajuta copilul să-şi formeze un sistem corect de deprinderi, veţi 
irosi, la început, o mare cantitate de energie, veţi câştiga în 
schimb de sute de ori mai mult după aceea. Ei bine, trebuie să 
vă formaţi deprinderea de a privi cu respect şi bunăvoință 
femeile, precum și obișnuinţa de a le ierta şi de a le trata cu 

mărinimie, indiferent de ce fac ele. Concentrându-vă asupra 
acestui obiectiv, în decursul câtorva luni puteţi acumula iubire, 
nu pretenţii. Căutaţi să atrageţi, prin comportamentul dumnea- 
voastră, anumite situaţii, în care să vă puteţi manifesta efectiv 
noua atitudine față de femei. În plus, parcurgeţi mental acele 
situaţii în care v-aţi ridicat în apărarea umanului şi nu a 
Divinului. Femeia este mult mai haotică decât bărbatul, fiindcă 
aspiraţia ei spre iubire este mai mare. De aceea, a-i cere femeii 
să se supună şi să respecte ordinea poate fi periculos pentru 
sănătate. 

Aşadar, redirecționaţi-vă reflexele, exersaţi şi rezultatele nu 
se vor lăsa așteptate. 

El pleacă, iar eu rămân cu privirea rătăcind dincolo de 
geam, unde verdeaţa încă fragedă de iunie se înfioară sub 
adierile de vânt. “lată unde se poate vedea cel mai bine ce 
înseamnă instabilitatea umanului, îmi zic eu, aici, la noi, în 
Rusia. Din perspectiva logicii umane, viaţa în Rusia este grea, 
dacă nu chiar imposibilă. Totuşi procesele menite să 
pregătească omenirea pentru o nouă logică, cea Divină, se fac 
deja simţite în întreaga lume. Cele mai reuşite producţii 
cinematografice occidentale de astăzi nu mai sunt poveşti 
despre putere, ură şi răzbunare, ele vorbesc, mai curând, 
despre iubire, iertare, înțelegere. Cu toţii ne pregătim să păşim 
în ziua de mâine şi depinde de noi cum va fi aceasta, si cum 
vom fi noi, acolo”. 


CELE DOUĂ REPERE ALE 
FERICIRII CONSTANTE 


Sfârşit de mai, anul 1999. Azi am program de şedinţe cu 
pacienţii. Lucrurile au luat o întorsătură ciudată. Pacienţii mei 
se descurcă din ce în ce mai bine, pe când problemele mele nu 
fac decât să se înmulțească. Trec încă o dată în revistă şi 
analizez fără grabă toate variantele posibile care mi-ar permite 
să mă lămuresc în situaţia creată. 

Prima variantă ar fi următoarea: prea m-am lăsat antrenat în 
problemele lumești, iar acestea mă storc de puteri. 

A doua variantă: am neglijat să mă ocup de mine. Când 
şarpele îşi schimbă pielea, el rămâne cu desăvârşire lipsit de 
apărare. Acelaşi lucru se poate spune şi despre lăstarii tineri şi 
copiii mici: toate forțele lor se consumă în procesele de 
transformare interioară. În cazul meu, transformarea este 
necesară ori de câte ori soseşte un flux informaţional nou. Ca 
să fiu pregătit să-i primesc, trebuie să mă detașez de toate şi să 
mă concentrez asupra mea, altfel ceea ce vine mă poate 
dărâma. 

A treia variantă: starea mea fizică şi spirituală ne- 
satisfăcătoare ar trebui privită în primul rând nu ca o 
consecinţă a ratărilor mele, ci ca o pregătire pentru o etapă şi o 
stare cu desăvârșire noi. Atunci când încerci să te apropii de 
cele Divine, o atitudine greşită față de lume şi un 
comportament incorect devin mult mai dureroase şi mai 
periculoase. 

O femeie îmi povestea cum hotărâse să primească botezul 
şi cum, în ajunul evenimentului, s-a aflat la un pas de moarte. 

— Ciudat, spunea ea. Vreau să mă apropii de Dumnezeu şi 
iată că sunt pedepsită pentru aceasta. 

— Dar ştiţi cum erau botezați oamenii mai înainte? — am 
întrebat-o. Se proceda în felul următor. După ce-şi înălța 
rugile către Dumnezeu, omul era cufundat în apă şi ţinut aşa 
până începea să se sufoce. Apoi era scos la suprafață şi readus 
la viaţă. În cadrul acestui ritual, individul îşi lua rămas bun de 
la viaţă şi de la toate valorile umane, îndreptându-se neabătut 
spre Dumnezeu. Şi se întâmpla ca unii să nu supravieţuiască. 
Mai târziu, această procedură a fost înlocuită cu simpla 
cufundare în apă sau cu stropirea cu apă. 

Cu cât suntem mai adânc cufundaţi în cele umane, cu atât 
mai dureros decurge revenirea la Creator. 

O altă femeie mi-a mărturisit: 

— Am început să cred în Dumnezeu, mi-am îndreptat 
rugăciunile spre El, iar El mi-a luat tot ce aveam. 

— Noi nici măcar nu bănuim ce se întâmplă în adâncul 
sufletului nostru, i-am spus. Şi deseori ne îndreptăm spre 
Dumnezeu doar cu partea conştientă a fiinţei noastre, crezând 
că vom găsi astfel fericirea, iar în subconştientul nostru, 


274 


fericirea rămâne de neclintit şi formează baza valorilor umane. 
Tot ce transformăm în scop devine, în ochii noştri, de neclintit. 
Scopul creează întotdeauna un raport de dependență, iar 
dependenţa dă naştere agresivității. Şi iată-ne străduindu-ne să 
urcăm treptele ce duc spre Dumnezeu, cărând în sufletele 
noastre povara urii, supărării şi a dezgustului de viață. Dar 
cum putem merge spre Dumnezeu urând iubirea? De aceea şi 
oscilează fericirea noastră umană . lar noi o percepem ca pe o 
pedeapsă şi începem să ne măcinăm în interior, în loc să 
tindem şi mai mult către iubire. - 

Cu fiecare carte scrisă, ar trebui să depind tot mai puţin de 
valorile umane. Acest lucru va deveni posibil doar atunci când 
voi începe să-mi percep eu-l Divin tot mai real. 

Pacienţilor mei le spun: 

— Detaşaţi-vă de tot ce este uman. Încercaţi să simţiţi în 
interior eu-l Divin ca pe o nesecată iubire Divină şi traversaţi 
toate momentele dificile din viaţă păstrând nealterat acest 
sentiment. Imaginaţi-vă toate pierderile posibile şi imposibile 
ale umanului şi menţineţi sentimentul de iubire. 

Şi totuşi, cum arată acest eu Divin? Ce n-ar trebui să 
conţină el? Cum să identificăm componentele umane care se 
cuvin înlăturate, strat cu strat, înainte de a ajunge să simţim 
Divinul din noi? 

Ce să zic? Rămân deocamdată cufundat până peste cap în 
cele umane. Am, periodic, dureri în dreapta sternului, mă dor 
genunchii, încheieturile îmi trosnesc. 

Totuşi ceva esenţial îmi scapă. După iubirea de Dumnezeu, 
cea care se identifică cu fericirea supremă este iubirea de 
oameni. Dar nu mai sunt cramponat de ea. Ar trebui deci să 

fiu liber şi de toate celelalte cramponări. De ce atunci, peste un 
an şi jumătate, urmează să se întâmple un eveniment care-mi 
va ofensa simţul etic şi moral? Nu voi reuşi să-i ţin piept. 
Înseamnă oare asta că moralitatea nu rezultă din iubirea 
umană? 

Mi-am amintit ce s-a întâmplat pe când finisam cea de-a 
patra carte. Parametrul viitorului, care urmează după voinţă şi 
viaţă, s-a dovedit a fi, în mod inexplicabil, instabil. Era evident 
că mai depindea şi de altceva. Abia mai târziu am realizat, 
după frământări dureroase, că toate cele patru cărţi tratează 
tema trupului și a spiritului, în timp ce tema divinizării 
sufletului uman n-a fost atinsă deloc. 

Aşa că am început să explorez această temă, care este 
alcătuită din mai multe coordonate, cum ar fi îmbătrânirea, 
morala religioasă și iubirea de oameni. Era necesar să găsesc 
prima verigă, cea care stă la baza tuturor celorlalte. Am reuşit 
s-o identific în iubirea de oameni. Din nou am trăit un moment 
de euforie: în sfârșit, sistemul era definitivat! Apoi, după 
cercetările legate de trup, spirit şi suflet au urmat cele din 
domeniul instinctelor. Instinctul orientării, instinctul de con- 
servare şi de perpetuare a speciei. Pornind de la instincte, am 
ajuns la domeniul personalităţii ca un ansamblu al eu-lui 
uman, atât în lumea aceasta, cât şi în alte lumi. Apoi m-am 
întors la tema iubirii umane şi a sentimentelor umane. Toate 
sentimentele trebuiau să se comprime în unul singur, ceea ce 
nu se producea nicidecum în cazul moralității, eticii şi al 
idealurilor. Mă confruntam cu o enigmă irezolvabilă. 

Am hotărât să programez câţiva pacienţi deodată. Cine ştie, 
poate voi reuşi să străpung bariera necunoscutului. Şi am 

reuşit. Am început această şedinţă colectivă cu o mică 
prelegere improvizată. 

— Pentru ca la această şedinţă să reuşiţi să vă învingeţi, 
este necesar să înţelegeţi câteva lucruri — am început eu. În 
primul rând, când cineva ne jigneşte, această jignire este un 
dar de la Dumnezeu. Dacă n-o acceptăm, urmează ca 
purificarea să se înfăptuiască prin boli şi nenorociri, iar dacă 
nu suntem pregătiţi nici pentru aceasta, ea vine prin moarte. În 
al doilea rând, forma maximă de purificare ne este dată prin 
intermediul celor apropiaţi, de aceea în măsura în care reuşim 
să-i iertăm, în aceeași măsură sunt posibile schimbări 
interioare de profunzime. O astfel de purificare o depăşeşte ca 
grad pe cea care ne este dată prin moarte. Totodată, se cuvine 
să iertăm nu numai în gând, ci şi în suflet. Nu numai să 
înţelegem, ci şi să simţim că am iertat. Gândul se transformă în 
emoție, reflex, sentiment atunci când este repetat de multiple 
ori. De aceea, concentrându-vă asupra iubirii şi, în acelaşi 
timp, derulând de sute de ori situaţiile cele mai traumatizante, 
trebuie să vă formaţi deprinderi, reflexe de iertare şi blândeţe. 

Mai departe. Toate procesele rapide (să zicem, când cineva 
ne jigneşte, ne îmbrânceşte sau ne trădează) au o durată 
temporală de 2-3%. Pe când cele lente (suntem nemulțumiți de 
soartă, munca nu ne oferă nici o satisfacţie sau viaţa în 
ansamblu ni se pare un eşec) sunt de zeci de ori mai ample. 
Este evident că, în asemenea cazuri, nu putem da vina pe 
nimeni. De aceea începe să-şi facă loc nemulțumirea de sine şi 
deprimarea, care nu este altceva decât o formă ascunsă de 
respingere a vieţii, altfel spus, pretenţii faţă de Dumnezeu sub 
forma pretențiilor faţă de sine. Tocmai de aceea, nemulţumirea 

de sine şi de soartă, pierderea încrederii în sine, deprimarea şi 
refuzul vieţii trebuiesc ispăşite prin rugăciuni de 30-40 de ori 
mai îndelungate decât în cazul supărărilor pe alţii. În măsura în 
care ne eliberăm de orice formă de agresivitate faţă de iubire, 
în aceeaşi măsură va avea efect rugăciunea. De la eu-l uman la 
cel Divin se poate ajunge doar prin iubire. De aceea, înainte de 
rugăciune trebuie să ne purificăm sufletul. Cu cât vom percepe 
mai real eu-l nostru Divin, cu atât mai puţin vom depinde de 
eu-l uman, şi cu atât mai mult vor deveni posibile schimbările 
benefice. Nu putem cunoaşte voinţa Divină şi nu putem 
prezice ce va cere de la noi iubirea. De aceea, când începem să 
percepem iubirea Divină, avem impresia că suntem aruncaţi în 
haos, că este distrusă ordinea pe care se sprijină întreaga 
noastră existenţă. Or, în măsura în care divinizăm ordinea şi 
respingem haosul, în aceeaşi măsură, în interiorul nostru 
pierdem legătura cu Divinul. 

Ce n-ar trebui să aibă eu-l nostru Divin? El n-ar trebui să 
aibă formă, întrucât forma reprezintă un complex alcătuit din 
spațiu, timp şi materie. 

Omul percepe eu-l Divin ca pe ceva cu desăvârşire amorf 
şi haotic. Eu-lui Divin trebuie, de asemenea, să-i fie străine 
scopurile, căci scopul presupune realizarea lui în spaţiu sau 
timp. Lui trebuie să-i lipsească şi dorinţele, fiindcă dorinţa are 
legătură cu noţiunea de timp. Pe măsură ce omul se dezvoltă, 
dorinţele şi scopurile lui capătă o anvergură tot mai mare, iar 
forma tinde tot mai mult spre perfecţiune. În manifestările lor 
supreme, ele urmează să se contopească într-un tot, şi se vor 
pierde în Divinitate. 

Totuşi, întrucât Universul este holografic în timp, acest 

proces de transformare a formei în scopuri lipsite de formă și 
de transformare a scopurilor şi dorințelor în opusul lor are loc 
permanent, la anumite intervale de timp. Şi, cu cât mai multă 
iubire Divină avem în noi, iubire ce nu cunoaşte dorinţe, 
scopuri şi ordine, cu atât mai intens ni se realizează dorinţele, 
scopurile şi formele. 

Ce sunt dorinţele noastre? Ele sunt iubirea pe care o purtăm 
cuiva. Dorinţele deservesc mecanismul de perpetuare a 
speciei: ele ne determină să căutăm hrană, să ne înmulţim şi să 
luptăm pentru supravieţuire. Scopurile noastre reprezintă etica, 
moralitatea, principiile şi idealurile noastre. Cât despre formă, 
ea reprezintă corpul nostru fizic, incluzând aici şi structurile de 
câmp. 

Fiecare individ are o componentă de bază a fericirii umane. 
Acestea sunt două la număr: fericirea personală a individului 
ca fiinţă vie şi fericirea lui ca fiinţă socială, reprezentant al 
unei colectivităţi. În lipsa organizării sociale, omul ar fi rămas 
la stadiul de animal. De aceea, pentru individ, fericirea ego- 
ului colectiv este, deseori, mult mai importantă decât fericirea 
ego-ului personal. Fericirea personală înseamnă iubirea pe 
care o trăim alături de o altă persoană, înseamnă stabilitate şi 
siguranţă a vieţii şi a destinului. Fericirea colectivă se reali- 
zează prin etica, moralitatea, idealurile, stabilitatea societăţii. 
La baza oricărei societăţi stau noţiunile de etică şi moralitate, 
fără de care este de neconceput dezvoltarea unei societăţi. Cu 
cât este mai ridicat nivelul moralității, cu atât mai mari sunt 
perspectivele de dezvoltare şi de supravieţuire a societății. O 
societate imorală este lipsită de suport vital şi, ca atare, este 
condamnată la dispariţie. Dar etica şi moralitatea umană 

izvorăsc din religie. 

Civilizaţia occidentală, care, la ora actuală, tinde să 
cuprindă întreaga omenire, se sprijină pe cele zece porunci 
revelate lui Moise. Moralitatea, onestitatea, ordinea sunt nece- 
sare bunului mers al societăţii. Însă, pentru dezvoltare, ea are 
nevoie de iubire şi, atunci, moralitatea se transformă adesea 
într-o cămașă de forță pentru iubire. Atunci când moralitatea 
se ridică deasupra iubirii, apare inchiziţia şi orice formă de 
exterminare a semenilor devine ceva normal. În curând, lumea 
va păşi într-o nouă fază a dezvoltării sale şi vom primi cu toţii 
o cantitate mult mai mare de iubire Divină. Tocmai de aceea, 
trebuiesc zdruncinate structurile fundamentale ale fericirii 
umane. Şi, în măsura în care suntem capabili, în acest moment, 
să ne deschidem sufletele spre Dumnezeu şi iubire, în aceeași 
măsură are loc reînnoirea scopurilor, dorințelor şi formelor 
noastre. 

lubirea Divină reprezintă ordinea supremă din Univers, 
incomensurabil mai presus de ceea ce înseamnă fiinţa umană. 
De aceea, menţinerea în suflet a sentimentului iubirii, atunci 
când asistăm la prăbuşirea dorințelor, scopurilor şi a formei, 
permite eu-lui nostru uman să se apropie de Divinitate. Lumea 
este imprevizibilă. lubirea pune în mişcare Universul. Această 
formulă scoate în evidenţă primordialitatea iubirii şi caracterul 
secundar al conştiinţei. Este imposibil să prezicem în totalitate 
evoluţia lumii. Pentru aceasta trebuie să ne întoarcem la 
Dumnezeu şi să devenim Dumnezeu. Imediat ce apare senzaţia 
înţelegerii şi stăpânirii depline a lumii, putem fi siguri că este 
vorba de o biruinţă a conştiinţei asupra iubirii, care însă are 
drept rezultat dezintegrarea conştiinţei. 

Predictibilitatea absolută şi înţelegerea deplină a lumii 
înseamnă sistematizare absolută. Universul nu poate fi pătruns 
cu puterea minţii. De aceea, o dată cu îmbătrânirea și moartea, 
judecata şi conştiinţa ne sunt supuse, periodic, distrugerii. 

În Orient s-a încercat apropierea de eu-l Divin prin 
renunţarea la dorinţe, la scopuri şi la manifestările tuturor 
funcţiilor vitale. Acest fapt a determinat un puternic avânt al 
spiritualităţii şi a dat un imbold dezvoltării unei forme fizice 
desăvârşite. Însă acestei orientări îi era sortit să ajungă într-un 
punct mort. Civilizaţia occidentală a ales direcţia opusă: 
cultivarea unui spirit întreprinzător şi axarea pe scopuri, 
dorinţe şi dezvoltarea formei. Ea a reuşit să avanseze atât de 
mult datorită iudaismului şi creştinismului, care stau la baza 
acestei civilizații şi în care exprimarea energică a scopurilor şi 
a dorințelor alterna cu abstinenţa şi privaţiunea. Însă, dacă în 
iudaism accentul era pus pe un sistem minuţios elaborat și 
ramificat de restricţii şi interdicții, în creştinism, mai cu seamă 
în cel timpuriu, principala condiţie a eliberării din sclavia 
scopurilor şi a dorințelor o constituie sporirea neîntreruptă a 
iubirii de Dumnezeu. Totuşi în primele secole ale erei noastre 
n-au existat suficiente rezerve de iubire necesare depăşirii 
eu-lui uman. Drept urmare, creştinismul s-a divizat în două 
ramuri: catolicismul, ca expresie a dependenţei sporite faţă de 
iubirea umană, faţă de sentimente şi dorinţe, şi ortodoxia, cu 
accentul pe moralitate, principii şi idealuri. Dar, întrucât 
teritoriul ocupat de ramura occidentală a creştinismului s-a 
dovedit a fi mult mai vast decât cel al ortodoxiei, drept 
contrapondere a ramurii occidentale a apărut islamul, cu 
puternica lui orientare spre etică, moralitate, principii şi 

idealuri. 

Conflictul dintre cele două principii, dintre cele două 
sisteme religioase morale poate fi depăşit aşa cum a fost el 
depăşit de creştinismul timpuriu, când iubirea a fost pusă mai 
presus de suflet, spirit şi trup. Dar, pentru înfăptuirea acestui 
lucru, este necesar să fie acceptată orice formă de destabilizare 
a temeiurilor fericirii umane, păstrând intactă în suflet iubirea 
de Dumnezeu. În prezent, civilizația occidentală depinde de 
dorinţe, iar cea orientală de scopuri. Dacă această dependenţă 
se va accentua şi în continuare, nu vom reuşi să acumulăm în 
suflet suficientă iubire Divină. 

— Ei bine, mă adresez eu auditoriului, mai înainte, eu îi 
explicam pe larg şi îndelung fiecărui pacient care au fost 
cauzele ce au stat la originea problemelor lui. Îi enumeram 
cramponările şi îi calculam parametrii. Acum însă vom lăsa la 
o parte toate acestea. Voi lua în calcul doar doi parametri: 
dependenţa de scopuri şi dependenţa de dorinţe. Cu cât mai 
mult vorbesc în timpul şedinţei, cu atât mai pregnant mi se 
conturează dorinţa de a vă ajuta şi scopul de a vă vindeca. În 
felul acesta se amplifică dependenţa de eu-l uman, fapt care 
mă expune unui pericol din ce în ce mai mare. Prin urmare, cu 
cât mai rapid se derulează toate procesele în timpul şedinţelor, 
cu atât mai puţin ar trebui să vorbesc. În ceea ce vă priveşte, 
voi aveţi un Singur obiectiv: să vă păstraţi iubirea de 
Dumnezeu, să vă concentrați asupra eu-lui vostru Divin în 
momentul destabilizării sau distrugerii dorințelor, scopurilor şi 
a formei, adică a timpului, spaţiului şi materiei. Rolul meu se 
va rezuma la a vă ajuta să atingeţi acest obiectiv, ținând sub 
observaţie transformările care se produc în voi. Acum vă rog 

să luaţi loc. Lăsaţi la o parte toate grijile. Dacă vă trece prin 
minte măcar o umbră de gând, înseamnă că nu aţi reuşit să vă 
detaşaţi deplin. Am să las să treacă ceva timp, după care am să 
încep să vă invit pe rând la mine pentru şedinţe individuale. lar 
acum nu este de dorit să comunicaţi, să vorbii sau să gândiţi. 

Mă retrag în camera de alături şi, timp de 10-15 minute, mă 
redresez. Cu cât mai mult îl fac pe pacient să aștepte, cu atât 
mai mult i se inhibă conştiinţa. Din această cauză am ales să 
alternez ședințele individuale cu cele colective: timp de 2-3 
ore, pacientul, aflat în stare de aşteptare, lucrează la armo- 
nizarea sa. 

Îmi amintesc de o discuţie recentă, pe care am avut-o cu o 
cunoştinţă de-a mea. 

— Ştii ceva? Nu demult am stat de vorbă cu o femeie, care 
suferă de o formă gravă de diabet. Analizele au dat nişte 
rezultate de speriat. Am început să-i explic ideile de bază din 
cărțile tale. l-am vorbit pe îndelete și fără să forţez prea tare 
nota. Și ce crezi, peste câteva zile a mai făcut o serie de 
analize şi i-a ieşit totul curat. Nu ştiu ce-or fi crezut medicii 
despre asta, dar zău dacă nu arăta ca o minune! După aceea 
însă au început supărările şi enervările şi rezultatele analizelor 
au luat-o iarăşi razna. Dar, oricum, nu mai e atât de grav ca 
înainte. 

— Nu-i uşor să-ți învingi inerția sentimentelor, i-am zis. 
Se mai întâmplă să te ia valul şi să nu le faci faţă, chiar dacă 
ştii că nu e bine. În orice caz, are rost să continui, să 
perseverezi şi, într-o bună zi, rezultatele se vor face simţite. 


Cu puţin timp în urmă am primit un telefon de la o doamnă: 

— Fiică-mea a fost de curând la dumneavoastră la consul- 
tație, mi-a spus ea şi mi-a dat numele şi prenumele fetei. 

Mi-am amintit despre cine era vorba. Fata era deosebit de 
puternic cramponată de iubirea umană şi de moralitate. 

Maică-sa a izbucnit în plâns: 

— Fiică-mea s-a aruncat sub tren. Spuneţi-mi ceva, 
ajutaţi-mă măcar cu vorba. 

— Fiica dumneavoastră a murit? — am întrebat-o. 

— Nu, a reuşit să scape cu viaţă. Mâinile, picioarele i-au 
rămas întregi, s-a ales doar cu două vertebre fracturate. 

— Spuneţi-mi, ea avusese vreun necaz mai recent? 

— Da, aflase că iubitul o înşelase cu prietena ei. 

— Vă explic imediat cum stau lucrurile. Acum e primăvară 
şi în câmpul ei a intrat sufletul viitorului ei copil, dar şansele 
lui de a fi sănătos şi de a supraviețui sunt infime. Unica 
modalitate de a-l purifica este de a o pune pe viitoarea lui 
mamă într-o situaţie care să-i umilească în mod considerabil 
moralitatea şi iubirea umană. După şedinţă, ea a avut pentru 
scurt timp iluzia că iubirea ei de Dumnezeu va rezista în faţa 
umilirii umanului. Or numai cu cele rămase de pe urma 
şedinţei nu te poți aştepta ca această peliculă pură de la 
suprafața conştiinţei să pătrundă în straturile de profunzime şi 
să înceapă să purifice sentimentele. Se cere o muncă interioară 
constantă. Spuneţi-i să se roage în continuare, şi nu numai 
pentru ea, ci şi pentru copiii şi nepoţii ei. În orice caz, dacă 
fata a reuşit să supraviețuiască tentativei de sinucidere, 
înseamnă că acumulase deja o anumită rezervă de iubire. 

— Să vă mai spun ceva, a spus femeia, când, după tot 
s-a întâmplat, m-am dus la spital s-o văd, ea m-a rugat să 

aduc cărţile dumneavoastră şi a început să le recitească. 

— Foarte bine, am încuviinţat eu. 

Am sunat-o peste 20 de zile. În vocea ei nu mai străbătea 
disperarea: 

— Doctorul a rămas surprins. “Parcă aţi fi nişte extra- 
tereştrii, a zis el. Fractura s-a vindecat în numai 20 de zile”, 
mi-a comunicat femeia. 

— Slavă Domnului, important este să nu te opreşti, să nu 
renunti, i-am spus. 

Încă nu-i simt pregătiţi pe pacienţii care aşteaptă în camera 
alăturată, așa că îmi continuu şirul gândurilor. Mi se pare că 
încep să înţeleg de unde provine irascibilitatea mea şi de ce 
apare această dispoziţie în timpul şedinţelor. La baza conşti- 
inţei colective stă moralitatea. Încă de pe când eram copil, eu 
visam să-i ajut pe oameni, visam la o lume guvernată de cele 
mai frumoase sentimente umane. Doream ca fiecare om de pe 
pământ să fie înzestrat cu ele. De aceea, axarea mea pe ordine, 
moralitate şi idealuri era deosebit de puternică. Nu-mi era 
deloc uşor să comunic cu semenii. Până şi cea mai mică 
abatere de la idealuri, etică şi moralitate mă rănea profund. 
Apoi durerea s-a preschimbat în nemulțumire şi intoleranţă. lar 
când am devenit mai puternic, a apărut şi dorinţa de a distruge 
pe oricine încalcă brutal, în viziunea mea, legile nestrămutate 
ale eticii şi moralității. Înainte credeam că la baza trufiei stă 
axarea pe aptitudini şi intelect. Apoi am descoperit că 
aptitudinile au la temelie un strat mult mai subtil, cel al 
spiritualităţii şi nobleţii. lar acum constat că idealurile, 
spiritualitatea şi noblețea se întemeiază pe noţiunea de 
moralitate. 

Societatea modernă, în totalitatea ei, se sprijină pe cele mai 
importante postulate religioase. Acestea constituie structurile 
de temelie care reglementează existenţa societăţii umane. Însă 
divinizarea acestor structuri duce la anchilozarea şi pieirea 
societăţii. Dar iată că apare iubirea Divină şi omul o urmează, 
sfidând toate canoanele umane. Dacă societatea este oarbă la 
această iubire şi-l condamnă pe cel ce a încălcat legile umane, 
distrugerea temeliitor societăţii se produce deja ca o 
consecință a scopurilor şi dorințelor umane. Omul poate 
renunţa la moralitate de dragul banilor, al bunăstării sau al 
gloriei, dar o poate face şi în numele unor principii sau idei 
plăsmuite. Când noi încercăm să dirijăm iubirea, bazându-ne 
pe moralitate, asta înseamnă că noi încercăm să-l dirijăm pe 
Dumnezeu prin poruncile Divine. Am înţeles de ce, după 
apariţia fiecărei cărţi, mă confruntam cu atâtea probleme. 
Lăsasem să transpară clar ideea că ne putem dirija destinul, 
bazându-ne pe dorinţele noastre umane, dar o asemenea idee 
ține deja de magie. Şi, după cât se pare, această dorinţă a mea 
de a dirija destinele altor oameni şi propriul meu destin, 
sprijinindu-mă pe resursele eu-lui uman, încă n-a dispărut cu 
totul. 

Este imposibil să deții un control absolut asupra propriului 
destin. Îndată ce-mi apărea sentimentul unei absolute 
invulnerabilități, securități şi al unui control deplin asupra 
lumii înconjurătoare, începea un proces de dezintegrare 
totală. 

Azi dimineaţă m-a sunat o cunoștință şi mi-a spus că în 
oraş a început din nou să circule zvonul că aş fi murit. Aşadar, 
dorinţa mea de ordine iar a încercat s-o ia înaintea iubirii. Din 

nou am încercat să vin în atingere cu cele Divine, păstrând 
veşmintele umanului. 

“Ar fi interesant de văzut dacă există vreo abatere în a 
şasea mea carte, m-am gândit. Ciudat, constat o teribilă 
autoidolatrizare şi divinizarea propriei mele persoane”. 

Din nou schiţez cu pixul scheme pe hârtie, încercând să 
înțeleg ce se întâmplă. La originea autodivinizării se află 
disprețul accentuat faţă de sine, manifestat în gânduri şi în 
cuvinte. Mi se pare că încep deja să înţeleg în ce constă 
problema. 

Scriind această carte, am recurs adesea la un ton dis- 
preţuitor, atunci când m-am referit la propria mea persoană. 
Aroganţă afişată faţă de alţii şi faţă de sine — acesta și este 
indiciul divinizării  eu-lui uman. Căci, cu cât mai mult 
dispreţuim cele umane, cu atât mai mult depindem de ele. Ar 
trebui scoase din carte toate expresiile de tipul „mi-a venit 
gândul”. Dar, de fapt, de ce aş face-o? E suficient că am 
constatat acest lucru. Ba chiar e mai bine așa. Dar cred că a 
sosit momentul să mă ocup de pacienţii mei. Încep să-i chem 
pe rând la mine. 


Primul pacient este o doamnă în etate, care are probleme cu 
fiul ei. O rog să-mi dea numele acestuia şi încep diagnos- 
ticarea. Câmpul lui nu arată bine deloc. 

— Ce probleme are fiul dumneavoastră? — o întreb. 

O urmăresc cu coada ochiului. Are un chip sever şi 
autoritar. Da, astfel de mame obișnuiesc să planifice riguros 
când urmează să vină pe lume copilul, ce sex să aibă acesta și 
ce dietă să adopte ele în perioada sarcinii. Ele n-au de unde să 

ştie că un copil se naște în haos şi nu în ordine. lar mai târziu 
copiii lor plătesc scump această obsesie a stabilităţii umane. 
Mă uit cât de cramponat de moralitate și corectitudine este fiul 
ei. Rău de tot, este depăşit de 5 ori nivelul mortal. Să vedem 
cum stăm cu sufletul şi cu iubirea de oameni. Nici aici situaţia 
nu e roză, pragul fatal este depăşit de 3 ori. Cu asemenea 
parametri, e limpede că nu va reuşi să se descurce de unul 
singur. Încep să-i explic mamei lui: 

— Trebuie să vă parcurgeţi viaţa din nou, retrăind clipele 
de maximă fericire şi plăcere și repetându-vă că toate acestea 
nu sunt decât mijloace de acumulare a iubirii de Dumnezeu. 
Repetaţi-vă acest lucru până când îl veţi simţi ca pe o 
certitudine. Pe urmă va trebui să retrăiţi toate momentele de 
supărare şi toate necazurile aduse de soartă și să le acceptaţi ca 
pe o purificare a eu-lui Divin, păstrând totodată iubirea Divină 
şi eliberându-vă de orice pretenţii. Deosebit de profund 
trebuiesc prelucrate situaţiile în care v-au fost umilite mora- 
litatea, etica, idealurile, dar și iubirea umană. Stăruiţi mai cu 
seamă asupra perioadei premergătoare conceperii și a celei de 
sarcină. 

Femeia dă din cap în semn de aprobare şi pleacă. 


Intră următorul pacient, un bărbat înalt, bine clădit. El a 
venit pentru problemele fiicei sale. 

Încep prin a examina parametrii lui. În câmpul lui se citeşte 
o posibilă moarte. Indicele de închidere a viitorului este de 900 
de unităţi. În regiunea pieptului, acolo unde se situează centrul 
energetic imunitar, câmpul prezintă deformări puternice şi, tot 
acolo, aproape de piept, se vede o pată cu deformări 

prevestitoare de moarte, care se dovedeşte a fi câmpul fiicei 
lui. Bărbatul îmi spune numele ei şi eu încep s-o diagnos- 
tichez. Observ în câmpul ei aceeaşi hieroglifă a morţii ca şi la 
tatăl ei. În zona pieptului şi a sistemului urogenital, structurile 
energetice sunt complet distruse. Agresivitatea față de sine la 
nivelul subconştientului se ridică la circa 1000 de unităţi. 

— Spuneţi-mi, ce probleme are fiica dumneavoastră în 
momentul de faţă? — îl întreb. 

— Cu câteva luni în urmă, ea s-a îmbolnăvit de bronşită, 
care a trecut după aceea în pneumonie. S-a vindecat de 
pneumonie, dar s-a îmbolnăvit imediat de astm. Starea ei se 
agrava. Am fost să-i controlăm sistemul imunitar şi s-au 
constatat asemănări cu SIDA. Medicii ne-au recomandat să 
facem testul de depistare a virusului HIV, dar rezultatul a fost 
negativ. Fata n-a mai vrut să se atingă de mâncare. Nu mai 
ştiam ce să facem. Când şansele ei au ajuns aproape de zero, 
ne-am decis să apelăm la cărțile dumneavoastră ca la un ultim 
remediu. l-am pus casetele video și starea i s-a ameliorat 
simțitor. A început din nou să mănânce. Şi iată că am venit 
acum la dumneavoastră ca să aflu ce-i de făcut mai departe. 

— Ce meserie aveţi? — l-am întrebat, cântărindu-i din ochi 
fizicul robust. 

— Am practicat multă vreme artele marţiale, mi-a răspuns 
el. Dar şi serviciul meu actual are legătură cu acestea. 

— Aşadar, aţi petrecut mult timp concentrându-vă să obţi- 
neţi o stăpânire perfectă a situaţiei. Axarea dumneavoastră pe 
ordine, voinţă, scopuri şi principii este enormă. V-aţi dezvoltat 
voinţa, nu iubirea. lar atunci când s-a încercat vindecarea 
dumneavoastră prin trădare şi atitudine imorală, n-aţi fost în 

stare să acceptaţi un asemenea ajutor. Dimpotrivă, i-aţi dis- 
prețuit şi i-aţi condamnat pe alţii şi pe sine. lar, la copilul 
dumneavoastră, această dorinţă de a dirija lumea prin inter- 
mediul unor situaţii şi persoane diverse este şi mai mare. Însă 
lumea nu i se supune. De aici provine iritarea şi nemulțumirea 
față de lumea înconjurătoare, care se transformă într-un pro- 
gram de autodistrugere. În consecință, apar bolile şi scăderea 
imunităţii. 

Bărbatul clatină din cap. 

— Soţia mea, de asemenea, este maestru în sport. Are o fire 
foarte intransigentă. 

— Ambii aveţi de depus o muncă serioasă, îi zic. Acum 
plecaţi şi apucaţi-vă imediat de treabă. 

El pleacă, iar eu cad pe gânduri. lată că, din nou, descopăr 
la pacienţii mei similitudini cu propria mea situaţie. Dacă îmi 
propuneam ceva, pentru mine nu mai exista noţiunea timpului. 
Nu conta câţi ani ar fi trecut până să-mi ating scopul: 10, 20, 
50 sau 100. N-am renunţat niciodată la scopuri. De când m-am 
dedicat activităţii de vindecător, am remarcat că toate calităţile 
umane mi s-au amplificat brusc, dar, în aceeaşi măsură, a 
crescut şi dependenţa mea de ele. După cum se vede, viteza de 
depăşire a umanului rămâne în urma celei de cufundare în 
uman. Am constatat cu surprindere că, în ultimul timp, 
rugăciunea a devenit pentru mine un mijloc de redresare a 
stării sănătăţii. Altfel spus, mă confrunt cu aceeaşi temă. 
Apelez la Divin. pentru a obţine cât mai mult din ceea ce ţine 
de uman. 

Mi-am dat seama că trebuie să renunţ la a mă 
autodiagnostica înainte de rugăciune. Şi ar fi bine să nu le mai 

vorbesc pacienților mei despre parametri. “De fapt, cine ştie 
dacă nu cumva m-am băgat unde nu trebuia? — mi-a stră- 
fulgerat dintr-o dată prin minte. Poate că a venit timpul s-o 
sfârşesc cu clasificările şi cu tot sistemul ăsta al meu? Dacă 
problema mă depăşeşte, ce rost are să mă dau cu capul de 
pereţi?” Îmi vin în minte versurile lui Esenin: 

Făcută-i bucuria pentru brute, 

Duiosului-i revine întristarea. 

Până pe la vârsta de doisprezece ani, eu am fost un copil 
incredibil de dinamic şi de activ. Apoi parcă mi s-a pus o 
povară pe suflet, iar tristeţea a devenit tovarăşul meu de 
fiecare zi. Individul imoral şi insolent este, de regulă, vesel şi 
plin de viaţă. Cel onest şi inteligent este trist şi abătut. Dar, 
pare-mi-se, am cam exagerat cu generalizările. Formula e 
valabilă atunci când lipseşte iubirea. Dar, când iubirea există, 
puritatea morală şi onestitatea nu-l împing pe om spre tristețe. 


Se aude o bătaie în uşă şi intră următoarea pacientă. 
Câmpul ei arată mult mai bine decât al celorlalţi pacienţi, 
totuşi tema idealurilor şi a moralității încă nu e depăşită. 

— Să ştiţi că am mai fost la dumneavoastră cu o jumătate 
de an în urmă, îmi declară ea pe neaşteptate. 

— Aşa? Şi s-au produs ceva schimbări de atunci? — o 
întreb. 

— Da, s-a produs o ameliorare. Acum, probabil, nu vă mai 
aduceţi aminte, dar atunci vă întrebasem dacă-i pot ajuta pe 
fraţii mei, care aveau probleme. lar dumneavoastră mi-aţi spus 
să mă rog pentru mine şi pentru copiii mei şi aţi mai spus că, 
dacă în cetate există măcar un singur sfânt, el poate salva 

întreaga cetate. 

— Şi cum a fost? — o întreb. La ce vă referiţi, de fapt? 

— Fraţii mei aveau probleme cu drogurile. Ajunseseră să-şi 
administreze câte 5-6 doze pe zi. Dar a trecut deja o jumătate 
de an de când ei nu se mai droghează deloc. 

— Slavă Domnului, îi zic. Acum duceţi-vă şi continuaţi să 
lucraţi la propria armonizare. 


Următoarea pacientă are o singură întrebare: 

— Ştiţi, mă simt atrasă de un bărbat, dar el nu este suficient 
de înstărit. Mai există un pretendent, care e mult mai bogat. Şi 
iată la ce mă gândesc: copilul meu va avea totuşi nevoie de 
bani, ca să-și facă studiile, să se dezvolte... Atunci, poate că e 
mai bine să mă mărit cu cel bogat? 

— Dumneavoastră nu aveţi, deocamdată, nici un copil, îi 
zic. Şi, în orice caz, viitorul dumneavoastră copil va avea 
nevoie de iubire şi nu de bani. Banii are să şi-i câştige el şi 
singur. În schimb, dacă din sufletul lui va lipsi iubirea, nici un 
fel de bogăţie nu-i va putea aduce fericirea. 

— Să mă mărit deci cu cel de care mă simt atrasă? 

Ridic din umeri şi mă întorc spre geam. Tânăra îşi dă 
seama că şedinţa a luat sfârşit şi se retrage tăcută. 


Pacienţii revin pe rând pentru o a doua şedinţă. În faţa mea 
stă, din nou, doamna al cărei fiu suferă de cancer la plămâni. 
Schimbările sunt destul de neînsemnate. E limpede că procesul 
de transformare interioară este dificil pentru ea. Prima 
întrebare pe care mi-o adresează este: 

— Spuneţi-mi, vă rog, fiul meu mai poate fi ajutat şi 


292 


altcumva? 

— Cum adică? Ce înseamnă „ajutat şi altcumva”? 

— Păi, dumneavoastră personal îl puteţi ajuta şi cu altceva, 
pe lângă faptul că eu stau şi mă rog? 

— Poate că nu vă daţi seama, dar aici, în timpul şedinţelor, 
eu fac maximum din ce-mi stă în puteri. Spuneţi-mi, câte din 
cărțile mele aţi citit? 

— Pe toate, răspunde ea. 

— Ei bine, aflaţi că propriile dumneavoastră schimbări în 
profunzime îl pot ajuta incomparabil mai mult decât orice altă 
metodă de tratament. 

Ea dă plictisită din mână: 

— Bine, atunci mai repetaţi-mi o dată ce trebuie să fac. 

Mă las obosit pe spătarul scaunului: 

— N-o să vă repet nimic, îi răspund. 

— Cum aşa ? — mă priveşte ea uluită. 

— Păi, uite aşa, îi zic. V-am explicat deja de două ori ce 
trebuie să faceţi, în timpul prelegerii şi la prima şedinţă. N-am 
de gând să vă explic şi a treia oară. 

Ea se uită la mine şi îşi dă seama că trebuie să aleagă: ori 
pleacă, ori face un efort şi îşi înfrânge firea. Şi, atunci când 
revine pentru a treia oară, constat schimbări considerabile, atât 
la ea, cât şi la fiul ei. 

În scurt timp trebuie să intre următorul pacient. Până atunci 
încerc să-mi revin şi să fac o sinteză a cunoştinţelor de care 
dispun. 

Aşadar, fericirea umană are două puncte de stabilitate 
supremă. Fericirea eu-lui personal, care se realizează în cadrul 
raporturilor interumane şi în iubirea pe care o simţim pentru 

cineva, şi fericirea eu-lui colectiv, care înseamnă moralitate, 
idealuri, intelect şi aptitudini. Destabilizarea tuturor acestor 
valori ne apropie de Dumnezeu, desigur, în cazul în care avem 
o orientare corectă. 

Ci el, rebelul, caută furtună. 

Îi sunt furtunile liman?" 

În opinia generală, umanul înseamnă stabilitate, pe când 
Divinul este adesea perceput ca haos. Dacă omul visează 
mereu la siguranță şi stabilitate, el se închide în faţa Divinului. 
În adolescenţă, organismul nostru este supus încontinuu 
schimbărilor, de aceea iubirea se revarsă necontenit în 
sufletele noastre. 


” Acestea sunt ultimele două versuri din poezia Vela a poetului rus M. |. 
Lermontov (1814 - 1841). 

PERCEPȚIA LUMII 


E sfârşitul verii, mijlocul lui august. De vreo două zile, 
aerul a început să miroasă a toamnă. Vor fi oare anul acesta 
ciuperci sau nu? 

Îmi amintesc de lunile care au trecut şi încerc o senzaţie de 
vioiciune şi pace sufletească. Percepția lumii se modifică lent, 
în schimb ce delectare e să vezi lumea într-o lumină nouă. Mai 
înainte visam să cumpăr un lot de pământ şi să-mi construiesc 
o casă, sau să am un cont rotunjor în bancă, sau să-mi cumpăr 
un iaht. Priveam înapoi şi mă bucuram de fiecare cumpărătură 
care îmi consolida poziţia, îmi sporea siguranța. Regretam, 
dacă ceva nu-mi ieşea bine, dacă ceea ce îmi adusese bucurie 
şi plăcere trecea. Întreaga mea viaţă am considerat că plăcerea 
supremă este bucuria alături de persoana iubită, venirea pe 
lume a copiilor şi continuarea neamului, stabilitatea şi 
siguranţa vieţii. Atunci când am ajuns la concluzia că iubirea 
de Dumnezeu reprezintă o bucurie şi o fericire mult mai mare, 
simțurile mele refuzau să creadă în aceasta. Acum însă privesc 
în urmă şi nu văd nici pierderi, nici achiziţii. Mai bine zis, 

toate acestea parcă ar fi un fundal ceţos, o pâclă. Lucrul cel 
mai important sunt încercările mele de a simţi din ce în ce mai 
mult realitatea propriului eu Divin. 

Încetul cu încetul, lucrul acesta începe să-mi reuşească. 
Orice situaţie nu devine un scop, ci o ocazie de a simţi Divinul 
în sufletul meu. Educarea sentimentelor se desfășoară 
întotdeauna într-un mod chinuitor. Atunci însă când ştii 
încotro să mergi, alături de chin îşi face apariţia desfătarea, 
care îl eclipsează treptat. Explicaţiile pe care le dau pacienţilor 
în legătură cu esenţa problemei sunt deja întrucâtva diferite de 
cele de mai înainte. 

— lată, zic eu, toate valorile se reduc la omul însuși. Ce 
este omul? Este corp, spirit şi suflet. De corp se leagă aspectul 
material, relaţiile, aptitudinile, intelectul. Dependenţa de relaţii 
dă naştere geloziei, dependenţa de aptitudini și de intelect dă 
naştere trufiei. 

Spaţiul dă naştere materiei. Spiritul dă naștere corpului. 
Viitorul copii se formează la nivel de câmp în decursul mai 
multor vieţi. Principiile, visurile, speranţele şi idealurile ne 
leagă de viitor. Stratul spiritual este mai subtil şi mai amplu şi 
determină starea fizică. Timpul dă naştere spaţiului tot aşa 
cum spaţiul dă naştere materiei. Sufletul este mai subtil şi mai 
amplu decât spiritul. Sufletul înseamnă sentimentele, dorinţele 
noastre. Întrucât materia şi spaţiul sunt funcţii ale timpului, 
componente ale acestuia, atunci corpul şi spiritul, de ase- 
menea, sunt părţi ale sufletului. Omul înseamnă, în primul 
rând, sentimente. Procesul de abstractizare a evoluţiei este un 
proces chinuitor de desprindere senzorială de lucrurile de care 
suntem atașați. 

La început, noi învăţăm cu mare chin să ne reducem 
dependenţa de fericirea materială. Apoi, când socotim că am 
învins lumea înconjurătoare şi pe noi înşine, ne dăm treptat 
seama că trebuie să învingem dependenţa de spiritul nostru şi 
înţelegem că lucrul acesta necesită mai multă iubire decât până 
acum. Este destul de uşor să înveţi să nu te identifici cu banii, 
cu casa ta şi cu poziţia ta în societate. Mult mai greu este să nu 
te identifici cu aptitudinile, intelectul, planurile şi speranțele 
tale. Încă mai greu este să nu te identifici cu planurile şi cu 
sentimentele. Eu-l adevărat este Divin. El este compus numai 
din iubire. Atunci când se năruie sentimentele şi dorinţele, el 
continuă să existe. Când se năruie aptitudinile, intelectul, 
planurile, speranţele, când se năruie conştiinţa, lucrul acesta nu 
ne poate influenţa iubirea. Să-ţi păstrezi iubirea când ai pierdut 
bani este destul de greu. Să-ţi păstrezi iubirea când ţi s-au 
ruinat speranţele, s-au risipit idealurile este mult mai greu. 
Să-ţi păstrezi iubirea când ţi-au fost jignite şi umilite 
sentimentele este posibil atunci când năzuieşti cu adevărat spre 
Divin. Atunci rostul vieţii omului nu mai sunt banii, visurile 
sau principiile, ci iubirea. 

Mai înainte nu-mi imaginam cât de dureros se produce 
detaşarea de cele omeneşti, atunci când năzuieşti spre Divin. 
Țesătura care s-a prins de rană nu-ţi provoacă durere. Durerea 
vine mai apoi, în momentul desprindeni. Ceea ce noi numim 
deprinderi sunt, de fapt, sentimentele noastre. Trecând prin 
viaţă, noi ne obişnuim să ne supărăm şi să urâm, să regretăm 
trecutul şi să ne temem de viitor. Ne obişnuim să considerăm 
că principala fericire ne vine prin intermediul corpului. lar, 
atunci când încercăm să ne schimbăm deprinderile, lucrul 

acesta se dovedeşte a fi peste puterile multora dintre noi. 
Numai cei care au înţeles că nu există cale de întoarcere încep 
să-şi formeze noi deprinderi şi, treptat, apare obişnuinţa de a 
ierta, obişnuinţa de a nu căuta răzbunare, obişnuinţa de a nu 
regreta şi a nu te teme, obișnuinţa de a iubi necondiţionat, 
obişnuinţa de a trăi pentru iubire. Când mergi spre Dumnezeu, 
nu există cale de mijloc. 

Mulţi se gândesc: „Am să mă rog, am să mă însănătoşesc şi 
voi putea din nou să trăiesc ca mai înainte”. Și nu înţeleg de ce 
nimic nu se schimbă. 

Ori mergi spre iubire, ori te îndepărtezi de ea, nu există o 
altă posibilitate. Schimbări reale încep să se producă la cei 
care îşi spun: 

— Din clipa aceasta nu voi mai fi nicicând cel dinainte. De 
acum înainte, fericirea şi desfătarea supremă va fi pentru mine 
mereu năzuința spre Dumnezeu, acumularea iubirii faţă de El. 
Oricum S-ar zdruncina şi s-ar nărui fericirea mea umană, 
corpul meu, conştiinţa mea, sentimentele mele, viața mea, 
iubirea mea față de Dumnezeu doar va spori. Zdruncinarea 
eu-lui uman reprezintă o posibilitate de a-ţi simți mai bine eu-l 
Divin. 

Îi explic unuia dintre pacienţii mei: 

— Omul înseamnă corp, spirit şi suflet. Ştiţi ce este corpul 
şi ce este spiritul. Să vedem ce este sufletul. 

Întregul Univers s-a născut din iubirea Divină, cu alte 
cuvinte, Universul este, în primul rând, o formaţiune 
senzorială. Din sentimente se naşte timpul, spaţiul și materia. 
Sufletul include următoarele noţiuni: viaţă, dorinţe şi 
conştiinţă. Cu alte cuvinte, în afară de nivelul materia! exterior 

şi cel spiritual, mai adânc, noi avem la nivelul principal, cel 
mai profund, trei puncte de sprijin. Primul este fericirea 
noastră ca fiinţe vii. Noi o numim viaţă. Al doilea este feri- 
cirea fiinţei vii numite om; aceasta constă din dorinţele 
noastre, iubirea noastră față de altă persoană. Al treilea este 
fericirea noastră ca entitate colectivă. Fără o conştiinţă colec- 
tivă, omul ar fi fost un animal. Conştiinţei colective îi dă 
naștere societatea. La baza existenţei oricărei societăţi, prin 
urmare, şi a conştiinţei colective, se află etica şi moralitatea. 
Aceste trei principale puncte de sprijin ale fericirii noastre nu 
pot exista fără iubire. În măsura în care păstrăm sentimentul 
iubirii atunci când se năruie ideile noastre despre etică şi 
moralitate, în măsura în care păstrăm iubirea atunci când ne 
sunt umilite dorinţele și sentimentele, în măsura în care 
păstrăm iubirea atunci când ne este umilită viaţa, în aceeaşi 
măsură se intensifică relaţia cu eu-l nostru Divin, şi atunci 
înfloreşte şi se dezvoltă umanul. 

Ce înseamnă umilirea vieţii? 

Dacă vă lăsaţi pradă tristeţii din cauza faptului că 
îmbătrâniţi, este deja un indiciu periculos. Dacă sunteţi mâhnit 
şi nu doriţi să trăiţi, atunci când sunteţi bolnav, acest fapt vă 
amplifică dependenţa de viață. Dacă îl urâţi pe cel care vă 
ucide, acest fapt vă amplifică dependenţa de viaţă. Dacă îl 
dispreţuiți pe cel care v-a otrăvit viaţa, iarăşi vă cufundaţi în 
omenesc. Întrucât noi îmbătrânim şi murim, simbolul 
conservării vieţii este, pentru noi, continuarea vieţii prin copiii 
noştri. Atunci când iubiţi o femeie, doriţi în subconștient să 
aveţi cu ea copii şi, prin aceasta, să vă prelungiţi viaţa. Dacă ea 
vă părăseşte, lucrul acesta reprezintă parcă o ameninţare 


pentru supraviețuirea dumneavoastră, o umilire a vieţii dum- 
neavoastră. Dacă, în acest moment, vedeţi în cele întâmplate 
voința Divină și păstraţi iubirea Divină, iubindu-l pe 
Dumnezeu în fiecare om şi în propria dumneavoastră 
persoană, acest fapt vă permite să reduceţi brusc dependenţa 
de tot ce este uman şi să vă simţiţi mai clar propriul eu Divin. 
Atunci când citim în Biblie despre răstignirea lui Isus Hristos, 
chiar dacă nu înţelegem nimic, noi parcurgem în subconştient 
această cale împreună cu El, învățând să păstrăm iubirea când 
suntem ucişi, când ni se destramă viaţa, dorinţele şi conştiinţa. 

Îmi amintesc cum, nu demult, vorbeam cu o doamnă: 

— La dumneavoastră nu s-a schimbat nimic, am anunţat-o. 

— Ştiţi, nici până acum n-o pot ierta pe soacră-mea, a 
răspuns ea. 

„E o situaţie complicată, mă gândesc eu. Cărţile şi casetele 
mele video n-au convins-o. Trebuie să încerc să fac lucrul 
acesta acum, în câteva secunde.” 

— Imaginaţi-vă că trebuie să urcați în maşină și să plecaţi 
undeva, îi spun. Primul pas: vă apropiaţi de maşină şi vă 
aşezaţi la volan. Al doilea pas: apăsaţi pe pedala ambreiajului. 
Al treilea pas: răsuciţi cheia şi porniţi motorul. Al patrulea pas: 
priviţi în părți, ca să nu creați impedimente altora şi 
dumneavoastră. Al cincilea pas: puneţi maşina în viteză, 
ambreiaţi lent, apăsaţi pe accelerator şi demaraţi. Acum să 
facem bilanţul, zic. — Înainte de a demara, trebuie să efectuaţi 
cinci acţiuni. Dumneavoastră aţi îndeplinit patru dintre ele şi 
n-aţi efectuat doar una — prima dintre acestea: nu v-aţi urcat în 
maşină. 

Mă uit în ochii ei şi continuu: 

— Ştiţi că trufia înseamnă neacceptarea unei situaţii trau- 
matizante, prin urmare, căutarea vinovaţilor, adică, în ultimă 
instanţă, a celor care pot fi nimiciţi. Mai înainte socoteam că la 
baza trufiei stă dependenţa de aptitudini şi intelect. Pe urmă 
am văzut că ea este alimentată de un strat şi mai subtil: 
principiile, idealurile, spiritualitatea. Apoi s-a dovedit că există 
un strat şi mai profund: etica şi moralitatea. O societate 
evoluată are la baza eticii şi a moralității ideile religioase. Însă 
divinizarea eticii şi moralității religioase şi umane duce la 
distrugerea treptată a sufletului nostru şi al urmaşilor noștri. 
De aceea nu trebuie să uităm niciodată că iubirea este mai 
presus de toate. 

Amintiţi-vă următorul episod biblic. O tânără femeie a fost 
dovedită vinovată de adulter. Legile morale ale acelei epoci 
prevedeau pentru aceasta pedeapsa cu moartea: uciderea cu 
pietre. S-a adunat o gloată, care voia să aducă la îndeplinire 
sentința. Era însă în pregătire un omor şi mai îngrozitor. Aceşti 
oameni ucideau în sufletul lor iubirea, fiindcă nu vedeau în 
această femeie Divinul. Ei o vedeau doar pe criminala care 
trebuia dispreţuită şi condamnată. De unde apăruse posibi- 
litatea de a o dispreţui? Ei considerau că ea nu are absolut 
deloc dreptate, iar ei au absolută dreptate. Numai iubirea 
poate fi absolută şi deplină. Umanul n-a fost şi nu va fi 
nicicând absolut, stabil, perfect. Când de acest grup s-a 
apropiat Isus Hristos, el o salva nu numai pe nefericita femeie, 
ci şi sufletele acestor oameni. Siguranţa sută la sută că ai 
dreptate, — tocmai aceasta este divinizarea conştiinţei, eticii şi 
moralității. Atunci când Hristos a propus să arunce piatra cel 
fără de păcat, toţi au simţit caracterul relativ al dreptăţii lor. 

Zdruncinând omenescul, Hristos i-a ajutat pe toţi să simtă 
Divinul din sufletele lor. Pot condamna pe cineva atunci când 
sunt sigur că am absolută dreptate. Prin urmare, condamnarea 
emoţională interioară a unei alte persoane, incapacitatea de a o 
ierta duce la creşterea dependenţei de conştiinţă, dorinţe şi 
viaţă și duce la destrămarea lor ulterioară. 

— Dumneavoastră nu vă puteţi ierta soacra, pentru că 
sunteţi sigură că ea nu are dreptate, iar dumneavoastră aveţi, 
i-am spus eu doamnei. Siguranţa v-o extrageţi din logica 
umană. Dacă un om încalcă normele general umane, el este 
pasibil de pedeapsă, dar nu de dispreț şi de blamare. Dacă 
pedeapsa este, pentru noi, mai importantă decât iubirea, ne 
transformăm noi înşine în criminali, mai întâi în faţa lui 
Dumnezeu, apoi şi în faţa oamenilor. 

O mai privesc o dată pe doamnă. Întrucât etica și 
moralitatea sunt produse ale societăţii, societatea trebuie să 
aplice pedepse pentru încălcări prin intermediul aparatului 
judiciar. Pentru noi, supărarea înseamnă, într-un fel, sete de 
răzbunare, dorința de a restabili echitatea supremă. Însă, în 
afară de morala umană, mai există şi morala Divină. De 
judecata lui Dumnezeu nu te poţi ascunde. Nu luaţi asupra 
dumneavoastră rolul judecătorului suprem. Este periculos. Noi 
avem dreptul să ne apărăm numai în exterior. În interior, noi 
ne apărăm nu de oameni, ci de Dumnezeu şi, atunci, ura şi 
supărările noastre se îndreaptă nu spre oameni, ci spre 
Dumnezeu. 

Cad pe gânduri şi îi mai examinez o dată câmpul. 

— Şi încă ceva, îi zic, atitudinea dumneavoastră incorectă 
față de lume începe să distrugă structurile subtile şi poate duce 

la ruinarea ulterioară a sănătăţii și a destinului. Organismul 
dumneavoastră este deja format, de aceea distrugerea nu vă 
ameninţă pe dumneavoastră în primul rând, ci pe copilul 
dumneavoastră. Cu cât mai multe necazuri aveţi în legătură cu 
copiii dumneavoastră, cu atât mai înait este nivelul purificării 
căreia îi sunteţi supusă, dându-vi-se umilirea fericirii umane 
prin intermediul altor oameni. Aveţi doar două opțiuni. Prima: 
iertaţi persoana care v-a nedreptăţit, înțelegând că aceasta nu 
poartă nici o vină, înțelegând că, prin intermediul ei, vi s-a 
oferit posibilitatea de a-i salva viaţa copilului dumneavoastră. 
A doua: n-o iertaţi, apoi priviţi cum copilul dumneavoastră 
suferă din cauza bolilor. 
Ea pleacă să lucreze la propria sa armonizare. 


Îmi aduc aminte cum a venit la mine la consultaţie o 
doamnă care, de asemenea, nu ajungea la nici un rezultat, 
oricât s-ar fi străduit. 

— Nu înţeleg de ce, i-am zis, dar, în ceea ce vă privește, 
schimbările sunt egale cu zero. 

Ea s-a indispus şi a început să-mi demonstreze cu stăruinţă 
că ea depune eforturi spre a se schimba în mai bine. 

— L-am citit şi pe autorul acesta, își îndoia ea degetele, şi 
pe acesta, şi cărţile dumneavoastră le-am citit, am recurs și la 
această metodă de tratament, şi la aceasta. Atunci de ce oare 
nu mi-a reușit nimic? 

— Imaginaţi-vă că aveţi în faţă nouă uşi deschise şi vreţi să 
intraţi pe toate simultan. Așa veţi şi rămâne, în cameră, i-am 
spus. Ca să mergi spre Dumnezeu, trebuie să uiţi de toate şi să 
te detaşezi de toate. Dumneavoastră însă nu vă gândiţi la nimic 

altceva decât la metode, remedii, etc. 

Atunci când ea a înţeles despre ce este vorba, lucrurile au 
început, într-adevăr, să se amelioreze. De multe ori am văzut 
cum oamenii se roagă maşinal, cerând ceva, şi nimic nu se 
schimbă. Apoi însă, la un moment dat, ei simt şi înţeleg că nu 
trebuie să-i priveşti pe alţii cu superioritate, că nu se poate să 
te dispreţuieşti şi să gândeşti urât despre tine. Atunci totul se 
schimbă. Dacă ai înţeles că nu trebuie să te dai cu capul de 
pereţi, că lucrul acesta e lipsit de rost, n-ai să-l mai faci. 

În sinea mea, eu mă oprisem la următoarea formulă: 
înțelegerea este mai presus de rugăciune. Abia nu demult 
mi-am dat seama că tocmai rugăciunea este cea care, 
educându-ne sentimentele, duce la înţelegere. 

După o vreme, pacienta mea a revenit şi am văzut îndată că 
a reuşit să-şi învingă supărarea. 

— Nu mai văd nici o ameninţare pentru viaţa copilului, 
i-am spus, cu alte cuvinte, aţi reuşit să vă puneţi la punct. Dar, 
dacă doriţi nu numai să-i protejaţi sănătatea fiului, ci şi să-i 
oferiţi posibilitatea să dobândească fericirea omenească, trans 
formările din persoana dumneavoastră trebuie să fie mai 
profunde şi mai stabile. Profunzimea transformării eu-lui 
dumneavoastră uman depinde de măsura în care vă veţi detaşa 
de el. Detaşarea de eu-l uman se poate produce atunci când 
simţi tot mai mult realitatea Divinului. Ca să-ţi simţi eu-l 
Divin, trebuie să dispară cea mai mică urmă de agresivitate 
faţă de el, adică faţă de iubire. Cea mai periculoasă agresiune 
împotriva lui Dumnezeu se produce prin nemulţumirea de 
sine, disprețul de sine, lipsa încrederii în sine, neînţelegerea 
faptului că eu-l nostru superior este parte din Divin. De aceea, 

pe parcursul vieţii, trebuie să ne rugăm pentru iertarea 
mâhnirii, a lipsei dorinţei de viață, a nemulțumirii de sine şi de 
propriul destin. 

Eu-l nostru uman trebuie tratat ca un copil, trebuie iubit, 
oricâte defecte ar avea, trebuie educat și ajutat să se dezvolte. 
Dacă părintele îndeplineşte toate capriciile copilului şi începe 
să depindă de acesta, copilul se transformă într-un tiran şi 
poate muri. De aceea, atunci când devenim dependenţi de 
sentimentele, scopurile, conştiinţa noastră, eu-l nostru uman, 
de asemenea, se îmbolnăveşte şi începe să se dezintegreze. Din 
acest motiv, în fiecare zi trebuie să educăm în noi năzuinţa 
spre iubire și sentimentele, gândurile şi comportamentul 
nostru. 

După expresia feței femeii, după aura ei văd că acum ea se 
poate ajuta şi pe sine, şi pe fiul său. Ne putem lua rămas bun. 


Stau în biroul meu şi privesc îngândurat prin geam. Mai 
înainte, eu socoteam, în conformitate cu tradiţia clasică 
indiană, că boala este o răsplată pentru păcatele din trecut. 
Reiese atunci că infirmul, omul grav bolnav a fost în trecut un 
criminal şi, drept urmare, în loc de compasiune, încercăm un 
sentiment de ostilitate faţă de el. Deoarece simţeam că un 
asemenea mod de tratare a problemei este incorect, eu 
avansam tot mai departe pe calea înţelegerii adevăratelor 
cauze ale bolii. La început, orice eşec se transforma pentru 
mine într-o etapă de pregătire pentru o situaţie viitoare, căci 
orice pierdere este un avans pentru o achiziţie viitoare. Suntem 
sortiţi la sporirea, cu fiecare viaţă, a proporțiilor valorilor 
umane. Chiar dacă o civilizaţie dispare, dezvoltarea ei 

continuă, dar deja în alte locuri. Tot ce a purces din Dumnezeu 
se va întoarce în Dumnezeu. Atunci când sufletul nostru 
presimte dobândirea unei mai mari fericiri în viitor, el se 
pregăteşte de aceasta prin pierderi, boli şi nenorociri. Toate 
aceste pierderi sunt, de fapt, detaşări de scurtă durată de eu-l 
uman, în vederea dobândirii unei porţii mai mari de iubire. Cu 
cât este mai multă iubire, cu atât mai puţine sunt pierderile şi 
nenorocirile. Cu cât mai activ ne pregătim de evenimentele 
viitoare, umplându-ne sufletul cu iubire, cu atât mai mult ni se 
echilibrează destinul. 

Am făcut odată în Finlanda o observaţie interesantă. După 
o prelegere nu prea lungă, ţinută pentru cei care se interesau de 
cărțile mele, s-a ridicat în picioare o doamnă şi m-a întrebat: 

— În ce măsură este dăunător computerul pentru fiul meu? 
Pur şi simplu, nu se poate desprinde de el, ca de un narcotic. 

— Computerul dezvoltă conştiinţa omului, am răspuns eu, 
şi, dacă nu sunteţi ataşată de temeiurile conştiinţei, cum ar fi 
etica, moralitatea, voința, principiile, scopurile, relația 
copilului dumneavoastră cu computerul nu va fi periculoasă. 

— Spuneţi-mi, de ce persoanele care lucrează cu compu- 
terul au dureri în zona pieptului? — a întrebat doamna. 

— Fiindcă din axarea pe conștiință rezultă trufia. În ultimul 
timp, trufia este blocată prin scăderea generală a imunităţii. 
Centrul imunitar se află, la nivelul câmpului, în zona pieptului. 
Deformarea structurilor câmpului în apropierea corpului 
provoacă mai întâi durerea fizică a corpului însuşi şi, abia mai 
apoi, pătrunzând mai adânc, poate duce la diverse boli, de 
pildă, slăbirea vederii, a memoriei, diminuarea aptitudinilor 
etc. 


306 


— Şi ce se poate face? 

— În primul rând, să vă puneţi dumneavoastră în ordine și, 
prin intermediul dumneavoastră, să vă ajutaţi fiul. Mi-a venit 
în cap un gând interesant. Am să diagnostichez acum gradul de 
nocivitate al jocurilor la calculator pentru fiul dumneavoastră 
în două momente diferite: azi dimineaţă, adică înainte de 
prelegere, şi în clipa de faţă. Întrucât asprimea și ostilitatea 
dumneavoastră față de cei apropiaţi s-au diminuat în mod 
considerabil, se poate presupune că şi dependența fiului 
dumneavoastră față de conştiinţă a scăzut. Prin urmare, 
pericolul legat de jocurile la calculator, de asemenea, poate fi 
mai mic. Aşadar, azi dimineaţă gradul de nocivitate era de 
aproximativ 300 de unităţi, dar ceea ce depășește cota de 70 de 
unităţi este deja periculos. În clipa de faţă sunt doar vreo 10 
unităţi. Prin urmare, principala problemă o constituie nu 
computerul, ci starea persoanei care lucrează cu el. Realitatea 
virtuală, cu care ne permit computerele să lucrăm în prezent, 
poate accelera procesele de instruire şi de dezvoltare a 
aptitudinilor de zeci şi mii de ori. Noi toţi însă suferim de pe 
urma deficitului de iubire. Pur şi simplu, nu suntem pregătiţi 
pentru acele posibilităţi care sunt din ce în ce mai aproape de 
noi. Poate începe prăbuşirea sistemului imunitar la scara 
întregii omeniri, a sistemului imunitar al spiritului nostru, al 
sufletului: nostru. lar, atunci când sufletul o ia razna, nu mai 
este vorba de boală — aceasta este pieirea. Pentru a se schimba, 
sufletul are nevoie de mai multă iubire decât spiritul şi corpul. 
Aşa cum a spus un preot: „A rămas mult mai puţin timp decât 
credem noi”. Aşa că este mai bine să începem să lucrăm la 
armonizarea noastră chiar acum, din acest moment. 

Privesc prin geam verdeaţa de august a verii. Boala 
înseamnă pregătire pentru viitor. Şi trecutul însă are aici rolul 
său. Dacă, prin purtarea dumneavoastră din trecut, nu v-aţi 
pregătit într-o măsură suficientă sau dacă fericirea viitoare este 
prea mare, pregătirea noastră este efectuată prin mijloace mai 
aspre. Apropo, mai înainte eu consideram bătrâneţea drept 
uzură a organismului. Acum însă am înţeles că bătrâneţea 
înseamnă pregătire pentru o viaţă nouă. Prin urmare, dacă 
vrem să învingem bătrânețea, trebuie să ne pregătim nu fiind 
constrânşi, ci de bunăvoie. 

Odată o doamnă mi-a spus: 

— Încep să mă supăr şi, imediat, încep să îmbătrânesc cu 
rapiditate. Nici nu-mi imaginam măcar cât de legate între ele 
sunt toate acestea. 

Cu cât trăim o viaţă mai îndelungată, cu atât mai adânc ne 
cufundăm în conştiinţă. 

Există aici un aspect caracteristic. 

O cunoştinţă de-a mea zice: 

— Pot ierta orice, afară de trădare. Oricât m-aş strădui, nu 
sunt în stare să-mi înlătur disprețul faţă de lichele și nemernici. 

— Imaginează-ţi, i-am spus, un om bolnav fizic, un infirm, 
îl vei dispreţui? 

El a ridicat din umeri a nedumerire: 

— Bineînţeles că nu. 

— lar acum imaginează-ţi un om nătâng, incapabil, lipsit 
de principii. ÎI vei disprețui? 

— Trebuie să mă mai gândesc, a răspuns el domol. 

— Şi e vorba doar de un om cu spiritul bolnav, am zis eu. 
Există și oameni cu sufletul bolnav. Lichelele, nemernicii, 

trădătorii. Ei bine, e mult mai bine să ai un corp infirm decât 
un suflet infirm. Cel boinav fizic vrea să fie sănătos. Cel 
nătâng şi lipsit de principii vrea să fie deştept şi principial. 
Trădătorii, nemernicii şi ucigaşii vor să fie blânzi şi afectuoşi. 
Dar este mai greu să schimbi sufletul decât corpul şi, cu cât 
depindem mai mult de fericirea umană, cu atât mai greu se 
desfăşoară procesele de schimbare. 

Mă întorc cu gândul la problemele mele. Credeam că 
zguduirile mele de vreun an încoace, atât în ceea ce priveşte 
starea fizică, cât şi pe plan moral, sunt semne ale apropierii 
bătrâneţii, consecinţe ale suprasolicitărilor şi ale marilor 
greşeli din trecut. Dar, nu demult, când i-am cercetat serios pe 
copiii şi pe nepoţii mei, am înţeles că nu este vorba de trecut ci 
de viitor, căci sufletele viitorilor mei nepoți se aflau într-o 
stare cu totul deplorabilă. Afară de asta, va trebui să mai fac 
destul de multe în viitor şi, probabil, lucrul cel mai important 
este că, în apropierea Divinului, umanul nu se linişteşte şi nu 
se retrage, ci se revoltă, se împotriveşte şi doare. Ceea ce, 
anterior, părea o bagatelă nevinovată devine o ameninţare şi 
un pericol pentru viaţă. Mai înainte îmi aminteam mereu 
zicala: „Trăieşte ca în sânul lui Dumnezeu”. S-a dovedit că 
dobândirea eu-lui Divin este un proces foarte chinuitor şi poate 
duce la moarte, dacă eşti nepregătit. 

Am urmărit ce schimbări interesante se petrec în starea ta, 
atunci când începi să-ţi simţi eu-l Divin. Mai întâi încep să se 
estompeze formele şi să-şi piardă importanța dimensiunile 
apartamentului în care locuieşti, încetează să te mai preocupe 
vilele și maşinile. Toate acestea devin, la început, ca de 
jucărie, apoi semitransparente. Pe urmă îşi pierd importanța 

toate planurile și scopurile. Nu ţi se pare important dacă ți se 
vor împlini dorinţele sau nu, important e ceea ce ţi se întâmplă 
acum în suflet. Şi, atunci când, în interiorul tău, începe să 
dispară importanţa sentimentelor şi a dorințelor, începe parcă 
să apară o lumină, ce se intensifică. Şi, pe măsură ce se 
micşorează dependenţa de lumea înconjurătoare, lumea 
încetează să-ţi mai pară brutală şi crudă. Ea devine tot mai 
gingaşă şi mai lipsită de apărare. Deocamdată însă, pentru 
mine, lumea aceasta este totuşi mai reală decât eu-l meu Divin. 
Deocamdată, eu mă pot afla doar în una dintre cele două stări: 
fie ruperea deplină de lume, fie cufundarea în ea şi sporirea 
dependenţei. Unor pacienţi lucrul acesta le reuşeşte mai bine, 
adică ei sunt în stare să păstreze o anumită perioadă percepţia 
eu-lui Divin ca pe singura realitate. Atunci se și întâmplă acele 
lucruri pe care medicina le numeşte miracole. Eu însă, 
deocamdată, încerc să-i ajut pe alţii, găsind cu greu legităţile 
tranziţiei de la uman la Divin. 

Şi iată că, a câta oară deja, sunt întrebat: „Cum poate fi 
simțită iubirea Divină? Ce trebuie să faci ca iubirea omenească 
să nu ducă la tragedii?” 

Încerc să explic: 

— Cu cât sunteţi mai legat de lumea înconjurătoare prin 
sentimentele şi conştiinţa dumneavoastră, cu atât o mai mare 
tortură pentru dumneavoastră va fi sentimentul iubirii. Atunci 
când încercaţi să acumulaţi bunuri, le luaţi în mâinile dumnea- 
voastră, dependenţa creşte. Când oferiţi, dependenţa scade. 
Dacă exersaţi în fiecare zi oferirea iubirii şi a căldurii sufleteşti 
şi aveţi grijă de alții, dependenţa interioară de valorile umane 
scade. 

Dacă puteţi ajuta o persoană apropiată în detrimentul 
dumneavoastră, fără a aştepta mai apoi o răsplată şi având 
drept motivaţie doar sentimentul iubirii şi dorinţa de a-l pune 
în valoare, atunci iubirea pe care aţi dobândit-o vă face fericit. 
Omul calculat şi lacom este întotdeauna nefericit în dragoste. 
Prin urmare, în măsura în care îi învăţăm pe copiii noştri să 
ofere, le educăm altruismul, capacitatea şi dorinţa de a avea 
grijă de alţii, noi îi pregătim să simtă iubirea Divină, care nu 
depinde de nimic şi doar oferă. 

— Şi totuşi, întreabă doamna, de ce sunt atât de periculoase 
computerele? 

— În prezent, omenirea se contopeşte într-o singură inteli- 
genţă colectivă, răspund eu, internetul, poşta electronică, 
radioul, televiziunea, cunoaşterea limbilor străine — toate 
acestea fac să apară noi forme de conştiinţă colectivă. Fără 
societate, omul n-ar fi putut exista. Întrucât acum ia naştere o 
societate absolut nouă, peste 20-30 de ani este de aşteptat 
apariţia unor oameni de un tip absolut nou. Dacă omul trebuie 
să primească în viitor o sumă imensă de bani, pregătirea pentru 
aceasta începe în planul subtil din timp. Dar, dacă în prezent 
banii înseamnă prea mult pentru acest om şi, chiar din cauza 
unei sume neînsemnate, el începe să dea dovadă de frică, 
invidie, ură şi regret, o sumă mare îl va ucide. El poate să 
moară chiar înainte de a-i primi sau, în cel mai bun caz, nu-i 
va primi sau îi va pierde. Acelaşi lucru este valabil şi în ceea 
ce priveşte valorile spirituale. Dacă o persoană cu un grad 
sporit al trufiei este înzestrată cu mari aptitudini, ea se va 
îmbolnăvi şi va muri, fără să-şi dea seama că ceea ce considera 
drept fericire se transformă pentru ea în moarte. Până să avem 

parte de fericire umană şi stabilitate, avem mai întâi parte de 
zdruncinarea şi distrugerea lor. În măsura în care, în decursul 
vieţii noastre, am visat la fericirea umană ca la stabilitate, 
protecţie, invulnerabilitate, noi nu putem face față pregătirii 
pentru fericirea viitoare. Cu cât simţim mai real eu-l Divin, 
care este absolut imprevizibil, haotic, cu atât mai puţin 
depindem de formă, scopuri şi dorinţe şi, atunci, ne asemănăm 
nu cu un bătrân care şchioapătă la deal, ci cu un copil care 
aleargă cu bucurie pe o potecă de munte, iar dobândirea 
fericirii omeneşti nu duce la tragedie, ci la armonie. 


Acum trebuie să intre în biroul meu următorul pacient. Îmi 
amintesc de problemele mele. Mi se pare că am înţeles de 
unde îmi vine iritarea în timpul şedinţelor. Eu vreau foarte 
mult să-i ajut pe oameni şi îmi propun ca scop să vindec pe 
oricine. Dar în timpul consultaţiilor are loc o puternică 
accelerare. Eu încep să mă cramponez de viaţă, de dorinţe, de 
scopuri şi, ajutându-i pe pacienţi, încep să-mi dăunez mie. Se 
produce o creştere a dependenţei de punctele esenţiale ale 
fericirii omeneşti. Prin urmare, pentru a-mi salva viaţa, trebuie 
să uit în timpul consultaţiilor de tot ce este uman. 

Am un amic medic. L-am întâlnit nu demult şi am văzut cu 
uimire că Situaţia lui se apropie de indicele mortal. Şi doar 
mi-a citit toate cărțile şi a depus efort pentru a se armoniza! 
Din cine ştie ce motive a sporit brusc axarea pe conştiinţă: 
etică, moralitate, voinţă, scopuri. Trebuia descoperit factorul 
care a generat această situaţie. Totu! s-a dovedit a fi foarte 
simplu. El folosea diverse metode de tratare a pacienţilor, 
începuse să aibă succes şi i-a sporit brusc concentrarea asupra 

scopurilor şi a dorințelor. 

— În decursul tratamentului nu se poate să-i doreşti sănă- 
tate pacientului, i-am spus, nu se poate să-ți propui ca scop 
vindecarea lui. Nu tu eşti cel care decide, decizia vine de sus. 
Trebuie să te concentrezi nu asupra scopurilor și a dorințelor, 
ci asupra iubirii din suflet. Atunci, ajutându-i pe alţii, nu te vei 
ucide pe tine. 

Îmi amintesc de o situaţie despre care mi-a povestit o 
vindecătoare: 

— Metoda mea de vindecare cuprinde şi rugăciunea, şi 
ierburile, şi conversațiile cu pacienţii. La pacientele mele care 
aveau chisturi ovariene, chisturile se resorbeau în câteva zile. 
Primeam pacienţi într-o încăpere micuță şi veneau foarte 
mulți. Am hotărât să trec la alt nivel. Am beneficiat de spri- 
jinul unor sponsori şi am căpătat un cabinet mare, spaţios. Am 
absolvit la Moscova cursurile superioare pentru vindecători. 
Am obţinut toate certificatele posibile și acum stau cu 
diplomele într-un cabinet luxos, dar oamenii nu vin. Ceva s-a 
pierdut. Chiar dacă ştiu că pot să vindec la fel de bine ca 
înainte. 

— Dumneavoastră înşivă, în subconştient, vă alungaţi 
pacienţii, i-am zis, ca să vă salvaţi viaţa. Pentru dumnea- 
voastră, principiul omenesc îl acoperă pe cel Divin. Cu cât 
aveţi mai mulţi bani, faimă şi diplome, cu cât mai stabilă şi 
mai confortabilă este viaţa dumneavoastră, cu atât mai intens 
trebuie să lucraţi pentru a depăşi fericirea omenească şi a vă 
concentra asupra Divinului din dumneavoastră. Mulţi 
vindecători îşi folosesc darul primit de la natură şi, pentru a-şi 
păstra capacităţile, aleg pentru sine, în subconștient, o cale 

plină de privaţiuni şi de pierderi, renunțând la mari porţiuni de 
fericire omenească. Uneori îţi este oferită de sus posibilitatea 
de a te desprinde de importanţa umanului. Atunci vindecătorul 
se îmboinăveşte sau poate muri. Foarte mult depinde de modul 
în care va trece el prin această purificare. 

La mine la consultaţie a venit o vindecătoare, care mi-a 
spus povestea ei: 

— Trebuia să plecăm din Kazahstan în Germania şi, cu 
două zile înainte de aceasta, în casa noastră au pătruns noaptea 
nişte tineri jefuitori, ne-au ameninţat cu un pistol şi au cerut să 
le dăm toate lucrurile de preț. Simţeam că vor să ne ucidă, ca 
să nu rămână martori, şi am început să mă rog: „Doamne, dacă 
ei ne vor ucide acum, îşi vor pierde sufletele. Doamne, 
salvează-le sufletele, nu lăsa să se verse sânge!” Şi ceva s-a 
întâmplat, ei au plecat. 

Ei bine, ei au fost reţinuţi în aceeaşi zi şi s-a aflat că ei au 
tras cu pistolul în noi de patru ori şi de toate cele patru ori 
arma n-a luat foc. Apoi m-am stabilit în Germania, lucrez 
acolo ca soră de caritate şi îi tratez pe oameni ca vindecătoare. 

„Celui care, în clipa morţii, se gândeşte numai la iubire i se 
poate elibera diploma de vindecător, m-am gândit eu. Atât că 
nu se ştie dacă are nevoie de aşa ceva”. 


Mi-am amintit istoria altei doamne. 

— Lucram ca asistentă a unuia dintre cei mai renumiţi 
medici din Uniunea Sovietică. Cu timpul am început să văd ce 
şi unde îi doare pe oameni şi să simt ce medicament trebuie 
prescris. Profesorul lăsa chiar în foile de observaţie clinică ale 
bolnavilor loc pentru avizul meu, eu am început să-i tratez pe 

oameni ca vindecătoare și obțineam rezultate strălucite. Soacra 
mea practica magia ţărănească. Descânta, făcea farmece etc., 
apoi a început să manifeste simptome de nebunie, a prins a 
alerga pe străzi cu mintea rătăcită. Am hotărât s-o vindec şi am 
vindecat-o. Peste câtva timp însă a început brusc să-mi 
slăbească memoria, nu ţineam minte nici numărul meu de 
telefon, iar soţul şi fiica mea au început să se confrunte cu 
probleme de sănătate psihică şi fizică. Atunci am pus capăt 
activităţii de vindecător. Nu mai practic nici măcar presu- 
punctura, deși, atunci când în orașul nostru au venit în vizită 
câţiva specialişti din Orient, ei m-au rugat chiar să continuu să 
mă ocup cu aceasta. 

— Cu cât este mai înalt nivelul vindecătorului, am spus eu, 
cu atât sunt mai periculoase pentru el greşelile lui, precum şi 
defectele caracterului şi ale concepţiei sale despre lume. 
Începeţi cu concepţia despre lume și cu caracterul dumnea- 
voastră. V-aţi împovărat în aşa măsură eu-l dumneavoastră 
uman, încât, pentru a învinge forţa lui de atracţie, aveţi nevoie 
de mult mai multă năzuință spre Divin decât orice altă 
persoană. Mai întâi revedeţi-vă viaţa şi rugaţi-vă pentru 
iertarea celei mai mici nemulțumiri de sine şi de destinul 
dumneavoastră. Orice supărare din partea soțului, orice 
neplăcere scoasă în cale de destin reprezintă o posibilitate de a 
vă detașa de uman, de a simţi mai intens Divinul, cu alte 
cuvinte, înlăturați de la început cele mai mici pretenţii faţă de 
părinţi, faţă de soț, faţă de sine, față de copii. lertaţi întreaga 
lume şi iertaţi-vă pe dumneavoastră înşivă. Lăsaţi să se stingă 
toate regretele în legătură cu trecutul, teama de viitor şi 
nemulțumirea faţă de prezent. Opriţi cu totul logica omenească 

pentru un timp. Nu vă gândiţi, nu faceţi aprecieri, nu visaţi. 

— Spuneţi-mi, ce este mai bine, să-ţi aminteşti necazurile 
din trecut sau să ţi le imaginezi în viitor şi să le străbaţi 
păstrând iubirea? 

— Pentru a-ţi învinge şi a-ţi educa un sentiment, este 
necesar ca acesta să ia amploare şi să fie activ, am spus eu. 
Dacă vă rugaţi, pur şi simplu, ca supărările pe oameni şi 
divinizarea umanului să plece din sufletul dumneavoastră, 
efectul poate fi minimal, dar efortul e foarte mare. Senti- 
mentele sunt ascunse, nu funcţionează. Dacă vă imaginaţi 
supărări și pierderi posibile şi vă rugaţi pentru păstrarea iubirii, 
va fi ceva mai bine. Dar sentimentele reacţionează puţin la 
situaţiile imaginare. Atunci însă când vă amintiţi evenimente 
reale din trecut şi le parcurgeţi de zeci și sute de ori, 
detaşându-vă de uman şi avântându-vă spre Divin, schimbările 
reale pot începe destul de repede. Există însă încă un remediu, 
mult mai eficient: să lucrezi cu sentimentele în momentul 
izbucnirii lor. În clipa în care aţi fost ofensat, trădat, în clipa în 
care aţi pierdut ceva. În acest moment, concentrarea asupra 
păstrării şi sporirii iubirii, detaşarea de uman şi avântarea spre 
Divin vă pot transforma în câteva zile. 

— Ce v-ar mai putea ajuta în efortul de armonizare a 
propriei persoane, continuu eu. Trădarea, ofensa, umilinţa. 
Toate acestea înseamnă pierderea temporară a fericirii 
omeneşti. Cu cât mai adânc suntem cufundaţi în ea, cu atât mai 
dureroasă pentru noi este pierderea ei. Care sunt lucrurile care 
ne leagă de viaţă? Respirația, hrana, plăcerea sexuală. Pe lângă 
acestea, conştiinţa noastră, adică voinţa, scopurile, plus 
dorinţele noastre. Se poate renunţa la plăcerile sexuale pe o 

durată îndelungată, şi atunci rugăciunea va deveni mai 
eficientă. Se poate renunţa la hrană pentru o vreme. Este mai 
greu, dar eficienţa rugăciunii creşte. Să renunţi la respiraţie, 
chiar pentru un timp scurt, este dificil. În schimb, rugăciunea 
poate avea un efect de amploare în profunzime. De aceea, dacă 
posteşti câteva zile, apoi te rogi într-un regim de respiraţie 
minimală, poţi depăşi multe probleme. Nu demult, când eu 
însumi am început să mă confrunt cu probleme de sănătate, am 
încercat să descopăr ceea ce face ca rugăciunea să fie mai 
eficientă. 

Conform datelor mele, pe care am să le mai verific, rezultă 
următoarele: trei luni pe an se produce o accelerare a tuturor 
proceselor la nivel subtil şi creşte responsabilitatea noastră 
pentru sentimentele, gândurile şi comportamentul nostru. Este 
vorba de prima jumătate a lui februarie, prima jumătate a lui 
aprilie, prima jumătate a lui august. Deosebit de importantă 
este prima jumătate a lunii aprilie. În această perioadă sunt 
recomandabile un efort maxim îndreptat spre propria armo- 
nizare şi o minimă orientare spre plăcerile omenești. Şase luni 
pe an, omul se poate cufunda în plăceri, iar o jumătate de an se 
poate detaşa de ele. Din cele șase luni de detaşare, trei luni 
sunt caracterizate printr-o detaşare profundă, mai radicală. 
Este vorba de lunile februarie, aprilie şi august. lanuarie, 
martie şi mai sunt luni cu un grad mediu de detaşare. 

Cufundarea în plăceri se produce în lunile iunie, iulie, 
septembrie, octombrie, noiembrie şi decembrie. Afară de 
aceasta, fiecare om are regimul său, când el simte în ce direcţie 
este mai bine să meargă. Totuşi, în primul rând, trebuie puse în 
ordine concepţia despre lume şi sentimentele şi, atunci, toate 

celelalte vor merge mai uşor. 

Mi-am amintit de această discuţie, în timp ce mă gândeam 
la problemele mele. Dacă examinezi orice situaţie complicată 
ca pe o posibilitate de a te învinge pe tine însuţi, ca peo 
treaptă spre Divin, ca pe un prilej pentru o mai puternică 
năzuință spre iubire, atunci şi pierderile, şi achiziţiile 
reprezintă un mijloc de acumulare a iubirii Divine. 


Se aude o bătaie la uşă şi intră o doamnă. 

— Care sunt problemele dumneavoastră? — o întreb, după 
ce a luat loc. Voi confrunta ceea ce are să-mi povestească ea 
cu ceea ce am văzut dintr-o privire. Apoi vom căuta împreună 
o ieşire din situația creată. 

La prima vedere, situaţia ei nu e prea strălucită. Primul 
copil ar putea să nu aibă urmaşi, al doilea copil ar putea muri. 
Deşi câmpul exterior al femeii însăşi e într-o stare destul de 
bună, concentrarea asupra aptitudinilor, conştiinţei şi vieţii 
depăşeşte de câteva ori cota mortală. Mai cu seamă asupra 
vieţii. Ciudat lucru, de unde i-ar putea veni o atât de puternică 
dependenţă? La un moment dat, ea a pus viaţa — a ei sau a 
altcuiva — mai presus de iubire. 

Femeia începe să povestească despre sine. 

— Fiul meu are probleme legate de capacitatea de 
procreare. În plus, mă chinuieşte teama permanentă pentru 
viaţa fiicei mele. Am impresia că există o legătură cu faptul că 
m-am ocupat cu vindecările. 

— Să facem următorul lucru, îi propun, am să examinez 
vieţile copiilor dumneavoastră şi am să menţionez perioadele 
în care se produceau agravări ale stării lor. Apoi le vom 

compara cu data la care aţi început să practicaţi vindecările. 

Examenul a arătat că modificările periculoase au început cu 
trei ani în urmă, dar o tendinţă negativă generală exista deja de 
opt ani. 

— Cu opt ani în urmă a început activitatea mea de vinde- 
cătoare, a zis doamna îngândurată, iar cu trei ani în urmă am 
început să-i tratez pe pacienţi după sistemul Reiki. Nu demult 
mi s-a propus să trec prima treaptă de iniţiere, dar eu am 
refuzat. Înainte de a începe să practic sistemul Reiki, eu nu 
acceptam să-i tratez pe bolnavii de cancer şi de psoriazis. 
Acestea sunt boli karmice şi este mai bine să te ţii la distanţă 
de ele. Mi s-a spus însă că eu sunt doar un intermediar şi că 
vindecările nu se datorează energiei mele, şi atunci am prins 
a-i accepta pe toţi bolnavii. 

— Păi, poţi spune orice, am zis eu; dacă de dumneavoastră 
n-ar depinde nimic, atunci oricine ar putea deveni maestru 
Reiki. Pur şi simplu, atunci când vă gândiţi că aceasta nu este 
energia dumneavoastră, vă este mai uşor să vă detaşaţi de 
scopuri, dorinţe, de eu-l uman, iar lucrul acesta face ca energia 
dumneavoastră să fie mai pură. 

De vindecat însă vindecaţi totuşi cu energia dumnea- 
voastră, şi aici există doar două posibilităţi: vindecaţi ori cu 
ajutorul eu-lui Divin, ori cu ajutorul eu-lui uman. 

Eu-l Divin nici nu se maculează, nici nu se epuizează, dar 
tratamentul prin eu-l Divin acţionează numai atunci când 
vindecătorul este pregătit să-l simtă în interiorul său. Dacă însă 
nu simţiţi eu-l Divin şi vă apucaţi de vindecat bolnavii cu eu-l 
uman, începeţi rapid să-l epuizați, lipsind de energie şi iubire 
vieţile dumneavoastră viitoare și pe urmaşii dumneavoastră. 

Adevărata vindecare se produce astfel: mai întâi, pacientul îşi 
schimbă atitudinea faţă de lume și faţă de sine şi renunţă 
pentru totdeauna la agresivitatea împotriva iubirii în sufletul 
său. Apoi, el învaţă să-şi păstreze iubirea, atunci când se 
năruie fericirea omenească şi se zguduie temeiurile eu-lui 
uman, adică viaţa, dorinţa, conştiinţa. Şi iată că, la a treia 
etapă, vindecătorul îl poate ajuta pe un astfel de om, fără a 
aduce vreun prejudiciu deosebit sieşi şi pacientului. De fapt, 
atunci când aţi început să vă ocupați de vindecări, s-ar putea să 
vă fi fost date situaţii care să vă ajute să simţiți mai intens eu-l 
dumneavoastră Divin. 

— Am primit un astfel de semn, a zis femeia. Îndată ce am 
început să tratez ca vindecătoare, soțul meu a început să se 
poarte cu mine mult mai rău ca înainte, şi-a abandonat 
serviciul. Eu nu înţelegeam că aceasta de fapt era purificarea 
mea şi mă supăram. 

— Spuneţi-mi cum aţi început să vindecaţi, cu ajutorul 
mâinilor? — o întreb. 

— După ce am făcut cursuri de bioenergetică, mi-au apărut 
în vis nişte entităţi şi mi-au spus că-i vor vindeca pe oameni 
prin intermediul meu. În timpul şedinţelor, eu nu făceam 
nimic, doar mă rugam şi urmăream cu detaşare ce fac ei în 
planul subtil. Rezultatele vindecării erau excelente. Doream să 
continuu, să mă perfecţionez în acest domeniu, de aceea, peste 
câţiva ani, am mers la o şcoală Reiki. 

— Aţi început să vă perfecţionaţi latura umană și aţi prins a 
uita de latura Divină. 

Pentru un vindecător, esenţialul îl reprezintă nu tehnicile de 
vindecare variate, ci educarea sentimentelor sale, învingerea 

dependenţei de ele. În general însă vindecătorul este o 
persoană care ia multe asupra sa şi, pentru a rezista mai apoi 
acestei poveri, trebuie să facă mult mai multe ca să-şi salveze 
sufletul. Băgându-se de bunăvoie într-o situaţie dificilă, 
vindecătorul se apropie de momentul în care nu mai are nici o 
scăpare, dacă nu va simţi eu-l său Divin mai real decât pe cel 
uman. 

— Duceţi-vă să lucraţi la propria armonizare, mă adresez 
eu doamnei, peste o oră vom vedea ce perspective aveţi. 

Femeia iese din cameră, închizând ușa în urma sa. 

Mă gândesc la faptul că toţi ne apropiem de un anumit 
moment, când nu vom mai fi în stare să supravieţuim, dacă nu 
simţim eu-l nostru Divin. „Toţi oamenii vor fi precum îngerii” 
— parcă aşa zice Biblia. Diavolul apare atunci când uităm de 
originea noastră Divină şi începem să considerăm drept valori 
supreme viaţa, dorinţele şi conştiinţa noastră. „Apropo, mă 
gândesc eu, trebuie să pun o căpăţână de usturoi pe computerul 
fiului meu”. Usturoiul umileşte conştiinţa şi frânează creșterea 
trufiei, reducând astfel acțiunea nocivă a computerului. 

Mă gândesc încă o dată cât este de important să înţelegi 
sensul vieţii. Când trecusem deja de douăzeci de ani şi 
spuneam că încă n-am înţeles care este sensul vieţii, cei din jur 
clătinau din cap cu compătimire. 

— În general, căutarea sensului vieţii ar trebui să ia sfârşit 
pe la 18-19 ani, la tine însă procesul acesta trenează periculos. 

— Cum vine asta: trenează periculos? 

Timp de vreo douăzeci şi cinci de ani după aceasta am tot 
încercat să înțeleg pentru ce trăiesc, de aceea nu m-am ataşat 
de nici o formă a fericirii omeneşti şi ea nu mi-a barat calea 

spre Divin. Abia acum încep să înţeleg că orice fericire sau 
nefericire omenească nu este altceva decât încă un pas spre 
descoperirea în sine a Divinului. 

Pacienta mea revine. Starea ei e mult mai bună, dar la 
copiii ei nu se observă practic nici o schimbare. 

— Spuneţi-mi, întreabă ea, ce trebuie să fac pentru a 
micşora dependenţa copiilor mei de mine? 

— Dacă se vor ruga şi vor tinde spre Divin, comporta- 
mentul dumneavoastră incorect vă va afecta doar pe dumnea- 
voastră. Dar, mai întâi, înlăturați ceea ce le-aţi dat până la 
concepere, în timpul sarcinii şi în copilărie. Atunci le va fi mai 
ușor să simtă și să păstreze iubirea din suflet. 

Mă uit încă o dată la câmpul femeii şi al urmaşilor ei. 

— De fapt, după cât se pare, dumneavoastră aţi ajuns deja 
la limită. Este puţin probabil să-i ajutaţi în mod real pe copiii 
dumneavoastră şi pe viitorii nepoți, fără o schimbare cardinală 
a propriei persoane. Încercaţi să simţiţi că, din acest moment, 
tot ce veţi înfăptui în viaţa dumneavoastră şi spre ce veţi tinde 
va avea un singur sens: simţirea tot mai profundă a iubirii din 
suflet, descoperirea propriului eu Divin şi conştientizarea 
eu-lui Divin ca singura realitate. 


PERSONALITATEA 
ŞI INSTINCTELE 


Ca să suprimi toate ataşările, trebuie să înlături dependenţa, 
să te eliberezi de ceea ce stă la baza fericirii omeneşti. Pentru 
aceasta trebuie să te ridici deasupra ceu-lui uman. Această 
detaşare este posibilă atunci când punctul de sprijin este 
deplasat spre Divin. Pentru a ajunge la Divin, trebuie să treci 
printr-un proces dureros de desprindere a umanului, să înveţi 
să păstrezi iubirea când se clatină temeiurile ei. Pentru mine 
era limpede că omul reprezintă suma a trei componente: 
corpul, spiritul şi sufletul. Nu se putea să mai existe și alte 
componente. „Dacă, în decurs de câteva luni, căutând cauzele 
bolii, nu voi da peste nimic nou, pot socoti că sistemul este 
definitiv şi ceea ce-mi rămâne este doar practica”. Nu ştiam 
cât de naivă era convingerea mea că aş putea înţelege în 
totalitate lumea înconjurătoare. La începutul secolului XX, 
fizicienii erau siguri că tabloul lumii va rămâne etern şi de 
neclintit. Apoi a apărut fizica cuantică, teoria relativităţii şi 
lumea a devenit fluctuantă şi imprevizibilă, rămânând, 

totodată, aparent stabilă. 

Îndată ce mi-a apărut certitudinea că am înţeles totul, au 
început necazurile şi zguduirile. Situaţia era agravată de faptul 
că, dobândind o încredere absolută în mine, în sistemul meu, 
nu catadicseam să am o atitudine mai serioasă faţă de 
pronosticurile mele. Şi mă convingeam de fiecare dată că 
lumea este imprevizibilă, iar lucrul acesta se întâmpla, în 
primul rând, datorită eşecurilor mele în diagnosticare. 

Îmi amintesc de un caz. De obicei, atunci când 
diagnostichez câmpul unei persoane, un câmp luminos este 
semnul unei mari armonii interioare. Am văzut astfel de 
oameni. 

Ei se distingeau printr-o sănătate de invidiat a corpului, 
sufletului şi destinului. Odată am diagnosticat câmpul unei 
femei şi am văzut în aura ei o pată lucitoare. Era viitorul ei 
copil. Apoi ea a rămas însărcinată, dar copilul s-a născut cu 
deficienţe fizice. Câmpurile multor infirmi luminează precum 
câmpurile celor mai armontoşi oameni. Prin boala corpului se 
purifică sufletul. 

Fiind de la bun început umilit în latura lui umană, un infirm 
dispune de mari posibilităţi de aflare a Divinului. Reiese că am 
văzut straturile de suprafaţă ale sufletului. Dacă vederea mea 
ar fi avut cuprindere mai largă, aş fi putut vedea nu efectul, ci 
cauza. Cu alte cuvinte, puteam repeta oricât de mult: „Corpul, 
spiritul şi sufletul”, dar, cât timp detaşarea mea de eu-l uman 
era insuficientă, amploarea viziunii mele era limitată. 

După vreo două luni, pe când diagnosticam problemele 
unei persoane, am dat peste o entitate dincolo de suflet. 
„Ciudat lucru, m-am gândit, oare poate fi ceva şi mai vast 

decât sufletul?” Trebuia să cercetez câteva zeci de situaţii în 
care apărea această entitate, apoi s-o cataloghez şi să-i găsesc 
un nume. 

De data aceasta, totul s-a petrecut muit mai repede. 

Într-o bună zi am mers împreună cu prietenii la ţară. Acolo 
am hotărât să gătim un pilaf. Am umplut un ceaun cu carne, 
legume şi orez. Era arşiţă şi în jurul ceaunului roiau nori de 
muşte atrase de mirosul cărnii. Fluturam furios o cârpă, încer- 
când să le alung, dar nu folosea ia nimic. Cu cât mai mult 
depindem de lumea înconjurătoare, cu atât mai puţin vedem 
cauza unei situaţii nefavorabile şi ducem o luptă zadamică 
împotriva efectului. 

Ar fi trebuit să mă ocup de pregătirea cărnii mai departe de 
locul unde găteam pilaful, să strâng ambalajele şi gunoiul şi să 
curăţ totul cu apă. Eu însă m-am enervat alungând muștele 
care mă împiedicau la gătit şi încercând să le plesnesc. Apoi 
am văzut că o mulţime de muşte intraseră în pachetul în care 
până atunci se aflase carnea. Am închis pachetul și l-am 
aruncat în foc. Lucru ciudat, de atâtea ori ucisesem muşte mai 
înainte şi nu încercam nici o senzaţie de disconfort. De această 
dată însă şi-a făcut apariţia un sentiment neplăcut. Peste un 
timp oarecare am simţit în corp o durere fizică pulsatilă. M-am 
examinat şi am văzut că le-am provocat mari daune copiilor, 
nepoților şi strănepoţilor. Cauza o constituia ataşarea de 
aceeaşi entitate enigmatică care se află dincolo de suflet. Cât 
timp programul nu fusese încă absorbit de subconștient, 
trebuia să-mi dau seama ce am făcut incorect. Cu cât mai 
profund înţelegi ce nu trebuie să faci. cu atât mai rapid se 
produce purificarea. 

Prima jumătate de oră n-a adus nici un rezultat. Am înţeles 
atunci că, atâta timp cât mai păstrez rămăşiţe de iritare şi ură 
împotriva muştelor. nu va surveni înţelegerea. După un timp 
m-am simţit mai bine, ceva însă mă mai stingherea. Ca să nu 
simţi ură faţă de un alt om, trebuie să te pui în locul lui şi să 
simţi acele motive care îl fac să acţioneze. Când simţi că ești 
una cu el, agresivitatea interioară dispare. Ce le punea în 
mişcare pe muște atunci când roiau în jurul meu? Instinctul 
perpetuării vieţii, perpetuării speciei. Dacă am simţit ură şi 
iritare, înseamnă că atașarea mea de acest instinct a crescut. La 
baza geloziei se află atașarea de instinctul perpetuării vieţii şi 
speciei. 

Încercând cu această ocazie un sentiment de ură şi dorinţa 
de a nimici o fiinţă vie, eu făceam să sporească de multe ori 
sentimentul de gelozie la urmaşii mei şi îi lipseam de vitalitate. 
Până la acest moment, întregul sistem se rezuma numai la 
valorile umane. Dar omul este, în primul rând, un animal şi, în 
general, o fiinţă vie. lar valorile oricărei fiinţe vii se reduc, 
cum am înţeles eu, doar la trei instincte. Primul este instinctul 
apariţiei şi menţinerii vieţii. De el se leagă cele două 
următoare. Al doilea este instinctul perpetuării vieţii. El este 
legat de respiraţie, hrană, sex. El stă la baza familiei, a iubirii 
omenești şi a relaţiilor. Al treilea instinct este instinctul 
conducerii. Dacă al doilea este legat de creare, al treilea este 
legat de distrugere. El stă la baza voinţei, intelectului şi 
aptitudinilor. În măsura în care omul, copleşit de toate trei 
instinctele, îşi păstrează iubirea față de Dumnezeu, în aceeaşi 
măsură, răzbătând prin animal şi uman, începe să iasă la iveală 
Divinul. 

Nu voi descrie acum în detaliu aceste investigaţii. Cred că 
nu e necesar. Mai apoi, cercetând noţiunea de „om”, am fost 
nevoit să formulez noţiunea de „personalitate”. Există “eu” ca 
personalitate care este formată din corpul meu fizic, cu toata 
complexitatea comportamentului său în spaţiu şi timp. Există 
personalitatea mea ca parte a societăţii în care trăiesc: 
naţională, religioasă, socială. Totodată, există personalitatea ca 
parte a întregii omeniri. Există personalitatea ca totalitate a 
civilizaţiilor din galaxia noastră, apoi din lumea noastră, din 
alte lumi etc. În cele din urmă, ajungem la Univers, care, la 
rândul său, este o personalitate. 

Dacă îl educăm pe copil învăţându-l să se limiteze la 
propriile lui interese, comunicarea lui informaţională se 
restrânge brusc şi dezvoltarea lui se încetinește. Dacă nu ştie 
să modeleze lumea înconjurătoare şi n-o înţelege, copilul va 
simţi, din ce în ce mai des, frică, iritare, supărare și ură. 
Atunci, ori survine o întrerupere în dezvoltarea lui şi o 
restrângere bruscă a intereselor, ori dezvoltarea lui este însoţită 
de un mare număr de boli şi necazuri. 

Dacă îl învăţăm pe copil să ţină cont în acţiunile sale de 
interesele altor oameni şi îi atragem atenţia la problemele de 
ordin general uman, el se conectează la câmpul informaţional 
al omenirii, iar posibilităţile lui de modelare a lumii încon- 
jurătoare cresc brusc. Etica şi moralitatea personală sunt destul 
de limitate. Morala socială este mult mai amplă. Morala 
general umană, în mod proporțional, este și mai amplă. Dacă 
orientăm copilul mai mult spre moralitate decât spre aptitudini, 
proporţiile personalităţii lui cresc brusc şi el poate realiza 
multe în viaţă. Dacă însă vom uita că iubirea faţă de 

Dumnezeu este mai presus de orice personalitate şi orice 
moralitate, poate avea loc o creştere a dependenţei de acestea 
şi, ulterior, dezintegrarea lor. 

În general, dependența omului se realizează prin 
divinizarea valorilor personale sau sociale, de aceea ridicarea 
deasupra lor duce, prin contactul cu nivelurile superioare, la 
armonie. lar orientarea spre Dumnezeu permite păstrarea 
acestei armonii. 

Eu am descoperit un remediu excelent pentru a-ţi pune în 
ordine propria persoană. Dacă stai noaptea o oră culcat pe 
spate şi priveşti cerul înstelat, are loc o purificare rapidă a 
sufletului. Apoi poţi începe să te rogi. 

După aceste investigaţii, explicaţiile pe care le dădeam 
pacienţilor cu privire la esența evenimentelor erau deja 
întrucâtva diferite de cele anterioare. 

Ce înseamnă pentru noi fericirea omenească? Stabilitate şi 
siguranţă. Banii ne oferă posibilitatea să mâncăm, să avem o 
locuinţă și noi ne fixăm pe ei punctul de sprijin. Începem să ne 
închinăm banilor, îi transformăm, ca sursă de siguranță şi 
stabilitate, într-un scop. Deodată, banii dispar, iar noi înţe- 
legem că acesta este un punct de sprijin prea șubred şi 
observăm că banii vin atunci când ai aptitudini. Dacă vei avea 
minte şi aptitudini, vei avea bani. Atunci începem să 
acumulăm şi să dezvoltăm, în primul rând, aptitudinile şi 
intelectul. Dacă banii ne pot fi luaţi, aptitudinile noastre rămân 
mereu cu noi. Deodată însă treburile noastre se fac praf şi 
pulbere, suferim eşecuri, suntem înşelaţi şi ne dăm seama că 
nici acestea nu sunt veșnice. Atunci ne avântăm intuitiv spre 
lucrurile care stau la baza aptitudinilor. Acestea sunt 

spiritualitatea, noblețea, visurile, speranţele, idealurile. Apoi 
are loc prăbuşirea idealurilor şi a speranţelor. Atunci deplasăm 
punctul nostru de sprijin şi mai adânc. Sensul vieţii noastre îl 
constituie deja etica, moralitatea, iubirea de oameni ca 
supremă componentă a eu-lui nostru uman. Apoi eu-l nostru 
uman este umilit, iar noi încercăm să găsim un ultim punct de 
sprijin în componentele superioare ale personalităţii noastre: 
cea socială, cea general umană etc. Dorinţa de a salva 
omenirea, de a-i ajuta pe toţi oamenii de pe pământ înseamnă 
conectarea personalităţii la nivelul omenirii. Şi iată că eu-l 
uman este umilit sub toate aspectele sale. În acest moment 
survine fie o explozie de agresivitate ca ultimă tentativă de 
apărare, urmată de dezintegrare, fie trecerea de la eu-l uman la 
eu-l Divin. Această trecere reprezintă procesul cel mai dificil 
şi mai dureros. Noi simţim eu-l nostru Divin nu atunci când 
pierdem banii sau suferim eşecuri, ci atunci când ne păstrăm 
iubirea în condiţiile înjosirii celor mai sfinte și mai 
fundamentale valori umane. Şi, cu cât este mai dezvoltat 
principalul nostru instinct, cel al transformării umanului în 
Divin, cu atât ne este mai uşor să învingem instinctele 
omeneşti. 


INCHEIERE 


Acum, când dictez aceste rânduri, mi se pare că încep să 
dibui acel element nou fără de care nu voi putea soluţiona 
problema dependenţei de sentimente. Cărţile mele anterioare 
tratau tema învingerii dependenţei de valorile materiale şi 
spirituale. Corpul este legat de materie. Spiritul este legat de 
spaţiu. Sufletul, adică sentimentele, se leagă de timp. 
Dependenţa mea de sentimente şi incapacitatea de a depăşi 
inerția emoţiilor agresive arată că dependenţa mea de timp era 
foarte sporită. Cu câţiva ani în urmă, eu am suspendat 
experimentele asupra timpului, fiindcă am simţit că este un 
lucru periculos. Acum însă învingerea dependenţei de timp 
devine o condiţie a supravieţuirii mele. Aşadar, deocamdată, 
eu nu sunt în stare să accept destabilizarea valorilor umane 
legate de timp. O dată ce sunt dependent de timp, rezultă că 
am multe pretenţii faţă de el şi, cât timp nu le voi înlătura, 
această dependenţă nu se va diminua. Ne uităm deci care este 
prima: este regretul pentru trecut. Dorinţa repetată de a muri 
din cauza neacceptării evenimentelor întâmplate în trecut. Am 

înţeles de ce, mai înainte, nu-mi puteam învinge irascibilitatea. 
La mijloc nu e nimic altceva decât neacceptarea intransigentă 
a evenimentelor întâmplate. 

Ca să vezi, nici nu-mi imaginasem măcar că „om irascibil” 
Şi „om care regretă trecutul” înseamnă acelaşi lucru şi că, în 
felul acesta, te poţi ataşa de eu-l uman mult mai strâns decât 
concentrându-te asupra spiritualului şi a materialului. Mai 
departe, nemulţumirea faţă de prezent, față de situaţia în care 
te afli înseamnă, în acelaşi timp, nemulțumire faţă de trecut şi 
faţă de viitor. Şi aşa ceva am avut, destul de mult. Pe urmă, 
teama de viitor, disprețul faţă de cei care mi-au distrus 
planurile de viitor şi idealurile duc, de asemenea, la creşterea 
dependenţei de timp. Mai înainte nu puteam înţelege de ce 
tema viitorului, care apărea sub formă de visuri, planuri, 
speranţe şi idealuri, era, în ceea ce mă priveşte, imprevizibilă. 
Parametrul viitorului era instabil. Alături de el era mereu 
prezentă o informaţie nouă. Nu puteam înţelege nicidecum 
cauza acestei instabilități. Acum am înţeles. Pentru mine, 
acesta era doar un parametru spiritual, în realitate însă el era, 
în primul rând, un parametru temporal. Atunci când am 
început să scriu prima carte, modelul lumii, pentru mine, era 
unul material, pământesc, iar dependenţa de această lume 
bloca posibilitatea de a ajunge la Dumnezeu. În cărţile a doua 
şi a patra, modelului lumii materiale i s-a substituit modelul 
lumii spirituale. Acum a venit timpul când modelul lumii a 
început să se transforme în unul temporal. Nu ştiu de ce, nu 
am senzaţia că învingerea timpului ar putea epuiza definitiv 
tema eu-lui uman şi a valorilor umane. Am nişte senzaţii vagi 
în legătură cu existenţa unui Univers paralel, în care timpul 

curge invers. Prin urmare, mai există trepte. Am vrut acum să 
rostesc: „Toate la timpul lor”, şi am zâmbit în sinea mea. 
Cum va fi lumea, dacă timpul se va opri? a 


RĂSPUNSURI 
LA ÎNTREBĂRI 


Dumneavoastră aţi scris că există straturi informaţionale, 
cu alte cuvinte, filmele văzute, cărţile citite, educaţia se 
stratifică în noi. Toate acestea împreună formează caracterul şi 
concepția noastră despre lume şi ne influenţează caracterul şi 
destinul. 


Ce fel de cărţi este mai bine să citească copiii noştri? 


Eu cred că, încă înainte de a citi cărţi, copilul trebuie să 
aibă idee despre lumea înconjurătoare şi despre legile Divine, 
despre faptul că sensul vieţii noastre îl reprezintă apropierea de 
Dumnezeu, că lucrul cel mai important este să vadă voinţa 
Divină în toate şi să înţeleagă că în faţa lui Dumnezeu nu 
există vinovaţi. Că principalul semn al puterii nu este 
înjosirea şi oprimarea cuiva, ci păstrarea iubirii şi blândeții 
atunci când eşti oprimat şi înjosit. 

Copiilor trebuie să li se amintească mai des că se cuvine 

să-l iubească pe Dumnezeu mai mult decât pe părinţi, că 
susceptibilitatea duce la boli, că nu se poate să gândească 
mereu urât despre oameni şi despre lumea înconjurătoare, că 
Dumnezeu e în toate şi că în fiecare clipă trebuie să caute un 
prilej pentru iubire şi blândeţe, şi nu pentru supărări şi 
pretenţii. Cel mai bine este să înceapă de la cărţile sfinte, 
fiindcă, după lectura lor, copilul va fi protejat împotriva 
orientării greşite pe care ar putea s-o întâlnească în alte cărți. 
Există mulţi autori talentaţi, dar cărțile lor amplifică 
dependenţa de uman, n-o diminuează. Imperfecțiunea interi- 
oară a autorului trece la cititor. Cu cât este mai talentat un 
scriitor, cu atât mai periculoase sunt rătăcirile lui. 

În tinereţe mă captivau scrierile lui Jack London. Oameni 
puternici, frumoşi, mări meridionale, situaţii limită. Omul 
poate totul. Apărea o senzaţie de încredere imensă în sine, în 
capacitatea de a săvârși minuni. Unele aspecte nu le 
înţelegeam. De ce, pentru a se răzbuna, doi oameni îşi riscă 
viaţa şi urmăresc pe cineva mai multe zile prin deșertul de 
gheaţă? Apoi îl ucid totuşi şi se întorc acasă satisfăcuţi şi 
fericiţi. De ce un bărbat, pe care cândva l-a părăsit o femeie, 
atunci când, din întâmplare, o întâlneşte iar, nu-i acceptă 
iubirea, ci, dimpotrivă, caută s-o ofenseze şi s-o umilească la 
maximum? Oamenii puternici, frumoşi se dovedeau a fi adesea 
destul de aroganţi şi răzbunători. Apoi am citit romanul Lupul 
de mare. S-ar zice că îl reprezintă pe bărbatul ideal: o forţă 
neverosimilă, o minte elevată, o voinţă de fier şi o cultură 
strălucită. lar alături de el — al doilea erou al romanului, 
nehotărât şi slab. Dar, din cine ştie ce motive, femeia îl iubeşte 
tocmai pe al doilea. Şi supermanul suferă o înfrângere deplină 

în dragoste, apoi pe plan spiritual, când propriul lui echipaj îşi 
părăseşte căpitanul fără vreo urmă de regret. După aceasta 
urmează şi înfrângerea fizică deplină, când boala îi 
imobilizează corpul şi mistuie lent ceea ce a mai rămas din el. 
Mai apoi am citit romanul Martin Eden. Aici nu mai erau 
oameni frumoşi sub razele soarelui strălucitor, nici fapte 
eroice. Un om obişnuit, ce-i drept, foarte înzestrat şi cu voință 
puternică. El trăieşte deja nu pentru sine, ci pentru fericirea 
altora, participă la activităţi revoluționare. Şi el însă, nu se știe 
de ce, suferă un eşec pe plan spiritual. El nu vrea să trăiască, 
deşi treburile îi merg bine şi se bucură de o sănătate de fier. El 
se sinucide, forţându-se să se cufunde în adâncul mării. 
Această sinucidere nu conţine nici o scânteie de speranţă. Din 
ce cauză eroii lui Jack London au tendinţe depresive şi 
sinucigaşe? Din ce cauză şi Jack London însuşi a trăit o viață 
asemănătoare? Om de o extremă cutezanţă, el a cutreierat toată 
America. 

Îmi amintesc cum m-a frapat o întâmplare din viaţa lui. 
Odată, când nu aveau bani, el şi prietenii săi călătoreau agăţați 
sub un vagon. Însoţitorii de vagon, supăraţi, au aruncat pe şine 
o vergea de fier, care, săltând, îi ucidea sau îi schilodea pe cei 
ce încercau să călătorească astfel. El însă a avut noroc. Dacă 
scriitorul nu trece prin preajma morţii, îi este greu să descrie 
bucuria vieţii. Jack London a riscat în repetate rânduri și 
povestirile lui strălucesc de vitalitate. Mai apoi au venit 
celebritatea, gloria, banii, pe care i-a cheltuit ca să-şi cumpere 
un iaht şi să plece într-o călătorie. Dar acest vis frumos, nu se 
ştie de ce, s-a năruit în mod inexplicabil. Au urmat 
depresiunea, doze tot mai mari de somnifere şi moartea. 

De-abia acum am descoperit secretul operelor acestui om 
talentat. Atâta timp cât scriitorul a trăit cu prezentul şi se 
simțea slab şi necunoscut, sentimentele lui clocoteau și prin 
pâcla umanului se întrezărea Divinul. Apoi vine faima, 
sentimentul puterii şi al siguranţei, umanul acoperă Divinul şi 
acesta începe să se destrame. De la divinizarea frumuseţii şi 
puterii umane, autorul a ajuns, în mod firesc, la distrugerea lor. 
El a încercat să-şi învingă rătăcirea, atât în cărţi, cât şi în viaţă, 
şi în ambele cazuri finalul a fost tragic, fiindcă este imposibil 
să învingi umanul fără ajutorul Divinului. 

În legendele Greciei antice se spune că primul dintre zei, 
Cronos, îşi devora copiii, dar un oracol glăsuia ca fiul lui îl va 
învinge. Apropo, atunci când m-am uitat cum arată timpul în 
plan subtil, această entitate mi-a apărut ca o pasăre 
neobişnuită, asemănătoare unui vultur. Din cine ştie ce motive, 
subconştientul percepe timpul ca pe o pasăre. Zeus, care l-a 
învins pe Cronos, a adus pe lume neamul omenesc. 

Dacă e să folosim un limbaj mai simplu, omul trebuie să 
învingă timpul. Timpul oricărui om talentat este mai 
comprimat decât al celorlalţi. Cu cât mai mult se dezvoltă 
omul, cu atât mai puternic comprimă el timpul, concentrându-l 
într-un singur punct împreună cu spaţiul şi materia. Din acest 
motiv, spaţiul şi timpul la pictorii şi scriitorii talentaţi au 
caracteristici diferite de cele obişnuite. Nivelul de generalizare 
a lumii înconjurătoare este la ei cu o treaptă mai sus. De aceea 
pe tablourile lui Vrubel este reprezentat demonul întristat, 
demonul suferind. demonul căzut. Sentimentele profunde ale 
pictorului divinizau umanul, adică forţa, puterea, mintea. Dar 
diavolul, demonul sunt tocmai forţa şi conştiinţa care s-au 

considerat pe sine mai presus de iubire. Această forță, la 
început, slăbeşte, apoi este cuprinsă de deprimare, în sfârşit se 
dezintegrează şi moare. Tablourile şi operele pictorilor reflectă 
parcă într-o singură clipă întreaga lor viaţă. Cu cât este mai 
mare talentul pictorului, cu atât mai clar vede el ceea ce este 
inaccesibil unui ochi obişnuit şi înţelegerii obişnuite. În creația 
sa, el zuprăveşte calea pe care omenirea de abia începe să 
păşească. Țara, ca un singur organism, se dezvoltă după 
aceleaşi legi. 

La începutul secolului XX, S.U.A. erau o ţară cu oameni 
energici, inteligenţi, în care clocotea viaţa. Nimeni nici nu se 
gândea măcar la o depresie. Acolo se adunau cei mai inte- 
ligenţi, mai energici și mai plini de viaţă oameni. A luat 
naştere cultul omului puternic, idolatrizarea frumuseţii, minţii 
şi puterii omeneşti. Filmele de acțiune americane, care au 
inundat întreaga lume în ultimii patruzeci de ani, de asemenea, 
impuneau admirarea şi venerarea oamenilor puternici şi 
frumoşi. Dar, în ultimii zece ani, arta americană a început să se 
schimbe din punct de vedere calitativ. Şi iată că în film femeia 
îl părăseşte pe miliardarul puternic, inteligent, plin de voinţă şi 
se reîntoarce la cel pe care-l părăsise fiindcă nu avea bani, dar 
care, în schimb, este capabil de mai multă iubire. lar cu actorii 
care joacă în filme rolurile unor superman-i şi ale unor 
personalități puternice încep să se întâmple lucruri ciudate. Ei 
devin alcoolici şi încep să consume droguri, se îmbolnăvesc şi 
mor, ajung infirmi, adesea au de suferit copiii lor. Din ce 
cauză? Fiindcă America se află într-o stare de depresie, căci 
divinizarea îndelungată a umanului nu trece fără urmă. 

În politica întregii ţări şi în gândirea majorităţii america- 

nilor mai e încă prezent cultul forței, dar depresia, care a luat 
amploare, se transformă tot mai adesea într-un program de 
autodistrugere, punându-l pe liderul comunităţii mondiale pe 
aceeaşi treaptă pe care a stat unul dintre eroii filmului 
Apocalipsa. Momentul-cheie al filmului îl reprezintă caracteri- 
zarea omului care se crede Dumnezeu printre oameni. Corpul 
şi mintea acestui om sunt absolut sănătoase. Cel care a 
înnebunit este sufletul lui. 

Pentru ca omenirea să nu simtă pe propria piele faza de 
depresie şi autodistrugere care se apropie, fiecare om trebuie 
acum să înveţe cum se face trecerea de la uman la Divin. 
Atunci civilizaţia umană va ajunge. la Dumnezeu nu trecând 
prin destrămarea şi pieirea umanului, ci prin învingerea lui. 

În măsura în care depindem de sentimenjele noastre de 
moment, ce ne leagă de evenimentele cele mai recente, în acea 
măsură orice imperfecţiune a lumii se depune în sufletul 
nostru, înăbuşindu-l şi împiedicându-i dezvoltarea. Dacă la 
baza impulsului nostru se află iubirea, orice am face, facem 
corect. Dacă la baza impulsului nostru se află speranţa, sau 
supărarea, sau principiile, sentimentele noastre ne pot înşela şi 
obținem altceva decât am dorit. 

Trei oameni încearcă stăruitor să-şi îndeplinească scopul. 
Primul se bizuie doar pe principii şi logică, ai doilea pe 
speranţe şi visuri, determinate de sentimentul de fericire și 
bunăstare, şi numai al treilea este motivat de menţinerea şi 
sporirea sentimentului iubirii. 

Primul se va frânge imediat, în caz contrar se va îmbolnăvi 
sau va avea necazuri, dar nu-şi va atinge scopul. Al doilea își 
poate realiza scopul, pe urmă însă va trebui să plătească pentru 

aceasta cu boli şi necazuri. Al treilea, fără să urmeze 
întotdeauna calea logică, va obţine ce doreşte fără să aibă 
probleme mai târziu. Nu e un lucru întâmplător că, în poveşti, 
cel care îi învinge pe toţi este Prâslea cel prostuț. În ochii 
tuturor, el apare ca un prostuţ, deoarece nu este însufleţit nici 
de principii, nici de ideea de bunăstare. Viaţa ne pune la 
încercare în fiecare clipă şi noi suntem nevoiţi să păşim mereu, 
fie în întâmpinarea iubirii, fie îndepărtându-ne de ea. 


Pot fi oare banii purtătorii unei informaţii negative? 


Îmi amintesc de un telefon curios, pe care l-am primit în 
Germania a doua zi după consultaţii. 

Sună o tânără doamnă şi îmi comunică tulburată: 

— Am acum în faţa mea o bancnotă de o sută de mărci. 
Tremur toată şi sunt cuprinsă de ameţeală. 

Mă mobilizez la maximum şi încerc să înţeleg ce s-a 
întâmplat. Structurile ei energetice vorbesc despre o creștere 
bruscă a ataşării de bani şi de bunăstare. Ce au a face banii și 
bunăstarea? Nu înţeleg nimic. Doamna îmi povesteşte singură 
totul: 

— Nu ştiu de ce, mi-a venit ideea să-mi fac o pieptănătură 
ca a femeii de pe bancnotă. Îndată ce am făcut acest lucru, am 
fost cuprinsă de frisoane şi de convulsii şi, imediat, v-am dat 
telefon. 

Testez bancnota și totul devine limpede. 

— V-am spus că, după consultaţie, timp de câteva zile, se 
produce o puternică accelerare a proceselor, comportamentul 
incorect devine periculos, se amplifică nu numai plusurile, ci 

şi minusurile. Hârtia de o sută de mărci poartă în sine un 
program de atașare sporită de bani şi de un destin fericit şi, 
respectiv, o agresivitate sporită faţă de oameni. Din această 
cauză, atunci când aţi început să vă asemănaţi cu chipul tipărit, 
aţi început să vă contopiţi în plan subtil cu informaţia pe care o 
poartă bancnota. V-a sporit agresivitatea faţă de oameni, 
atașarea de bani şi de bunăstare. De aceea aţi şi fost scuturată 
astfel. 

— Îndată ce mi-aţi explicat, totul a trecut, a spus femeia 
mirată. 

După această discuţie am căzut pe gânduri: „Ar fi 
interesant să văd ce informaţie poartă dolarul american.” S-a 
dovedit că bancnota de o sută de dolari care a circulat mai 
înainte purta în sine o agresivitate sporită. Ea conţinea o 
dorință de moarte amplificată de două ori, împotriva oamenilor 
şi unor grupuri de oameni, din cauza idolatrizării idealurilor. 
Agresivitatea subconştientă conținută era de circa 100 de 
unităţi. În schimb, hârtia de o sută de dolari care circulă acum 
s-a dovedit a fi neaşteptat de curată, cu un nivel de agresivitate 
zero. N-am descoperit la ea nici un fel de ataşări. 

Mi s-a trezit interesul şi aş vrea să ştiu ce energetică au 
banii sovietici cu imaginea lui Lenin. Aceştia nu mai circulă, 
dar eu sunt curios. Agresivitatea subconştientă conținută — 
circa 360 de unităţi, o dorinţă de moarte amplificată de patru 
ori împotriva oamenilor şi întregii omeniri din cauza 
idolatrizării idealurilor, scopurilor şi principiilor. Agresivitatea 
subconştientă conținută de bancnota de o sută de ruble care e 
acum în circulaţie s-a dovedit a fi de 200 de unităţi, aceeaşi 
cauza: principiile şi idealurile. 

Biletul de bancă rusesc cu valoarea de cinci sute de ruble 
s-a dovedit a fi şi mai rău. Agresivitatea subconștientă 
conținută este de 300 de unităţi, în plus, o dorință de moarte 
amplificată de trei ori împotriva oamenilor, din aceleaşi 
motive: principii, scopuri şi idealuri. 

Cel care priveşte banii cu aviditate absoarbe în el toată 
murdăria energetică, apoi se îmbolnăveşte sau primeşte 
lovituri din partea destinului, fără să-şi imagineze măcar de ce 
sunt legate acestea. 


S.N., în cartea a patra, dumneavoastră scrieţi că te poți 
ruga pentru urmaşi numai atunci când tu însuţi te-ai 
purificat. Cum poţi determina dacă purificarea e deplină? 


Imaginaţi-vă că aţi convenit să vă întâlniți cu cineva și că 
pentru dumneavoastră este foarte important ca această 
persoană să vină la timp, ea însă a întârziat cu o jumătate de 
oră. Dacă v-aţi păstrat blândeţea interioară, este un semn că ați 
început, cât de cât, să vă puneţi la punct. Imaginaţi-vă că v-a 
necăjit şi v-a ofensat pe nedrept o persoană apropiată, că v-aţi 
pierdut o mână sau un picior. Imaginaţi-vă că v-a murit o rudă 
apropiată. Închipuiţi-vă că tot ce aţi sperat şi la ce aţi visat s-a 
năruit dintr-o dată. Dacă vă păstraţi în continuare iubirea faţă 
de Dumnezeu și acest sentiment al iubirii luminoase şi 
nesfârşite n-a fost zdruncinat în sufletul dumneavoastră, 
înseamnă că v-aţi pus în ordine şi vă puteţi ruga pentru urmaşi. 


Din ce cauză toţi bărbaţii pe care i-am iubit au ajuns 
peste câtva timp impotenţi? 

Odată a venit la mine la consultaţie un tânăr. În jurul lui, 
câmpul începuse să se contorsioneze. Este un semn mai rău 
chiar decât hieroglifa morţii. În astfel de situaţii, în aproape 
toate cazurile, omul moare. Posibilitatea de a rămâne în viață 
este oferită numai printr-o boală incurabilă sau prin 
infirmitate. La el e în desfăşurare un program de umilire a 
sinelui din cauza divinizării femeii iubite, cu alte cuvinte, 
plăcerea sexuală, idealurile, iubirea omenească au devenit 
pentru el scopuri în sine. Sufletul lui a încetat parcă să-l mai, 
audă pe Dumnezeu şi aude doar poruncile femeii iubite. 
Întrucât, pentru soția lui, umanul este mult mai important decât 
Divinul, acest program se amplifică la el de zece ori şi nu-i 
lasă şanse de supravieţuire. 

— Şi ce să fac? — întreabă descumpănit tânărul. 

— Sentimentul iubirii trebuie să fie pentru dumneavoastră 
mai important decât femeia iubită. Este necesar să renunţaţi, 
din când în când, în sinea dumneavoastră la ceea ce vă este 
scump, repetând şi înduplecându-vă mereu sufletul că iubirea 
față de Dumnezeu este mai importantă decât plăcerea sexuală 
şi iubirea omenească. Prin intermediul respirației, hranei și 
sexului, noi ne atașăm foarte mult de fericirea umană, de aceea 
o abţinere periodică de la toate acestea este foarte folositoare. 


Odată m-a consultat un fost taximetrist. 

— Ştiţi, am avut mai multe femei decât fire de păr în cap, a 
spus el. Odată, după ce îmi schimbasem serviciul şi 
conduceam un autocar, ridicându-mă de la volan, m-am sucit 
cam neîndemânatic şi mi-a pocnit ceva în spate. După aceasta 
mi-au paralizat picioarele şi mi-a dispărut complet potenţa. 

M-au examinat toţi medicii şi au zis că nu văd nici o patologie 
şi că ar trebui să fiu sănătos. Eu îi întreb: „Şi de ce atunci nu 
mi se mișcă nimic mai jos de brâu?”, iar ei doar îşi desfac 
braţele a neputinţă. Am scuipat pe medici şi m-am apucat eu 
de treabă. După o jumătate de an m-am pus pe picioare. În 
fiecare zi făceam exerciţii fizice, pe care singur le inventam. 
Dar impotenţa aşa a rămas. De curând am divorţat. Am 
depistat cum şi când mă înşeală nevasta. Ei bine, un lucru mă 
interesează: pot oare să-mi recapăt potenţa? 

Pe atunci simţeam că nu pot descurca până la capăt această 
Situaţie. Vedeam că atașarea de idealuri atinge la el 700 de 
unităţi, adică viitorul este pe cale să se închidă. Vedeam că 
agresivitatea față de sine din subconștient ajunge la el la circa 
900 de unităţi, şi această agresivitate este rezultatul ataşa- 
mentului sporit faţă de cele umane. 

— În primul rând, să nu regretaţi cele întâmplate, să nu le 
percepeţi ca pe o nenorocire. Nu trebuie să vă împotriviţi 
naturii, ci s-o ajutaţi. Sufletul dumneavoastră a acumulat prea 
multă energie în ataşamentul lui față de tot ce este uman. 
încercaţi să-l învingeți. 

Dar el nu citise cărțile mele şi nu mă prea înţelegea. Mai 
apoi, eu i-am diagnosticat şi segmentul de viaţă anterior. 
Atașarea extrem de puternică de idealuri era rezultatul 
divinizării ptăcerilor sexuale şi a iubirii omeneşti. Înainte de a 
primi încă o porţie de fericire umană, noi trebuie să renunțăm 
în gând la ea, să acceptăm eventuala ei pierdere, repetând că, 
pentru noi, orice fericire umană este un mijloc de acumulare a 
iubirii față de Dumnezeu. Că iubirea faţă de Dumnezeu este 
pentru noi scopul suprem şi fericirea supremă. 

Atunci când primim o porţie din această fericire, trebuie să 
cedăm o parte din ea. Într-o bună zi, cuprins de curiozitate, am 
hotărât să calculez câte procente trebuie să cedezi de bunăvoie, 
ca, de pildă, o mare sumă de bani să nu-ţi facă rău. Noi trebuie 
să cedăm întotdeauna ceva din fericirea umană, să pierdem o 
parte din ea. În ceea ce priveşte iubirea omenească şi plăcerile 
sexuale, acest proces arată în felul următor: dacă ai primit 
fericire umană datorită relaţiei cu o femeie, iartă dinainte 
eventualele infidelităţi, ofense, nedreptăţi din partea femeilor. 
Dacă vei reuşi să cedezi de bunăvoie 10-15 % din fericirea 
umană, nu-ţi vor fi luate toate cele 100 de procente, împreună 
cu sănătatea şi cu viața. Fostul taximetrist nu ştia de acest 
mecanism. El se plictisea de o femeie şi îşi punea în gând să 
cucerească alta. Atunci când iubirea Divină a început să se 
stingă în sufletul lui, a început salvarea lui prin umilirea eu-lui 
uman. Principala lui problemă consta în faptul că el n-a înţeles 
că e vorba de salvare. El pusese deja capăt aventurilor sale şi 
încetase să se mai gândească la ele, dar sufletul lui continua, 
cu o acceleraţie din ce în ce mai mare, să se prindă de tot ce e 
omenesc. Înainte de a-ţi realiza orice dorinţă, trebuie să te 
opreşti în faţa ei şi să te gândeşti la iubirea față de Dumnezeu. 
Atunci, din zece dorinţe, cinci-şapte pot dispărea şi vor rămâne 
trei. care ne sunt cu adevărat necesare. Fără să ştim acest 
lucru, noi ne aruncăm spre dorinţele noastre, ne contopim cu 
ele, depindem de ele şi, în cele din urmă, ne transformăm 
definitiv în sclavi ai dorințelor noastre. Atunci începe tocirea 
tuturor sentimentelor, bolile şi dezintegrarea corpului. 

Fiecare om a observat că, în timpul bolii, toate simţurile 
devin mai ascuţite; acelaşi lucru se întâmplă când ţii post sau 

cură de foame, deoarece, în această perioadă, dependenţa de 
eu-l nostru uman se diminuează. 

Odată a venit la mine un cuplu de soţi, care m-au rugat să 
le diagnostichez locuinţa. 

— Camera aceasta e curată, am zis, indicând spre cea mai 
mare încăpere de pe planul din fața mea. Planul fusese desenat 
de soţie, de aceea ea reacţiona mai rapid. 

— Acolo e salonul, a spus ea. 

— În camera asta se află supărările dumneavoastră reci- 
proce, am zis eu. 

— Înţeleg, a spus femeia. Acesta este dormitorul copiilor. 

— Prin urmare, în sufletele lor mai rămân încă supărări 
care așteaptă să fie iertate. lar în camera de colo energetica e 
îngrozitoare, am continuat eu, câmpul de acolo conţine o 
multiplicată dorință de moarte adresată oamenilor, din cauza 
divinizării corpului omenesc. E dormitorul dumneavoastră? 

— Nu, e bucătăria noastră. 

— Oho, am zis, aveţi o atitudine serioasă față de mâncare. 

— Este oare cu putinţă ca toate acestea să fie din cauza 
faptului că nu mă rugam înainte să gătesc? — a întrebat doamna 
uimită. 

— Nu numai atât. Dacă aveţi o dispoziţie proastă, nici nu 
se poate să gătiţi. Altminteri mâncarea, pur și simplu, devine 
otravă. 

Nu demult, o pacientă mi-a povestit că gătise o supă şi 
pusese în ea zarzavat. Maică-sa a început pe loc să bombă- 
nească nemulțumită. Ambele sunt nişte firi foarte tranşante, 
intransigente. Fiica s-a supărat, cât pe-aci să ajungă la 
blesteme. Supă era multă, jumătate i-au dat-o unei vecine de la 

etajul de sus. Aceasta s-a chinuit toată noaptea din cauza 
durerilor de burtă. 

Când omul mănâncă hrana cu lăcomie, nu se roagă înainte 
de masă, nu ţine post şi nu face foame, el nu numai că poate 
înghiţi toxine energetice prin intermediul mâncării, ci şi îşi 
amplifică ataşarea de valorile umane. 

Pe urmă, după un timp oarecare, el manifestă, fără nici un 
motiv, accese de gelozie, o lăcomie inexplicabilă sau aroganță 
şi, dacă omul a devenit deja sclavul emoţiilor sale, el nu-şi 
poate învinge ataşamentul sporit şi încep schimbări patologice, 
mai întâi în caracterul lui, apoi în sănătate şi destin. 

Să ne întoarcem la autorul bileţelului. 

De obicei, bărbatul iubit de o femeie pierde ceea ce aceasta 
adoră la el. Dacă ei îi aduce o adevărată desfătare faptul că 
acesta este bogat, drept rezultat, e! poate fie să moară, fie să se 
îmbolnăvească. fie să piardă banii. Dacă, în subconştientul ei, 
principala fericire pe care i-o aduce un bărbat constă în 
plăcerea sexuală, bărbatul foarte dependent de emoţiile sale fie 
moare, fie suferă de o boală grea, fie devine impotent. Dacă el 
depinde mai puţin de sentimentele sale, atunci, din partea lui, 
îşi fac apariţia infidelităţile, bolile venerice, bărbatul începe să 
se poarte ca un huligan, s-o năpăstuiască şi s-o înjosească pe 
femeie, să se întâlnească mai rar cu ea, salvându-se astfel pe 
sine şi pe ea. Dacă dependenţa bărbatului de cele umane este 
mică, cea care se poate îmbolnăvi şi muri este femeia care se 
agaţă de el. 

Prin descoperirea Divinului în sufletele noastre, noi 
micşorăm dependenţa de emoţiile noastre, de fericirea umană 
şi, atunci, prin starea noastră interioară, nu îi ucidem pe cei pe 

care îi iubim, ci, dimpotrivă, îi ajutăm. 


Soțul meu are 40 de ani. În fiecare zi găsesc, în diverse 
ascunzișuri, literatură şi casete video super-erotice și 
pornografice noi. Trăim de parcă am fi frate şi soră. Nu 
avem relații intime. Nu avem copii. Căsaicia noastră 
durează de nouă ani. Conform actelor suntem divorţaţi. Se 
va schimba oare starea noastră, dacă vom legaliza din nou 
relaţia noastră și voi purta numele soțului? 

Ieri am fost la conferinţa dumneavoastră, iar astăzi 
soţul meu s-a îmbolnăvit şi nu s-a dus la serviciu. 


Atașarea dumneavoastră de iubirea umană, idealuri şi 
relaţii depăşeşte de şapte ori" cota mortală. Dacă soțul 
dumneavoastră s-ar aprinde de dorință sexuală şi de iubire 
omenească față de dumneavoastră, într-o situaţie obișnuită, el, 
probabil. ar muri. Atunci când un om se atașează de valorile 
spirituale superioare, el are două căi de salvare: fie să renunţe 
la valorile spirituale și să se arunce spre cele materiale, ceea ce 
echilibrează situaţia pentru o vreme, lipsind de energie 
structurile spirituale, cu alte cuvinte, calea celui sărac cu 
duhul, fie să încerce să învingă atât valorile spirituale, cât și pe 
cele materiale, învingând sentimentele omeneşti în năzuinţa sa 
spre Divin. 

Acum, câmpul dumneavoastră e într-o stare mult mai bună 
ca înainte. Axarea mortală pe iubirea omenească a dispărut. 
Aţi pomit pe calea Divină şi, imediat, au şi început schimbări 
benefice în emoţiile de profunzime ale soțului dumneavoastră. 
El nu mai trebuie să renunţe la manifestările spirituale ale 

iubirii omenești şi să se arunce spre manifestările ei materiale. 
A început închiderea orientării lui spre plăcerile trupeşti, de 
aceea el s-a îmbolnăvit. În măsura în care veţi continua să 
avansați pe calea spre Dumnezeu, vă veţi pune treptat la punct 
pe dumneavoastră şi pe soțul dumneavoastră, apoi pe copii şi 
pe nepoți. Atunci vor fi posibile atât o căsnicie armonioasă, cât 
şi venirea pe lume a copiilor. 


Sunt bolnavă de psoriazis de la vârsta de 22 de ani. 
Când eram studentă la medicină, nu voiam nici mai mult, 
nici mai puţin decât să ajung ministrul ocrotirii sănătății. 
Acum nu mă mai frământă asemenea gânduri. Psoriazisul 
însă nu-mi trece. Ce să fac? 


În Subconştient, agresivitatea dumneavoastră faţă de oa- 
meni este de circa 800 de unităţi. Concentrarea spre un destin 
fericit, principii şi idealuri depăşeşte de zece ori nivelul 
periculos. Luaţi aminte: eraţi studentă la medicină, dar visaţi 
să ajungeţi şi medic şi funcționar, cu alte cuvinte, să conduceţi 
oamenii, să vă realizaţi, prin intermediul lor, scopurile, ca să 
simţiți şi mai mult importanța eu-lui dumneavoastră uman. 
Dumneavoastră încercaţi să controlaţi orice situaţie mult mai 
mult decât este admisibil. Înţelegeţi odată că este imposibil 
să-i conduci pe oameni. Pe planul interior, încercând să 
conduceţi un om, dumneavoastră încercaţi să conduceţi 
Universul şi pe Dumnezeu. Aceasta înseamnă boli și moarte, 
ca frânare a unui proces nefiresc. Nu conducem noi, ci se 
conduce prin noi. Nu facem noi, ci se face prin noi. Cu cât mai 
mult Divin este cuprins în mine şi cu cât mai mult corespund 

dorinţele mele eu-lui meu Divin, cu atât mai mari sunt 
posibilităţile care se deschid în faţa eu-lui meu uman. Eu-l 
uman poate fi condus numai la nivelul cel mai superficial. 
Această tendință nu numai că nu este periculoasă, ci, dim- 
potrivă, este o necesitate. Dacă, în procesul conducerii, simţiţi 
nemulțumire, iritare sau sunteţi tentat să condamnaţi, este un 
semn că încercaţi să conduceţi nu numai din exterior, ci şi în 
interior. 

Cu cât mai mult loc ocupă Divinul în dorințele dumnea- 
voastră, cu atât mai uşor şi fără efort se realizează ele. Cu cât 
este mai mare concentrarea asupra umanului în sentimentele 
dumneavoastră, cu atât mai greu și mai chinuitor se realizează 
ele în viaţă şi cu atât mai mari sunt îndârjirea şi problemele cu 
care se confruntă omul mai apoi. 

Noi conducem lumea, în primul rând, prin starea noastră 
interioară. Concentrându-ne asupra iubirii Divine, ne vom 
realiza uşor toate dorinţele. Dacă umanul acoperă Divinul, 
orice dorinţă de-a noastră îşi va croi drum prin ură şi sânge. 

Încercaţi să renunţaţi o vreme la toate formele de conducere 
a altor oameni. Încercaţi, pentru început, să respectaţi o regulă 
simplă: nu vă justificaţi niciodată în faţa nimănui şi niciodată 
nu învinuiți pe nimeni de nimic. Cât timp nu apar sentimente 
noi, încercaţi să conduceţi lumea numai prin iubire. Schim- 
baţi-vă interior şi se va schimba situaţia şi lumea în jurul 
dumneavoastră. Începeţi cu lucruri mărunte şi încercaţi să le 
faceţi faţă. 

Nu demult m-a sunat un prieten. 

— Ştii ceva, ieri a fost cât pe-aci să-mi pierd viaţa, a spus 
el. Am suferit o leziune gravă, am fost fără cunoştinţă o oră 

întreagă. Încă o dată mi-ai salvat viața. Dacă nu m-ai fi sunat 
cu câteva zile în urmă și nu mi-ai fi spus care sunt problemele 
mele, n-aş fi început să lucrez la propria mea armonizare şi 
puteam fi acum infirm sau mort. 

— Tu nu înţelegi un lucru, i-am spus. Te rogi, îi ierţi pe 
toţi, eşti gata în orice moment să dai ce ai, dar, în acelaşi timp, 
încerci, în profunzime, să-i conduci pe alţi oameni. Ai în 
subordine câteva mii de oameni şi vrei să-i refaci după chipul 
şi asemănarea ta, chipurile, dorindu-le binele. Când lucrul 
acesta nu-ţi reuşeşte, te simţi întotdeauna iritat şi nemulţumit 
de „acţiunile lor incorecte şi prosteşti”. Starea interioară a 
conducătorului este mult mai importantă decât orice acţiuni ale 
lui. Orice acţiune este o pârghie, iar starea interioară a omului 
decide dacă această pârghie îl va strivi sau îl va ajuta să urce 
mai sus. 

— Şi ce să fac atunci? — m-a întrebat el. Să nu-i conduc pe 
oumeni? 

— Să-i conduci, dar s-o faci corect. În primul rând, să-ţi 
ameliorezi starea interioară. Pe om îl poţi conduce din exterior, 
în interior însă nu se poate. Conducând, nu trebuie să-i faci pe 
oameni dependenţi de tine. Atârnă-ţi pe perete trei lozinci. 

— Aşa, aşa, aud în receptor, mai rar, vreau să notez. 

— Prima: fiecare om are dreptul să nu-mi fie asemănător. 
A doua: fiecare om are destinul său. A treia: fiecare om este 
condus de Dumnezeu. 

Umanul evoluează atâta timp cât prin el transpare Divinul. 
În măsura în care acţiunile noastre sunt determinate, în primul 
rând, de iubirea faţă de Dumnezeu, de năzuinţa de a spori 
această iubire, noi facem corpul nostru, situația şi lumea din 

jurul nostru să fie minunate. 


Cum să iubesc, dacă nu-L simt şi nu-L înţeleg pe 
Dumnezeu, deşi vreau? 


Toţi îl purtăm în noi pe Dumnezeu. Eu-l nostru Divin este 
etern, el este cuprins în Dumnezeu şi în iubire. Între eu-l uman 
Şi eu-l Divin există verigi intermediare şi, pe parcursul vieţii, 
noi încercăm mereu să ajungem pe aceste verigi şi trepte de la 
eu-l uman la eu-l Divin. Pe măsură ce ne detașăm de uman, 
logica umană slăbeşte, iar importanţa treburilor noastre 
cotidiene scade. Conştiinţa trece pe locul al doilea. Pe măsură 
ce ne mişcăm mai departe, importanţa tuturor emoţiilor şi 
sentimentelor noastre scade şi noi încetăm treptat să depindem 
nu numai de conştiinţa, ci şi de emoţiile noastre. Prin urmare, 
în măsura în care, periodic, blocăm logica umană, adică 
evaluarea şi analiza situaţiilor, în măsura în care încetăm să 
regretăm trecutul şi să ne facem griji în legătură cu viitorul, în 
măsura în care ne străduim să avem o atitudine mai lejeră faţă 
de oricare dintre problemele noastre, sprijinindu-ne pe iubire şi 
blândeţe, în aceeaşi măsură ne este mai uşor să transformăm 
iubirea omenească în iubire Divină. 

Odată i-am spus unei paciente: 

— Dacă aţi dat de necaz, fixaţi timpul şi nu daţi nici o 
apreciere situației măcar în primele trei ore. Îndată ce vi se 
iscă vreun gând, repetați: „Doamne, toate sunt după voia Ta”, 
păstrând iubirea şi fără a căuta vinovaţi. În măsura în care veţi 
considera orice necaz drept o posibilitate de autoarmonizare, 
vă va fi mai uşor să vă detaşaţi de importanţa eu-lui uman. 

Imaginaţi-vă cele mai mari supărări pe care le puteţi avea 
în viaţă și imaginaţi-vă că sunteţi un nou-născut. În acest 
moment sunteţi alcătuit numai din iubire, sunteţi lipsit de 
importanţă: parcurgeți toate situaţiile rămânând în această 
stare. Concentraţi-vă asupra sincerităţii, slăbiciunii, şi lipsei 
dumneavoastră de apărare. Atunci vă va fi mai uşor să simţiţi 
şi să păstraţi iubirea în suflet. Dacă vă îndrăgostiţi de cineva, 
fiți absolut sincer şi lipsit de apărare. Pentru ca iubirea 
omenească să se transforme în iubire Divină, trebuie să 
renunţaţi la pretenţii. condiţii, regrete şi temeri. 

Mai există un aspect. Iubirea faţă de Dumnezeu dă naștere 
iubirii față de oameni şi faţă de lume. lubirea faţă de 
Dumnezeu este izvorul care alimentează râuleţul iubirii față de 
oameni şi este un izvor nesecat. Cu cât mai multă iubire 
omenească oferim, cu atât mai multă iubire Divină primim în 
sufletele noastre. Cel căruia îi este ruşine să-și manifeste 
iubirea, care împiedică manifestarea ei îşi transformă râulețul 
într-o baltă. lubirea omenească stagnează şi vine tot mai puţină 
iubire Divină. 

Dacă le repetăm adesea copiilor noştri că îi iubim, dacă îi 
mângâiem și îi sărutăm, noi ajutăm sufletele lor să simtă 
impulsurile de răspuns ale iubirii. Dependenţa de valorile 
umane se amplifică, atunci când slăbeşte manifestarea iubirii 
din suflet, cu alte cuvinte, cu cât mai multă iubire şi blândeţe 
oferim lumii înconjurătoare, cu atât mai puţin depindem de ea. 
Oricâte ataşări am înlătura. nu vom învinge atracţia eu-lui 
uman, cât timp nu vom începe să oferim iubire. Copilul care, 
în copilărie, n-a avut parte de suficientă iubire şi n-a fost 
învăţat să creadă în Dumnezeu începe să se închine acelor 

lucruri omeneşti care îi sunt apropiate. Şi, pentru a le avea în 
proprietatea sa, el este gata să comită crime. 

Acum o lună mă întorceam din Ialta la Petersburg cu trenul 
şi citeam un ziar din Voronej. În ziar era relatat cazul unui 
adolescent, ai cărui părinţi erau oameni de afaceri. El voia 
foarte mult să devină posesorul maşinii tatălui său și, pentru a 
o obţine, a angajat niște ucigaşi. Ziarul cita cuvintele lui: 
„Când o să-l ucideţi pe tata, s-o ucideţi, totodată, şi pe mama. 
Pisica să n-o ucideţi, eu o iubesc”. Tragedia care s-a petrecut 
în această familie este, în primul rând, o tragedie a întregii 
noastre societăţi şi a ţării noastre. 

Timp de decenii, noi am învăţat ura de clasă și disprețul 
faţă de duşmani. Ne-am închinat unui viitor luminos şi sătul şi, 
treptat, ne-am dezvăţat să iubim şi să iertăm și am încetat să-i 
învăţăm aceste lucruri pe copii noştri. „Și încă din pricina 
călcării multor legi în oameni se răcește iubirea”. Îmi amintesc 
aceste cuvinte ale lui Hristos de fiecare dată când citesc 
statisticile. Ne tot punem întrebarea: „Oare când va lua sfârșit 
haosul din Rusia?” Probabil, atunci când, în locul urii şi al 
căutării celor vinovaţi, se va întoarce în sufletele noastre tot ce 
trebuia să fie în ele dintotdeauna. Atunci, soțiile vor începe 
să-şi ierte soţii şi din iubirea Divină se va naşte o iubire umană 
armonioasă şi frumoasă. 

